
GIORDANO BRUNO 
OPERE ITALIENE III 


DESPRE INFINIT, UNIVERS ŞI LUMI 


Traducere şi note de Smaranda Bratu Elian 


NOTA TRADUCĂTORULUI 


Despre infinit, univers şi lumi este cel de-al treilea dialog 
filozofic italian al lui Giordano Bruno, care încheie primul ciclu, al 
celor trei dialoguri cosmologice (anume Cina din Miercurea 
cenuşii, Despre cauză, principiu şi unu, Despre infinit, univers şi 
lumi), şi anunţă cel de-al doilea ciclu, al celor trei dialoguri morale 
(Alungarea bestiei triumfătoare, Cabala calului pegasian, Despre 
eroicele avânturi). Volumul de față este prima tălmăcire 
românească a acestui dialog şi este parte integrantă a seriei 
complete a operelor scrise de marele filozof renascentist în limba 
italiană. Amintim cititorului român că Editura Humanitas a 
conceput întreaga serie ca un proiect unitar, unde celor şase 
dialoguri filozofice li se va adăuga comedia Lumânărarul. 

De aceea întreaga serie a operelor italiene este precedată de 
un amplu studiu monografic semnat de Edgar Papu şi de o 
cronologie a vieţii şi operei filozofului, pe care cititorul le găseşte 
în primul volum (Giordano Bruno, Opere italiene I— Cina din 
Miercurea cenuşii, Humanitas, Bucureşti, 2002). 

Pentru înțelegerea dialogurilor succesive am considerat că 
sunt suficiente notele explicative de la sfârşitul fiecărui volum. 

Este şi situația volumului acesta. 

Dialogul a fost redactat de Bruno în acea perioadă rodnică a 
creației sale când a scris toate dialogurile italiene, anume cei doi 
ani petrecuți în Anglia (1583-1585), găzduit de ambasadorul 
Franţei la Londra, Michel de Castelnau, ostracizat de aristotelicie- 
nii de la Oxford, admirat şi ulterior respins de câţiva nobili englezi 
de vază, primit bine la curtea reginei Elisabeta I, băgat oricum în 
seamă de elită intelectuală a locului, ba chiar bănuit de spionaj 
în favoarea regatului britanic (după cum au susținut de curînd 
John Bossy, Giordano Bruno and the Embassy Affair, New Haven 
et Londres, 1991, şi Dan Grigorescu, Necunoscutul de la 
ambasada Franţei. Un episod din viața lui Giordano Bruno, 
Gramar, Bucureşti, 1996). Ca şi celelalte dialoguri italiene, 
Despre infinit, univers şi lumi se înscrie într-un poiect filozofic 
unitar şi complex, care năzuieşte să construiască o nouă viziune 
despre lume, o nouă societate şi un nou om, adică pleacă de la o 
nouă cosmografie spre o nouă etică şi o nouă definiție a omului şi 
a capacităţii lui creatoare — şi astfel trebuie privit şi de cititorul 
român. Fiind ultimul dintre dialogurile cosmologice, cel de față 
este şi acela care încheie răfuiala lui Bruno cu cosmologia 
aristotelico-ptolemaică şi de aceea se desfăşoară ca o serie de 
riposte la tezele prin care Aristotel argumenta finitudinea, 
sfericitatea, natura nepământeană şi perfecțiunea universului. 

Aşa cum reiese, sper, din note, Bruno stă permanent într-un 
echilibru precar între premodernitate şi modernitate, între 
Renaştere şi lumea de după Galilei. Aici vreau să subliniez doar 
câteva trăsături ale acestei echilibristici, care e bine să nu-i scape 
cititorului român: ca majoritatea gânditorilor Renaşterii, Bruno se 
adresează unei elite de inițiați şi, încă mai mult, socoteşte că nu 
toată învăţătura sa ar fi benefică vulgului, care nici n-ar pricepe-o 
cum trebuie. De asemeni, demn gânditor al Renaşterii, 
încrezătoare încă în principiul autorităţii, Bruno se războieşte cu 
Aristotel nu doar în nume propriu ci şi în numele altor filozofi 
antici pe care Evul Mediu şi Biserica îi aruncase în uitare (e vorba 
de direcția Democrit — Epicur — Lucrețiu). Bruno are în fapt, 
aici, o poziţie foarte specială: pe de o parte se instituie în 
descoperitor, în arheolog al gândirii, pe de alta, se prezintă ca 
vestitorul unei noi „evanghelii", purtătorul bunei vestiri a unei 
palingenezii a minţii şi făptuirii omeneşti. Există în întregul ciclu 
al dialogurilor italiene un anumit suflu mesianic, pe care, deşi 
cititorul îl percepe mai bine în întreg decât în fiecare dialog în 
parte, îl poate simți şi aici, mai ales în epistola introductivă şi în 
cuvintele dinspre final ale lui Albertino (interlocutorul care îl 

reprezintă pe aristotelicianul convertit). 

Aş mai adăuga că exegeții lui Bruno, începând cu Giovanni 
Gentile, au oscilat în interpretarea titlului dialogului de faţă. În 
esență s-au propus trei versiuni, una fiind cea care figurează în 
volumul nostru, iar celelalte două ar fi: Despre universul infinit şi 
lumi sau Despre infinit: universul şi lumile. În pofida argumentelor 
aduse în sprijinul fiecărei variante, eu cred că diferența dintre ele 
nu este esențială, aşa încât am optat pentru titlul ales de 
curatorul ediției Leş Belles Lettres, Giovanni Aquilecchia, care 
rămâne deocamdată cel mai bun cunoscător al operei bruniene. 

Ca şi în cazul dialogurilor precedente, traducerea s-a făcut 
după fundamentala ediţie critică îngrijită de Giovanni Aquilecchia 
şi publicată în versiune bilingvă (italiană şi franceză) în colecția 
„Giordano Bruno, Oeuvres completes" condusă de Nuccio Ordine 
şi Yves Hersant, la editura Leş Belles Lettres, Paris. Volumul 
după care s-a tradus dialogul de față, al IV-lea din această 
colecție, este Giordano Bruno, De l'universo, infinito e mondi — De 
Univers, de l'infini et des mondes, Texte etabli par Giovanni 
Aquilecchia, Notes de Jean Seinghard, introducţio de Miguel 
Angel Granada, Traduction de Jean-Pierre Cavaille, Leş Belles 
Lettres, Paris, 2000. 

Traducerea versurilor, oriunde în notă nu se specifică 
altminteri, ne aparține. Din cele trei sonete proemiale, ultimele 
două au fost traduse de CD. Zeletin, aşa cum se menționează în 
notă. Citatele din Lucrețiu, De rerum natura, au fost traduse în 
proză, direct din textul brunian (şi cu ajutorul juxtei franceze şi 
italiene), deoarece versiunea latină citată de Bruno diferă parțial 
de versiunile latine după care au lucrat traducătorii români 
consacrați ai Poemului naturii (D. Murăraşu şi T. Naum). 

Titlurile operelor lui Aristotel le-am dat în limba română 
(chiar şi cele care nu au fost încă tălmăcite în româneşte). 
Verificarea referirilor, foarte numeroase, la aceste opere am făcut- 
o după edițiile următoare: 

- Aristotel, Fizica. Traducere şi note de N.I. Barbu. Studiu 
introductiv, note, indice tematic şi indice terminologic de Pavel 
Apostol. Studiu analitic asupra „Fizicii" lui Aristoteles şi note de 
Al. Posescu, Editura Ştiinţifică, Bucureşti, 1966; 

- Aristotel, Metafizica. Traducere, comentariu şi note de 
Andrei Cornea, Humanitas, Bucureşti, 2001; 

- Aristotel, Du ciel. Texte etabli et traduit par Paul Moraux, 
întroduction de Paul Moraux, Societe d'Edition „Leş Belles 
lettres", Paris, 1965. 

Deoarece traducătorii români nu au ajuns la o soluție unică 

pentru tălmăcirea anumitor concepte aristotelice, pe unele le-am 
tradus mai aproape de varianta italiană şi franceză, ambele 
încetățenite în limbile respective. Cele mai frecvente şi care ar 
putea naşte un oarecare disconfort sunt noțiunile de „act', 
„potentă", „prim mobil", „mişcare naturală", „mişcare violentă" — 
sunt totuşi convinsă că ele se înțeleg corect cu ajutorul 
contextului şi al notelor. 

În titlurile operelor lui Platon, mult mai puţin citate în acest 
volum, precum şi în referirile la dialogurile platonice din note m- 
am ghidat după volumele: 

- Platon, Opere, ediție îngrijită de Petru Creţia. Interpretarea 
dialogurilor: Constantin Noica şi Andrei Cornea. Traduceri, 
lămuriri preliminare şi note Manuela Tecuşan, Gabriel Liiceanu şi 
Radu Bercea, Editura Ştiinţifică şi Enciclopedică, Bucureşti, 
1983; 

- Platon, Phaidros. Traducere, Lămuriri preliminare şi note de 
Gabriel Liiceanu, Humanitas, Bucureşti, 1993; 

- Platon, Oeuvres completes. Traduction nouvelle et notes par 
Leon Robin avec la collaboration dej. Moreau. Editions de la 
Nouvelle Revue Francaise (Bibliotheque de la Pleiade), Paris, 
1942. 

Titlurile operelor latine ale feluriților autori au fost lăsate, 
atât în text cât şi în note, în latină, ca în originalul italian (este în 
general vorba de operele latine ale lui Bruno însuşi şi Cusanus). 

Ca şi în volumele precedente, eponimul, nolanul" 
(însemnând „din Nola", oraşul natal al lui Bruno, aflat în 
apropiere de Neapole) pe care filozoful şi—l atribuie în toate 
operele sale, a fost lăsat (chiar şi în note), ca în original, cu 
majusculă. 

În dialogul al cincilea din acest volum, mi-am permis să 
încalc punerea în pagină originală rupând în paragrafe atât 
perorația lui Albertino cât şi ripostă lui Filoteo, aşa încât fiecare 
argument al lui Aristotel constituie un paragraf şi, de asemeni, 
fiecare răspuns corespunzător al lui Filoteo (alias Giordano 
Bruno) constituie un paragraf. Altfel, cred, cititorul nu s-ar fi 
descurcat prea lesne în corespondența dintre cele două. 

Ca şi în cazul volumelor precedente, notele au la bază un 
material bibliografic variat şi nu reproduc niciodată întocmai un 
anume text. Am recurs de aceea, ca şi până acum, la citarea unui 
autor numai acolo unde textul nostru urmăreşte îndeaproape o 
singură sursă. 

Am folosit, în aceste cazuri, următoarele abrevieri: 


F.A.Y. pentru Francis A. Yates, Giordano Bruno e la tradi- 
zione ermetica, Editori Laterza Bari, 1969 şi L'arte della memoria, 
Einaudi, Torino, 1993 (titlul e specificat în notă). 

G.A. pentru Giovanni Aquilecchia, „Bruno e ii Nuovo Mondo", 
în Rmascimento, 6/ 1995. 

L.F. pentru Luigi Firpo, llprocesso di Giordano Bruno, Napoli, 
1949. 

M.A.G. pentru Miguel Angel Granada, Introduction în 
Giordano Bruno, Oeuvres completes, IV, De l'infinito, universo e 
mondi — De l'infini, de l'univers et des mondes, Leş Belles Lettres, 
Paris, 1995. 

M.C. pentru Michele Ciliberto, La ruota del tempo. Inter- 
pretazione di Giordano Bruno, Editori Riuniti, Roma, 1986. 

J.S. pentru Jean Seinghard, note la Giordano Bruno, Oeuvres 
completes, IV, De l'infinito, universo e mondi — De l'infini, de 
l'univers et des mondes, Leş Belles Lettres, Paris, 1995. 

N.B. pentru Nicola Badaloni, Giordano Bruno. Tra cosmologia 
ed etică, Laterza Editori, Roma-Bari, 1988. 

N.O. pentru Nuccio Ordine, La Cabala dellasino. Asinita e 
conoscenza în Giordano Bruno, Liguori Editore, Napoli, 1996 sau 
La soglia dellombra. Letteratura, filosof ia epittura în Giordano 
Bruno, Marsilio Editori, Venezia, 2003 (titlul operei e specificat în 
notă); 

N.T. pentru Nicoletta Tirinnanzi, note la Giordano Bruno, 
Dialoghi filosofici italiani, Arnoldo Mondadori Editore, Milano, 
2000. 

R.S. pentru Rita Sturlese, „La nuova edizione del Bruno 
latino", în Rinascimento, 35/1995. 

V.S. pentru V. Spampanato, Vita di Giordano Bruno, Prin- 

Cipato, Messina, 1921. 

S.B.E. 


Despre infinit, univers şi lumi 
ÎNCHINATĂ STRĂLUCITULUI SENIOR DE MAUVISSIERE 


Tipărit la Veneţia? Anul MDLXXXIV 


EPISTOLĂ INTRODUCTIVĂ adresată 
STRĂLUCITULUI DOMN MICHEL DE CASTELNAU? 

Senior de Mawvissiere, Concressault şi Joinville, Cavaler al 
Ordinului Regelui Preacreştin, 

Consilier în Consiliul de taină, [Căpitan peste cincizeci de 
ostaşi] şi Ambasador pe lingă Serenisima Regină a Angliei 

Dacă eu (o, strălucite Cavaler) aş mina plugul ori aş paşte 
oile, de-aş cultiva zarzavat ori aş cârpi haine, nimeni n-ar căta la 
mine, puțini ar observa că exist, doar unu-doi m-ar beşteli şi 
lesne le-aş plăcea tuturor. Eu, în schimb, trag brazdă? în ogorul 
naturii, mă străduiesc să pasc sufletele, năzuiesc să cultiv mintea 
şi făuresc straie iscusite intelectului, şi atunci iată că oricine mă 
zăreşte mă ameninţă, oricine mă vede tabără pe mine, oricine mă 
ajunge din urmă mă muşcă, oricine mă înhaţă mă sfâşie; şi nu e 
vorba de unul ori de câțiva, ci de mulți, de aproape toți. lar de 
vreți să ştiţi de unde mi se trag toate astea, vă spun îndată 
pricinile: nu-mi place mulțimea, urăsc gloata, mă nemulțumeşte 
îmbulzeala şi iubesc un singur lucru. 

Cu el mă simt liber chiar şi în jug”, fericit la necaz, bogat 
când n-am de nici unele, şi viu când sunt mort; el mă face să nu-i 
pizmuiesc pe cei ce, deşi liberi, sunt robi, deşi au parte de 
plăcere, suferă, deşi trăiesc în bogăţie, sunt săraci, şi deşi vii, 
sunt ca şi morți: căci ei au în chiar trupul lor lanţul care îi ferecă, 
în spirit, iadul care îi înghite, în suflet, greşeala care îi 
îmbolnăveşte, în minte, amorțeala care îi ucide; căci le lipseşte 
mărinimia care să-i slobozească, îngăduinţa care să-i înalțe, 
strălucirea care să-i lumineze, cunoaşterea care să le dea viață”. 
Asta face că nu mă las învins de oboseală, ci păşesc înainte pe 
acelaşi drum anevoios, nu mă las cotropit de lene, ci făuresc ce 
trebuie făurit; nu întorc spatele, cu deznădejde, duşmanului ce- 
mi sare dinainte, nu întorc ochii, orbiți de lumină, de la divinul 
țel, deşi îndeobşte trec drept sofist!0, drept doritor de a părea 
subtil mai degrabă decât de a spune adevărul; drept un ambițios 
ce se străduieşte mai mult să întemeieze o sectă!! nouă şi falsă, 
decât s-o întărească pe cea veche şi adevărată!2; drept un vânător 
ce hăituieşte strălucirea gloriei, dar are gonaci tenebrele 
greşelilor!3; drept o minte neastâmpărata, gata să dărâme 
clădirile bunelor discipline şi să clădească butaforii deşănțate!+. 
De aceea mă rog ca puterile cereşti să-i alunge pe toţi cei ce mă 
urăsc pe nedrept; ca sfântul Dumnezeu să fie mereu de partea 
mea; de partea mea să fie şi toți cîr-muitorii lumii noastre!5; ca 
astrele să-mi potrivească sămânță cu ogorul şi ogorul cu sămânță 
astfel încât truda mea să dăruiască lumii rod măreț şi folositor, 
deşteptând minţile şi deschizând sufletele celor lipsiţi de lumină: 

căci eu cu siguranță nu mă prefac, iar de greşesc, sigur nu ştiu 
că greşesc; eu, când vorbesc şi scriu, mă lupt nu de dragul de a 
învinge (căci, după mine, orice faimă, orice victorie, dacă nu se 
întovărăşeşte cu adevărul, este potrivnică lui Dumnezeu, josnică 
şi lipsită de orice onoare). 

Ci eu trudesc, mă necăjesc, mă chinui din iubire pentru 
adevărata înţelepciune, din năzuință spre adevărata 
contemplație. Iar lucrul acesta fi-va dovedit de argumentele 
demonstraţiei mele, care decurg din raționamente bine întemeiate 
ce decurg, la rândul lor, dintr-o simtire bine strunită!6, care 
primeşte veşti de la aparenţe nemincinoase!”: veştile acestea 
pornesc de la lucrurile din natură şi, că adevărați soli!8, se arată 
celor care le caută, se deschid celor ce le iscodesc, le apar limpezi 
celor ce le cuprind şi sigure celor ce le înțeleg!?. 

Iată-mă acum gata să vă ofer cugetarea mea cu privire la 
infinit, univers şi nenumăratele lumi. 


Subiectul întâiului dialog 


În cel dintâi dialog aflați următoarele: în primul rând, că 
nestatornicia simțurilor arată că ele nu pot fi temei de 
certitudine, iar la aceasta din urmă ajung doar prin unele 
comparații şi confruntări ale unui lucru cu altul şi ale unui simț 
cu altul20; şi se deduce dm aceasta că adevărul stă altundeva. 

În al doilea rând, începem să demonstrăm infinitatea 
universului şi aducem primul argument, anume că universul?! 
nu poate fi finit numai pentru că unu, dând frâu liber 
imaginației, țin morțiş să-i clădească jur-împrejur ziduri de hotar. 
În al treilea rând, arătăm că este nepotrivit a spune că lumea este 
finită şi că este prin ea însăşi: deoarece asta se poate spune 
numai despre acel singur şi fără de sfârşit — iar acesta este cel 
de-al doilea argument. 

Cel de-al treilea argument ţine de faptul că este cu neputinţă 
şi nepotrivit să ne închipuim că lumea nu există în nici un loc 
anume, căci atunci ea n-ar mai avea cum să existe: de vreme ce 
orice lucru, fie el material?? sau imaterial, se află, în mod material 
sau imaterial, într-un loc anume?5. 

Cel de-al patrulea argument este luat dintr-o demonstraţie 
sau întrebare imperioasă a epicureilor: 

Nimirum şi iam finitum constituatur 

Omne quod est spacium: şi quis procurrat ad oras 

Ultimus extremas, iaciatque volatile telum, 

Invalidis utrum contortum viribus ire 

Quo fuerit missum mavis, longeque volare; 

An prohibere aliquid censes obstareque posse? 

Nam sive est aliquid quod prohibeat officiatque, 

Quominu' quo missum est, veniat, finique locet se; sive foras 
fertur, non est ea fini'perfecto.24 

În al cincilea rând, definiția lui Aristotel?5 nu se potriveşte cu 
locul cel dintâi, cel mai mare şi atotocuprinzător26, iar afirmația 
că suprafața învecinată sau lipită de conținut ar fi o limită?”, ori 
alte asemenea aiureli, care fac din loc un lucru matematic şi nu 
fizic?8, nu-s nici ele de luat în serios: ca să nu mai spun că între 
suprafața conținătorului şi cea a conținutului care se mişcă 
înăuntrul ei este nevoie să existe întotdeauna un spațiu 
despărțitor, care nu prea văd cum ar putea să fie altceva decât tot 
loc; iar dacă vorbind de spațiu vrem să-l considerăm doar ca 
suprafață, înseamnă să căutam în infinit un loc finit29. 

În al şaselea rând, dacă presupunem lumea finită, nu putem 
scăpa de problema vidului, dacă vidul există acolo unde nu se 
află nimic30. 

În al şaptelea rând, de vreme ce spaţiul în care se află lumea 
ar fi vid dacă lumea nu s-ar afla în el, la fel, acolo unde lumea 
aceasta nu există, trebuie să existe vidul3!. În afara acestei lumi, 
spațiul acesta nu e diferit de celălalt32: aşadar potenţa pe care o 
are unul o are şi celălalt şi, având potenţa, are şi actul, deoarece 
nici o potentă nu este eternă fără a trece în act; de aceea actul e 
pentru eternitate legat de ea33 sau, mai bine zis, potența însăşi 
este act, căci la nivelul eternității a fi nu este diferit de putinţa de 
a fis4, 

În al optulea rând, nici un simţ nu neagă infinitul, doar dacă 
nu pretindem să-l negăm doar pentru că nu-l cuprindem cu 
simțurile; dimpotrivă: trebuie să presupunem că infinitul există 
tocmai pentru că simțurile sunt cuprinse în el şi pentru că 
rațiunea vine să-l confirme35. Sau, dacă ne gândim mai bine, 
chiar simțurile presupun infinitul: deoarece vedem întotdeauna 
că un lucru este cuprins în altul şi nu ne e dat nicicând să 
simțim, fie cu simţirea exterioară, fie cu cea lăuntrică, un lucru 
care să nu fie cuprins în altul sau de altul asemănător: 

Ante oculos etenim rem res finire videtur. 

Aer dissepit colleis, atque aera montes, 

Terra mare, et contra mare terras terminat omneis: 

Omne quidem vero nihil est quod finiat extra; 

Usque adeo passim patet ingens copia rebus, 

Finibus exemptis în cunctas undique parteis?” 

Şi tocmai pentru că vedem asta, trebuie să deducem 
existența infinitului: căci nu întâlnim niciunde un lucru care să 
nu se termine cu altul şi, invers, nu cunoaştem nici un lucru care 
s-ar termina cu sine însuşi. 

În al nouălea rând, spaţiul infinit nu se poate nega decât cu 
vorba, cum fac doar căpățânoşii, căci restul spaţiului în care nu 
se află lumea şi care e considerat vid ori imaginat că fiind nimic, 
nu poate fi înțeles altfel decât atribuindu-i o capacitate de 
cuprindere nu mai mică decât cea a lumii cuprinse. 38 

În al zecelea rând, aşa cum e bine să existe această lume, nu 
mai puțin bine e să existe şi fiecare dintre celelalte lumi’? infinite 
la număr. 

În al unsprezecelea rând, binele acestei lumi nu e transferabil 
unei alte lumi posibile, la fel cum ființa mea nu este transferabilă 
altui om, oricine ar fi e140. 

În al doisprezecelea rând, dacă se acceptă ideea unui infinit 

indivizibil, absolut simplu dar totodată producător al 
complexităţii, nu are nici rațiune, nici sens să nu se accepte şi 
ideea unui infinit material şi desfăşurat.+i 

În al treisprezecelea rând, acest spaţiu al lumii noastre, care 
nouă ne pare atât de întins, nu este nici parte, nici tot în raport 
cu infinitul, şi nici nu poate fi supus unei acțiuni infinite, iar 
dinaintea unei atari acțiuni infinite e un nimic chiar şi ceea ce 
mintea noastră proastă poate cuprinde.“ Iar la obiecţia cuiva 
răspundem că noi susţinem existenţa infinitului nu în virtutea 
demnității spaţiului, ci în virtutea demnității naturilor+; căci din 
aceeaşi rațiune pentru care există lumea aceasta, trebuie să 
existe oricare altă lume posibilă, a cărei potenţa nu este 
actualizată de aceasta a noastră: întocmai cum potența existenţei 
lui Elpino nu determină existența în act a lui Fracastorio.44 

În al paisprezecelea rând, de vreme ce potenţa activă infinită 
pune în act ființa corporală şi dimensională, aceasta trebuie să 
fie, la rândul ei, infinită: altminteri se ştirbeşte natura şi 
demnitatea atât a celui ce face cât şi a celui ce poate fi făcut.%5 

În al cincisprezecelea rând, nu se poate spune că universul 
acesta, aşa cum e înțeles îndeobşte, cuprinde desăvârşirea 
tuturor lucrurilor decât în felul în care eu cuprind desăvârşirea 
membrelor mele sau un glob cuprinde tot ceea ce se află în el: 
este ca şi cum am spune că bogat e acela căruia nu-i lipseşte 
nimic din ceea ce are. 

În al şaisprezecelea rând, oricum, eficientul infinit+6 ar fi 
deficient dacă i-ar lipsi efectul, şi nu putem accepta că efectul 
acesta ar fi numai el însuşi+/. Adăugăm că dacă efectul ar fi sau 
este acesta, nu se ştirbeşte nimic din ceea ce ar trebui el să fie 
întrucât e cu adevărat efect şi pe care teologii îl numesc acţiune 
ad extra şi tranzitivă, ca distinctă de cea imanentă: şi de aceea şi 
una, şi cealaltă trebuie să fie infinite.+8 

În al şaptesprezecelea rând, dacă socotim universul“ fără de 
margini, cum facem noi, intelectul îşi află liniştea; socotindu-l 
mărginit, se iscă nenumărate inconveniente şi dificultățis. Apoi 
se repetă ceea ce s-a spus în al doilea şi al treilea rând. 

În al optsprezecelea rând, considerând universul sferic, 
configurat, terminat, atunci ceea ce urmează după acest 
configurat şi terminat (chiar dacă vrei să-l denumeşti „nimic") e şi 
el la rândul lui configurat în aşa fel încât concavitatea lui să se 
potrivească cu convexitatea celuilalt: pentru că acolo unde începe 
acel nimic al tău se află o concavitate nediferită cel puţin de 
suprafața convexă a acestui univers. 

În al nouăsprezecelea rând, se aduc adăugiri la ceea ce s-a 

spus în al doilea rând. 
Iar în al douăzecelea, se reia ceea ce s-a spus în al zecelea. 


În cea de a doua parte a acestui dialog, ceea ce s-a 
demonstrat cu privire la potenţa pasivă a universului se arată cu 
privire la potența activă a eficientului, şi aceasta prin mai multe 
argumente: 

primul decurge din faptul că eficiența divină nu poate fi 
leneşă; nu poate cu atât mai mult cu cât se admite producerea 
unui efect exterior propriei esențe (dacă aşa ceva e cu putinţă), 
căci tot atât de leneşă ar fi producând un efect finit cum ar fi de 
n-ar produce nimic5!. 

Cel de-al doilea este de ordin practic: căci teoria contrară 
aduce atingere bunătățţii şi măreției divine, în vreme ce din teoria 
noastră nu decurge nici un inconvenient cu privire la legea:2 şi 
substanţa teologiei. 

Cel de-al treilea argument e convers celui de-al doisprezecelea 
din prima parte şi stabileşte diferenţa între totul infinit şi total 
infinit. 

Cel de-al patrulea decurge din aceea că atotputernicia divină 
apare ca vrednică de dojana de vreme ce, fie că n-a vrut, fie că n- 
a putut, a făcut universul finit şi, ea, agent infinit, s-a limitat la 
un obiect finit. 

Cel de-al cincilea argument conduce la ideea că dacă ea nu 
face universul infinit, este pentru că nu poate; iar dacă n-are 
puterea de a-l face infinit, nu poate avea nici vigoarea de a-l face 
să dăinuie la infinit; căci dacă într-o singură privinţă este finită, 
este finită în toate privințele; pentru că în ea53 orice posibilitate 
este lucru şi orice lucru şi orice posibilitate este aidoma cu orice 
altă posibilitate şi cu orice alt lucru. 

Cel de-al şaselea e conversa celui de-al zecelea din prima 
parte, iar apoi arată motivul pentru care teologii apără, nu fără o 
motivaţie iscusită, teza contrară; şi vorbeşte şi despre prietenia 
dintre asemenea învățați şi filozofii docți. 

Cel de-al şaptelea arată de ce potenţa activă este altceva 
decât diferitele ei acțiuni şi limpezeşte acest subiect. Apoi se 
lămureşte, într-un chip mai înalt decât a făcut-o vreodată tagma 
teologilor, că potenţa infinită este infinită şi intensiv, şi extensiv. 

Cel de-al optulea spune că mişcarea lumilor infinite nu vine 
de la un motor exterior, ci de la propriul lor suflet şi că toate 
acestea vădesc existența unui motor infinit5*. 

Cel de-al nouălea arată că mişcarea infinit intensivă se 
verifică în fiecare dintre lumi. 

La care trebuie adăugat că, de vreme ce un corp mobil se 
mişcă şi totodată este mişcat, el poate fi văzut în orice punct de 
pe cercul pe care îl descrie propriul său centru. Dar vom desluşi 
această obiecție altă dată, când ni se va îngădui să ne prezentăm 
teoria mai pe larg. 


Subiectul dialogului al doilea 


Cel de-al doilea dialog se îndreaptă spre aceeaşi concluzie. 

Mai întâi, se purcede la patru consideraţii: prima este aceea 
că toate atributele divinității sunt ca unul singurs5. 

A doua este că nu se poate admite că imaginaţia noastră s-ar 
putea întinde mai departe decât acțiunea divină. 

A treia se referă la nediferenţierea intelectului divin de 
acțiunea divină, care priveşte deopotrivă infinitul şi finitul. 

A patra se întreabă astfel: dacă specificul materiei (cel pe care 
îl percepem noi) este o potenţa activă infinită, cum altfel ar putea 
fi specificul potentei active şi pasive absolute?56 


Apoi arată că un lucru material nu poate fi mărginit de un 
lucru imaterial, ci ori de un gol, ori de un plin şi că, oricum, în 
afara lumii se află spaţiu care, la urma urmei, nu este şi el decât 
tot materie, este potența pasivă, unde potenţa activă, care nu e 
nici pizmaşă, nici leneşă, trebuie să se traducă în act.57 

Şi tot aici e spulberat argumentul lui Aristotel privitor la 
imposibilă coexistență simultană a două corpuri în acelaşi 
spaţiusă. 

În al treilea rând se explică diferenţa dintre lume şi univers, 
căci cine vorbeşte5? despre „universul unu şi infinit" face cu 
necesitate distincţia între cele două. 

În al patrulea rând se prezintă motivele contrarii, cele care 
susțin ideea universului finit: aici Elpino înşiră argumentele lui 
Aristotel, iar Filoteo le examinează pe rând. Unele sunt deduse 
din natura corpurilor simple, altele din natura corpurilor 
compuse. 


Şi tot aici se arată netemeinicia a şase argumente, derivate 
din premisa că mişcările nu pot fi infinite şi din alte asemenea 
afirmații fără de noimă şi temei: aşa cum bine dovedesc 
demonstrațiile noastre care vor lămuri în chip mai firesc termenul 

de mişcare şi rostul diferențelor dintre mişcări€!; iar, pe cât le 
îngăduie locul şi prilejul, ele vădesc cea mai reală cunoaştere a 
tendinței diferite a corpurilor grele şi a celor uşoare: pentru că 
prin ele arătăm cum corpul infinit nu este nici greu, nici uşor şi, 
dimpotrivă, în ce fel corpul finit acceptă, în schimb, asemenea 
diferențe. Astfel devine fățişă netemeinicia afirmațiilor lui Aristotel 
care, argumentând împotriva celor care consideră lumea infinită, 
postulează existenţa unui centru şi a unei circumferințe şi vrea 
ca, în finit sau în infinit, pământul să ocupe locul central. 

În concluzie, nu există afirmaţie însemnată sau neînsemnată 
a acestui filozof, nici din prima carte din Despre cer şi lumi62, nici 
din cea de a treia din Despre lectia de fizică,*3 care să nu fi fost 
discutată de noi mai mult decât merită şi care să poată infirma 
infinitatea universului. 


Subiectul dialogului al treilea 


În al treilea dialog se neagă mai întâi bicisnica scorneală a 
sferelor cereşti, cu imaginea lor şi cu diferența dintre ele; şi se 
afirmă că unul este cerul, care e un spaţiu general care cuprinde 
o infinitate de lumi, deşi nu se respinge, ba chiar dimpotrivă, 
ideea infinității cerurilor dând însă cuvântului o altă semnificație: 
căci aşa cum pământul acesta are propriul cer, care este locul în 
care el se mişcă şi pe care-l parcurge, la fel se întâmpla cu toate 
celelalte nenumărate pământuri. Se mai arată cum s-a ajuns la 
greşita închipuire a atâtor şi atât de diferitelor sfere mobile, 
imaginate ca având două suprafeţe externe şi un gol la interior, şi 
la atâtea alte rețete şi leacuri care provoacă greață şi scârba chiar 
celor care le prescriu şi le prepară, ca să nu mai vorbim de 
nenorociţii care le înghit. 

În al doilea rând, se lămureşte că atât mişcarea generală55 cât 
şi cea a aşa-ziselor excentrices6 ori toate mişcările care se 
raportează la aşa-numitul firmament sunt pure închipuiri: pentru 
că ele depind de fapt de mişcarea descrisă de centrul pământului 
pe ecliptică şi de alte patru caracteristici ale mişcării de rotaţie în 
jurul propriului centru. Iar de aici se deduce că mişcarea proprie 
a fiecărei stele se măsoară după diferența observabilă în mişcarea 
ei cu de la sine putere în necuprinsul spațiului”. Această 
considerație ne face să înțelegem că toată speculațiile despre 
primul mobil şi despre mişcarea infinită sunt false, întemeindu-se 

pe ignorarea mişcării globului nostru. 

În al treilea rând, se propune ideea că toate steleles” s-ar 
mişca precum aceasta a noastră şi ca celelalte care fiind mai 
aproape de noi ne permit să percepem direct deplasarea lor dintr- 
un loc în altul; dar într-alt fel se mişcă soni'0, care sunt corpuri 
în care predomină focul; şi altfel pământurile, în care 
precumpănitoare este apă: apoi se arată de unde provine lumina 
care pleacă de la stele”!, dintre care unele sunt luminoase prin 
ele însele, altele reflectă lumina altui astru7?. 

În al patrulea rând, se arată cum corpuri aflate la mare 
distanță de soare pot să aibă, întocmai ca şi cele apropiate, 
căldură; şi se respinge afirmaţia atribuită lui Epicur'5, după care 
ar fi de ajuns un singur soare pentru universul infinit; şi se 
explică adevărata diferență dintre aştrii care scânteiază şi cei ce 
nu scânteiază. 

În al cincilea rând, se examinează afirmaţia lui Cusanus 
despre materie, despre posibilitatea existenţei altor lumi locuibile 
şi despre rațiunea luminii.7+ 

În al şaselea rând, dacă unii aştri sunt prin ei înşişi luminoşi 
şi calzi, nu înseamnă că Soarele luminează Soarele, Pământul 
luminează Pământul, sau apă, apa; căci lumină vine întotdeauna 
de la astrul opus: aşa cum, stând într-un loc înalt, cum ar fiun 
munte, vedem cu ochii noştri cum străluceşte întreaga mare, dar 
fiind pe mare, în acelaşi loc, nu vedem altă strălucire decât aceea 
a soarelui sau a lunii, dacă ne stau dinainte şi destul de 
aproape'5. 

În al şaptelea rând, se discută despre falsitatea teoriilor 
referitoare la a cincea esenţă: şi se declară că toate corpurile 
sensibile sunt la fel, şi nu au la temelie alte principii, proxime sau 
prime; că mişcările lor, fie în linie dreaptă, fie în cerc, nu sunt 
altfel decât ştim” — iar toate astea sunt înfăţişate prin 
argumente care țin mai degrabă de bunul-simţ, Fracastorio 
coborându-se la mintea lui Burchio”7. Şi se arată limpede că nu 
există vreun accident78 de aici care să nu poată fi presupus ca 
posibil şi dincolo, la fel cum orice lucru care se vede de aici acolo, 
trebuie (dacă ne gândim bine) să se vadă şi de acolo aici. Şi prin 
urmare se dovedeşte că minunata ordine şi scară a naturii”? e un 
vis frumos sau, mai rău, o glumă pentru babe ramolite. 

În al optulea rând, se arată că deşi diferența între elemente 
există şi este adevărată, ordonarea lor ierarhică, pe care lumea 
îndeobşte le-o atribuie, nu este nici sensibilă, nici inteligibilă80; şi 
chiar după Aristotel însuşi, cele patru elemente sunt în mod egal 
părți sau membre ale acestui glob, doar dacă nu vrem să spunem 

că apa e mai întinsă: aşadar pe bună dreptate aştrii sunt numiți 
ba apă, ba foc, atât de către adevărații filozofi ai naturii, cât şi de 
către profeţi, de sfinții părinţi şi de poeţi; iar în această privință 
poeţii nu născocesc nici nu metaforizează, ci îi lasă să scornească 
şi să dea în mintea copiilor pe filozofii aceştia de doi bani. Astfel 
se înțelege că lumile sunt aceste corpuri eterogenes!, aceste 
vietăți, aceste mari globuri: unde pământul nu e mai greu decât 
celelalte elemente şi unde toate particulele se mişcă, îşi schimbă 
locul şi alcătuirea, nu altfel decât sângele ori alte umori şi spirite 
şi părți mărunte care curg dintr-o parte în alta şi dinspre 
înăuntru spre în afară şi invers, în noi şi în alte animale mici. Aici 
se face o comparație şi se arată că Pământul, prin impulsul spre 
centru al masei sale, nu este mai greu decât orice alt corp simplu 
care intră în alcătuirea lui; şi că în sine pământul nu e nici greu, 
nici uşor, nici nu urcă, nici nu coboară; ci apa este cea care îi 
determină unitatea, densitatea, desimea şi gravitatea82. 

În al nouălea rând, după ce s-a arătat deşertăciunea 
faimoasei ordini a elementelor, se deduce rațiunea pe care se 
întemeiază aceste corpuri sensibile compuse, care, ca vietăţi şi 
lumi, populează nesfârşita întindere care este aerul său cerul său 
vidul. Acolo se află toate acele lumi care, nu mai puţin decât 
aceasta, găzduiesc animale şi locuitori: dat fiind că nu diferă nici 
ca natură, nici ca posibilități de lumea noastră. În al zecelea 
rând, după ce s-a văzut în ce fel se ciondănesc îndeobşte 
căpățânoşii fără leac şi ageamiii cu mintea strâmba, se arată şi 
cum obişnuiesc cel mai adesea ei să încheie o dispută: chiar dacă 
unii dintre ei sunt atât de prevăzători încât, fără a se tulbura 
defel, cu un rânjet, cu o chicoteală, cu o mică răutate sugerează 
că au demonstrat ceea ce de fapt n-au fost în stare nici să 
dovedească prin raționamentele lor, nici să priceapă, şi, cu aceste 
tertipuri la dispreț curtenitor, încearcă nu doar să-şi camufleze 
neştiința, altminteri vădită, ci chiar s-o pună în circa 
adversarului: pentru că ei se înfruntă nu pentru a găsi sau căuta 
adevărul, ci pentru a ieşi biruitori şi pentru a se da drept învățați 
şi vajnici susținători ai părerii contrare, oricare o fi ea; iar cine nu 
e înarmat cu platoşa zdravănă a răbdării ar face bine să se 
ferească din calea unor asemenea inşi8ă. 


Subiectul dialogului al patrulea 


În dialogul următor se reia ceea ce s-a mai spus în câteva 
rânduri, anume că lumile sunt infinite, că toate se mişcă, şi se 
arată cum e alcătuită fiecare. 

În al doilea rând, după ce, în primul dialog, s-a demonstrat, 
pe multe căi, nesfârşitul efect al nesfârşitei potente şi puteri, 
după ce în dialogul al treilea s-a dovedit infinita mulțime a 
lumilor, în dialogul de față, la fel cum în dialogul al doilea erau 
spulberate argumentele contrare infinității cantităţii şi 
dimensiunii universului, aici se dezmint numeroasele argumente 
contrare ale lui Aristotel: deşi semnificaţia cuvântului „lume" nu 
este aceeaşi la Aristotel, la Democrit, Epicur sau la alții. 

Aristotel, plecând de la deosebirea dintre mişcarea naturală şi 
cea violentă, şi de la cauzele pe care el le atribuie fiecăreia, 
susține că un pământ trebuie să se mişte spre altul; respingând 
aceste convingeri, mai întâi se făuresc temeliile, deloc 
neînsemnate, pentru a înțelege principiile filozofiei naturii. 

Apoi se afirmă că oricât de apropiată ar fi suprafaţa unui 
pământ de cea a altuia, părțile unuia nu se mişcă spre celălalt, 
înțelegând părţile eterogene sau diferite, nu atomii sau corpurile 
simple“. Iar de aici se trage învățătura că trebuie să cugetăm mai 
cu atenție la noţiunile de greu şi uşor. 

În al treilea rând, se arată din ce pricină aceste corpuri mari 
au fost aşezate de natură la o distanţă atât de mare şi nu au fost 
puse mai aproape unele de altele, încât să putem trece de pe unul 
pe altul; iar de aici, cine gândeşte cu profunzime ne lămureşte de 
ce nu trebuie să existe lumi la marginea eterului85 sau atât de 
apropiate de vidul în care n-ar exista nici potentă, nici forță, nici 
acțiune: pentru că dinspre el n-ar putea primi nici viață, nici 
lumină. 

În al patrulea rând, se arată cum diferența de loc modifică 
sau nu natura corpului; şi se mai arată din ce pricină aşezând, să 
spunem, o piatră la egală distanță de două pământuri, aceasta fie 
ar sta nemişcată, fie ar hotări să se deplaseze spre unul mai 
degrabă decât spre celălalt. 

În al cincilea rând, se arată cât de tare se înşală Aristotel 
când, referitor la corpuri aflate atât de departe, îşi închipuie că 
lucrează între ele o forță de greutate sau de uşurinţă; şi se arată 
de unde decurge dorinţa oricărui corp de a-şi păstra starea în 
care se află (oricât ar fi ea de umilă): dorință care este pricina 
fugii şi a fugăririi8”. 

În al şaselea rând, mişcarea în linie dreaptă nu i se potriveşte 
şi nici nu-i poate fi firească Pământului sau altor corpuri 
principale, ci numai unor părți ale acestor corpuri care, dacă nu 

sunt prea îndepărtate, se mişcă înspre ele de oriunde s-ar afla. 

În al şaptelea rând, pornind de la comete se face afirmaţia că 
nu este adevărat că un corp greu, aflat oricât de departe, este 
atras şi se mişcă spre lumea ce-l conţine: raționament ce decurge 
nu din adevăratele principii ale naturii, ci din supoziţiile pe 
marginea filozofiei lui Aristotel, după care cometele sunt alcătuite 
şi se compun din vapori şi exalațţii ale pământului”. 

În al optulea rând, răspunzând unui alt argument, se arată 
că oriunde în lumile nenumărate corpurile simple de acelaşi fel se 
mişcă în acelaşi fel; şi se vede cum infinita diversitate numerică 
presupune diversitatea locurilor, unde fiecare parte îşi are un 
centru al ei care se raportează la centrul întregului căruia ea îi 
aparține, şi cum, dimpotrivă, nu trebuie căutat un centru al 
universului. 

În al nouălea rând, se demonstrează că nici corpurile, nici 
părțile lor nu au un sus sau un jos determinat, ci-l au numai în 
raport cu locul conservării lor%. 

În al zecelea rând, se arată că mişcarea este infinită şi se 
spune care este acel mobil ce se mişcă la infinit trecând prin 
nenumărate compuneri; dar de aici nu decurge că un corp 
anume, greu sau uşor, ar putea avea o viteză infinită; iar 
mişcarea părților alăturate, atâta timp cât ele sunt ceea ce sunt, 


nu poate fi infinită”!; iar atracția părților spre întregul ce le 
conține nu are loc decât în interiorul acelui întreg.92 


Subiectul dialogului al cincilea 


La începutul dialogului al cincilea îşi face apariția un ins mai 
înzestrat la minte; acesta, deşi hrănit cu doctrina opusă, având 
puterea de a judeca ceea ce a auzit şi văzut, poate să facă 
diferența dintre o învățătură şi cealaltă, şi lesne se îndreaptă şi se 
corectează. 

Se arată apoi cine sunt cei care-l socotesc pe Aristotel un 
miracol al naturii, căci cei care-l înțeleg prost şi sunt înguşti la 
minte sunt şi cei ce-l preamăresc mai abitir: pe aceştia se cuvine 
să-i compătimim dar şi să-i ocolim, căci discuţia cu ei e pierdere 
de vreme%. 

Aici noul interlocutor, Albertino, aduce treisprezece” 
argumente care însumează toată doctrina contrară pluralității şi 
mulțimii lumilor. 

Primul este acela că în afara lumii nu-i de conceput nici loc, 
nici timp, nici vid, nici corpuri simple, nici compuse. 

Al doilea, derivă din unicitatea motorului”. 

Al treilea, din locurile corpurilor mobile”. 

Al patrulea, din distanţa ce desparte orizonturile de mijloc. 

Al cincilea, din chestiunea alăturării mai multor lumi sferice. 

Al şaselea, din spaţiile triunghiulare care apar în numita 
alăturare. 

Al şaptelea, din faptul că nu există infinit în act, iar atunci 
nici un număr anume nu este mai justificat decât oricare altul. 

Dar tocmai acest argument ne poate servi şi mai bine pentru 
a afirma cu şi mai mare tărie că numărul lumilor nu are cum să 
fie finit ci infinit. |...]97 

Al nouălea derivă din caracterul delimitat al lucrurilor din 
natură şi din potenţa pasivă a lucrurilor, care nu corespunde 
eficienței şi puterii divine active. Dar aici apare un mare neajuns, 
anume că cel dintâi şi atotputernic ajunge să semene cu un ins 
care ştie să cânte perfect la ţiteră, dar lipsindu-i ţitera n-are cum 
cântă; sau cu un altul, care poate face, dar nu face, pentru că 
lucrul pe care-l poate face nu poate fi făcut de el: ceea ce dă 
naştere la o contradicție vădită, care nu poate rămâne 
necunoscută decât celor care nu cunosc nimic. 

Cel de-al zecelea derivă din civilitatea onestă, care constă în 
dialog”. 

Cel de-al unsprezecelea, din aceea că din pricina alăturării a 
două lumi, mişcarea uneia ar împiedica mişcarea alteia. |...]190 

Al treisprezecelea derivă din aceea că, dacă lumea aceasta e 
completă şi desăvârşită, nu ar mai fi nevoie să i se adauge alta 
sau altelel0!. 


Acestea sunt îndoielile şi motivele, iar lămurirea lor cere o 
învățătură care ea singură e de ajuns pentru a dezvălui greşelile 
ascunse şi hotărâtoare ale filozofiei obişnuite, precum şi valoarea 
şi însemnătatea filozofiei noastre. 

lată rațiunea pentru care nu trebuie să ne temem că vreun 
lucru ar pieri cu totul, că vreo formă de existenţă s-ar mistui sau 
ar dispărea cu adevărat, că s-ar risipi într-un vid care ar 

Descompune-o şi ar nimici-o. lată rațiunea necontenitei 
transformări a tuturor lucrurilor; ea face să nu existe rău din 
care nu poţi ieşi, nici bine spre care să nu te îndrepți: în vreme ce 
în spaţiul infinit, prin necontenita prefacere, toată substanța 
continuă să fie una şi aceeaşi. Din această meditaţie (dacă îi vom 
da toată atenţia) vom deduce că nici un necaz nu trebuie să ne 

doboare de durere sau de teamă, nici un noroc nu trebuie să ne 
înaripeze de bucurie sau speranţă: drept care vom cunoaşte 
adevărata cale spre adevărata moralitate, vom fi mărinimoşi, vom 
disprețui ceea ce gândirea copilărească prețuieşte, şi vom deveni 
cu siguranță mai măreţi decât zeii pe care îi slăveşte gloata oarbă, 
pentru că vom ajunge să contemplăm cu adevărat istoria naturii, 
care este scrisă în noi înşine, să fim cu adevărat conştiincioşii 
făptuitori ai legilor divine care sunt încrustate în inima inimii 
noastre. 102 Vom şti că a zbura de pe pământ în cer e totuna cu a 
zbura din cer pe pământ, că a ne ridica de aici acolo e tot una cu 
a ne ridica de acolo aici, şi la fel a cobori de acolo încoace sau de 
aici dincolo. Noi nu ne aflăm la periferia altor lumi mai mult decât 
se află ele la periferia lumii noastre; şi nu suntem mai mult 
centrul lor, decât sunt ele centrul nostru. Nu păşim altfel pe 
astrul nostru şi nu suntem înconjurați de cerul nostru altfel 
decât ele. 

Iată-ne atunci liberi de orice invidie, iată-ne scăpațţi de orice 
nelinişte deşartă şi de grija prostească de a râvni în depărtare 
binele pe care-l avem alături şi la îndemână. lată-ne eliberați de 
teama că alte lumi cădea-vor peste noi, teamă care întrece 
speranța că am putea cădea noi peste ele. Pentru că un văzduh 
infinit susține atât acest glob al nostru cât şi toate celelalte: iar 
această ființă vie ocupă un spaţiu al ei şi umblă liberă prin el, la 
fel ca toate celelalte prin al lor. Dacă vom medita la lucrul ăsta şi- 
l vom înțelege, câte alte multe nu vom cunoaşte şi nu vom 
înțelege apoi! Prin această cunoaştere vom dobândi cu siguranță 
tot binele după care zadarnic bâjbâie altele. 

Aceasta e filozofia care deschide simțurile, satisface spiritul, 
înalță intelectul şi-l conduce pe om spre adevărata fericire pe care 
o poate avea ca om şi care iată în ce constă: în eliberarea de 
neliniştita goană după plăceri şi de simţirea oarbă a durerilor; în 
bucuria de a exista în prezent şi în contemplarea fără teamă sau 
speranţă a viitorului; căci providența sau destinul sau soarta care 
hotărăşte prefacerile ființei noastre individuale, nu vrea şi nu 
îngăduie să ştim despre una mai mult decât ignorăm despre 
cealaltă, în primul moment şi la primul contact uimindu-ne şi 
inspirându-ne îndoială şi descumpănire. 

Dar cugetând mai adânc la ființa şi substanţa acelui lucru în 
care noi suntem neschimbători, vom afla că nu există moarte, şi 
nu doar pentru noi, ci pentru oricare substanţă: căci nimic din 
substanţă nu se risipeşte ci, mişcându-se în infinitatea spațiului, 
totul îşi preschimbă înfățişarea!195. Şi cum depindem cu toţii de 
cauza eficientă cea mai bună, nu trebuie să credem, să socotim şi 

să nădăjduim altceva decât în bine, căci aşa cum totul decurge 
din ceva bun, totul e bun, pentru bun şi prin bun; din bine 
pentru bine şi prin bine!0+. Jar contrariul nu le apare decât 
acelora care nu iau în seamă decât prezentul; la fel cum 
frumusețea unui edificiu nu i se dezvăluie cuiva care zăreşte 
numai o mică parte din el, o piatră, o bucată de tencuială, o 
frântură de zid: dar i se dezvăluie toată aceluia care poate vedea 
întregul şi care are priceperea de a face legătura dintre părți. Nu 
mai avem să ne temem că, dezlănțuindu-se vreun spirit rătăcitor 
sau supărându-se vreun Jupiter aruncător de fulgere!9, tot ceea 
ce alcătuieşte această lume s-ar spulbera dincolo de acest 
mormânt sau de această cupolă a cerului, ori că s-ar risipi ca 
pulberea în afara acestui vesmânt înstelat; nici că substanţa 
lucrurilor ar putea dispărea altfel decât dispare, în ochii noştri 
amăgiţi, când se sparge un balon de săpun, aerul cuprins înainte 
în căuşul lui: pentru că acum noi cunoaştem o lume în care 
lucrurile se perindă unul după altul la nesfârşit, şi unde nu 
există un adânc ultim de unde, din mina făurarului, lucrurile s- 
ar putea risipi, fără de-ntoarcere, în neant. Nu există sfârşituri, 
limite, margini, ziduri care să ne răpească, să ne fure infinita 
bogăţie a lucrurilor. Căci rodnic e pământul cu marea sa; veşnică 
e văpaia soarelui: focul mistuitor nu duce nicicând lipsă de iască, 
nici marea nu se împuținează, căci nu-i lipseşte nicicând apa; 
pentru că din infinit se zămisleşte neîncetat nou belşug de 
materie. 

De aceea mai bine au înțeles Democrit şi Epicur, după care 
totul se reînnoieşte şi se reface la infinit196, decât cei care se 
căznesc să salveze veşnica neschimbare a universului, în virtutea 
căreia unui număr îi urmează întotdeauna acelaşi număr, şi 
aceeaşi parte de materie se preschimbă mereu în ea însăşi. 107 
Aşadar, dațţi-i înainte cu prezicerile, domnilor astrologi, şi 
fizicieni19 care le ţineţi hangul, continuaţi cu cercurile voastre 
care desenează închipuitele nouă sfere rotitoare, şi în care vă 
întemnițați minţile, aşa încât, văzând cum vă zbenguiți, vă 
răsuciți şi vă răsturnațţi printre ele, mie îmi apăreți întocmai ca 
nişte papagali în colivie. Noi ştim că un atare împărat 
atotputernic nu are un jilt atât de strâmt, un tron atât de jalnic, o 
tribună atât de meschină, o curte atât de puţin numeroasă, o 
statuie atât de mică şi de prăpădită încât să fie făurite de o 
închipuire, sfărâmate de un vis, adăpostite de o țicneală, risipite 
de o himeră, ştirbite de o nenorocire, furate de o fărădelege, 
redate de un gând; nu are o întruchipare care se umple dintr-un 
suflu şi se goleşte dintr-o sorbitură!9%: dimpotrivă, e un imens 

portret, o imagine minunată, un chip măreț, o amprentă uriaşă, 
reprezentant infinit al infinitului reprezentat, şi spectacol pe 
măsura excelenței şi măreției celui ce nu poate fi înțeles, nici 
cuprins, nici cunoscut. Astfel se preamăreşte splendoarea lui 
Dumnezeu, astfel se arată măreţia împărăției sale: nu se 
proslăveşte printr-un singur ci prin nenumărați sori; nu printr- 
un pământ, o lume, ci prin sute de mii, prin infinite lumi. De 
aceea nici puterea minţii nu e deşartă, acea putere care vrea şi 
poate adăuga spaţiu la spațiu, mărime la mărime, unitate la 
unitate, număr la număr!!0: iar asta prin acea cunoaştere care ne 
dezleagă din lanţurile unei lumi înguste pentru a ne dărui 
libertatea unei împărăţii auguste, care ne scoate din sărăcia şi 
strâmtoarea părelnică şi ne deschide dinainte nenumăratele 
bogății ale unui spaţiu nemărginit, ale unui câmp atât de măreț, 
ale unor nenumărate pământuri cultivate!!!; acea cunoaştere 
care nu îngăduie că orizontul circular, perceput greşit de pe 
pământ de ochiul omenesc şi închipuit de imaginație în întinsul 
eter, să ne întemnițeze spiritul, să-l dea în paza unui Pluton şi 
să-l lase la bunul plac al unui Jupiter!i2. Nu mai avem a ne teme 
de un proprietar atât de bogat, dar care, prin ceea ce dăruieşte, 
se arată atât de calic, de cărpănos şi zgârcit; nici de hrană care 
ne vine de la o natură atât de fertilă şi atot roditoare şi care apoi 
prăseşte un rod atât de jalnic şi pipernicit. 

Numeroase şi felurite sunt fructele alese şi preţioase ce se pot 
culege din aceşti copaci; multe şi felurite sunt recoltele mănoase 
şi ispititoare care se pot strânge de pe urma acestei semințe 
răspândite: pe care nu le amintim aici, pentru a nu stârni fără 
rost pizma oarbă a adversarilor noştri; dar înțelegerea lor o lăsăm 
pe seama minţii celor care pot înțelege şi judeca şi care, pornind 
de la temelia pusă de noi, vor putea lesne clădi singuri întreg 
edificiul filozofiei noastre: căci noi, dacă asta fi-va voia celui ce ne 
cârmuieşte pe noi şi mişcarea noastră, şi dacă lucrarea noastră 
nu va fi întreruptă, vom duce părțile ei la mult dorită desăvârşire: 
pentru că ceea ce am semănat în dialogurile Despre cauză, 
principiu şi unu şi a încolțit în Despre infinit, univers şi lumi, în 
altele să răsară, în altele, încă, să crească, în altele să se coacă, 
iar în altele, cu un seceriş îmbelşugat, să ne îmbogăţească şi să 
ne mulțumească cât se poate de mult; atunci, cu cele mai alese 
grâne pe care le poate rodi ogorul însămânţțat de noi (după ce am 
dat la gunoi neghina, pleava şi târnul din recoltă) vom umple ochi 
hambarul spiritelor dornice de învățătură. Între timp (deşi sunt 
sigur că n-aveţi nevoie de acest îndemn), nu voi conteni totuşi să- 
mi fac datoria şi să mă străduiesc să-l pun sub oblăduirea 

voastră pe acela care vă stă în apropiere nu pentru că 
dumneavoastră ați avea nevoie de el, ci pentru că el are nevoie de 
dumneavoastră, din numeroase pricini pe care le vedeți. Nu uitaţi 
însă că de aveţi în jurul vostru atâţia care vă slujesc, nu vă 
deosebiți prin asta de oamenii de rând, de negustori şi zarafi; dar 
de aveți un om ales, pe care îl susțineți, îl apărațţi şi-l sprijiniți 
(cum întotdeauna aţi făcut-o şi o dovediţi) sunteți asemenea 
prinților mărinimoşi, asemenea eroilor şi zeilor: care i-au hărăzit 
pe cei ca dumneavoastră să-şi ocrotească prietenii. Şi vă amintesc 
ceea ce ştiu că nu-i nevoie să vă amintesc, anume că prețuirea 
oamenilor şi răsplata divină nu se dobândesc prin iubirea şi 
stima diriguitorilor pământului, oricât de mari ar fi ei, ci prin 
dragostea, ocrotirea şi grija arătate unuia dintre acei oameni 
aleşi. Căci ceea ce fac pentru dumneavoastră ceilalți, cărora doar 
norocul le-a dat un rang mai înalt şi pe care cel mai adesea îi 
întreceți în virtute, nu durează mai mult decât pereții unei case 
sau tapiseriile de pe ei; în schimb ceea ce puteţi face pentru un 
om ales, lesne va rămâne scris în cartea eternității, atât în cea pe 
care o vedem pe pământ, cât şi în cealaltă, pe care ne-o 
închipuim în cer: dat fiind că ceea ce primiţi de la alții dovedeşte 
virtutea acelora, în vreme ce binele făcut de dumneavoastră cuiva 
este dovadă şi mărturia grăitoare a virtuții voastre. 


VALE!!3, 
Tu, pasăre stingheră!!+ -n acea parte 
Unde semet ţi-ai înălțat privirea 
Adastă infinitul: vezi dar cu năzuirea 
Să potriveşti şi meşteşug, şi arte. 
Acolo deci renaşte, acolo te ridică 
Şi-ţi creşte puii, căci cursul şi-a-mplinit 
În întregime destinul învrăjbit 
În contra ta şi soarta inamică. 
Te-nalță-n zbor, cuib mai înalt țintesc 
Azi pentru tine; te va-ndruma un zeu, 
Ce orb acei ce nu văd îl numesc. 
Te ocrotească cerul, milos fie mereu 
Cu tine sfântul arhitect ceresc: 
Nu te-nturna la mine, căci nu eşti bunul meu!!s, 
Ieşit din neagră temniță pustie!16 
În care ani greşeala strâns mă prinse, 
Zvârl asprul lanț cu care mă încinse 
Duşmana mea în cruda-i gelozie. 
Nu voi mai fi al nopții pe vecie, 

Căci cel ce marele Piton învinse, 

Dând negru-i sânge mării necuprinse, 

A doborât şi crunta-mi Erinie... 

Spre tine mă înalț, aprinsă voce: 

Urc mulțumiri luminii şi spre soare 

Şi îți consacru inima, o, mina 

Ce m-ai fost smuls dintr-un cârlig atroce; 
Tu îmi arăţi lăcaşuri primitoare 

Şi măcinatei cărni dai puls şi vina!!17 

Ce flăcări, oare, mă înaripară!18 

Şi cine mi-a spart lanţuri şi cătuşă 

Şi spaima morţii şi cumplita uşă 

Prin care rari sunt ce ce ies afară?119 
Ani, luni şi zile, ora jucăuşă, 

Armă şi fiică-a vremii, şi curtea temerară, 
Ne-nfrântă de oţel sau de-orişice comoară, 
Vrăjmaşa-mi prefăcură în mieluşă 120 

Cu aripi sigure străbat înaltul, 

Zăgazuri de cristal nu mă-nspăimântă, 
Iar zboru-n infinit nu mi se curmă... 

Şi de pe globul meu mă-nalț spre altul, 
Un câmp eteric dincolo îmi cânta 


Şi ce-alții văd abia eu las în urmă! 


DIALOGUL ÎNTÂI 


Interlocutori: Elpino, Filoteo, Fracastorio, Burchio!21. 


ELPINO: Cum se poate că universul să fie infinit? 

FILOTEO: Cum se poate să fie finit? 

ELPINO: Zici că i se poate demonstra infinitatea? 

FILOTEO: Zici să i se poate demonstra finitatea? 

ELPINO: De ce anume această dilatare? 

FILOTEO: De ce această limitare?122 

FRACASTORIO: Ad rem, ad rem, şi iuvat!25; prea mult ne-aţi 
lăsat să aşteptăm. 

BURCHIO: Hai, Filoteo, găseşte repede o dovadă, căci eu unul 
de-abia aştept să mă distrez ascultându-ți povestea sau 
scorneală. 

FRACASTORIO: Modestius!12%, Burchio: ce-ai spune dacă până 
la urmă adevărul te-ar convinge? 

BURCHIO: Nici de-ar fi adevărat, nu l-aş crede: pentru că 
infinitul ăsta mie nu-mi poate intra în cap nicicum, şi nici în 
burtă, ca să-l mistui; deşi, la drept vorbind, mi-ar conveni să fie 
cum spune Filoteo, căci de-aş avea ghinionul să pic din lumea 
asta, aş găsi oricum sălaş într-alta. 

ELPINO: Desigur, Filoteo, dacă vrem să luăm drept judecător 
simțurile, sau să le dăm întâietate aşa cum merită, deoarece orice 
cunoaştere porneşte de la ele, vom descoperi poate că ce spui tu 
este la fel de greu de dovedit că şi contrariul. De aceea, rogu-te, 
începe să mă lămureşti! 

FILOTEO: Nu există simţ care să vadă infinitul, nu există 
simț de la care putem cere o asemenea concluzie: pentru că 
infinitul nu poate fi perceput de simțuri; de aceea, cel care vrea 
să cunoască infinitul pe calea simțurilor face întocmai ca acela 
care vrea să vadă cu ochii substanţa şi esenţa: iar cine le-ar nega, 
pentru că nu sunt perceptibile sau vizibile, s-ar trezi că neagă 
propria sa substanţă şi existenţă. De aceea este bine să păstrăm 
măsura atunci când cerem mărturie simțurilor: pe ele nu ne 
putem bizui decât în ceea ce priveşte lucrurile sensibile, şi nici 
atunci fără prudenţă, dacă nu se înfăţişează judecății întovărăşite 
de rațiune. Intelectul este cel chemat să judece şi să dea 
socoteală de lucrurile absente şi îndepărtate între ele în spațiu şi 
timp. Pentru a pricepe pe de-a-ntregul puterea şi mărturia adusă 
de simţuri e destul că vedem că ele nu ne pot contrazice!25 şi, mai 
mult chiar, ele îşi recunosc şi vădesc neputinţa şi slăbiciunea 

tocmai prin raționamentele lor aparenta finitudine a orizontului 
arătat de ele, a cărui instabilitate dovedeşte şi mai mult 
nestatornicia lor. Or, din ceea ce ne arată experiența, anume că 
simțurile ne înşală în ceea ce priveşte suprafața acestui glob pe 
care ne găsim, putem deduce cât de mult pot ele să ne înşele în 
privința marginilor concavității stelifere!26 pe care ele par să ne-o 
sugereze. 

ELPINO: Atunci la ce ne mai servesc simțurile? Spune-mi, 
dar! 

FILOTEO: Ele doar zgândăre rațiunea, ele acuză, arată şi în 
parte depun mărturie: dar nu pot să depună mărturie despre tot; 
şi cu atât mai puțin pot judeca şi condamna. Pentru că, deşi 
perfecte, ele nu sunt niciodată lipsite de o anume tulbureală. De 
aceea, într-o mică parte, adevărul ține şi de simţuri, ca de un 
principiu slab, dar nu ţine niciodată în întregime de ele.127 

ELPINO: De ce ţine, atunci? 

FILOTEO: De obiectul simțurilor, ca o imagine în oglindă. De 
rațiune, ca argumentaţie discursivă. De intelect, ca principiu sau 
concluzie. De gândire, în forma lui proprie şi vie. 

ELPINO: Explică mai bine. 

FILOTEO: Chiar asta fac. Dacă lumea este finită, iar în afara 
lumii nu există nimic, vă întreb: unde, atunci, se află lumea? 
Unde se află universul? Aristotel răspunde aşa: se află în ea 
însăşi. Convexitatea primului cer este locul universal; dar acela, 
fiind primul conţinător, nu este conținut de nimic: căci locul nu 
este altceva decât suprafața şi marginea corpului conţinător; 
drept care, cine nu are un corp conţinător, nu are loc. Dar ce vrei 
să spui tu, Aristotel, când spui că „locul este în sine însuși"? Ce 
înţelegi tu prin „lucru aflat în afara lumii"? Dacă înţelegi nimicul, 
atunci cerul, lumea, nu se află nicăieri!28:... 

FRACASTORIO: Nullibi ergo erit mundus. Omne erit în 
nihilo.129 

FILOTEO:... lumea ar fi ceva ce nu se găseşte niciunde. Dacă 
spui (cum pare-mi-se vrei s-o faci, pentru a scăpa de vid şi de 
nimic) că în afara lumii se află o existenţă divină şi dotată cu 
intelect, Dumnezeu ajunge să fie locul tuturor lucrurilor, iar tu 
însuți te-ai afla într-o mare încurcătură de-ar trebui să ne explici 
cum anume un lucru imaterial, inteligibil şi fără dimensiuni 
poate fi locul unui lucru care, dimpotrivă, are dimensiuni. Căci 
dacă zici că-l conţine ca un tipar, în felul în care sufletul conţine 
trupul, nu răspunzi la chestiunea privitoare la „în afară" şi la 
întrebarea despre ceea ce se află „dincolo de" şi în exteriorul 
universului. lar dacă vrei să ieşi din impas zicând că unde nu se 

află nimic şi nu există nici un lucru anume, nu există nici loc, 
nici dincolo, nici afară, tot n-o să mă mulțumegşti: căci acestea 
sunt vorbe şi scuze fără noimă. Deoarece e cu neputinţă ca, în 
temeiul vreunui simţ sau vreunei imaginațţii (chiar de-am 
descoperi că avem alte simțuri şi alte imaginații), să mă faci să 
afirm cu deplină credinţă că există o atare suprafață, o atare 
margine, un atare hotar încât dincolo de el să nu se afle nici corp, 
nici vid: admițând chiar că s-ar afla Dumnezeu: căci rostul lui 
Dumnezeu nu e acela de a umple vidul, şi prin urmare treaba lui 
nu e să delimiteze un corp; căci tot ceea ce se spune că 
delimitează este ori formă exterioară ori corp conţinător. lată 
cum, în orice fel ai spune-o, s-ar socoti că aduci jignire demnității 
naturii divine şi universale. 

BURCHIO: Chiar aşa: ăluia care crede aşa ceva ar trebui să i 
se spună că dacă cineva ar întinde mâna dincolo de convexitatea 
cu pricina, mâna aceea nu s-ar găsi niciunde, şi n-ar fi nici într- 
un loc: şi prin urmare n-ar mai fi defel nici ea. 

FILOTEO: Şi adaug că nu există minte să nu priceapă că 
această spusă a peripateticienilor implica o contradicţie. Aristotel 
a definit locul nu drept un corp conţinător, nu ca un spaţiu, ci ca 
o suprafață a unui corp conţinător; or primul, cel mai mare şi 
principalul loc e tocmai acela căruia nu i se potriveşte deloc 
această definiție. Este vorba de suprafața convexă a primului cer, 
care este suprafața unui corp, a unui corp ce doar conține fără a 
fi conţinut. Or, pentru că acea suprafaţă să fie loc, ea nu trebuie 
să fie suprafața unui corp conținut, ci a unui corp conţinător. lar 
dacă e suprafața unui corp conţinător, şi nu este alăturată şi 
continuată de un corp conţinut, ea este un loc neocupat: de 
vreme ce primul cer!30 se presupune că ar fi un loc numai în ceea 
ce priveşte suprafața concavă, care atinge suprafața convexă a 
celui de-al doilea cer. lată cum se dovedeşte că acea definiție e 
anapoda, neclară şi contradictorie: iar asemenea contradicție 
provine din neajunsul de a considera că în afara cerului nu s-ar 
afla nimic. 

ELPINO: Peripateticienii vor spune că primul cer este corp 
conținător pentru suprafața concavă, dar nu şi pentru cea 
convexă, față de care este loc.!31 

FRACASTORIO: lar eu adaug că există, prin urmare, o 
suprafață de corp conţinător care nu este loc. 

FILOTEO: într-un cuvânt, ca să fiu la obiect: mie mi se pare 
ridicol să spui că în afara cerului nu se află nimic, că cerul se află 
în sine însuşi şi că stă acolo ca din întâmplare, că este în mod 
întâmplător loc, id est!32 e loc numai pentru părțile lui.133 Şi 

înțelegeți cum vreți expresia „din întâmplare", folosită de 
Aristotel, căci el nu poate nicidecum evita să facă dintr-un singur 
lucru două: deoarece conţinătorul şi conținutul nu pot fi decât 
două lucruri diferite; ba chiar atât de diferite încât (chiar după 
spusa lui) conţinătorul e imaterial iar conţinutul e corp; 
conținătorul este nemișcat, conținutul e mobil; conținătorul este 
matematic, conținutul e fizic.154 Or, fie cum o fi acea suprafață, 
eu tot nu voi conteni să întreb: ce anume se află dincolo de ea? 
lar dacă se răspunde „nimic", acest nimic vă fi numit de mine vid 
şi neant: un vid şi un neant!55 care nu are nici hotar, nici capăt 
încolo, dar care are hotar încoace!: iar lucrul ăsta e încă şi mai 
greu de imaginat decât un univers infinit şi de necuprins. Căci, 
dacă socotim universul finit, nu putem scăpa nicicum de 
problema vidului. Să vedem însă dacă e cu noimă să existe un 
asemenea spaţiu în care nu se află nimic. În acest spaţiu infinit 
se află universul nostru (deocamdată nu ştiu şi nici nu mă 
interesează dacă din întâmplare, din necesitate sau datorită 
providenţei): şi întreb dacă acest spaţiu care conţine lumea 
aceasta are o mai mare capacitate de a o conține decât un alt 
spaţiu care s-ar afla dincolo de el1!37, 

FRACASTORIO: După mine, neîndoielnic nu: căci acolo unde 
nu există nimic, nu există nici diferență; iar unde nu e diferenţă, 
nu poate fi nici capacitate diferită: ba chiar, acolo unde nu există 
nimic!58, nu există nici un fel de capacitate 

ELPINO: Dar nici incapacitate: dar din două, mai degrabă aş 
zice că nu există capacitate decât incapacitate. 

FILOTEO: Ziceţi bine amândoi. lar eu spun că dacă vidul ori 
neantul (presupus cu necesitate de această teză peripateticiană) 
nu are capacitatea de a primi, cu atât mai puţin o poate avea pe 
aceea de a respinge lumea. Dar una dintre aceste două capacități 
noi o putem vedea în fapt, în timp ce pe cealaltă nu o putem 
vedea defel, decât doar cu ochiul rațiunii. lată aşadar că, la fel 
cum în acest spațiu egal cu mărimea lumii (pe care platonicienii îl 
numesc „materie"139) se află lumea aceasta, o altă lume se poate 
afla în acel spaţiu şi în nenumărate alte spaţii dincolo de acesta şi 
la fel cu acesta. 

FRACASTORIO: Desigur că mai cu dreptate putem judeca 
prin asemănare cu ceea ce vedem şi cunoaştem decât 
contrazicând ceea ce cunoaştem şi vedem. De aceea, dacă după 
vederea şi experiența noastră, universul nu se sfârşeşte nici nu se 
învecinează cu un vid şi pustiu despre care nu ştim nimic, mi se 
pare rațional să gândim cum spui tu. Căci chiar dacă toate 
celelalte judecăţi ar fi la fel de convingătoare, noi vedem că 

experiența se opune vidului şi nu plinului. lar cu asta, vom avea 
întotdeauna o scuză!%, în vreme ce susținând contrariul, nu vom 
şti cum să scăpăm de mii de acuze şi de neajunsuri. Dar 
continuă, Filoteo. 

FILOTEO: Aşadar, în ceea ce priveşte spațiul infinit, ştim cu 
siguranță că are capacitatea de a primi corpuri, dar altceva nu 
ştim: dar deocamdată îmi e de ajuns că nu le respinge, măcar şi 
pentru simplul motiv că acolo unde nu se află nimic, nimic nu 
pune piedică acestei capacități. Rămâne să vedem acum dacă are 
rost ca întreg spațiul să fie plin sau nu. lar aici, dacă noi ne 
uităm şi la ceea ce poate fi şi la ceea ce poate face un asemenea 
spaţiu, vom descoperi că e nu doar potrivit ci de-a dreptul 
necesar ca el să fie plin. Iar ca să vă explic, vă întreb mai întâi 
dacă este bine că această lume există?141 

ELPINO: E foarte bine. 

FILOTEO: Asta înseamnă că la fel de bine e că acest spaţiu, 
care este egal ca dimensiune cu lumea, este plin (iar acest spațiu 
vreau să-l numesc vid, similar şi nediferit de spaţiul de care tu 
spui că e nimic dar se află dincolo de convexitatea primului cer). 

ELPINO: Aşa e. 

FILOTEO: Dar te mai întreb ceva: nu crezi tu că, aşa cum în 
acest spaţiu se află acest mecanism numit lume, acelaşi 


mecanism s-ar fi putut sau s-ar putea afla într-un alt spaţiu al 
marelui neant?142 


ELPINO: Ba da, deşi nu văd cum în nimic sau în vid s-ar 
putea vorbi de „acesta" şi de „altul". 

FRACASTORIO: Eu sunt sigur că înţelegi, dar nu îndrăzneşti 
să recunoşti!43, pentru că ţi-ai dat seama unde vrea să te aducă. 

ELPINO!+; Recunoaşte-o fără teamă; căci este necesar să 
spunem şi să înțelegem că această lume se află într-un spaţiu: iar 
acest spaţiu, dacă lumea nu s-ar afla în el, ar fi nediferit de acela 
care este dincolo de primul vostru mobil. 

FRACASTORIO: Continuă! 

FILOTEO: Prin urmare, aşa cum poate, a putut fi şi este cu 
necesitate perfect acest spaţiu care conţine acest corp al 
universului, cum bine spui, întocmai la fel poate şi a putut fi 
perfect orice alt spaţiu!5. 

ELPINO: Admit. Şi ce-i cu asta? Socoti că „poate fi", „poate 
avea" e tot una cu „a fi" şi „a avea"? 

FILOTEO: Am să te fac să spui singur (de vei vrea să 
recunoşti cinstit) că poate fi, că trebuie să fie şi că este. Căci aşa 
cum ar fi rău dacă acest spațiu n-ar fi plin, adică dacă lumea 
aceasta n-ar exista, la fel, spaţiile fiind deopotrivă, ar fi rău dacă 

tot spațiul n-ar fi plin; şi de aceea universul trebuie să fie infinit 
ca dimensiuni, iar lumile trebuie să fie nenumărate. 

ELPINO: Şi de ce ar trebui să fie mai multe, de ce n-ar fi de 
ajuns una singură? 

FILOTEO: Dacă această lume n-ar exista, altfel spus, dacă n- 
ar exista acest plin ar fi rău în raport cu acest spaţiu (sau cu un 
alt spaţiu de acelaşi fel)? 

ELPINO: Eu spun că e rău în raport cu ceea ce se află în 
acest spaţiu, dar s-ar putea afla în oricare spaţiu la fel cu acesta. 

FILOTEO: Dacă te gândeşti bine, e acelaşi lucru; căci 
bunătatea acestei existențe materiale care se află în acest spaţiu, 
dar care s-ar putea afla într-altul de acelaşi fel, dovedeşte şi 
reflectă bunătatea şi perfecțiunea unui spațiu atât de mare că 
acesta sau a altuia la fel cu acesta, iar nu bunătatea 
nenumăratelor spații asemănătoare cu acesta. lar dacă e rațional 
să existe un bine finit, o perfecţiune terminată, e incomparabil 
mai rațional să existe un bine infinit: căci în vreme ce binele finit 
există pentru că aşa e raţional şi potrivit, binele infinit există 
pentru că e absolut necesar să existe16. 

ELPINO: Binele infinit există cu siguranţă: dar e imaterial. 

FILOTEO: Văd că în ceea ce priveşte infinitul imaterial 
suntem de acord. Dar ce anume face că bunătatea, ființa, materia 
infinită să nu fie şi ea admisibilă? Ce anume se împotriveşte ca 
infinitul intrinsec principiului prim, indivizibil şi simplu în 
absolut, să se desfăşoare într-o întrupare!* infinită şi fără de 
hotar, pe deplin în stare să găzduiască nenumărate lumi, mai 
degrabă decât într-una atât de strimtă: aşa încât pare de-a 
dreptul jignitor să nu gândim că acest trup, care nouă ni se pare 
întins şi uriaş, n-ar fi dinaintea ființei!+3 divine altceva decât un 
punct, un nimic? 

ELPINO: Aşa cum măreţia lui Dumnezeu nu stă în nici un fel 
într-o dimensiune materială (ca să nu mai spun că lumea nu 
adaugă nimic dumnezeirii), nici măreția creaţiei lui nu trebuie să 
ne-o închipuim de o dimensiune mai mare sau mai mică. 

FILOTEO: Foarte bine zici: dar nu răspunzi la miezul 
chestiunii; căci eu nu pretind că spațiul este infinit şi nici natura 
nu are parte de un spaţiu infinit, pentru a afirma măreția 
dimensiunii ori cantității materiei; ci pentru a afirma măreția 
diversității naturilor şi speciilor materiale!+; pentru că excelența 
infinită se prezintă incomparabil mai bine prin existente 
individuale fără de număr decât printr-unele numărabile şi finite. 
De aceea este nevoie ca divinul chip inaccesibil să aibă o 
întruchipare infinită unde, asemeni unor mădulare fără de 

număr, să se afle infinite lumi, altele decât a noastră. lată de ce, 
din pricina nenumăratelor trepte de desăvârşire prin care 
perfecțiunea divină imaterială trebuie să se desfăşoare în chip 
material, trebuie să ființeze nenumărate existențe individuale 
precum sunt aceste viețuitoare mari (dintre care unul este 
pământul nostru, zeița mumă care ne-a dat naştere, care ne 
hrăneşte iar mai târziu ne va lua iar în sânul ei): iar pentru 
cuprinderea vieţuitoarelor acestora nenumărate este nevoie de un 
spațiu infinit. Prin urmare, este sigur bine să existe (şi sigur pot 
exista) nenumărate lumi asemănătoare acesteia: la fel cum a 
putut şi poate să existe şi e bine că există această. 

ELPINO: Iar noi spunem că această lume finită, cu aceşti 
aştri finiți la număr, cuprinde în sine desăvârşirea tuturor 
lucrurilor. 150 

FILOTEO: Puteţi s-o spuneți, dar nu şi s-o dovediţi: căci 
lumea care se găseşte în spațiul acesta finit cuprinde în sine 
desăvârşirea tuturor lucrurilor finite care se află înăuntrul lui, 
dar nu şi a celorlalte infinite care pot exista în alte spații fără de 
număr. 

FRACASTORIO: Rogu-vă, să ne oprim puţin; să nu facem ca 
sofiştii!51 care într-o dezbatere urmăresc doar să iasă învingători: 
şi în vreme ce ei cată la lauri, îi împiedică pe ceilalți, ba chiar şi 
pe ei înşişi, să înțeleagă adevărul. Eu, unul, cred că nimeni nu 
poate fi atât de prefăcut şi de încăpățânat încât, dată fiind 
capacitatea de cuprindere infinită a spațiului şi bunătatea fiecărei 
existențe individuale, precum şi cea a numărului infinit de lumi 
care pot fi cuprinse în el (întocmai cum e cuprinsă şi aceasta una 
pe care o cunoaştem noi), să continue să ponegrească ideea că 
există şi au de ce să existe mai multe lumi. Deoarece spațiul 
infinit are o capacitate infinită, iar în acea infinită capacitate se 
celebrează actul infinit de a exista!52, iar prin aceasta, infinita 
cauză eficientă nu mai apare mărginită, iar capacitatea infinită, 
neîntrebuințată. Aşadar, Elpmo, mulțumeşte-te să asculți 
judecăţile lui Filoteo, câte vor mai fi. 

ELPINO: La drept vorbind, văd bine că nu e nici o piedică în a 
spune că lumea (cum numeşti dumneata universul) n-are 
margini, ba astfel scăpăm chiar de nenumărate neajunsuri în 
care ne împleticeşte spusa contrară. Recunosc, în speţă, că luând 
partea peripateticienilor, trebuie uneori să spunem lucruri care, 
după judecata noastră, n-au pic de temei: de pildă când, după ce 
am negat vidul atât în afară cât şi înăuntrul universului, vrem 
totuşi să răspundem la întrebarea „unde anume se află universul" 
şi, de teama de-a rosti că nu se află nicăieri, afirmăm că se află în 


32 


propriile lui părți, ceea ce e tot una cu a spune nullibi, nusquami:i. 
Dar asta, chiar şi aşa, nu ne scuteşte de obligaţia de a spune că 
părțile acelea se află undeva, în vreme ce universul nu se află în 
nici un loc, în nici un spaţiu: lucru (cum poate vedea oricine) 
lipsit de orice noimă şi care nu arată altceva decât încăpățânarea 
de a întoarce spatele adevărului şi a nu presupune ori lumea şi 
universul infinite, ori spaţiul infinit: două poziţii care îi vira pe cei 
ce le urmează într-un dublu impas.15* Susţin, prin urmare, că 
dacă întregul este un corp, anume un corp sferic, aşadar 
configurat ca atare şi mărginit, trebuie să fie mărginit înlăuntrul 
unui spaţiu infinit: în care spaţiu, dacă vrem să spunem că nu 
există nimic, suntem obligaţi să recunoaştem că acolo trebuie să 
fie adevăratul vid: care, dacă există, nu are de ce să se afle doar 
în acest ungher care, vedem, cuprinde lumea noastră, şi să nu se 
afle peste tot; iar dacă nu există, atunci trebuie să existe plinul, 
adică tocmai universul infinit. lar a susține că lumea este 
alicubi!” după ce ai spus că în afara ei nu se află nimic, şi că ea 
se află în părțile ei, este ca şi cum ai zice că Elpino se află alicubi 
pentru că mâna lui stă în brațul de asemeni al lui, ochiul îi stă pe 
chip, talpa îi stă sub picior, iar capul, pe trunchi. Dar ca să ajung 
la o concluzie şi să nu fac precum sofiştii stăruind asupra unor 
impasuri închipuite şi irosindu-mi timpul cu palavre, afirm ceea 
ce nu pot să neg: anume, fie că în spaţiul infinit ar putea să 
existe infinite lumi asemănătoare acesteia, fie că universul acesta 
ar avea putinţa şi cuprinderea de a găzdui multe corpuri ca 
acestea numite aştri; şi mai afirm că (oricât de asemănătoare sau 
diferite ar fi aceste lumi) existența uneia n-ar fi mai puţin bună 
decât a alteia!56: căci existența uneia nu e mai puțin îndrituită 
decât a alteia, nici existența multora decât a acesteia sau a 
celeilalte, nici existența lumilor infinite decât a multora dar finite. 
lar aşa cum ar fi rău să dispară ori să nu existe lumea aceasta, la 
fel de rău ar fi să nu existe altele nenumărate. 

FRACASTORIO: Explici foarte bine şi dovedeşti că ai înțeles 
bine raționamentul şi nu eşti un sofist, pentru că accepţi ceea ce 
nu poţi nega. 

ELPINO: Totuşi aş vrea să aud şi restul raționamentului 
privitor la principiu şi la cauza eficientă eternă!57: vreau să ştiu 
dacă aceleia i se potriveşte un asemenea efect infinit, şi dacă un 
asemenea efect există. 

FILOTEO: Este tocmai ce vroiam să adaug. Căci după ce am 
spus că universul trebuie să fie infinit datorită cuprinderii şi 
capacității spaţiului infinit şi datorită putinţei şi trebuinţei de a 
exista nenumărate lumi ca aceasta, trebuie să dovedesc acum 

acelaşi lucru în privinţa cauzei eficiente care 1-a făcut sau (mai 
corect spus) îl face necontenit aşa, şi în privința modului nostru 
de a înțelege. E mai uşor de susținut că spațiul infinit este la fel 
cu cel pe care-l vedem noi decât că e altfel, anume că ar fi într-un 
fel pe care nu-l vedem şi nu-l cunoaştem nici prin experienţă, nici 
prin asemănare, nici prin analogie, nici măcar prin imaginație, 
fără ca oricare dintre acestea să nu ajungă să se contrazică pe 
sine. Şi ca să începem: de ce vrem sau putem noi gândi că 
eficiența divină ar fi leneşă? De ce ţinem să spunem că bunătatea 
divină, care se poate răsfrânge asupra infinitelor lucruri şi se 
poate răspândi la infinit, ar vrea să fie calică şi să se mărginească 
la mai nimic (ştiut fiind că orice lucru finit, dinaintea infinitului 
este nimic)? De ce vreţi ca acel centru al divinității, care se poate 
revărsa infinit într-o sferă infinită (dacă se poate spune aşa), ar 
vrea mai degrabă să rămână sterp, închis cu gelozie în sine, decât 
să dăruie părinteşte belşugul, podoaba şi frumuseţea sa158? De ce 
ar vrea să ni se împărtăşească cu zgârcenie sau, mai bine zis, să 
nu ni se împărtăşească, mai degrabă decât s-o facă pe măsura 
uriaşei sale puteri şi ființe? De ce să împuținăm putinţa infinită, 
de ce să răpim posibilitatea de a exista infinite lumi posibile, de 
ce să ştirbim desăvârşirea chipului divin, care străluceşte mai 
firesc într-o oglindă fără margini, pe măsura felului său de a fi, 
infinit şi necuprins? De ce trebuie să afirmăm contrariul, care 
atrage după sine atâtea neajunsuri, şi, fără măcar vreun un folos 
pentru legi, religii, credinţe sau moralitate, dărâma atâtea 
principii filozofice!5%? Cum vrei tu ca Dumnezeu să fie limitat, în 
privința putinţei, a făuririi şi a efectului (care în el sunt unul şi 
acelaşi lucru), să fie ca şi un hotar convex al unei sfere, şi nu mai 
degrabă ca un hotar nemărginit (dacă putem spune aşa) a ceva 
fără de hotar? Şi spun hotar fără de hotar, pentru a deosebi 
infinitatea unuia de infinitatea celuilalt: căci el este infinitul 
întreg, adunat laolaltă şi total în vreme ce universul este, tot în 
tot (dacă se poate vorbi de totalitate acolo unde nu există nici 
parte, nici sfârşit), desfăşurat şi niciodată întreg160; deoarece unul 
este determinare, iar celălalt este determinat, şi nu pentru că 
unul ar fi infinit iar celălalt finit, ci pentru că unul este infinit iar 
celălalt este o tendinţă spre finit, potrivit raportului dintre a fi tot 
şi a fi cu totul în tot ceea ce, deşi luat ca întreg e infinit, în 
realitate nu e total infinit, căci nu există infinitate 

Dimensională!6!. 

ELPINO: Eu aş vrea să înțeleg mai bine cum vine asta. De 
aceea te-aş ruga să-mi mai explici ce înseamnă „totul e cu totul în 
tot" şi ce înseamnă „în întregime şi total infinit". 

FILOTEO: Eu spun că universul este „în întregime infinit" 
pentru că nu are margine, nu are sfârşit nici suprafață; şi spun 
că universul nu e „total infinit" pentru că fiecare parte a lui luată 
separat este finită, iar lumile nenumărate conţinute în el sunt şi 
ele, luate în parte, finite. Spun de asemeni că Dumnezeu este „tot 
infinit" pentru că el prin sine însuşi exclude orice limitare, iar 
orice atribut al său este unul şi infinit; şi mai spun că Dumnezeu 
este „în întregime infinit" pentru că el se află în întregime 
oriunde, în întregime şi infinit în fiecare parte de lume; invers 
decât infinitatea universului, care este întreagă numai în întreg şi 
nu în părțile dinăuntrul lui 162 (dacă, cu referire la infinit, pot fi 
numite părți). 

ELPINO: înțeleg. Urmează-ți explicaţia. 

FILOTEO: Aşadar, din toate motivele pentru care e socotită 
potrivită, bună, necesară această lume considerată finită, trebuie 
socotite potrivite şi bune toate celelalte lumi nenumărate; acestor 
lumi, din aceeaşi pricină, atotputernicia divină nu le refuză 
existența; dar dacă ele lipsesc, din vrere sau din neputinţă, 
atotputernicia ar trebui mustrată că lasă un spațiu gol sau (dacă 
nu vrem să-l numim gol) un spațiu infinit, care ar ştirbi nu 
numai infinita desăvârşire a ființei, dar şi infinită măreție a 
eficientului de a înfăptui lucrurile create dacă sunt create, sau 
dependente dacă sunt veşnice. Ce motiv ne poate face să credem 
că un agent care poate face un bine infinit îl face totuşi finit? Iar 
dacă îl face finit, de ce am crede că-ți poate face infinit, când 
putinţa şi făptuirea sunt la el unul şi acelaşi lucru!63? Pentru că 
el este neschimbător, făptuirea şi eficacitatea lui nu sunt 
întâmplătoare!6*, iar dintr-o eficacitate sigură şi determinată 
decurge fără greş un efect sigur şi determinat: efect care, din 
această pricină, nu poate fi decât cel care este, nu poate fi altfel 
decât este, nu poate să poată altceva decât poate, nu poate vrea 
decât ceea ce vrea, şi în mod necesar nu poate face decât ceea ce 
face: dat fiind că potenţa diferă de act numai în cazul lucrurilor 
schimbătoare. 

FRACASTORIO: Desigur că ceva ce n-a existat niciodată, nu 
există şi nici nu va exista vreodată nu implică nici posibilitate, 
nici potentă; iar dacă într-adevăr prima [cauză] eficientă nu poate 
voi decât ceea ce voieşte, nici nu poate face decât ceea ce face. Și 
nu văd ce înțeleg unii când vorbesc de potenţa activă infinită 
căreia nu i-ar corespunde o potentă pasivă infinită; nici când 
spun că eficientul a făcut o singură lume finită, când poate face 
nenumărate în infinit şi imensitate: căci făptuirea sa este 
necesară, pentru că decurge din voinţa sa care, fiind veşnică, sau 

mai bine zis fiind veşnicia însăşi, este tot una cu necesitatea 
însăşi; drept care libertatea, voința, necesitatea sunt unul şi 
acelaşi lucru, la fel cum voința, putinţa şi ființa sunt una cu 
fapta. 

FILOTEO: Văd că mă aprobi şi spui bine ce spui. Prin 
urmare, din două una: ori eficientul, putând produce un efect 
infinit, trebuie recunoscut a fi cauză şi principiu al unui univers 
infinit care conține lumi nenumărate — iar aceasta nu ne 
pricinuieşte nici un neajuns, dimpotrivă, ne aduce numai foloase 
atât în ceea ce priveşte ştiinţa, cât şi legile şi credința; ori, dacă 
din el decurge un univers finit, cu un număr determinat de lumi 
(care sunt aştrii), atunci trebuie să recunoaştem că potenţa lui 
activă este finită şi determinată, la fel cum produsul ei este finit şi 
determinat: căci aşa cum e actul, aşa e voinţa şi aşa e şi putinţa. 

FRACASTORIO: Iar eu completez cu o pereche de silogisme 
ordonate după cum urmează: primul eficient, dacă ar vrea să facă 
altceva decât vrea, ar putea să facă altceva decât face: dar nu 
poate voi să facă altceva decât voieşte şi, prin urmare, nu poate 
face decât ceea ce face. Aşadar, cine spune că efectul este finit, 
presupune finite atât făptuirea cât şi putinţa. Şi, în afară de asta 
(dar de fapt e acelaşi lucru), primul eficient nu poate face decât 
ceea ce vrea să facă; nu vrea să facă decât ceea ce face: în 
consecință, nu poate face decât ceea ce face. Pe scurt, cine neagă 
efectul infinit, neagă şi putinţa infinită 165. 

FILOTEO: Silogismele tale, deşi nu sunt simple, sunt totuşi 
lămuritoare. Cu toate acestea îi laud pe acei teologi de seamă care 
nu le admit: căci ei, judecind cu prudenţă, ştiu că noroadele 
neînvățate şi necioplite puse dinaintea acestei necesități nu pot 
să priceapă cum se împacă li-berul-arbitru cu demnitatea şi cu 
meritele cinstite; drept care, din deznădejde sau speranţă într-o 
soartă de neocolit, devin cu necesitate nişte ticăloşi. Astfel, 
anumiți corupători de legi, de credinţă şi religie, vrând să pară 
înţelepţi, au îmbolnăvit atâtea popoare, făcându-le mai barbare şi 
mai ticăloase decât erau până atunci, îndemnându-le să 
disprețuiască faptele bune şi călindu-le în viciile şi mârşăvia lor 
prin concluziile trase din asemenea premise!56. Dar spusa 
contrară, rostită de înţelepţi, care ştirbeşte măreţia şi 
perfecțiunea divină, nu este mai scandaloasă decât poate fi de 
pernicioasă rostirea adevărului pentru relațiile cinstite dintre 
oameni şi pentru respectarea legilor: dar nu prin adevărul în sine, 
ci prin pericolul de a fi prost înţeles, fie de cei rău intenţionaţi, fie 
de cei ce nu-s în stare să-l priceapă fără a vătăma obiceiurile 
bune!6”. 

FRACASTORIO: Adevărat. Nici un filozof, nici un învăţat, nici 
un om de bine n-a încercat niciodată în nici un fel şi cu nici un 
pretext, să derive din această spusă comportări umane 
dăunătoare şi să distrugă liberul-arbitru. Chiar Platon şi 
Aristotel, care afirmă necesitatea şi veşnicia lui Dumnezeu, 
afirmă de asemeni şi libertatea morală a omului şi liberul său 
arbitru: deoarece ei ştiu bine şi pot înțelege că acea necesitate şi 
această libertate sunt compatibile!68. Iată de ce unii părinți 
adevărați şi păstori ai popoarelor se feresc poate să afirme asta 
sau altele asemenea pentru a nu da prilej răufăcătorilor şi 
dezmățațţilor, duşmani ai civilizației şi ai folosului obştesc, să 
tragă concluzii supărătoare abuzând de simplitatea şi neştiința 
celor ce anevoie înțeleg adevărul dar lesne se dedau la rele. Dar ei 
ne vor ierta totuşi dacă noi vom rosti lucruri adevărate prin care 
nu vrem să spunem altceva decât adevărul despre natură şi 
despre desăvârşirea autorului ei; iar vorbele noastre nu sunt 
menite gloatei, ci doar acelor învățați care pot ajunge la 
înțelegerea celor spuse. Urmând acest principiu, teologii învățați 
şi în aceeaşi măsură credincioşi n-au prejudiciat nicicând 
libertatea filozofilor; iar filozofii adevărați, cinstiți şi cu purtări 
frumoase, la rândul lor, au sprijinit întotdeauna religiile: deoarece 
atât unii cât şi ceilalți ştiu că pentru a face rânduiala în 
noroadele necioplite şi pentru a le cârmui este nevoie de credinţă; 
pe când de demonstraţie au nevoie spiritele contemplative, care 
ştiu să se cârmuiască pe sine şi pe alții. 

ELPINO: E de ajuns cum ai răspuns; revino, dar, la subiect! 

FILOTEO: Voi ajunge la afirmaţia pe care voiam să o fac: eu 
spun că dacă putinţa primului eficient este infinită, tot infinită va 
fi şi făptuirea din care decurge universul de mărime infinită şi 
lumile în număr infinit169. 

ELPINO: Ceea ce spui este foarte convingător, dacă nu chiar 
adevărat. lar eu voi recunoaşte drept adevărat ceea ce 
deocamdată pare doar verosimil dacă vei dezlega spinoasă 
problemă care 1-a făcut pe Aristotel să nege infinitatea potentei 
divine sub aspect intensiv, dar să o accepte sub aspect extensiv. 
Rațiunea negațţiei lui stătea în aceea că, la Dumnezeu potenţa şi 
actul fiind unul şi acelaşi lucru, iar Dumnezeu putând mişca 
totul la infinit, chiar îl mişcă cu o putere infinită; ceea ce, de-ar fi 
adevărat, ar însemna că cerul s-ar mişca instantaneu, deoarece 
dacă un motor mai puternic imprimă o mişcare mai rapidă, 
atunci un motor foarte puternic imprimă o mişcare foarte rapidă, 
iar un motor infinit de puternic imprimă o mişcare instantanee. 
Rațiunea afirmației |infinitei potente extensive] era că Dumnezeu 

mişcă veşnic şi în chip regulat primul mobil, cu ordinea şi 
rațiunea cu care îl mişcă.!70 

Vezi aşadar din ce pricină Aristotel atribuie mişcării o 
infinitate extensivă, iar nu una intensivă, nici absolută: drept 
care trag concluzia că, aşa cum potența sa de mişcare infinită 
este restrânsa la actul mişcării cu o viteză finită, la fel potenţa sa 
de a făuri imens şi fără de număr este limitată de voinţa sa de a 
făuri finit şi numărabil. Şi aproape acelaşi lucru vor şi acei teologi 
care acceptă ideea infinității extensive, prin care Dumnezeu 
perpetuează mişcarea universului în timp, dar afirmă şi 
infinitatea intensivă, prin care Dumnezeu poate făuri lumi 
nenumărate, poate mişca lumi nenumărate şi poate face ca 
fiecare lume în parte şi toate laolaltă să se mişte într-o clipită: şi 
totuşi el a ţinut în frâu cu voința lui mulțimea lumilor fără de 
număr, la fel cum a ţinut şi calitatea mişcării peste măsură de 
intense. De aceea, aşa cum această mişcare se vede bine că este 
finită, deşi decurge dintr-o potentă infinită, la fel de lesne putem 
crede că numărul corpurilor existente pe lume este limitat!”!. 

FILOTEO: Această obiecţie este mai evidentă şi mai 
convingătoare decât oricare alta; dar este de ajuns să spunem că 
ea presupune că voinţa divină ar rândui, ar schimba şi ar limita 
potența divină. lar de aici decurg sumedenie de neajunsuri, cel 
puţin din punct de vedere filozofic: nu mai spun de principiile 
teologice, care n-au totuşi cum să admită că potenţa divină 
întrece voința şi bunătatea divine şi, în general, că un atribut al 
divinității le-ar întrece pe celelalte.:72 

ELPINO: Atunci de ce spun aşa, dacă înțeleg altminteri? 

FILOTEO: Din lipsă de termeni şi de răspunsuri eficace. 

ELPINO: Atunci dumneata, care ai anumite principii prin care 
afirmi unitatea, susții că potenţa divină este infinită atât intensiv 
cât şi extensiv, că actul nu e distinct de potentă şi că, din pricina 
asta, universul este infinit iar lumile sunt nenumărate; dumneata 
care, pe de altă parte, nu negi celălalt fapt, anume că în realitate 
fiecare astru sau lume (cum îți place să-i spui) se mişcă într-un 
interval de timp şi nu instantaneu, fă bine şi arată pe ce căi şi cu 
ce raționament îți salvezi propria părere şi le spulberi pe ale celor 
care ajung la o judecată pe dos decât a dumitale.173 

FILOTEO: Pentru a lămuri ceea ce vrei să afli trebuie mai 
întâi să bagi seamă că universul fiind infinit şi imobil, nu trebuie 
să-i cauţi un motor. În al doilea rând, află că lumile conţinute în 
univers, fie ele pământuri sau focuri sau alte corpuri numite 
aştri, infinite la număr, toate se mişcă după principiul intern al 
fiecăreia, care este propriul suflet, aşa cum am arătat deja într- 


38 


altă parte!”4: de aceea n-are nici un rost să căutăm un motor 
exterior lor. În al treilea rând, aceste corpuri ori lumi se mişcă 
prin eter liber, fără a fi prinse sau ţintuite de vreun alt corp, la fel 
cum nici Pământul acesta (care e una din lumi) nu e fixat de 
ceva: ci în virtutea unui instinct însuflețitor lăuntric el se roteşte, 
în diverse chipuri, în jurul propriului centru şi în jurul 
soarelui.175 Pornind de la aceste premise, conform principiilor 
noastre nu mai suntem siliți să demonstrăm existența vreunei 
mişcări active sau pasive intensiv infinite: deoarece mobilul şi 
motorul este infinit, iar sufletul care mişcă şi corpul care este 
mişcat se întâlnesc într-un subiect finit, vreau să spun în fiecare 
dintre aştri şi dintre lumi. Aşa încât primul principiu nu mişcă 
lumile, ci, dimpotrivă, stă liniştit şi nemişcat, dând posibilitatea 
de a se mişca infinitelor şi nenumăratelor lumi, vieţuitoarelor 
mari şi mici care se află în necuprinsul universului, iar fiecare 
dintre acestea, urmându-şi propria pornire, îşi are propria cauză 
de mişcare, propria mişcare şi propriile accidente. 

ELPINIO: într-adevăr, deşi ţi-ai întărit nu puţin poziţia, totuşi 
n-ai izbutit să demontezi mecanismul opiniilor contrare care toate 
consideră lucru firesc şi bine ştiut că Binele Suprem mişcă 
întregul: iar tu spui că el dăruieşte capacitatea de mişcare 
tuturor lucrurilor ce se mişcă; ceea ce înseamnă că mişcarea se 
produce în virtutea motorului cel mai apropiat. Ideea ta mi se 
pare într-adevăr mai potrivită şi mai avantajoasă decât cea 
contrară şi comună. Totuşi în privința afirmației despre sufletul 
lumii — şi despre esenţa divină, care este toată în toate, care 
umple totul şi care este mai lăuntrică lucrurilor decât propria lor 
esență, pentru că ea este esența esenței, viața vieților, sufletul 
sufletelor — îmi pare că mai lesne putem spune că Dumnezeu 
mişcă totul decât că dăruieşte tuturor putinţa de a se mişca. Prin 
urmare, îndoiala mea pare să fi rămas în picioare. 

FILOTEO: în această privință pot lesne să te mulțumesc. Eu 
spun că în lucruri sunt de luat în considerație (dacă vrei) două 
principii active de mişcare: unul finit, care priveşte obiectul finit 
care se mişcă; acesta se mişcă în timp; iar altul infinit, care 
priveşte sufletul lumii, altfel spus divinitatea, care este ca sufletul 
sufletului; el se află în întregime în totul şi face ca sufletul să fie 
cu totul în orice; iar acesta se mişcă instantaneu. Pământul are 
deci şi el două mişcări, şi toate corpurile care se mişcă au două 
principii de mişcare: dintre acestea, principiul infinit este cel care 
mişcă în prezent şi a mişcat în trecut; de unde rezultă că orice 
corp mobil este cât se poate de mişcător şi totodată cât se poate 
de nemişcat. Aşa cum apare în figură aceasta care reprezintă 

Pământul care este mişcat instantaneu, întrucât are un motor de 
o virtute infinită. Centrul lui, mişcându-se de la A la E şi revenind 
din E în A într-o singură clipită, el este în acelaşi timp şi în A, şi 
în E, şi în toate punctele intermediare; de aceea, în acelaşi 
moment în care pleacă se şi întoarce înapoi: iar ăsta petrecându- 
se necontenit la fel, rezultă că în felul său el stă perfect nemişcat. 
Acelaşi lucru se poate spune şi despre mişcarea sa în jurul 
centrului, unde se află răsăritul I, miază ziua V, apusul K şi 
miazănoaptea O; fiecare dintre aceste puncte se învârteşte în 
virtutea unui imbold infinit: şi de aceea, în fiece moment, fiecare 
dintre ele a plecat şi s-a şi întors, şi ca atare se află întotdeauna 
în acelaşi loc unde era. Prin urmare, se poate spune că mişcarea 
acestor corpuri produsă de o virtute infinită este tot una cu 
nemişcarea: pentru că a te mişca instantaneu e tot una cu a sta 
nemişcat. Rămâne însă celălalt principiu activ al mişcării: care 
derivă din virtutea proprie corpului, şi de aceea se petrece în timp 
şi implică o anume succesiune; această mişcare, dimpotrivă, este 
diferită de repaos. Iată în ce fel putem spune că Dumnezeu le 
mişcă pe toate, iată cum trebuie să înțelegem că dăruieşte tuturor 
lucrurilor care se mişcă facultatea de a se mişca. 

ELPINO: Acum că m-ai scos din impas cu o explicaţie atât de 
înaltă şi lămuritoare, mă dau bătut dinaintea judecății dumitale 
şi sper ca şi în viitor să mai primesc asemenea desluşiri; căci, în 
pofida săracei mele experienţe şi a puţinelor încercări făcute până 
acum, am aflat şi priceput multe; şi sper să aflu şi mai multe, 
deoarece, deşi nu cuprind încă pe de-a-ntregul cugetarea 
dumitale, raza care străbate din ea mă face să înțeleg că înăuntru 
se ascunde un soare dacă nu chiar un astru mai vast. lar de azi 
înainte, nu în speranța de a-ţi întrece priceperea, ci cu țelul 
precis de a crea prilejuri noi pentru noi lămuriri, voi mai reveni 
cu întrebări, dacă şi dumneata vei binevoi să te întorci în locul 
acesta şi la aceeaşi oră atâtea zile câte vor fi de ajuns ca, 
ascultând eu şi înțelegând, mintea mea să-şi afle pe deplin 
liniştea. 

FILOTEO: Aşa voi face. 

FRACASTORIO: Iți vom fi foarte recunoscători şi te vom 
asculta cu toată atenţia. 

BURCHIO: Iar eu, deşi pricep prea puţin, dacă nu voi înțelege 
sensul, voi asculta măcar cuvintele; iar de nu voi asculta 
cuvintele, îți voi auzi barem glasul. Cu bine! 


Sfârşitul primului dialog 


DIALOGUL AL DOILEA 


FILOTEO: Deoarece Principiul prim este simplu în absolut, el, 
dacă ar fi finit într-unui dintre atributele sale, ar fi finit în toate 
atributele; sau dacă printr-o anume rațiune intrinsecă ar fi finit, 
iar prin alta, ar fi infinit, ar rezulta în mod necesar că el nu este 
simplu ci compus. Dacă însă el este cel ce acționează asupra 
universului, el nu poate acționa altfel decât infinit, iar efectul 
acțiunii nu poate fi la rândul său decât infinit: spun efect, pentru 
că totul depinde de el. Pe de altă parte, aşa cum imaginația 
noastră e suficient de puternică pentru a înainta la infinit, 
închipuindu-şi mărime după mărime şi număr după număr, tot 
mai mari şi, cum se spune, în progresie crescătoare: la fel trebuie 
să înțelegem că Dumnezeu proiectează o dimensiune infinită şi 
un număr infinit în act!76. lar dacă înțelegem asta, înțelegem şi 
posibilitatea, potrivirea şi oportunitatea pe care o afirmăm: 
anume că, aşa cum potenţa activă este infinită, la fel (consecință 
necesară), subiectul unei atari potente este infinit; căci, aşa cum 
am arătat în altă parte!77, puterea de a face presupune puterea de 
a fi făcut, capacitatea de a crea dimensiune o presupune pe aceea 
de a căpăta dimensiuni, dimensionantul presupune 
dimensionatul. Adaugă la asta că, de vreme ce există corpuri de 
dimensiuni finite, înseamnă că intelectul prim concepe corpuri şi 
dimensiuni. lar dacă el îşi concepe corp, îl concepe cu necesitate 
infinit; dacă el îl 

Făureşte infinit, iar corpul este — cum şi este — infinit, 
înseamnă că există cu necesitate şi o atare speţă inteligibilă; şi 
invers, pentru că această speţă e produsă de un intelect precum 
cel divin, ea este cât se poate de reală!78; este atât de reală încât 
ființa ei ne apare mai necesară decât obiectele pe care le vedem 
cu propriii noştri ochi. Drept care (dacă te gândeşti bine), aşa 
cum există un individ infinit şi absolut simplu, la fel trebuie să 
existe o mărime dimensional infinită care se află în acela şi în 
care acela se află, la fel cum el este în tot şi totul este în €el!79. Dar 
dacă un corp are, prin caracteristicile sale fizice, puterea de a 
creşte la infinit (cazul focului, care, aşa cum ştim cu toţii, ar 
creşte la nesfârşit de-ar fi mereu alimentat şi aprins180), de ce 
atunci focul, care este potenţial infinit şi, în consecință, poate fi 
făcut infinit, n-ar putea fi infinit şi în act? Chiar nu ştiu cum ne- 
am putea amăgi că, existând în materie ceva în potentă pasivă, 
acel ceva nu s-ar afla în eficient în potentă activă şi, prin urmare, 

în act, ba n-ar fi chiar actul însuşi. Desigur, afirmaţia că infinitul 
este în potentă şi într-o anume succesiune, iar nu în act, atrage 
după sine cealaltă afirmație, că potența activă poate pune 
infinitul în act succesiv, deci nu în act încheiat: pentru că 
infinitul nu poate fi încheiat; iar de aici ar decurge că prima 
cauză n-ar avea potentă activă simplă, absolută şi una, ci ar avea 
două potente active: una căreia i-ar corespunde o infinită 
posibilitate succesivă, şi alta căreia îi corespunde posibilitatea 
nedistinctă a actului. Las la o parte că, neputându-se imagina 
cum anume un lucru material poate fi mărginit de un lucru 
imaterial, dacă lumea ar fi terminată, aceeaşi lume ar avea 
putinţa şi facultatea de a se descompune şi a pieri!8l: deoarece 
(după câte ştim), toate corpurile se descompun. În aceeaşi 
ipoteză, nu văd de ce vidul infinit (deşi nu poate fi conceput ca 
având o potentă activă) la un moment dat n-ar înghiți ca nimic 
lumea!182. Şi mai las la o parte că locul, spațiul şi vidul seamănă 
cu materia, dacă nu cumva sunt chiar materie: cum uneori nu 
fără motiv pare să spună Platon18 şi toți cei care definesc locul ca 
un fel de spațiu. Acum, dacă materia are o năzuinţă a ei, 
năzuință care nu poate fi zadarnică deoarece e naturală şi 
decurge din ordinea naturii prime, trebuie ca şi locul, spaţiul, 
vidul să aibă o asemenea năzuinţă. Las la o parte şi faptul (deja 
amintit) că nimeni dintre cei ce afirmă că lumea ar fi mărginită şi 
că ar avea o graniță nu ştiu să-şi închipuie cum anume ar fi 
aceasta; şi totodată, unii dintre aceştia care în teorie şi în vorbe 
neagă vidul şi neantul, în fapt le presupun cu necesitate în 
practică18*. Dacă este vid şi nimic, el are cu sigurata capacitatea 
de a primi, lucru cu neputinţă de negat: căci din aceeaşi pricină 
pentru care socotim imposibil ca în spaţiul în care se află această 
lume să se mai afle în acelaşi timp o alta, trebuie să acceptăm şi 
că această altă se poate afla în spațiul din afara acestei lumi, în 
acel nimic (cum numeşte Aristotel!85 ceea ce nu vrea să 
numească vid). Motivul pentru care el spune că două corpuri nu 
pot fi în acelaşi timp în acelaşi loc este imposibilitatea 
coincidenței dimensiunilor lor!86: de aici decurge că acolo unde 
nu sunt dimensiunile unuia, pot fi dimensiunile celuilalt. Dacă 
această posibilitate este reală, atunci într-un anume fel spaţiul 
este materie: iar dacă e materie, are capacitate, iar dacă are 
capacitate, de ce ar trebui să-i negăm actul? 

ELPINO: Foarte bine. Dar, rogu-te, mergi mai departe şi 
lămureşte-mă ce deosebire faci între lume şi univers. 

FILOTEO: Deosebirea este foarte răspândită în afara şcolii 
peripateticienilor!87. Stoicii fac diferenţa între lume şi univers: 

deoarece lumea, după ei, este tot ceea ce e plin şi constă într-un 
corp solid; universul nu este numai lumea, ci şi vidul, neantul, 
spaţiul de dincolo de ea: şi de aceea ei spun că lumea este finită, 
dar universul e infinit. Epicur!8, şi el, numeşte totul şi universul 
un amestec de corpuri şi de vid; şi spune că lumea!% e infinită iar 
natura lumii cuprinde şi vidul, şi neantul, dar şi multitudinea de 
corpuri aflate în el. Noi vorbim de vid nu ca de ceva care ar fi pur 
şi simplu nimic; ci ca de ceva ce nu e corp în stare să opună o 
rezistență sensibilă şi care, având dimensiune, este gol: dat fiind 
că, în general, nu se percepe un corp dacă nu are proprietatea de 
a opune rezistență; după cum se spune că ceea ce nu putrezeşte 
nu este carne, la fel ceea ce nu opune rezistență nu este corp. În 
felul acesta noi numim infinit o întindere eterică şi de necuprins 
în care există nenumărate şi infinite corpuri precum Pământul, 
luna şi soarele, pe care noi le numim lumi, compuse din plin şi 
din vid: pentru că acest văzduh, acest aer, acest eter nu doar 
înconjoară acele corpuri, ci pătrunde şi înăuntrul lor şi se află 
pretutindeni!%. Mai vorbim de vid şi când, la întrebarea „unde se 
află eterul infinit şi lumile”, răspundem: într-un spaţiu infinit, în 
sânul în care se află toate şi în care constă totul, neputându-se 
afla sau consta în altceva. Or aici Aristotel, confundând aceste 
două semnificaţii ale vidului cu o a treia, închipuită de el şi pe 
care nici chiar el nu ştie s-o numească sau definească, se zbate 
să scape de vid şi crede că prin argumentele sale ar putea zdrobi 
toate părerile contrare. În fapt el nu le atinge decât în felul celui 
care, ştergând numele unui lucru, crede că a şters şi lucrul ca 
atare; căci el desființează vidul (dacă îl desființează) cu un 
argument pe care nu l-a mai adus nimeni: de vreme ce anticii, ca 
şi noi, considerau că vidul e ceea ce poate găzdui corpuri, poate 
conține ceva şi în care se află atomii şi corpurile; el însă e 
singurul care defineşte vidul ca nimic, în care nu se află nimic şi 
nu se poate afla nimic. Astfel, interpretând cuvântul „vid" într-un 
sens pe care nu i l-a mai dat nimeni, el spune cai verzi pe pereţi 
şi îşi distruge propriul vid, şi nu vidul despre care vorbesc toți 
ceilalți care s-au folosit de acest termen. Şi nu altminteri 
procedează acelaşi sofist!9! în toate celelalte privințe, cum ar fi 
problema mişcării, infinitului, materiei, formei, demonstraţiei, 
fiinţei: tot ce construieşte el se întemeiază pe încrederea în 
propriile sale definiţii şi pe folosirea cuvintelor într-alt sens decât 
cel ştiut. Drept care, oricine nu e complet lipsit de judecată îşi dă 
lesne seama cât de superficial este omul ăsta în toate 
considerațiile lui cu privire la natura lucrurilor, şi cum nu se 
poate desprinde de supoziţiile sale (neîmpărtăşite de alții şi 

nedemne de a fi împărtăşite): atât de aiurea în privinţa filozofiei 
naturii încât nicicând nu ar putea fi închipuite matematic. Şi cât 
nu s-a împăunat şi lăudat cu această zădărnicie! Ba mai mult, 
doreşte atât de tare ca în privința lucrurilor naturii să treacă 
drept rațional sau (vrem să spunem) logic, încât pe toți ceilalți 
care cu atâta grijă s-au ocupat de natură, de realitate şi de 
adevăr, îi numeşte în batjocură „fizicieni'. Dar revenind la ale 
noastre: dat fiind că în cartea lui Despre vid!92 nu spune nici 
direct, nici indirect nimic ce ar putea combate concepţia noastră, 
o lăsăm deoparte, pentru a o relua poate când vom avea mai mult 
răgaz. Aşadar, Elpino, dacă doreşti, rosteşte în ordine pricinile 
pentru care adversarii noştri nu admit infinitatea materiei, iar 
apoi pe acelea care-i împiedică să înțeleagă că există nenumărate 
lumi. ELPINO: Chiar aşa voi face. Voi înfățişa pe rând 
considerațiile lui Aristotel, iar dumneata vei spune despre fiecare 
ce socoti că merită!19%. El spune aşa: „Trebuie cugetat dacă există 
corp infinit, cum susțin unii filozofi din vechime, sau dacă aşa 
ceva nu e cu putință; iar apoi trebuie văzut dacă există una sau 
mai multe lumi. Răspunsul la aceste chestiuni este cât se poate 
de important: pentru că şi unul, şi celălalt termen al celor două 
opoziții sunt de toată însemnătatea, căci ele întemeiază două 
direcții de gândire nu doar diferite ci chiar contrare: cum, de 
pildă, vedem că cei care au comis prima greşeală, aceea de a 
postula părțile indivizibile, s-au trezit într-o fundătură care nu le 
mai permite o corectă rezolvare matematică. Prin urmare, vom 
descâlci aici un subiect de mare importanţă prin dificultățile sale 
trecute, prezente şi viitoare; căci aici o eroare inițială oricât de 
măruntă devine pe parcurs de zece mii de ori mai mare: la fel, 
prin comparaţie, 

Cu ceea ce se petrece când greşeşti drumul chiar la începutul 
lui, când pe măsură ce înaintezi, depărtându-te de punctul de 
plecare, rătăcirea sporeşte şi creşte nemăsurat, în aşa fel încât 
până la urmă atingi un ţel contrar celui propus; iar pricina 
acestui lucru este că principiile sunt mici ca mărime dar imense 
ca importanţă: de aceea aceste dileme trebuie lămurite de la 
început. 19 

FILOTEO: Ce spune aici este cu totul necesar şi demn de a fi 
spus de oricine altcineva: deoarece, aşa cum el crede că dintr-un 
principiu prost înțeles adversarii săi au căzut în grave greşeli, şi 
noi credem şi vedem desluşit că el, plecând de la principiul 
contrar, a pervertit întreaga cunoaştere a naturii. 

ELPINO: Apoi adaugă: „Trebuie aşadar să vedem dacă e cu 
putinţă să existe un corp simplu de mărime infinită: iar mai întâi 

trebuie arătat că lucrul acesta este imposibil în ceea ce priveşte 
primul corp care se mişcă circular; apoi trebuie arătat şi la 
celelalte corpuri, căci orice corp fiind ori simplu, ori compus, cele 
compuse urmează rânduiala celui simplu. Dacă, aşadar, corpurile 
simple nu sunt infinite nici ca număr nici ca mărime, nici 
corpurile compuse nu vor fi altfel." 

FILOTEO: Arată promițător: căci dacă el va dovedi că acel 
corp care este numit conţinător şi prim este cu adevărat 
conținător, prim şi finit, va fi de prisos şi zadarnic a o mai 
demonstra şi în ceea ce priveşte corpurile conținute. 

ELPINO: Or, spune el, corpul rotund nu e infinit şi iată cum 
demonstrează: „Dacă un corp rotund este infinit, liniile care 
pornesc din mijlocul lui vor fi infinite iar distanţa între o rază şi 
alta (care creşte cu cât se depărtează de centru) va fi infinită; 
pentru că prelungind razele se obține o distanță mai mare între 
ele; iar dacă razele sunt infinite, şi distanța dintre ele va fi 
infinită. Or este cu neputinţă ca un corp mobil să parcurgă o 
distanță infinită: în mişcarea circulară fiind nevoie ca o rază a 
corpului mobil să ia mereu locul razei precedente." 

FILOTEO: Acest argument este bun: dar nu are legătură cu 
obiecțiile adversarilor; fiindcă nimeni n-a avut o gândire atât de 
grosolană şi din topor ca să-şi închipuie lumea infinită şi de o 
rază infinită, şi totodată să o considere mobilă19%5. Şi dovedeşte că 
el însuşi a uitat ceea ce spunea în Fizica: anume că acei care 
susțin existenţa unei entități şi unui principiu infinite, susțin 
totodată că acestea sunt imobile; şi nici el, nici altcineva în locul 
lui nu va găsi vreodată un filozof, ba nici chiar un om obişnuit, 
care să susțină o mărime infinită mobilă. Dar el, ca un sofist ce e, 
ia o parte din argumentațţie din concluzia adversarului, 
aplicându-i propria sa supoziție: anume că universul este mobil, 
că se mişcă şi că este de formă sferică!9%6. Vedeţi dar dacă printre 
toate raționamentele acestui pomanagiu există măcar un singur 
argument împotriva celor care afirmă unul infinit, imobil, fără 
formă, nețărmurit conținător a nenumărate lumi mobile numite 
de unii aştri, de alții sfere. Vedeţi dacă prin acest argument sau 
prin altele, el propune vreodată ipoteze acceptate de cineva. 

ELPINO: Desigur toate cele şase argumente se întemeiază pe 
supoziţia că adversarul ar susține că universul e infinit şi ar 
admite că acel infinit e mobil: ceea ce este, fără îndoială, o 
prostie, ba chiar un lucru lipsit de rațiune, doar dacă nu 
susţinem cumva că mişcarea infinită coincide cu repaosul infinit, 
aşa cum mi-ai dovedit ieri cu privire la lumile finite. 

FILOTEO: Asta n-o vreau a spune despre univers, căruia din 

nici o pricină nu i se poate atribui mişcarea; pentru că mişcarea 
nu i se potriveşte infinitului, nu poate fi cerută de infinit, şi, aşa 
cum am mai spus, nimeni nu şi-a închipuit-o astfel. Dar acest 
filozof, neputând gândi cu temei, vorbeşte aiurea. 

ELPINO: Fireşte că mi-aş dori un argument care să contrazică 
ce-ai spus acum, căci celelalte cinci rațiuni expuse de acest filozof 
urmează acelaşi drum şi umblă pe aceleaşi picioare. De aceea nu 
mi se pare cu rost a le înşira aici. Dar după ce le invocă pe cele 
referitoare la mişcarea circulară a lumii, trece la celelalte, 
întemeiate pe mişcarea în linie dreaptă; şi spune la fel, că „este 
imposibil ca un corp să aibă o mişcare rectilinie infinită spre 
centru, sau în jos, nici dinspre centru în sus"197; şi o 
demonstrează mai întâi cu privire la mişcările proprii corpurilor, 
atât celor periferice cât şi celor intermediare. „Mişcarea în sus", 
spune el, „şi mişcarea în jos sunt contrarii: iar locul unneia este 
contrar locului celeilalte. Iar privitor la mişcările contrarii, dacă 
una este determinată, trebuie să fie determinată şi cealaltă; iar 
cea intermediară, care ţine şi de una, şi de alta, trebuie să fie şi 
ea determinată; pentru că ceea ce trebuie să treacă de centru nu 
poate pleca de oriunde ci dintr-un loc anume, pentru că există o 
anumită limită de unde începe şi o alta unde se sfârşeşte centrul: 
aşadar, mijlocul fiind determinat, sunt determinate şi extremele; 
iar dacă extremele sunt determinate, trebuie să fie determinat şi 
mijlocul; dacă locurile sunt determinate, trebuie ca şi corpurile 
aflate în ele să fie determinate: căci altminteri mişcarea va fi 
infinită. În afară de asta, în ceea ce priveşte greutatea şi uşurinţa, 
un corp care urcă poate ajunge cu siguranţă la ceea ce se află 
acolo sus: deoarece nici o pornire naturală nu e zadarnică. 
Spaţiul lumii nefiind deci infinit, nu există nici loc, nici corp 
infinit. La fel în ceea ce priveşte greutatea: nu există greu sau 
uşor infinit; prin urmare, nu există corp infinit, căci, dacă un 
corp greu e infinit, e necesar ca şi greutatea lui să fie infinită; 
aceasta e o situație de neocolit: deoarece dacă tu spui că un corp 
infinit are greutate infinită, dai peste trei neajunsuri. Primul e 
acela că greutatea sau uşurinţa unui corp finit ar fi atunci la fel 
cu greutatea sau uşurinţa unui corp infinit, deoarece la greutatea 
corpului finit, oricât de mult ar depăşi-o cea a corpului infinit, eu 
aş putea adăuga sau scădea atât cât trebuie pentru a ajunge la 
aceeaşi cantitate de greutate sau uşurinţă. Cel de-al doilea este 
că greutatea mărimii finite ar putea să o întreacă pe cea a 
mărimii infinite: pentru că, din aceeaşi pricină din care poate fi 
egală cu ea, poate fi şi mai mare, adăugind sau scăzând atâta 
corp greu cât îți place, sau adăugind cât doreşti corp uşor. Al 

treilea, este că greutatea mărimii finite şi a celei infinite ar fi 
egale; şi deoarece proporția dintre o greutate şi alta e aceeaşi ca 
aceea dintre o viteză şi alta, urmează că, tot aşa, corpul finit ar 
avea aceeaşi viteză sau încetineală ca şi cel infinit. Al patrulea, că 
viteza corpului finit ar putea fi mai mare decât a celui infinit. Al 
cincilea, că ele ar putea fi egale; sau, aşa cum greutatea întrece 
greutatea, la fel viteza întrece viteza: existând o greutate infinită, 
va fi necesar ca ea să se mişte printr-un spaţiu în mai puţin timp 
decât greutatea finită; sau să nu se mişte deloc, deoarece viteză 
sau încetineala depind de mărimea corpului. Drept care, 
neexistând proporţie între finit şi infinit, va trebui ca până la 
urmă greutatea infinită să nu se mişte: căci dacă s-ar mişca, nu 
s-ar mişca atât de repede încât o altă greutate, finită, să nu poată 
parcurge aceeaşi distanță în acelaşi timp cu ea."198 

FILOTEO: Este cu neputinţă să găseşti pe altcineva care, 
pretinzându-se filozof, să născocească ipoteze mai nefireşti şi să 
ticluiască contraargumente mai năroade decât ale insului acesta, 
sau să atingă uşurătatea raționamentelor lui. În acest caz aş vrea 
să ştiu împotriva cui argumentează el atunci când vorbeşte de 
locurile proprii corpurilor şi de un anume sus, jos sau dedesubt. 
Deoarece oricine acceptă existenţa unui corp şi unei mărimi 
infinite, nu-şi închipuie că ele ar avea un centru ori o extremitate. 
Cine spune că neantul, vidul, eterul este infinit, nu îi atribuie nici 
greutate, nici uşurinţă, nici mişcare, nici sus, nici jos, nici mijloc; 
iar dacă cineva presupune că într-un asemenea spațiu există un 
număr infinit de corpuri, cel al Pământului nostru dar şi 
corpurile altor pământuri ca acesta, corpul acestui soare, dar şi 
corpurile altor sori, consideră că toate îşi urmează propriul circuit 
înăuntrul acestui spațiu infinit, unde fiecare se mişcă în spațiul 
său finit şi determinat sau în jurul propriului centru. Astfel noi 
care suntem pe Pământ, spunem că Pământul se află în centru, 
şi toți filozofii moderni sau vechi, de orice orientare ar fi, vor 
spune că el se află în centru, fără a se abate de la propriile lor 
principii; aşa cum noi spunem despre orizontul cel mai îndepărtat 
al regiunii eterice că ne stă împrejur şi că se termină cu acel cerc 
echidistant față de noi care am sta parcă în centru. Întocmai la fel 
cei ce stau pe Lună consideră că în jurul lor se află Pământul, 
soarele şi atâția alți aştri care par să se găsească între centrul şi 
extremitatea razelor propriului orizont. lată de ce Pământul nu 
este centru mai mult decât orice alt corp de pe lume; iar în 
aceeaşi măsură în care Pământul are anumite repere în alți aştri, 
el, la rândul lui, este reper al unui alt punct din eter şi din 
spațiul lumii; şi la fel se petrece cu toate celelalte corpuri, care 

sunt cu toatele, în diferite privinţe, atât centre cât şi puncte pe 
circumferință, poluri, zenituri şi alte asemenea. Aşadar, Pământul 
se află în centrul universului nu în mod absolut, ci doar în ceea 
ce ne priveşte pe noi. Adversarul nostru porneşte de la o petiție de 
principiu şi de la presupunerea lucrului care trebuie demonstrat: 
vreau să spun că ia drept principiu echivalentul opusului poziției 
contrare; el ia drept presupuse centrul şi extremitatea şi le 
foloseşte drept argument contra celor care socotesc lumea infinită 
şi care, prin chiar acest fapt, neagă în mod necesar atât noțiunea 
de centru şi de extremitate cât şi consecința ei, anume mişcarea 
în sus, spre locul cel mai înalt, şi în jos, spre cel mai coborât. 
Anticii au văzut, prin urmare, ceea ce vedem şi noi, că anumite 
corpuri vin spre pământ unde suntem noi, iar alte corpuri par să 
se desprindă de pământ, adică de unde suntem noi. De aceea 
dacă spunem şi înțelegem că anumite lucruri se mişcă în sus sau 
în jos, noi ne referim la o anumită zonă şi la un anumit punct de 
referință; în acest fel dacă despre ceva care, îndepărtându-se de 
noi şi îndreptându-se spre lună, noi spunem că suie, cei ce se 
află la antipod, adică pe lună, vor spune că desigur coboară. 
Acele mişcări, deci, care există în univers nu cunosc deosebirea 
între sus, jos, încolo sau încoace în raport cu universul infinit, ci 
doar în raport cu lumile finite care se află în univers sau cu 
întinderea nenumăratelor orizonturi ale nenumăratelor lumi sau 
cu numărul nenumărațţilor aştri. De aceea despre unul şi acelaşi 
lucru care face o aceeaşi mişcare, se poate spune că suie sau 
coboară după poziția celui care îl observă. Aşadar, corpurile 
determinate nu au o mişcare infinită, ci una finită şi determinată 
în raport cu propriile repere; pe când corpul nedeterminat şi 
infinit nu are mişcare nici finită, nici infinită, şi nu cunoaşte nici 
loc, nici timp. În ceea ce priveşte, apoi, chestiunea greutăţii şi 
uşurinței, spunem că ea este unul dintre cele mai strălucite roade 
produse vreodată de arborele neştiinței nătânge: deoarece 
greutatea (cum vom demonstra pe parcursul acestei expuneri) nu 
se află în niciun corp întreg, alcătuit şi aşezat după natura lui; 
căci greutatea şi uşurinţa nu sunt diferențe care explică natura 
locurilor şi cauza mişcării. În afară de asta vom demonstra că 
acelaşi lucru, primind acelaşi impuls şi mişcare, poate fi numit fie 
greu, fie uşor în funcţie de diferitele situații în care se află; cum, 
tot în funcție de situațiile diferite, despre unul şi acelaşi lucru se 
poate spune că e înalt sau scund, că se mişcă în sus sau în jos. 
Dar mă refer la corpurile individuale şi la lumile individuale, 
dintre care nici una nu este grea sau uşoară: şi în care părțile, 
dacă se răsfiră şi se îndepărtează de ele, sunt socotite uşoare, iar 

dacă se întorc spre ele, sunt socotite grele; aşa cum despre 
particulele de pământ sau alte lucruri pământeşti care se 
îndreaptă spre circumferința eterului se spune că ele suie, iar 
dacă se deplasează spre întreg se spune că ele coboară. Dar cine 
a putut spune vreodată despre univers şi corpul infinit că e greu 
sau uşor? Sau cine a formulat asemenea principii ori a delirat 
atât de cumplit încât să deducem din spusele sale că infinitul ar 
fi greu sau uşor, că trebuie să suie, să se înalțe, să se ridice? Noi 
vom arăta că dintre infinitele corpuri din univers, nici unul nu 
este greu sau uşor. Aceasta deoarece asemenea însuşiri se referă 
la părți, în măsura în care ele tind spre întreg şi spre locul 
conservării lor, şi, prin urmare, nu privesc universul, ci propriile 
lumi, care le conțin şi care sunt finite. Aşa se întâmpla pe 
Pământ, când părțile focului, vrând să se elibereze şi să se ridice 
spre soare, duc întotdeauna cu ele fărâme de uscat şi de apă 
unite cu ele; acestea, înmulțindu-se apoi undeva sus, se reîntorc 
totuşi, dintr-un imbold propriu şi natural, la locul lor. În afară de 
asta, şi mai vârtos nu e cu putinţă că marile corpuri să fie grele 
sau uşoare, fiind universul infinit; şi tot de aceea nu se pune 
problema depărtării sau apropierii lor de circumferință sau 
centru; iar Pământul nu e mai greu în locul unde se află el decât 
soarele în locul său, Saturn în al său, Steaua Polară în al ei. De 
aceea am putea spune că, la fel cum fărâmele de pământ revin pe 
pământ în temeiul gravitățţii lor (căci aşa vrem să numim 
năzuința părților spre întreg şi a părții rătăcite spre locul ei 
firesc), la fel se petrece cu părțile celorlalte corpuri, care pot fi 
infinite alte pământuri ori corpuri asemănătoare pământurilor, 
infiniți alți sori, infinite focuri ori corpuri asemenea focului. Toate 
se mişcă dinspre circumferință spre propriul conţinător ca spre 
un centru: de unde urmează că, socotind după număr, există o 
infinitate de corpuri grele. Însă nu există o gravitate infinită, 
intensivă şi concentrată într-un corp, ci una extensivă şi 
desfăşurată în nenumărate corpuri. Asta decurge din ceea ce 
spun toți anticii şi spunem şi noi, iar adversarul nostru n-a putut 
aduce nici un singur argument contrar. lar ceea ce el spune 
despre imposibilitatea unui corp greu infinit este atât de adevărat 
şi de vădit încât e de-a dreptul ruşine s-o mai pomenim; în nici 
un caz 

Asta nu poate dărima filozofia altora nici întări-o pe a sa, ci 
sunt doar gânduri şi vorbe în vânt.!% 

ELPINO: Deşertăciunea gândirii lui apare cu limpezime în 
argumentele de până acum, aşa încât toată arta convingerii n-ar 
fi de ajuns pentru a o dezvinui. Dar ascultați ce alte argumente 

aduce pentru a ajunge la concluzia universală că nu există corp 
infinit. „Acum", spune el, „fiindu-le vădit celor ce cercetează 
corpurile particulare că nu există corp infinit, rămâne să vedem 
dacă e posibil ca aşa ceva să existe la modul general: pentru că 
cineva ar putea spune că la fel cum lumea [cu cerurile ei] stă în 
jurul nostru, n-ar fi imposibil să existe alte multe ceruri. Dar 
înainte de a lămuri asta, să cugetăm la modul general despre 
infinit. Începem prin a spune că este necesar ca orice corp să fie 
[ori finit] ori infinit; să fie compus ori dm părți asemănătoare, ori 
din părți diferite, iar acestea, la rândul lor, să cuprindă fie specii 
finite, fie specii infinite. Dar nu e posibil să cuprindă specii 
infinite, dacă presupunem ce-am spus mai devreme, anume că ar 
exista mai multe lumi ca aceasta: deoarece aşa cum această lume 
este aşezată în jurul nostru, la fel ar fi aşezate altele, în alte 
ceruri, în jurul altora. lar dacă primele mişcări din jurul centrului 
nu sunt determinate, determinate vor fi şi cele următoare: şi aşa 
cum am deosebit cinci feluri de corpuri, dintre care două sunt 
hotărât grele sau uşoare, iar două sunt pe jumătate grele sau 
uşoare, iar unul nu este nici greu, nici uşor, dar mişcător în jurul 
centrului, la fel trebuie să fie şi în celelalte lumi. Prin urmare, ele 
nu pot cuprinde o infinitate de specii. Dar nu e posibil să 
cuprindă nici un număr finit de specii." Şi mai întâi 
demonstrează că nu cuprind un număr finit de specii diferite, din 
patru pricini: prima este că fiecare dintre aceste părți infinite ar fi 
ori apă, ori foc, prin urmare fie un lucru greu, fie unul uşor: iar 
aceasta s-a dovedit deja cu neputinţă atunci când s-a arătat că 
nu există nici greutate, nici uşurinţă infinită.200 

FILOTEO: Am explicat destul când am răspuns la acest 
argument. 

ELPINO: Ştiu. Adaugă apoi a doua pricină, spunând că 
fiecare dintre aceste specii trebuie să fie infinită şi că, prin 
urmare, locul fiecăreia trebuie să fie infinit; ceea ce e imposibil 
pentru că nu se poate ca un corp care coboară, să coboare la 
infinit în jos; fapt dovedit de toate mişcările20! şi de toate 
transmutațţiile. La fel cum în generare nu se încearcă a se face 
ceea ce nu poate fi făcut, la fel în mişcarea locală nu se caută 
locul unde nu se poate ajunge niciodată; iar ceea ce nu poate 
exista în Egipt e cu neputinţă să se mişte către Egipt: pentru că 
în natură nimic nu este zadarnic. Prin urmare, este imposibil ca 
un lucru să se mişte spre un loc în care nu poate ajunge.202 

FILOTEO: Şi la aceasta am răspuns îndestul; iar noi spunem 
că există infinite pământuri, infiniți sori, infinit eter; sau, după 
Democrit şi Epicur, există un plin şi un gol infinite şi care se 

întrepătrund2095. Şi există infinite specii, unele cuprinse în altele şi 
unele ordonate de altele: specii diferite şi care concură cu toatele 
pentru a alcătui un univers unic, întreg şi infinit; iar ele sunt 
infinitele părți ale infinitului, deoarece din infinitele pământuri 
asemeni cu acesta al nostru decurge existenţa în act a unui 
pământ infinit, dar nu înţeles că unul singur şi continuu, ci ca 
un tot alcătuit din infinita mulțime a infinitelor pământuri. La fel 
înțelegem şi celelalte specii de corpuri, fie ele patru, două, trei 
sau câte vreți (nu discut acum numărul lor); aceste specii, fiind 
parte (dacă se poate spune aşa) a infinitului, trebuie să fie şi ele 
infinite, conform cantităţii ce rezultă din asemenea multitudine. 
Or în acest caz nu e nevoie ca un corp greu să coboare la infinit, 
ci acest corp greu merge204 spre corpul de aceeaşi natură cu el 
aflat cel mai aproape, la fel cum acela merge spre acesta, şi un 
altul spre cel asemenea lui. Acest pământ are părțile ce ţin de el, 
alt pământ are părţile ce ţin de acest altul: astfel acel soare are 
părțile care se răspândesc din el şi încearcă să se întoarcă la el; 
iar alte corpuri îşi adună în acelaşi fel, în mod natural, părţile lor. 
Iar cum marginile şi distanțele dintre un corp şi altul sunt finite, 
la fel şi mişcările sunt finite; şi tot aşa cum nimeni nu pleacă din 
Grecia pentru a merge la infinit, ci pentru a merge, să zicem, în 
Italia ori în Egipt, la fel când o parte de pământ sau de soare se 
mişcă, ţinta să nu e infinitul, ci finitul, adică un loc anume. 
Totuşi, universul fiind infinit iar toate corpurile sale fiind în 
preschimbare, toate şi întotdeauna împrăştie şi totodată adună, 
toate răspândesc din ce e al lor şi primesc înăuntru ce e străin. 
Nu socotesc absurd şi nepotrivit ci, dimpotrivă, cu totul potrivit şi 
natural ca unui singur subiect să i se întâmple un număr finit de 
preschimbări; socotesc natural ca particulele de pământ să 
rătăcească prin eter şi să întâlnească în imensul spaţiu ba un 
corp, ba un altul: căci putem vedea, în imediata noastră 
apropiere şi oricând, că particulele îşi schimbă locul, aşezarea şi 
forma. De aceea, dacă acest Pământ este etern şi perpetuu, el nu 
este astfel datorită consistenţei părților înseşi sau a indivizilor 
înşişi, ci datorită perindării părților pe care le împrăştie şi a celor 
ce vin să le ia locul; în aşa fel încât, deşi sufletul şi inteligența 
să205 rămân la fel, corpul său, în părțile-i alcătuitoare, se schimbă 
şi se reînnoieşte bucată cu bucată. Cum apare limpede şi în cazul 
animalelor, care nu continuă să existe decât dacă primesc hrană 
şi elimină excremente. De altminteri, cine cugetă cu atenţie va şti 
că la tinereţe nu mai avem carnea pe care o aveam în copilărie, 
iar la bătrâneţe nu o mai avem pe aceeaşi de la tinereţe: deoarece 
şi noi suntem într-o continuă preschimbare care face că 

înăuntrul nostru să pătrundă veşnic noi atomi, iar din noi să 
plece alții, primiți mai demult. La fel în jurul spermei, unindu-se 
atomi cu atomi, în virtutea intelectului general şi sufletului (prin 
acțiunea la care ei contribuie ca materie), atunci când afluxul e 
mai mare decât fuga atomilor, se formează şi creşte un corp nou; 
apoi, când afluxul este egal cu fugă, acelaşi corp păstrează o 
anumită constanţă, pentru ca în sfârşit să intre în declin, când 
fuga atomilor este mai mare decât afluxul lor (nu vorbesc de 
afluxul şi fuga atomilor în mod absolut, ci de fugă a ceea ce este 
congruent şi nativ corpului, şi afluxul a ceea ce îi e străin şi 
nepotrivit, care nu poate fi învins de principiu, vlăguit din cauza 
pierderii continue a ceea ce e vital cât şi a ceea ce nu e vital). 
Aşadar, ca să ajungem la problema noastră, eu spun că, ţinând 
seama de asemenea perindare, nu e nepotrivit, ci e cât se poate 
de rațional să susţinem că părțile şi atomii au o mişcare şi o 
curgere infinită prin infinitele transformări şi preschimbări atât 
ale formelor cât şi ale locurilor. Un neajuns ar apărea numai dacă 
s-ar găsi un lucru care de felul lui tinde spre infinit ca spre țelul 
unei preschimbări sau alterări locale; dar aşa ceva nu e cu 
putință, deoarece, de îndată ce un lucru părăseşte un întreg, 
merge spre altul; când e văduvit de o alcătuire, primeşte îndată 
alta; când părăseşte o formă de a fi, capătă îndată alta: ceea ce 
decurge cu necesitate din alterarea lui care, la rândul său, 
decurge cu necesitate din schimbarea locală. Aşa încât lucrul 
configurat şi apropiat nu poate avea decât o mişcare finită, 
deoarece, dacă îşi schimbă locul, îndată primeşte o altă formă. În 
schimb subiectul prim20%6 şi configurabil se mişcă infinit, atât sub 
aspectul spaţiului cât şi al numărului configurațţiilor; părțile 
materiei se desprind necontenit dintr-un loc, dintr-o parte, dintr- 
un întreg, spre a se cufunda într-un alt loc, într-o altă parte şi un 
alt întreg. 

ELPINO: înţeleg prea bine. Al treilea argument207 este că 
„dacă infinitul ar fi discret şi disjunct20%, în aşa fel încât în el s-ar 
afla o infinitate de focuri distincte şi individuale, chiar dacă 
fiecare dintre acestea ar fi finit, focul rezultat din toate laolaltă ar 
trebui totuşi să fie infinit'"209. 

FILOTEO: Cu asta am fost deja de acord. Dar ştiind asta, el 
n-avea nevoie să se îndârjească pe acest subiect care nu prezenta 
nici un neajuns. Căci dacă un corp este fărâmițat sau împărțit în 
părți distincte ca loc, dintre care una are greutatea de o sută, alta 
de o mie, iar altă zece, rezultă că întregul va avea greutatea de o 
mie o sută zece. Dar aceasta va consta din mai multe greutăţi 
distincte şi nu dintr-o greutate continuă. lar noi, ca şi anticii, nu 

socotim un neajuns faptul că o greutate infinită ar fi constituită 
din părți discrete; căci acea greutate infinită rezultă pe cale logică 
sau aritmetică, sau geometrică, dar cu adevărat în natură ele nu 
alcătuiesc o greutate infinită, la fel cum nu alcătuiesc o cantitate 
infinită; ci alcătuiesc un număr infinit de cantități şi de greutăţi 
finite: iar asta nu înseamnă nici a spune, nici a imagina acelaşi 
lucru, şi nici nu este acelaşi lucru, ci e cu totul altceva; pentru că 
de aici nu urmează că ar exista un corp infinit de acelaşi fel, ci un 
fel de corp alcătuit din infinit de multe corpuri finite; şi la fel, nu 
există o greutate infinită, ci infinite greutăţi finite, dat fiind că 
această infinitate nu este continuă, ci discretă210, iar acele infinite 
greutăți se află însă într-un infinit continuu, care este spațiul, 
locul şi dimensiunea care le cuprinde pe toate2!!. Prin urmare, nu 
e nici un neajuns că există infinite corpuri grele distincte, căci ele 
nu alcătuiesc un unic corp greu; la fel cum un număr infinit de 
ape nu fac o apă infinită, infinite bucăţi de pământ nu fac un 
pământ infinit: în acelaşi fel, există un număr infinit de corpuri 
care nu compun, fizic vorbind, un unic corp de mărime infinită. 
Este aici o mare diferență: asemeni, prin analogie, aceleia dintre o 
navă care poate fi trasă de zece edecari uniţi, dar nu poate fi în 
veci urnită de mii şi mii de edecari dacă fiecare trage în altă parte. 

ELPINO: Prin această lămurire şi prin celelalte ai răspuns de 
mii de ori la cel de-al patrulea argument?212: anume că dacă se 
admite un corp infinit, el trebuie conceput infinit în toate 
dimensiunile sale, de unde rezultă că nu poate exista niciunde 
nimic în afara lui: aşadar nu este cu putință ca într-un corp 
infinit să existe mai multe corpuri diferite, fiecare dintre ele fiind 
infinit215, 

FILOTEO: Toate astea sunt adevărate şi nu ne contrazic pe 
noi care am repetat în atâtea rânduri că există numeroase corpuri 
finite într-unui infinit şi am arătat şi cum vine asta. Poate că, 
prin analogie, cineva ar putea spune că există mai multe corpuri 
continue împreună, cum ar fi dacă ne-am imagina, de pildă, un 
noroi lichid, unde, în fiece parte, apa e continuată de apă, iar 
pământul de pământ, în aşa fel încât, neputându-se deosebi în 
acel amestec particulele extrem de mici de pământ de cele de apă, 
nu se va mai vorbi de două elemente distincte nici continue, ci de 
unul singur şi continuu: care nu e apă, nu e pământ, ci noroi. 
Într-un asemenea caz, cineva poate spune, dacă aşa-i place, că 
apa nu e continuată de apă, nici pământul de pământ, ci că apa e 
continuată de pământ iar pământul de apă; şi la fel de bine, 
altcineva poate nega atât spusa unuia cât şi a celuilalt, zicând că 
noroiul este continuat de noroi. După acelaşi raționament, 

universul infinit poate fi luat ca un continuum, dacă nu se mai ia 
în considerație eterul aflat între nişte corpuri atât de mari, la fel 
cum nu se ia în considerație, în cazul noroiului, acel aer care 
desparte particulele de apă de cele de pământ uscat, diferența 
constând numai în aceea că în cazul noroiului părțile sunt mai 
puţine, mai mici şi imperceptibile, în vreme ce, în cazul 
universului, ele sunt foarte mari, numeroase şi perceptibile. Iată 
cum, în acest fel, corpuri diferite, contrare şi mobile contribuie la 
alcătuirea unui corp continuu şi imobil, în care contrariile 
concură la alcătuirea unuia singur, ajungând să fie de acelaşi fel, 
să fie, în cele din urmă, unul şi acelaşi lucru. Fără îndoială că ar 
fi inacceptabil şi imposibil să presupunem două infinite distincte 
unul de celălalt, dat fiind că n-ar fi cu putinţă să ne închipuim 
cum şi unde s-ar sfârşi unul şi ar începe celălalt: căci fiecare l-ar 
sfârşi pe celălalt. Şi este cât se poate de greu să găsim două 
corpuri finite la un capăt şi infinite la celălalt. 

ELPINO: El mai aduce două argumente pentru a dovedi că nu 
există infinit alcătuit din părţi la fel. „Primul este acela că un 
asemenea infinit ar trebui să fie compatibil cu una dintre 
mişcările locale, de unde ar decurge ori o greutate infinită, ori o 
uşurinţă infinită, ori o infinitei mişcare circulară: toate 
demonstrate de noi ca imposibile."214 

FILOTEO: Iar noi, la rândul nostru, am arătat cât de deşarte 
sunt aceste spuse şi aceste argumente: căci infinitul în totalitatea 
lui nu se mişcă, nici nu e greu sau uşor, la fel cum nu e greu sau 
uşor nici un alt corp în locul său natural, şi cum nu sunt nici 
măcar părțile separate dacă sunt duse prea departe de locul 
propriu fiecăreia. Prin urmare, după noi, corpul infinit nu este 
mobil nici în potentă, nici în act; nu este nici greu nici uşor, nici 
în potentă, nici în act: atâta ar mai lipsi să existe greutate sau 
uşurinţă infinită după principiile noastre şi ale altora, împotriva 
cărora el născoceşte asemenea bazaconii. 

ELPINO: Atunci şi al doilea argument e la fel de fără rost, căci 
degeaba întreabă el pe cineva care n-a spus niciodată că infinitul 
s-ar mişca, nici în potentă, nici în act, >, dacă infinitul se mişcă 
natural sau violent'215. Apoi el demonstrează că nu există corp 
infinit prin raționamente ce ţin de mişcare în general, după ce 
mai întâi a pornit de la o consideraţie privitoare la mişcare în 
particular. El susține, aşadar, că un corp infinit nu poate acţiona 
asupra unui corp finit şi cu atât mai puţin invers; şi face în 
sprijinul acestei afirmaţii trei consideraţii: prima, că „infinitul nu 
suferă acţiunea infinitului'216, pentru că orice mişcare şis prin 
urmare, orice acțiune suferită se petrece în timp. Dacă e aşa, un 

corp de mărime mai mică va suferi o acțiune proporțional mai 
mică; dar la fel cum există o proporţie între finitul ce suferă 
acțiunea şi agentul finit, la fel v^ fi o proporţie între infinitul ce 
suferă acțiunea şi agentul infinit. Aceasta se vede dacă 
presupunem un corp infinit A şi un corp finit B; iar cum orice 
mişcare se petrece în, timp, presupunem G timpul în care A ori 
mişcă, ori este mişcat. Să luăm apoi corpul de mărime mai mică, 
B, şi o linie D care acţionează în întregime asupra unui alt corp 
(să zicem H), în acelaşi interval de timp G: vom vedea atunci că 
raportul între D, agent mai mic, şi B, agent mai mare, este egal cu 
raportul între corpul finit H, care suferă acțiunea, şi o parte finită 
din A, parte notată AZ. Or, schimbând proporţia între primul 
agent, D, şi al treilea, anume corpul H care suferă acțiunea, în 
aşa fel încât ea să devină egală cu proporția dintre al doilea 
agent, B, şi al patrulea care suferă acțiunea, AZ, adică făcând 
raportul dintre D şi H egal cu cel dintre B şi AZ, atunci B va fi cu 
adevărat, în acelaşi timp G, un perfect agent atât asupra unui 
lucru finit cât şi asupra unui lucru infinit, adică asupra lui AZ, 
parte din infinit, şi asupra lui A, infinit. Or acest lucru este 
imposibil; aşadar corpul infinit nu poate fi nici agent, nici suferi 
acțiunea unui agent: deoarece două corpuri egale suferă aceeaşi 
acțiune în aceleaşi interval de timp din partea aceluiaşi agent, iar 
corpul mai mic o suferă într-un timp mai scurt, iar corpul mai 
mare într-un timp mai lung. La fel, când doi agenți diferiți îşi 
exercită acțiunea într-un timp egal asupra a două corpuri diferite, 
raportul dintre un agent şi altul va fi egal cu raportul dintre un 
corp şi celălalt (dintre cele două care suferă acţiunea). În afară de 
aceasta, orice agent exercită o acțiune într-un timp finit (vorbesc 
despre agentul care îşi încheie acţiunea — cum se petrece numai 
în cazul mişcării de translație — şi nu despre acela a cărui 
mişcare este continuă?17), pentru că nu poate exista acțiune finită 
în timp infinit. lată deci cum dovedim că finitul nu poate exercita 
o acțiune completă asupra infinitului218. 

G timp 

A infinit care suferă acțiunea 

B agent finit mai mare 

A (parte din infinit) 

H finit care suferă acțiunea 

D agent finit mai mic. 

În al doilea rând, el demonstrează în acelaşi fel că „infinitul 
nu poate fi agentul unui lucru finit'219. Fie agentul infinit A şi fie 
B, corpul finit care suferă acțiunea; şi să presupunem că A infinit 
acționează asupra lui B finit, într-un timp finit G. Fie apoi corpul 

finit D care acționează asupra unei părți din B, anume BOZ, în 
acelaşi interval de timp G. Desigur că raportul dintre BA şi 
întregul corp B, care, ambele, suferă acțiunea, va fi egal cu 
raportul dintre agentul D şi celălalt agent finit, H; iar dacă 
raportul dintre agentul D şi corpul BUZ care suferă acțiunea se 
modifică în aşa fel încât să devină egal cu raportul dintre agentul 
H şi totalitatea corpului B, rezultă că B va fi mişcat de Hîn 
acelaşi timp în care BA este mişcat de D, adică în intervalul de 
timp G, adică în tot atâta timp în care B este mişcat de agentul 
infinit A. Or şi acest lucru este imposibil. Şi este imposibil din 
motivul pe care l-am arătat. Anume că, dacă un lucru infinit 
exercită o acţiune într-un timp finit, trebuie ca acţiunea să nu se 
petreacă în timp, deoarece între finit şi infinit nu există 
proporție220. Deci, dacă presupunem doi agenți diferiți care 
exercită o aceeaşi acțiune asupra unui acelaşi corp, în mod 
necesar acțiunea celor doi va fi diferită ca timp, raportul între un 
timp şi celălalt va fi egal cu raportul dintre un agent şi celălalt. 
Dar dacă presupunem că doi agenţi, dintre care unul este infinit 
iar celălalt este finit, exercită o aceeaşi acțiune asupra unui 
acelaşi corp, va trebui să spunem cu necesitate una din două: ori 
că acțiunea agentului infinit este instantanee, ori că acțiunea 
agentului finit durează infinit: or şi una, şi cealaltă sunt 
imposibile22!1. 

H agent finit 

D agent finit 

G timp 

A agent infinit 

B corp finit care suferă acțiunea B (parte din corpul finit B) 

În al treilea rând, el demonstrează că „un corp infinit nu 
poate exercita o acțiune asupra unui corp infinit”. Căci aşa cum 
se spune în Lecţia de fizică222, este imposibil ca acţiunea sau 
suportarea acțiunii?253 să fie fără sfârşit: aşadar, fiind demonstrat 
că acțiunea unui infinit asupra altui infinit nu poate fi niciodată 
săvârşită, se poate trage concluzia că între infinite nu există 
acțiune. Să presupunem, de pildă, două infinite dintre care unul, 
B, este supus acţiunii lui A pe durata de timp finită G, deoarece o 
acțiune finită se petrece cu necesitate într-un timp finit. Să 
presupunem apoi că BD, porțiune din corpul B, suferă acțiunea 
exercitată de A: va fi cât se poate de limpede că acţiunea 
exercitată asupra acestei porțiuni va dura mai puţin decât timpul 
G. Fie Zaceastă durată mai scurtă. Va rezulta că raportul dintre 
timpul Z şi timpul G este egal cu raportul dintre porțiunea BD, 
parte din corpul infinit B, şi cealaltă parte, mai mare, a corpului 

B. Fie BDH această parte mai mare, care suferă acțiunea 
exercitată de A în timpul finit G, de A care, în acelaşi timp G, îşi 
exercită acțiunea şi asupra întregului infinit B: şi iată cum apare 
eroarea: pentru că este imposibil ca două corpuri, unul infinit şi 
altul finit, să sufere, în aceeaşi durată de timp, din partea unui 
acelaşi agent, o aceeaşi acțiune; şi aceasta indiferent dacă 
eficientul este infinit sau finit22+. 

Timp finit G 

A infinit agent 

Infinit care suferă acțiunea 

BDH 

FILOTEO: Voi admite că tot ce spune Aristotel e bine, atunci 
când va fi aplicat bine şi concluziile vor fi trase pe măsură: dar 
(aşa cum am mai zis) nici un alt filozof n-a vorbit de infinit într- 
un asemenea fel încât să dea naştere la atâtea impasuri. Totuşi 
noi analizăm aici felul lui de a cugeta nu pentru a contrazice ceea 
ce susține el, deoarece el nu susține contrariul, ci numai pentru a 
arăta însemnătatea teoriilor sale. Mai întâi, el, luând în discuţie 
ba o parte ba alta a infinitului, nu porneşte în supoziţiile sale de 
la fundamente naturale, dat fiind că infinitul nu are părți, decât 
dacă vrem să spunem că şi părțile sunt infinite: căci e 
contradictoriu să spunem că în infinit ar exista o parte mai mare 
şi o parte mai mică sau o parte care să fie proporțional mai mare 
sau mai mică în raport cu el; deoarece de infinit nu te apropie 
mai mult mia decât sută, căci un număr infinit cuprinde tot 
atâtea sute cât şi mii, adică infinite. Dimensiunea infinită nu are 
mai mulți paşi decât mile: de aceea atunci când ne referim la 
părțile unei dimensiuni infinite, nu vorbim de o sută de mile, nici 
de o mie de parasange225; căci aceste dimensiuni pot fi foarte bine 
numite părți ale finitului, şi chiar sunt părți ale finitului şi sunt 
măsurabile numai în raport cu acesta, şi nu pot fi şi nu trebuie 
să fie socotite părți ale unui întreg faţă de care nu pot fi 
comensurate. La fel o mie de ani nu sunt o parte a veşniciei, 
pentru că nu sunt comensurabili cu aceasta: ci sunt o parte a 
unei anumite măsuri de timp, cum ar fi zece mii de ani sau o 
sută de mii de secole226. 

ELPINO: Atunci fă-mă să înțeleg: care spui că sunt părțile 
duratei infinite? 

FILOTEO: Părțile proporţionale ale duratei, care au raport cu 
durata şi timpul, iar nu cu durata infinită şi timpul infinit; 
deoarece în raport cu acesta, timpul cel mai lung cu putință, 
adică partea cea mai mare posibilă a duratei, ajunge să fie 
echivalentă cu cea mai mică, căci tot atât durează veacurile 

infinite cât şi orele infinite; deoarece orice despre care se spune a 
fi parte din infinit, tocmai pentru că e parte din infinit şi nu din 
altceva, este la rândul său infinit atât în timp cât şi în 
cantitate227. În lumina acestei teorii, puteţi pricepe cât de precaut 
este Aristotel în presupunerile sale, în ipotezele referitoare 

La părțile finite ale infinitului, şi câtă putere au 
raționamentele anumitor teologi care din infinitatea timpului 
deduc neajunsul multelor infinite, câte sunt speciile de numere, 
unele mai mari decât altele. Această teorie, spun eu, vă învață 
cum să ieşiţi din nenumărate labirinturi. 

ELPINO: în special din acela legat de discuţia noastră, cel al 
infiniților paşi şi infinitelor mile care ar trebui să alcătuiască un 
infinit mai mic şi un altul mai mare în imensitatea necuprinsă a 
universului. Dar continuă. 

FILOTEO: în al doilea rând, Aristotel, în raționamentul său, 
nu urmează calea demonstraţiei. Pentru că din faptul că 
universul este infinit şi că în el există infinite părți (şi nu spun 
părți ale lui, căci una înseamnă părți în infinit şi altceva, părți ale 
infinitului), iar toate aceste părți exercită ori suferă acțiune şi, 
prin urmare, se preschimbă unele în altele, vrea să deducă fie că 
infinitul acționează asupra finitului ori suferă acțiunea finitului, 
fie că infinitul acționează asupra infinitului ori suferă acțiunea 
infinitului sau este preschimbat de infinit. Acest raționament, 
spunem noi, chiar dacă e corect din punct de vedere logic, nu e 
corect din punct de vedere fizic: de vreme ce oricât am calcula noi 
pe cale rațională şi oricâte părți active şi pasive infinite am socoti, 
fiecare dintre aceste două grupări fiind contrariul celeilalte şi 
invers, în natură (cum aceste părți sunt separate, distincte şi, 
cum vedem, despărțite de granițe precise) nu ne silesc nici 
îndeamnă să spunem că infinitul ar fi agent sau ar suferi 
acțiunea unui agent, ci că în infinit acționează sau suferă 
acțiunea nenumărate părți finite228. În felul ăsta se admite nu că 
infinitul ar fi mobil şi alterabil, ci că în el există infinite corpuri 
mobile şi alterabile; nu că finitul ar suferi acțiunea infinitului, ori 
infinitul pe cea a finitului, ori infinitul pe cea a infinitului, sub 
aspect fizic şi natural, ci aşa cum rezultă doar printr-o agregare 
obținută pe cale logică şi rațională care însumează toate corpurile 
grele într-un singur corp greu, în pofida faptului că toate 
corpurile grele nu alcătuiesc un unic corp greu. Infinitul ca întreg 
fiind însă nemişcat, inalterabil şi incoruptibil, în el pot exista şi 
chiar există mişcări şi alterări nenumărate şi infinite, săvârşite şi 
desăvârşite. Adaugă la ce s-a mai spus că, presupunând două 
corpuri infinite la un capăt dar la celălalt terminându-se unul în 

celălalt, de aici nu va decurge ceea ce socoate Aristotel, anume că 
exercitarea şi suferirea acţiunii ar fi infinite; iar aceasta deoarece, 
dacă unul dintre aceste corpuri acționează asupra celuilalt, el nu 
va acționa în toată dimensiunea şi mărimea lui: deoarece el nu e 
apropiat, lipit, alăturat şi continuat de celălalt în toată 
dimensiunea sa şi în toate părțile sale. Căci dacă presupunem 
două corpuri infinite, A şi B, care se continuă sau se unesc după 
linia sau suprafața FG, desigur că nu vor acţiona unul asupra 
celuilalt cu toată puterea lor, deoarece nu se alătură unul de 
celălalt în toate părțile lor: dat fiind că nu se poate vorbi de 
alăturare decât pentru lucrurile finite. Mai mult spun, chiar dacă 
ar fi să ne închipuim că acea suprafață sau linie de contact ar fi 
infinită, nu decurge de aici că acele două corpuri alăturate ar 
exercita sau ar suferi o acțiune infinită; pentru că acțiunea ar 
avea caracter extensiv şi nu intensiv, la fel cum şi părțile sunt 
extensive: iar de aici urmează că infinitul nu acționează în nici o 
parte cu întreaga sa putere, ci acționează parte cu parte, 
extensiv, separat şi distinct229. 

Astfel, de pildă, deoarece părțile a două corpuri contrare care 
pot acționa una asupra celeilalte trebuie să fie alăturate, aşa cum 
sunt A şi 1, B şi 2, C şi 3, D şi 4, şi aşa la infinit, niciodată nu vei 
putea constata între ele o acţiune de intensitate infinită, deoarece 
părțile acelor două corpuri nu pot acţiona una asupra celeilalte 
dincolo de o anumită distanță bine determinată; de aceea M şi 10, 
N şi 20,0 şi 30, P şi 40 nu au capacitatea de a interacţiona. lată, 
prin urmare, de ce, chiar dacă cele două corpuri ar fi infinite, 
interacțiunea lor nu ar fi infinită. Mai mult, chiar presupunând şi 
admițând că asemenea două corpuri infinite ar putea acţiona 
unul asupra celuilalt cu maximă intensitate, aşadar cu toată 
puterea lor infinită, din asta n-ar decurge în fapt nici o acțiune 
nici exercitată, nici suferită; deoarece pe cât de vârtos ar rezista şi 
s-ar opune unul, tot atât de vârtos ar ataca şi ar stărui celălalt, 
drept care nu s-ar produce nici o schimbare. lată deci cum din 
două infinite contrarii şi opuse ori rezultă o acțiune finită, ori nu 
rezultă nimic.230 

ELPINO: Dar ce spui dacă presupunem că unul din cele două 
corpuri contrare este finit iar celălalt este infinit, ca şi cum 
Pământul ar fi un corp rece iar cerul ar fi de foc şi toți aştri ar fi 
de foc şi la fel ar fi şi cerul necuprins şi stelele nenumărate? 
Socoteşti că de aici ar decurge, cum consideră Aristotel, că finitul 
ar fi absorbit de infinit?231 

FILOTEO: Cu siguranţă nu: cum reiese din ce am mai spus. 
Căci dacă într-adevăr puterea fizică este desfăşurată pe întreaga 

întindere a corpului infinit, ea nu se poate manifesta ca eficient 
asupra unui corp finit cu toată puterea şi vigoarea sa infinită, ci 
doar cu acea putere pe care o pot manifesta părțile sale finite şi, 
dintre acestea, numai acelea aflate la o distanţă potrivită: 
deoarece i-ar fi cu neputinţă să acţioneze în toate părțile, ci ar 
acționa numai în cele apropiate. Lucrul acesta se poate vedea din 
demonstraţia precedentă: unde cele două corpuri infinite, A şi B, 
nu se pot modifica unul pe altul decât în părțile aflate la distanța 
dintre 10, 20, 30, 40 şi, respectiv, M, N, O, P; de aceea oricât ar 
creşte şi s-ar lăţi la infinit corpul B, iar corpul A ar rămâne 
neschimbat, interacţiunea lor nu ar creşte câtuşi de puţin, nici n- 
ar deveni mai vajnică. lată cum din opunerea a două contrarii 
rezultă întotdeauna o acțiune şi o schimbare finită: fie că din cele 
două doar una este presupusă infinită iar cealaltă finită, fie că 
sunt presupuse infinite amândouă2%2. 

ELPINO: Mi-ai satisfăcut pe deplin curiozitatea, aşa încât mi 
se pare zadarnic să înşir celelalte argumente pădureţe prin care el 
vrea să demonstreze că în afara cerului nu există corp infinit, 
cum ar fi acela că „orice corp care se află într-un loc este sensibil; 
dar în afara cerului nu există corp sensibil: prin urmare, acolo nu 
există loc"233, Sau celălalt: „Orice corp sensibil se află într-un loc; 
în afara cerului nu e loc: aşadar nu e nici corp; mai mult, nu 
există nici măcar un «în afară», deoarece în afară înseamnă o 
diferenţă de loc, şi anume de loc sensibil, iar nu de corp spiritual 
sau inteligibil, cum ar putea crede cineva: iar dacă e sensibil este 
finit. "234 

FILOTEO: Eu cred şi înţeleg că dincolo, adică cât mai departe 
după acea margine închipuită a cerului, continuă să existe un 
necuprins eter şi corpuri materiale, aştri, pământuri, sori; şi toate 
sunt sensibile la modul absolut, adică prin ele însele dar şi 
pentru cele ce se află înăuntrul său în apropierea lor, deşi pentru 
noi, din pricina distanței, a marii depărtări, nu sunt sensibile. 
Totodată uitați-vă cu atenţie pe ce se bazează Aristotel în această 
afirmație: din faptul că noi nu percepem vreun corp sensibil 
dincolo de închipuita circumferință, el deduce că un asemenea 
corp nu există: de aceea a şi refuzat să admită existența vreunui 
corp în afara celei de a opta sfere, dincolo de care astrologii vremii 
lui nu prevăzuseră vreun alt cer?35, lar pentru că rotația aparentă 
a lumii în jurul pământului au pus-o mereu pe seama unui prim 
mobil care cuprindea în el toate celelalte sfere, au întemeiat în 
aşa fel totul încât au tot adăugat una după alta, la nesfârşit, noi 
sfere236;, dar au dat şi peste unele care nu aveau deloc stele şi, 
prin urmare, nici corpuri sensibile, deşi presupunerile şi fanteziile 

astrologice condamnă această teorie. 

Dar ea este condamnată şi mai abitir de cei care pricep cu 
adevărat că acele corpuri care, se spune, ar aparţine celui de-al 
optulea cer, se deosebesc şi ele unele de altele în funcţie de 
distanța mai mare sau mai mică față de suprafața Pământului, la 
fel cum se deosebesc şi celelalte şapte: deoarece aparenta lor 
echidistanță de la Pământ derivă numai din presupunerea falsă 
că Pământul nu s-ar mişca, presupunere împotriva căreia urlă 
întreaga natură şi protestează orice rațiune, şi pe care, în sfârşit, 
orice intelect învăţat şi bine rânduit o condamnă. Oricum am lua- 
o, afirmaţia că acolo unde nu mai ajung simţurile noastre s-ar 
sfârşi şi încheia universul, este împotriva oricărei rațiuni; căci în 
timp ce senzația este un motiv suficient pentru a afirma că există 
corpurile, lipsa ei, care se poate datora unui defect al capacităţii 
de a simţi iar nu obiectului sensibil, nu este nici pe departe un 
motiv suficient nici măcar pentru a bănui că n-ar exista corpuri. 
Căci dacă adevărul ar depinde de capacitatea noastră de a simţi, 
corpurile care par apropiate şi lipite între ele ar trebui să fie astfel 
şi în realitate237. Noi socotim că o stea, care pe cer pare mică, şi 
care e considerată de mărimea a patra sau a cincea, poate fi în 
realitate mult mai mare decât una socotită de mărimea a doua 
sau întâia; însă, judecind astfel, simţurile se înşală căci ele n-au 
puterea de a percepe diferenţa de distanță. Dar noi, recunoscând 
mişcarea Pământului, ştim că acele lumi nu sunt echidistante 
față de aceasta a noastră, nici nu stau ţintuite pe un cerc. 

ELPINO: Vrei să spui că nu sunt ca şi încrustate într-o 
aceeaşi cupolă: lucru jalnic pe care doar copiii şi l-ar putea 
închipui; copiii vor fi crezând poate că dacă stelele nu sunt lipite 
de boltă şi tavanul cerului cu un lipici bun, sau bătute zdravăn în 
ditamai cuiele, ne-ar cădea în cap întocmai ca şi grindina din 
văzduhul de deasupra noastră. Dumneata vrei să spui că acele 
alte nenumărate pământuri şi alte nenumăratele corpuri uriaşe 
îşi au regiunile şi distanţele lor în necuprinsul eterului, întocmai 
cum are şi acest Pământ care, prin mişcarea sa circulară, dă 
impresia că toate se rotesc, ca şi înlănţuite, în jurul său. Vrei să 
spui că nu e nevoie să presupunem un corp spiritual dincolo de 
sferă a opta sau a noua; ci că acelaşi aer care înconjoară 
Pământul, luna şi soarele, şi le conţine, se întinde la infinit 
cuprinzând alți infiniți aştri şi mari vietăți: iar acest aer se 
adevereşte a fi locul tuturor, locul universal, pântecul nesfârşit de 
încăpător în care se cuprinde întreg universul infinit nu altfel 
decât e cuprins şi spaţiul vizibil nouă din pricina atâtor lumini. Şi 
mai vrei să spui că cel care se mişcă circular sau care poartă cu 

sine aştri, precum Pământul sau lună sau altele asemenea, nu e 
aerul, nu e acest conţinător; ci tocmai corpurile sunt cele care se 
mişcă, mânate de propriul suflet, prin spaţiile lor, având fiecare 
propria-i mişcare, alta decât aceea a lumii noastre (care nouă ne 
apare aşa din pricina mişcării Pământului nostru), alta şi decât 
cele ce par comune tuturor aştrilor şi îi fac pe aceştia să pară 
țintuiți de un unic corp mobil (asta tot din pricina mişcărilor 
diferite pe care le face astrul pe care ne aflăm noi, mişcări pe care 
noi nu le simțim). Şi mai vrei, aşadar, să spui că aerul şi diferitele 
părți ale necuprinsului eter nu au mişcări proprii altele decât cele 
de contracție şi de amplificare, acestea două trebuind neapărat să 
existe pentru a permite deplasarea corpurilor solide prin el; şi că 
aceste corpuri se învârt unele în jurul altora în vreme ce acest 
corp spiritual umple cu necesitate totul.258 

FILOTEO: Aşa e. Şi pe lângă toate astea mai spun că acest 
infinit şi necuprins este o vietate, deşi nu are un chip anume ori o 
simţire care să se raporteze la lucrurile exterioare: căci el are 
întregul suflet în el însuşi, cuprinde tot ce e însuflețit şi este tot 
ce e însuflețit. Apoi mai spun că de aici nu decurge nici un 
neajuns, căci sunt ca şi două infinite; deoarece, lumea fiind un 
corp însufleţit, în ea există o infinită virtute motrice şi un infinit 
subiect, aşa cum am mai spus, discret, al mobilităţii: căci 
întregul înțeles drept continuum stă nemişcat, neavând nici 
mişcare circulară, în jurul propriului centru, nici mişcare 
rectilinie, între un centru şi altul, neavând el nici centru, nici 
margine. Şi mai spun că nici mişcarea de coborâre, precum cea a 
corpurilor grele, nici mişcarea de ridicare, ca a celor uşoare, nu 
se potriveşte unui corp infinit, ba nici măcar unui corp finit întreg 
şi perfect aflat înăuntrul celuilalt, şi nici chiar părţilor unui 
asemenea corp, dacă ele se află la locul propriu lor şi stau unde 
le e rostul după fire. Şi revin şi zic că nici un lucru nu este greu 
sau uşor în mod absolut ci numai în mod relativ: adică în raport 
cu locul spre care părțile împrăştiate şi răspândite se adună şi se 
contopesc. Pentru astăzi este de ajuns cât am vorbit despre 
dimensiunea infinită a universului. Mâine vă aştept să lămurim 
ce veți vrea voi să aflați despre infinitele lumi care se află 
întrânsul. 

ELPINO: Eu unul, deşi cu această învățătură mă cred în stare 
să mi-o însuşesc şi pe cealaltă?3, voi reveni totuşi în speranța că 
voi afla şi alte lucruri însemnate. 

FRACASTORIO: Eu, unul, voi veni doar ca simplu ascultător. 

BURCHIO: lar eu care, puţin câte puţin, încep să înțeleg tot 
mai mult, încet, încet voi ajunge să socotesc verosimil dacă nu 

chiar adevărat ceea ce spui. 


Sfârşitul celui de-al doilea dialog 


DIALOGUL AL TREILEA 


FILOTEO: Unul este aşadar cerul, spaţiul imens, pântecul, 
conținătorul universal, necuprinsul eter în care toate se 
deplasează şi se mişcă. Cunoaştem prin simţurile noastre că 
acolo există nenumărate stele, aştri, globuri, sori şi pământul, 
acolo rațiunea ne convinge că există altele infinite. Universul 
imens şi infinit este compusul ce rezultă din spațiul necuprins şi 
din nenumăratele corpuri cuprinse în e1240, 

ELPINO: în aşa fel încât nu avem de a face cu sfere cu 
suprafețe concave şi convexe, nu avem de a face cu lumi 
circulare: ci cu un unic câmp, cu un receptacul general?+1. 

FILOTEO: Aşa este. 

ELPINO: Aşadar, mişcările aştrilor sunt acelea care ne-au 
făcut să ne închipuim diferite ceruri; iar prin faptul că vedeam un 
cer plin de stele rotindu-se în jurul Pământului, fără ca acele 
luminiţe să se îndepărteze una de alta, ci toate păstrându-şi 
întotdeauna aceeaşi distanţă şi aceeaşi poziție şi respectând o 
anumită ordine, am socotit că se rotesc toate împreună în jurul 
Pământului, ca şi cum ar sta prinse, jur-împrejur, pe o roată care 
s-ar roti în jurul axei sale, o sumedenie de oglinzi. lar de aici se 
socoate, lucru de netăgăduit şi văzut cu ochii, că acele corpuri 
luminoase n-au mişcare proprie, nu pot străbate spaţiul asemeni 
păsărilor prin văzduh, ci se mişcă numai prin rotirea lumilor în 
care au fost țintuite de mâna divină a vreunei inteligențe2+2. 

FILOTEO: Aşa cred toți: dar această închipuire va fi 
spulberată când lumea va înțelege mişcarea acestui astru, a 
acestei lumi în care ne aflăm noi, care fără a fi țintuită de nici o 
sferă anume se deplasează prin câmpul întins şi încăpător în 
jurul soarelui şi se roteşte în jurul propriului centru, mânată de 
principiul său lăuntric, de propriul suflet şi de propria natură. 
Atunci se va deschide poarta înțelegerii adevăratelor principii ale 
lucrurilor naturale, iar noi putea-vom înainta cu paşi mari pe 
calea adevărului, cale care, ascunsă sub vălul atâtor născociri 
scârnave şi barbare, a stat până acum ferită de jignirea vremii şi 
de schimbările lucrurilor de când amiaza vechilor înțelepți2% a 
fost urmată de noaptea pâcloasa a sofiştilor obraznici: 


Nimic nu stă: se-nvărte şi se-nroată 

Tot ce în cer ori dedesubt se-arată. 

Şi orice lucru-aleargă, ba-n jos, ba iar în sus, 

Ori îndelung, ori iute, adesea, ca un nor, 

Fie de-i greu din fire ori fie de-i uşor; 

Şi poate totul doar într-un loc e dus, 

Unul şi-acelaşi, şi în acelaşi pas: 

Şi fuge totu-ntruna spre ultimul popas. 
Atâta se perindă, ca apa din găleată, 

De nu ştii cum de una şi chiar aceeaşi parte, 
Întruna se desparte, 

Cum încâlceala toată 

Mereu aceeaşi soartă ea tuturor împarte2?%. 


ELPINO: Desigur, nu încape îndoială că născocirea sferei 
purtătoare de stele, a cerurilor purtătoare de lumini, a axelor, 
cercurilor, a folosului epiciclurilor2+5 şi a multor altor himere nu 
este pricinuită de nimic altceva decât de închipuirea (sprijinită de 
aparenţă) că pământul s-ar afla în centrul universului: şi că 
stând, el singur, nemişcat şi fix, totul s-ar învârti în jurul lui. 

FILOTEO: Aşa li se pare şi celor care stau pe lună şi pe aştrii 
aflați chiar în spaţiul nostru, aştri care sunt alte pământuri sau 
alți sori2%6. 

ELPINO: Presupunând deci, deocamdată, că mişcarea 
pământului este cea care creează aparența mişcării zilnice a lumii 
şi varietatea ei creează aparenţa tuturor acelor mişcări care par 
proprii stelelor fără de număr, noi vom continua să susţinem că 
luna (care este un alt pământ) se mişcă singură prin aerul din 
jurul soarelui. Şi la fel Venus, Mercur şi ceilalți aştri care sunt tot 
pământuri îşi urmează cursul în jurul aceluiaşi părinte al 
vieții.2+7 

FILOTEO: Aşa e. 

ELPINO: Mişcările proprii ale fiecăruia sunt cele care se văd, 
în afara acestei mişcări zise „a lumii" şi cele proprii stelelor aşa- 
numite fixe (care trebuie puse amândouă pe seama Pământului): 
iar aceste mişcări sunt mai numeroase decât diferențele şi decât 
corpurile înseşi, aşa încât, dacă am putea vedea mişcarea tuturor 
aştrilor, nu am găsi nicicând doi aştri care se mişcă după aceeaşi 
măsură şi rânduială; numai că din pricina marii distanţe care ne 
desparte de ei, noi nu percepem mişcările lor2%8. Deşi acei aştri 
fac şi ei înconjurul focului solar şi deşi se rotesc şi ei în jurul 
propriului centru pentru a se împărtăşi din căldura vitală, nouă 
ne e imposibil să ne dăm seama de mişcarea lor de apropiere şi 
de depărtare. 

FILOTEO: Aşa este. 

ELPINO: Aşadar există sori fără de număr, pământuri infinite 

care fac înconjurul acelor sori, la fel cum vedem că fac acestea 
şapte în jurul soarelui apropiat nouă2%. 

FILOTEO: Aşa e. 

ELPINO: De ce atunci nu vedem acele lumini, care sunt 
pământurile, învârtindu-se în jurul acelor alte lumini, care sunt 
sorii, ci dincolo de acestea şapte nu mai percepem nici o mişcare? 
De ce toate celelalte corpuri sau lumi (doar cu excepţia celor 
numite comete) sunt văzute de noi mereu în aceeaşi poziție şi la 
aceeaşi distanță? 

FILOTEO. Pricina este că noi vedem sorii, care sunt corpurile 
cele mai mari, chiar uriaşe. Dar nu vedem pământurile, care fiind 
mult mai mici, sunt invizibile; şi, la fel, nu e contrar rațiunii să 
existe şi alte pământuri care se învârtesc chiar în jurul soarelui 
nostru, şi care nu ni se arată nouă fie pentru că se află prea 
departe, fie pentru că sunt prea mici, fie pentru că nu au o mare 
suprafață de apă ori, dacă o au, aceasta nu e întoarsă spre noi şi 
opusă soarelui aşa încât, precum o oglindă de cristal, să reflecte 
razele şi să devină vizibilă. De aceea nu e nici un miracol, nici un 
lucru contra naturii, dacă deseori vedem soarele total eclipsat, 
fără ca între el şi vederea noastră să se fi interpus luna. În afară 
de asta, lumini vizibile pot fi şi nenumăratele lumini de apă (adică 
pământuri care au suprafeţe de apă) şi care se rotesc în jurul 
soarelui; dar deplasarea lor pe orbită nu poate fi percepută din 
cauza distanţei prea mari. lată de ce, în acea mişcare înceată a 
aştrilor pe care noi îi percepem deasupra sau dincolo de Saturn, 
nu se vede vreo diferenţă între mişcările unora şi mişcările altora, 
şi cu atât mai puţin o mişcare regulată a tuturora în jurul unui 
centru, fie că în acest centru noi am pune Pământul, fie că am 
pune soarele. 

ELPINO: Cum socoti atunci posibil ca toate aceste pământuri, 
deşi foarte depărtate de centru, adică de soare, să se 
împărtăşească din căldura lui vitală? 

FILOTEO: Deoarece, cu cât sunt mai depărtate, cu atât cercul 
pe care îl descriu este mai mare; şi cu cât cercul este mai mare, 
cu atât ele se mişcă mai încet în jurul soarelui; şi cu cât se mişcă 
mai încet, cu atât mai mult stau în dreptul caldelor şi 
înflăcăratelor lui raze. 

ELPINO: Vrei, prin urmare, să spui că acele corpuri, deşi atât 
de depărtate de soare, pot primi totuşi atâta căldură cât le trebuie 
pentru că, răsucindu-se mai repede în jurul propriului centru şi 
mai încet în jurul soarelui, pot să capete tot atâta căldură, ba 
chiar mai multă, de-ar avea nevoie: dat fiind că din cauza 
mişcării mai iuți în jurul propriului centru, partea rotunjimii 

acelui pământ care nu a fost îndeajuns de încălzită revine mai 
repede în dreptul căldurii; iar din pricina mişcării mai lente în 
jurul centrului de foc, ea, stând mai îndelung în bătaia văpăii, 
ajunge să primească mai deplin flacăra razelor?? 

FILOTEO: Aşa este. 

ELPINO: Prin urmare, susții că dacă aştrii care se află dincolo 
de Saturn ar fi într-adevăr, aşa cum par, nemişcațţi, atunci 
nemişcațţi ar fi şi sorii sau focurile fără de număr mai mult sau 
mai puțin vizibile nouă, în jurul cărora se rotesc pământuri 
apropiate lor dar invizibile pentru noi? 

FILOTEO: Aşa s-ar cuveni, de vreme ce toate pământurile 
sunt demne să aibă aceeaşi soartă şi la fel şi sorii. 

ELPINO: Vrei să spui atunci că toți acei aştri sunt sori? 

FILOTEO: Nu, deoarece nu ştiu dacă toți sau mare parte 
dintre ei sunt nemişcaţi sau dacă unii dintre ei nu se rotesc în 
jurul altora: căci până acum nimeni n-a observat aşa ceva şi nici 
nu e lucru lesne de observat; la fel cum nu lesne se poate vedea 
mişcarea şi înaintarea unui lucru îndepărtat care multă vreme 
de-abia pare să se mişte, cum se întâmpla cu o corabie aflată în 
larg25. Dar oricum ar fi, universul fiind infinit, trebuie fără 
îndoială să existe mai mulți sori: căci e imposibil ca lumina şi 
căldura unuia singur să se poată răspândi în tot necuprinsul, aşa 
cum îşi imagina Epicur, dacă e adevărat ce spun alții despre e1251, 
Şi tot de aceea este nevoie ca sorii să fie nenumărați, dintre care 
mulți sunt vizibili pentru noi sub forma unor mici corpuri: dar un 
astru care va părea mai mic, poate fi în realitate cu mult mai 
mare decât cel mai mare cunoscut nouă. 

ELPINO: Tot ce spui poate fi socotit cel puţin posibil. 

FILOTEO: Iar în jurul lor se pot învârti pământuri mai mari 
sau mai mici decât acesta al nostru. 

ELPINO: Şi cum voi face deosebirea? Prin ce voi distinge 
focurile de pământuri? 

FILOTEO: Prin aceea că focurile sunt nemişcate iar 
pământurile se mişcă, prin faptul că focurile scânteiază, iar 
pământurile nu: această deosebire fiind mai uşor de observat 
decât prima. 

ELPINO: Se spune că scânteierea ar fi aparentă şi ar depinde 
de distanța față de noi. 

FILOTEO: De-ar fi aşa, soarele n-ar trebui să scânteieze mai 
tare decât toate; iar aştrii mai mici care se află cel mai departe, ar 
scânteia mai mult decât cei mari şi mai apropiați25?. 

ELPINO: Crezi că lumile de foc sunt şi ele locuite ca şi cele de 
apă? 

FILOTEO: Nici mai mult, nici mai puţin. 

ELPINO: Dar ce animale pot trăi în foc? 

FILOTEO: Nu trebuie să crezi că acele corpuri ar fi formate 
din părți de acelaşi fel, căci atunci n-ar mai fi lumi, ci doar mase 
goale, deşarte şi sterpe. De aceea e potrivit şi firesc să aibă şi ele 
părți de feluri diferite aşa cum acest pământ şi altele ca el au 
propriile mădulare atât de diferite, deşi lumile acestea sunt 
vizibile precum apele în bătaia luminii, iar celelalte, precum 
flăcări luminoase. 

ELPINO: Crezi că în privinţa consistenţei şi tăriei, materia 
aflată în apropierea soarelui este la fel cu materia din apropierea 
pământului? (deoarece ştiu că nu te îndoieşti că materia primară 
este una în tot universul). 

FILOTEO: Aşa e, fără îndoială. A priceput-o Timaios, a 
confirmat-o Platon, au recunoscut-o toți filozofii adevărați, câțiva 
au explicat-o, dar nimeni din vremea noastră nu s-a găsit s-o 
înțeleagă, ci dimpotrivă, mulți şi pe multe căi încearcă să 
împiedice ca lumea s-o priceapă: ceea ce se datorează stricării 
felului de a cugeta şi lipsei temeiurilor. 

ELPINO: De această teorie s-a apropiat, deşi fără a o atinge 
cu adevărat, Cusanus, în Docta ignorantia, când, vorbind despre 
caracteristicile pământului, rosteşte această frază: „Nu trebuie să 
credeți că din pricina întunecimii şi negrelii pământului noi 
putem conchide că trupul pământului ar fi nedemn şi mai 
scârnav decât alte corpuri; căci dacă noi am fi locuitori ai 
soarelui, noi n-am vedea atâta lumină cât vedem noi de-aici, din 
afara marginilor lui. Mai mult, dacă noi ne-am uita acum ţintă la 
el, am descoperi că el are în mijloc un soi de pământ, sau un fel 
de corp umed şi pâclos care împrăştie lumina limpede şi radioasă 
ca dintr-un nimb: drept care, la fel ca şi Pământul, şi soarele este 
şi el compus din propriile sale elemente.'255 

FILOTEO: Până aici vorbeşte dumnezeieşte; dar spune-ne 
urmarea. 

ELPINO: Prin ceea ce adaugă s-ar putea înțelege că Pământul 
nostru ar fi şi el un soare şi că toți aştri nu ar fi decât sori. El 
spune aşa: „Dacă cineva s-ar găsi în afara regiunii de foc, ar 
vedea că acest Pământ, la marginea regiunii sale, ar părea, din 
pricina focului, o stea strălucitoare; la fel cum nouă, care stăm la 
marginea soarelui, soarele ne apare foarte strălucitor; în vreme ce 
luna nu apare atât de strălucitoare: poate pentru că noi nu ne 
aflăm la marginea regiunii ei, ci mai înăuntru, mai spre centru 
(cum spune el), adică în regiunea umedă şi apoasă a ei, şi de 
aceea, deşi ea are lumină proprie, noi nu o percepem astfel, ci 

vedem numai reflexul produs de lumina solară pe suprafața ei 
apoasă.'254 

FILOTEO: Cusanus a fost un om ales, care a cunoscut şi 
văzut multe; el a fost una dintre mințile cele mai deosebite care 
au trăit pe acest pământ: dar în ceea ce priveşte aflarea 
adevărului, s-a purtat asemeni celui ce înoată pe furtună, şi care 
ba e deasupra, ba dedesubtul valului; căci nu vedea limpede, 
neîntrerupt şi în totalitate lumina şi nu înota liniştit şi drept, ci 
cu smucituri şi cu întreruperi. Motivul era că el nu se dezbărase 
de toate principiile false cu care îl îndopase doctrina curentă de la 
care plecase; aşa încât, poate din dibăcia lui, îi vine mănuşă titlul 
pe care l-a pus cărții sale, Despre ignoranta doctă sau despre 
doctrina ignorantă255. 

ELPINO: Şi care anume este principiul de care trebuia să se 
dezbare şi nu s-a dezbărat? 

FILOTEO: Acela că elementul foc ar fi ca frecarea aerului 
produsă de mişcarea cerului, iar focul ar fi un corp foarte subtil, 
ceea ce este contrar realității şi adevărului vădit de considerațţiile 
pe care le facem în altă parte, în alte demonstraţii, şi conchidem 
că trebuie în mod necesar să existe un principiu material solid şi 
consistent al căldurii sau răcelii unui corp; şi că regiunea eterică 
nu poate fi nici de foc, nici foc: ci ea este aprinsă şi învăpăiată de 
corpul solid şi dens apropiat, anume soarele. Aşa încât acolo 
unde noi putem vorbi călăuzindu-ne după natură nu are rost să 
recurgem la născociri matematice256. Noi vedem că nici o parte a 
Pământului nu are lumină proprie; vedem însă că unele devin 
strălucitoare fiind luminate de altundeva, cum ar fi apa, sau 
aerul plin de vapori, care primesc căldura şi lumina de la soare şi 
le pot transmite pe amândouă acestea regiunilor din jur. Dar 
pentru asta este necesar să existe un prim corp care să fie prin el 
însuşi luminos şi cald: şi nu poate fi astfel decât dacă este 
constant, dens şi vârtos, pentru că un corp rar şi slab nu poate fi 
purtător de lumină nici de căldură, cum am demonstrat în altă 
parte. În sfârşit, este nevoie ca cele două temeiuri ale primelor 
două calități active contrarii să fie la rândul lor constante, şi mai 
trebuie ca soarele, în acele părți ale sale care sunt calde şi 
strălucitoare, să fie ca o piatră sau ca un metal solid şi 
incandescent: nu un metal care se poate topi, precum plumbul, 
bronzul, aurul sau argintul; ci un metal care nu se topeşte, nu ca 
fierul înroşit ci ca un fier care este totodată şi foc. Şi cum acest 
astru pe care ne aflăm noi este prin el însuşi rece şi opac, lipsit 
de căldură şi lumină proprie dacă nu e încălzit de soare, la fel 
soarele este în sine cald şi luminos, lipsit de răceală şi opacitate 

dacă nu este răcorit de corpurile din jur, şi conţine şi el părți de 
apă, la fel cum pământul are părți de foc. lar cum în acest corp 
înghețat, primordial rece şi opac, există animale care trăiesc 
datorită căldurii şi luminii soarelui, la fel în acel corp fierbinte şi 
luminos trăiesc animale care viețuiesc din răceala dăruită de 
corpurile înconjurătoare reci; şi cum acest corp este, prin această 
participare, cald în părțile sale neasemenea, la fel este celălalt 
rece, prin participare, în unele părți ale sale. 

ELPINO: Ce spui însă de lumină? 

FILOTEO: Spun că soarele nu luminează soarele, Pământul 
nu luminează Pământul, nici un corp nu se luminează pe sine, 
dar orice corp luminos luminează spațiul din jurul lui. Dar, deşi 
Pământul este un corp luminos din pricina reflexiei razelor 
soarelui pe suprafaţa sa cristalină, lumina lui nu este percepută 
de noi, precum nici de cei care se află pe acea suprafaţă, ci de cei 
care se află în poziție opusă. La fel cum noaptea întreaga 
suprafață a mării este luminată de strălucirea lunii, dar pentru 
cei aflați pe mare lumina nu se arată decât ca o dâră în fața lunii; 
dacă însă ei ar putea să se înalțe tot mai mult în văzduh 
deasupra mării, ei ar vedea crescând tot mai mult lumina, iar 
suprafața luminată ar deveni tot mai întinsă. De aici se poate 
lesne deduce că cei ce se află pe aştrii luminoşi sau luminaţi nu 
percep lumina astrului lor, ci doar pe aceea a aştrilor din jur, 
cum în acelaşi loc general, un loc anumit capătă lumină de la un 
alt loc anumit257. 

ELPINO: Vrei, aşadar, să spui că viețuitoarele solare nu 
primesc lumina zilei de la soare, ci de la altă stea din jur? 

FILOTEO: Chiar aşa: n-ai înțeles? 

ELPINO: Cine n-ar înțelege aşa ceva? Ba aş spune chiar că 
prin asta am ajuns să înțeleg multe alte lucruri. Prin urmare, 
există două feluri de corpuri luminoase: unele sunt de foc, şi 
acestea sunt surse primare de lumină; altele sunt de apă sau 
cristaline, iar acestea sunt surse de lumină secundare. 

FILOTEO: Aşa este. 

ELPINO: Atunci cauza luminii nu trebuie legată de nici un alt 
principiu? 

FILOTEO: Cum ar putea fi altfel atâta vreme cât noi nu 
cunoaştem alt temei al luminii? De ce să ne sprijinim pe 
închipuiri vane, atunci când experiența însăşi ne învață?58? 

ELPINO: E adevărat că nu trebuie să credem că acele corpuri 
ar avea lumină din pricina unei întâmplări trecătoare, cum se 
întâmpla cu putregaiul lemnului, cu solzii sau cu pielea vâscoasă 
a peştilor, ori cu spinarea fragilă a licuricilor şi a muştelor 

luminoase, despre a căror luminiscenţă vom vorbi cu alt prilej. 

FILOTEO: Cum vei vrea. 

ELPINO: Prin urmare, cei care susțin că aştrii luminoşi care 
ne înconjoară ar fi o a cincea esenţă, ar fi substanţe corporale 
divine de o natură cu totul diferită de a acestora din apropierea 
noastră, şi lângă care stăm noi, cei care, zic eu, susțin asta 
greşesc la fel cum greşeşte acel ce ar susține acelaşi lucru cu 
referire la o lumânare sau un cristal strălucitor văzute de 
departe259. FILOTEO: Desigur. 

FRACASTORIO: La drept vorbind, lucrul acesta nu 

Contravine nici simțului, nici rațiunii, nici intelectului260. 

BURCHIO: Dar nu intelectului meu, care mai lesne 

Ar crede că părerea asta a voastră e o plăcută scorneală. 

FILOTEO: Răspunde-i tu, Fracastorio, căci eu şi Elpino, care 
am vorbit atâta, sta-vom să vă ascultăm. 

FRACASTORIO: Scumpul meu Burchio, închipuieşte-ţi că tu 
eşti Aristotel, iar eu sunt un prostănac şi un mocofan care 
recunoaşte că nu ştie de nici unele, presupune că nu pricepe o 
iotă nici din ce spune şi înțelege Filoteo, nici din ce crede Aristotel 
şi, deocamdată, toată lumea. Mă încred în părerea gloatei, mă 
încred în renumele faimei şi măreției autorității peripateticiene, 
mă închin, laolaltă cu o mulțime fără număr, divinității acestui 
demon al naturii: şi tocmai de aceea vin la tine să mă înveți 

Adevărul?6! şi să mă slobozeşti de părerea acelui ins pe care-l 
consideri sofist. Ori vin şi te întreb: din ce cauză susţii că ar 
exista o foarte mare (sau doar mare sau cât o fi fiind) diferență 
între corpurile cereşti şi acestea de lângă noi? 

BURCHIO: Pentru că primele sunt divine, iar cestelalte sunt 
materie josnică262. 

FRACASTORIO: Şi cum o să-mi arăţi şi o să mă convingi că 
primele sunt mai divine decât celelalte? 

BURCHIO: Pentru că acelea sunt nesupuse patimilor, 
neschimbătoare, incoruptibile şi veşnice: iar astea dimpotrivă; 
acelea au o mişcare circulară şi întru totul perfectă, astea se 
mişcă în linie dreaptă.26 

FRACASTORIO: Aş dori să aflu dacă, după ce te vei gândi 
bine, vei putea jura că acest corp unic (pe care tu îl vezi ca trei 
sau patru corpuri pe care nu le înţelegi că mădulare ale unuia 
singur şi compus) nu este mişcător la fel ca ceilalți aştri mobili, 
dat fiind că mişcarea acelora nu este perceptibilă pentru că ne 
aflăm la o distanță prea mare de ei; iar dacă lucrul acesta se 
întâmpla, noi nu-l putem simți: căci aşa cum au arătat adevărații 
observatori ai naturii, antici şi moderni, şi aşa cum ne arată în 

mii de chipuri experiența simțurilor, noi nu putem percepe 
mişcarea decât prin comparaţie şi cu referire la ceva ce stă 
nemişcat; deoarece, dacă luăm pe cineva care nu ştie că apa 
curge şi care nu vede malurile şi-l punem în mijlocul apelor pe o 
corabie în mişcare, el nu-şi va da seama de mişcarea acelei 
corăbii26+. Aceasta ar putea să-mi stârnească o anumită îndoială 
şi nesiguranţă cu privire la o asemenea tihnă şi nemişcare; şi aş 
putea socoti că dacă m-aş afla pe soare, pe lună sau pe alte stele, 
la fel mi s-ar părea că mă aflu în centrul lumii, nemișcat, în jurul 
căruia se învârteşte tot ce e împrejur, deşi corpul pe care m-aş 
afla s-ar mişca în jurul propriului centru. lată de ce nu sunt sigur 
de diferenţa între ceea ce se mişcă şi ceea ce stă. Cât priveşte 
mişcarea în linie dreaptă, desigur că nu vedem acest corp 
mişcându-se în linie dreaptă, cum nu le vedem nici pe celelalte265. 
Pământul, dacă se mişcă, se mişcă circular ca toți ceilalți aştri, 
aşa cum spun Hegesias256 şi Platon267 şi toți înţelepţii, cum de 
altfel trebuie să admită şi Aristotel şi oricine altcineva. Iar în ceea 
ce priveşte Pământul, noi nu vedem urcând şi coborând întreg 
globul, ci numai anumite părticele ale lui, care nu se 
îndepărtează atât cât să treacă de acea regiune cuprinsă între 
părțile şi mădularele acestui glob, unde, ca într-un corp viu, se 
produce influxul şi afluxul părților şi o anumită perindare, 
preschimbare şi înnoire. lar acest lucru dacă se petrece la fel la 
ceilalți aştri, nu înseamnă că noi putem să-l percepem la fel, 
deoarece această degajare de vapori şi de exhalaţii, această 
succesiune de vânturi, ploi, zăpezi, tunete, secete, rodnicii, 
inundaţii, naşteri, morți, dacă toate există pe ceilalți aştri, nu 
înseamnă că noi le putem simți pe toate: ci acelea pot fi simţite de 
noi numai datorită strălucirii necontenite pe care suprafaţa lor de 
foc ori de apă, ori de nor o răspândeşte în marele spaţiu268. La fel 
astrul nostru este văzut de cei ce se află pe alți aştri din pricina 
strălucirii produse de suprafața mărilor (iar uneori de norii ce-i 
acoperă chipul, cum se întâmpla şi cu luna când, din aceeaşi 
cauză, părțile mai opace par mai puţin opace269): iar această față 
nu se schimbă decât într-un interval foarte lung, de secole şi ere, 
în decursul cărora mările se transformă în continente iar 
continentele în mări. Aşadar, acest corp ceresc, ca şi celelalte, 
este vizibil datorită luminii pe care o răspândeşte. Lumina care 
pleacă de la acest pământ spre ceilalți aştri este tot atât de 
perpetuă şi inalterabilă ca şi cea a aştrilor asemănători: şi la fel 
cum mişcarea în linie dreaptă şi modificarea părticelelor lor nu ne 
este vizibilă nouă, nici pentru ei nu e vizibilă nici o altă mişcare şi 
modificare pe care le putem vedea la acest corp. Şi cum pe luna 

privită de pe Pământ, care este o altă lună, unele părți ne apar 
mai luminoase iar altele mai puțin luminoase, la fel pe Pământul 
privit de pe lună, care este un alt pământ, apar părți diferite din 
cauza varietății şi diferențelor suprafeţei lui. lar cum, dacă luna 
ar fi mai depărtată, dimensiunea părților opace ar pieri cu totul, 
iar părțile luminoase s-ar uni între ele şi s-ar strânge creând 
imaginea unui corp mai mic şi complet luminos: la fel ar apărea 
şi Pământul dacă ar fi mai depărtat de lună.270 De aceea putem 
presupune că stelele nenumărate sunt de fapt luni, globuri 
terestre, lumi asemănătoare cu a noastră; şi că Pământul pare a 
se învârti în jurul lor la fel cum ni se pare nouă că ele se rotesc şi 
învârtesc în jurul acesteia. De ce să afirmăm atunci că există o 
diferenţă între corpul acesta şi celelalte, când vedem că, 
dimpotrivă, toate se potrivesc între ele? De ce vrem să negăm 
potrivirea, de vreme ce nici rațiunea, nici simțirea nu ne oferă nici 
un motiv de îndoială271? 

BURCHIO: Prin urmare, după voi e lucru dovedit că acele 
corpuri nu sunt altfel decât acesta? 

FRACASTORIO: întocmai. Deoarece la fel cum acest corp e 
văzut de pe celelalte, sunt văzute celelalte de pe acesta; aşa cum 
le vedem pe acelea de aici, la fel se vede acesta de acolo, adică şi 
unele, şi altele se văd ca nişte corpuri mici, în parte luminoase 
dacă se află la distanță mai mică, şi în totalitate luminoase şi mai 
mici, dacă sunt la distanță mai mare. 

BURCHIO: Cum rămâne atunci cu minunata rânduială, cu 
acea frumoasă scară a naturii, pe care se urcă de la corpul cel 
mai îndesat şi mai grosolan, care este pământul, la unul mai 
puţin grosolan precum apa, apoi la unul ceva mai subtil cum e 
aburul, la altul subtil precum aerul pur, la cel mai subtil, care e 
focul, până la cel divin, care e corpul ceresc? Pe care se suie de la 
cel întunecat la cel mai puţin întunecat, apoi la unul luminos, la 
altul mai luminos până la cel total luminos? De la tenebre la 
strălucire, de la alterabil şi coruptibil la cel neatins de degradare 
şi prefacere? De la cel mai greu la cel greu, de la acesta la cel 
uşor, de la uşor la foarte uşor, iar apoi la acela la care nu mai 
există nici greutate, nici uşurinţă? De la corpul care se mişcă 
spre centru la cel ce se mişcă dinspre centru şi, în sfârşit, la cel 
ce se mişcă în jurul centrului?272 

FRACASTORIO: Vrei să ştii unde se află această rânduială? 
Acolo unde se află şi visele, nălucirile, himerele, nebuniile. Căci în 
ceea ce priveşte mişcarea, tot ceea ce se mişcă natural descrie un 
cerc fie în jurul propriul centru, fie în jurul altui corp: mă refer la 
mişcarea circulară considerând cercul şi circularitatea nu strict 

geometric, ci ca o regulă fizică după care vedem că-şi schimbă 
locul corpurile naturale275. Mişcarea în linie dreaptă nu este 
proprie nici naturală vreunui corp principal, ci ea se constată 
numai în părțile care sunt doar ca nişte excremente eliminate de 
corpurile lumii sau care tind spre sferele sau conţinătoarele de 
acelaşi soi cu ele: cum vedem că fac apele, care în formă de 
vapori, devenite uşoare din pricina căldurii, suie în înalt, iar apoi, 
îndesite de frig, se reîntorc la loc jos, în forma ce le este proprie; 
dar despre asta vom vorbi când ne vom referi anume la mişcare, 
în ceea ce priveşte aşezarea celor patru corpuri numite pământ, 
apă, aer şi foc, aş vrea să aflu ce natură, ce ştiinţă, ce simț o face, 
o verifică, o dovedeşte27+. 

BURCHIO: Prin urmare, voi negați faimoasa deosebire dintre 
elemente275? 

FRACASTORIO: Nu neg deosebirea, ba las pe oricine să facă 
ce deosebire îi place, în ceea ce priveşte lucrurile naturale; dar 
neg această ordine, această aşezare: anume că pământul ar fi 
înconjurat şi cuprins de apă, apa de aer, aerul de foc şi focul de 
cer. Pentru că eu spun că unul este conţinătorul care cuprinde în 
el toate corpurile şi marile maşinării care ne apar răspândite şi 
împrăştiate în acest câmp de necuprins: unde fiecare dintre 
numitele corpuri, aştri, lumi, lumini veşnice, este compus din 
ceea ce numim pământ-apă-aer-foc. lar dacă în substanța să 
alcătuitoare precumpăneşte focul, corpul cu pricina este denumit 
soare şi în sine însuşi luminos; dacă precumpăneşte apa, corpul 
este numit pământ sau lună sau altceva asemănător, care, cum 
s-a mai spus, străluceşte datorită altuia. Aşadar, pe aceşti aştri 
sau în aceste lumi (cum vrem să le spunem) e de crezut că aceste 
elemente diferite sunt rânduite nu altfel decât aici, adică în 
felurite şi diferite alcătuiri, fie de pietre, fie de lacuri, râuri, 
izvoare, mări, nisipuri, metale, peşteri, munţi, câmpii şi alte 
asemenea feluri de corpuri compuse, de locuri, de figuri, întocmai 
cum stau părțile numite organe în trupul animalelor, aşezate 
după multe şi felurite alcătuiri de oase, intestine, vene, artere, 
carne, nervi, plămâni, de mădulare de o formă sau alta; acelea au 
munți, văi, grote, ape, spirite, focuri şi accidente pe măsura 
fenomenelor meteorologice, la fel cum acestea au tuşea, erizipelul, 
calculii, ameţțelile, febrele şi multe alte stări şi metehne care 
corespund cetii, ploilor, zăpezilor, arşiței, incendiilor, trăsnetelor, 
tunetelor, cutremurelor, vânturilor, furtunilor uscate şi celor ude 
şi aducătoare de alge. Dacă, prin urmare, pământul şi celelalte 
lumi sunt altfel de vietăți decât cele pe care le cunoaştem noi, ele 
sunt desigur nişte vietăți cu o rațiune mai înaltă şi mai vastă. De 

aceea cum ar putea Aristotel sau altcineva să demonstreze că 
aerul se află mai degrabă în jurul Pământului decât înăuntrul lui, 
dacă nu există fărâma de pământ în care să nu se afle ori să 
pătrundă aerul, în felul în care anticii spuneau, poate, despre vid 
că înconjură totul şi pătrunde plinul? Cum poţi să-ți imaginezi că 
pământul ar avea desime, densitate şi consistenţă fără ca apă să- 
i unească şi să-i țină laolaltă fărâmele? Cum poți să gândeşti că 
spre centrul său Pământul este mai greu, fără să crezi totodată că 
acolo părțile lui sunt mai dense şi îndesate, densitate care este cu 
neputinţă de obţinut în lipsa apei care este singură ce poate ţine 
părțile legate între ele276? Cine nu vede că pretutindeni pe pământ 
ies deasupra apei insule şi munți; şi nu doar deasupra apei, dar 
şi deasupra aerului aburos şi vijelios, închis între munții înalți şi 
socotit şi el un mădular al pământului, aşa încât corpul lui să fie 
perfect sferic? De aici reiese cu limpezime că apa stă înlăuntrul 
viscerelor pământului întocmai ca sângele şi umorile în 
măruntaiele noastre. Cine nu ştie că în prăpăstiile cele mai 
adânci şi în scobiturile Pământului se adună cea mai mare parte 
din ape? lar dacă spui că apa se arată umflată peste maluri, 
răspund că malurile nu sunt părțile cele mai înalte ale 
pământului, pentru că tot ceea ce se află între vârfurile munților 
cei mai înalți trebuie înțeles că o concavitate. De altminteri 
acelaşi lucru se vede în picăturile de apă suspendate şi pudrate 
cu praf şi care pot sta neatinse deasupra unui plan: deoarece 
sufletul lăuntric, care cuprinde şi se află în toate lucrurile, face 
mai întâi această faptă: uneşte, după capacitatea corpului, 
uneşte pe cât poate părțile lui între ele; şi nu pentru că apa stă 
sau ar putea sta deasupra ori în jurul pământului altfel decât 
umezeala substanței noastre deasupra sau în jurul corpului 
nostru. Nu mai spun că marile acumulări de apă sunt mai 
ridicate la mijloc, lucru ce se poate vedea de oriunde de pe 
țărmurile din jurul unor asemenea ape: şi cu siguranţă că la fel s- 
ar întâmpla dacă fărâmele de pământ uscat s-ar putea uni între 
ele, şi cum e vădit că fac, într-o formă sferică, atunci când 
datorită apei se unesc între ele: pentru că toată unitatea şi 
coeziunea părților din aer sunt datorate apei. Aşadar cum apele 
se află în măruntaiele pământului şi cum orice fărâmă de pământ 
care stă strâns unită şi legată de altele trebuie să cuprindă mai 
multă apă decât pământ uscat (pentru că acolo unde densitatea e 
mai mare, precumpănesc în alcătuirea amestecului acele 
elemente care au o mai mare capacitate coezivă), cine, din pricina 
asta, n-ar fi îndemnat să afirme că mai degrabă apa se află la 
temelia pământului decât pământul la temelia apei? Că pământul 

se întemeiază pe apă şi nu apă pe pământ? Las la o parte şi că 
înălțimea apei peste fața pământului locuită de noi, adică marea, 
nu poate fi şi nu este atât de mare încât să se poată compara cu 
întreaga masă a acestei sfere; şi într-adevăr, apa 

Nu stă în jurul pământului, cum cred doar cei lipsiți de bun- 
simț, ci înăuntrul pământului: cum până şi Aristotel, silit de 
adevăr sau de spusele repetate ale vechilor filozofi, a recunoscut 
în prima carte a Meteorologicelor'27, unde mărturiseşte că cele 
două regiuni foarte joase ale aerului neliniştit şi vijelios sunt 
zăgăzuite şi închise de munții cei înalți şi sunt ca şi părți ori 
mădulare ale pământului; în schimb acesta, văzut dinspre stele, 
este înconjurat şi cuprins de un aer mereu liniştit, senin şi 
luminos; de acolo, aplecându-ne privirile, vedem totalitatea 
vânturilor, norilor, cețurilor şi furtunilor, a fluxurilor şi 
refluxurilor care purced din viața şi respiraţia acestui mare 
animal şi zeu pe care noi îl numim Pământ, numit odinioară 
Ceres, întruchipat de Isis, chemat cu numele de Proserpina şi 
Diana, şi care pe cer e numit Lucina, înțelegând că acesta nu e de 
altă natură decât pământul. lată cât de tare se înşală acest drag 
de Homer2'8, când nu doarme, când spune că locul firesc al apei 
este deasupra sau în jurul Pământului, unde nu se întâlnesc nici 
vânturi, nici ploi, nici cețuri ori alte intemperii. Căci dacă ar fi 
cugetat mai bine şi mai cu răbdare, ar fi văzut că şi în mijlocul 
acestui corp (dacă acolo se află centrul său de greutate) apa 
ocupă mai mult loc decât uscatul: deoarece părțile de pământ nu 
devin grele dacă în alcătuirea lor nu intră şi multă apă, căci ele 
singure, fără apă, doar prin imboldul şi greutatea proprie, nu au 
capacitatea de a cobori din aer şi a întâlni sfera propriului 
conținător?79. Aşadar, ce simț bine ţinut în frâu, ce adevăr 
natural anume desparte şi rânduieşte aceste părți aşa cum 
socoteşte gloata oarbă şi jalnică, aşa cum încuviințează cei ce 
vorbesc fără să chibzuiască, aşa cum predică cei care vorbesc 
mult şi gândesc puţin? Cine mai poate stărui să nu creadă 
adevărată acea afirmaţie a lui Platon, aflată de la Timaios, de la 
Pitagora şi de la alții280%? (Doar că, dacă e rostită de un om fără 
autoritate, ea trezeşte râsul; dacă e spusă de un ins vestit şi 
respectat de toţi, ea este socotită un mister sau o parabolă, şi e 
interpretată că metaforă; iar dacă este pronunţată de un om care 
are mai multă minte şi mai mult bun-simţ decât autoritate, ea 
trece drept unul din paradoxurile secrete281.) E vorba de afirmaţia 
că noi locuim în întunericul şi în cavernele Pământului şi că ne 
aflăm, față de viețuitoarele care trăiesc deasupra pământului, 
cum se află față de noi peştii: căci aşa cum aceştia trăiesc într-un 

element umed mai dens şi mai gros decât al nostru, la fel şi noi 
trăim într-un aer mai îmbibat de apă decât viețuitoarele care se 
află într-un loc cu aer pur şi liniştit282; şi aşa cum Oceanul față 
de aerul impur e apă, la fel aerul nostru pâclos e față de cel cu 
adevărat pur. Din această cugetare şi spusă, vreau să deduc 
următoarele: că marea, izvoarele, râurile, munții, pietrele şi aerul 
conținut în ele şi cuprins acolo (cum se spune) până în regiunea 
mijlocie nu sunt altceva decât părți şi mădulare diferite ale unui 
acelaşi corp, ale unei aceleiaşi mase, întru totul pe măsura 
părților şi mădularelor pe care noi le recunoaştem îndeobşte în 
alcătuirea animalelor. Iar extremitatea lui, convexitatea şi ultima 
lui suprafață este trasată de marginile extreme ale munților şi de 
aerul furtunos28; în aşa fel încât Oceanul şi fluviile stau în 
adâncul Pământului întocmai că ficatul, socotit izvorul sângelui, 
şi venele, care, în vietățile mai mici28+, sunt cuprinse şi se 
ramifică pretutindeni. 

BURCHIO: Atunci pământul nu este elementul cel mai greu, 
aflat, de aceea, în centru? lar în jurul lui nu stă, fiind a doua în 
greutate şi mai apropiată, apa, care, la rândul ei, e mai grea decât 
aerul?285 

FRACASTORIO: Dacă tu socoteşti greutatea în funcţie de 
capacitatea mai mare de a pătrunde înăuntrul părților şi a ajunge 
la mijloc şi în centru286, atunci dintre toate aşa-numitele elemente 
cel mai greu este aerul şi tot el este şi cel mai uşor: căci aşa cum 
orice fărâmă de pământ, dacă are loc, coboară până în centru, la 
fel părticelele de aer se vor repezi chiar mai iute spre centrul 
oricărei părți a oricărui corp; pentru că aerul e menit să fie 
primul care ocupă orice loc liber, să împiedice vidul şi să-l umple. 

Nu la fel de repede vin să ocupe locul fărâmele de pământ, 
care de obicei nu se mişcă decât acolo unde pătrunde aerul: 
deoarece ca să intre aerul, nu e nevoie nici de pământ, nici de 
apă, nici de foc; niciunul dintre aceste elemente nu-l întrece şi 
nu-l învinge, nefiind mai rapid, nici mai potrivit ori mai sprinten 
în a umple toate colțişoarele corpului conţinător. În afară de asta, 
locul din care se îndepărtează pământul, care e un corp solid, e 
ocupat negreşit de aer: în vreme ce pământul nu e în aceeaşi 
măsură capabil să ocupe locul de unde dispare aerul287. Aşadar, 
deoarece aerul are proprietatea de a ocupa îndată orice loc şi 
orice ascunziş, nu există corp mai uşor decât aerul, nu există 
corp mai greu decât aerul. 

BURCHIO: Ce spui atunci de apă? 

FRACASTORIO: Despre apă am spus, şi repet, că este mai 
grea decât pământul: deoarece vedem că apa coboară şi pătrunde 

mai repede în pământul uscat până la mijloc, decât pătrunde 
pământul în apă; şi, în afară de asta, pământul uscat, fără pic de 
apă în el, va pluti deasupra apei şi nu va avea capacitatea de a-i 
pătrunde înăuntru; nici nu va cădea la fund dacă mai întâi nu se 
îmbibă de apă şi nu devine, astfel, un corp dens şi greu: doar cu 
ajutorul acestei densități şi desimi capătă el puterea de a 
pătrunde în apă şi a cădea la fund (în vreme ce apa, dimpotrivă, 
nu va cobori niciodată datorită pământului ci datorită faptului că 
agregă, condensează şi-şi dublează numărul părților pentru a se 
lăsa suptă de pământul uscat şi pentru a-l închega: căci cum 
bine se poate vedea, un vas plin cu cenuşă uscată primeşte mult 
mai multă apă decât un vas de mărime egală în care nu se află 
nimic): prin urmare, pământul, câtă vreme e uscat, se ridică la 
suprafața apei şi pluteşte. 

BURCHIO: Explică-mi mai bine. 

FRACASTORIO: Repet că dacă s-ar scoate toată apa din 
pământ, în aşa fel încât pământul să rămână complet uscat, 
acesta ar fi cu necesitate un corp instabil, afânat, fărâmițat şi 
uşor de împrăştiat în aer, mai mult chiar, ar fi sub formă de 
nenumărate corpuri discontinue căci ceea ce dă continuitate unui 
corp este aerul, şi ceea ce dă continuitate şi coeziune este apa; fie 
un corp oricât de continuu, de coerent şi solid, el va fi alcătuit ba 
dintr-un element, ba dintr-altul, ba din amestecul celor două. Or, 
dacă greutatea nu decurge din altceva decât din coeziunea şi 
desimea părților — iar coeziunea părților de pământ e dată doar 
de apă, în vreme ce particulele de apă (ca şi cele de aer) se unesc 
de la sine, apa având mai mult decât orice alt element, dacă nu 
chiar singurul, virtutea de a uni între ele părțile altui element, 
rezultă de aici că apa este mai grea decât toate celelalte elemente, 
căci prin ea devin grele, prin ea alte corpuri capătă greutate. De 
aceea n-ar fi trebuit socotiți nebuni, ci mai degrabă înţelepţi cei 
care au spus că Pământul se sprijină pe apă. 

BURCHIO: Dar noi spunem că la mijloc trebuie să se afle 
întotdeauna Pământul, aşa cum au hotărât atâţia oameni 
învățați. 

FRACASTORIO: Şi cum o confirmă nebunii. 

BURCHIO: De ce nebunii? 

FRACASTORIO: Pentru că nu o confirmă nici simțurile, nici 
rațiunea?88. 

BURCHIO: Dar nu vedem noi că mările au flux şi reflux şi că 
râurile curg la suprafața Pământului? 

FRACASTORIO: Dar vedem sau nu că izvoarele, care dau 
naştere râurilor care, la rândul lor, formează lacurile şi mările, ies 

din măruntaiele pământului, dacă ai înțeles ce-am spus şi repetat 
adineaori? 

BURCHIO: Vedem mai întâi că apele coboară din aer, căci din 
acele ape se formează izvoarele. 

FRACASTORIO: Noi ştim că apa (chiar de-ar fi să coboare 
dintr-un alt aer decât cel ce e parte şi mădular al Pământului) se 
află la origine, în principal şi total în pământ şi doar apoi se află 
şi în aer, în mod derivat, secundar şi particular. 

BURCHIO: Eu ştiu că ai convingerea că suprafaţa cu 
adevărat ultimă a convexității Pământului nu se socoteşte după 
fața mării, ci după cea a aerului care uneşte vârfurile cele mai 
înalte ale munților. 

FRACASTORIO: Aşa a afirmat şi confirmat principele vostru, 
Aristotel. 

BURCHIO: Principele ăsta al nostru este fără seamăn de 
slăvit şi e mai demn şi mai urmat decât al vostru, pe care nimeni 
nu l-a văzut şi nimeni nu-l cunoaşte: n-aveţi decât să-l iubiți cât 
veți vrea voi pe al vostru, că eu unul mă mulțumesc cu al meu28%. 

FRACASTORIO: Deşi te lasă să mori de foame şi de frig, te 
hrăneşte cu vânt, şi te pune să umbli descult şi dezbrăcat. 

FILOTEO: Rogu-vă, nu vă opriţi la aceste discuţii zadarnice şi 
nefolositoare2%0. 

FRACASTORIO: Aşa vom face: Burchio, ce spui deci de toate 
câte le-ai auzit? 

BURCHIO: Spun că, fie cum o fi, până la urmă tot trebuie să 
vedem ce se află la mijlocul acestui mare corp, acestui astru ori 
viețuitor al tău: căci dacă e doar pământ curat, felul în care 
ceştilalți au rânduit elementele nu poate fi fără de rost. 

FRACASTORIO: Am spus şi am demonstrat că mult mai 
rațional ar fi să existe aer sau apă decât pământ uscat (care n-ar 
putea fi acolo decât amestecat cu mai multe părți de apă, care 
până la urmă se dovedesc a fi ele temeiul): pentru că vedem că 
particulele de apă pătrund cu mai multă putere în pământ decât 
particulele de pământ în apă. Aşadar, mai verosimil este ca în 
măruntaiele pământului să se afle apă, decât că în măruntaiele 
apei să se afle pământ. 

BURCHIO: Ce spui însă de apă care pluteşte sau curge 
deasupra pământului? 

FRACASTORIO: Oricine poate vedea că asta e chiar lucrarea 
şi firea apei înseşi: după ce a îndesat şi fixat pământul, 
închegându-i părțile, ea însăşi face ca să nu mai poată fi 
absorbită; căci altfel ea ar pătrunde până în adâncul substanţei 
uscate, cum vedem din experiența noastră a tuturor. Aşadar 

trebuie ca în mijlocul Pământului să se afle apă pentru ca acel 
mijloc să fie tare, tărie care e dată mai întâi de apă şi nu de 
pământ: deoarece apa ţine împreună şi unite părticelele de 
pământ; prin urmare, mai degrabă ea făureşte densitatea 
pământului, decât pământul coeziunea părţilor apei şi densitatea 
ei. Deci, dacă nu accepţi că mijlocul este alcătuit din pământ şi 
apă, mai verosimil şi mai conform raţiunii şi experienţei ar fi să 
accepți că e alcătuit mai degrabă din apă decât din pământ. lar 
dacă acolo se află un corp dens, mai rațional ar fi ca în el să 
precumpănească apa şi nu uscatul, deoarece apa este cea care 
îndeasă părțile de pământ, care la căldură se fărâmițează (nu mă 
refer aici la desimea focului primordial, care poate fi risipită de 
contrariul său); şi cu cât pământul e mai dens şi greu, cu atât 
mai multă e apa cu care e amestecat. De aceea, lucrurile care 
pentru noi sunt foarte dense, nu numai că sunt socotite a avea în 
alcătuirea lor mai multă apă, dar se descoperă că ele chiar sunt 
apă, ca substanţă, aşa cum apare din lichefierea corpurilor celor 
mai grele şi dense care sunt metalele fuzibile. Într-adevăr, în orice 
corp solid alcătuit printr-o coeziune de părți, începând cu cele 
mai mici din natură, trebuie să existe apă care uneşte şi 
contopeşte părţile: căci pământul uscat, complet lipsit de apă, nu 
e altceva decât o împrăştiere şi rătăcire de atomi?!. De aceea şi 
părțile de apă sunt mai strâns unite între ele în absența 
pământului: căci pământul uscat nu stă laolaltă fără apă. 
Aşadar, dacă locul din centru este hărăzit acelui element care se 
îndeamnă şi aleargă mai repede într-acolo, atunci el i se cuvine 
mai întâi aerului care umple totul, în al doilea rând apei, şi abia 
în al treilea rând pământului; dacă însă e hărăzit celui mai greu, 
celui mai dens şi compact, atunci i se cuvine mai întâi apei, în al 
doilea rând aerului şi în al treilea rând pământului uscat; dacă 
însă socotim pământul amestecat cu apă, atunci primul loc i se 
cuvine pământului, al doilea apei, iar al treilea aerului. Prin 
urmare, elementul socotit a se afla primul în centru depinde de 
multele şi feluritele chipuri de a judeca: dar de fapt în natură un 
element nu există fără celălalt, şi nu există mădular al 
pământului, zic al acestei mari vietăți, în care să nu coexiste 
toate patru sau cel puţin trei din ele împreună. 

BURCHIO: Ajungi odată la concluzie. 

FRACASTORIO: lată concluzia mea: că faimoasă şi de toți 
încuviințata ordine a elementelor şi corpurilor lumii este un vis şi 
o născocire dintre cele mai deşarte, căci nici natura nu o verifică, 
nici rațiunea nu o dovedeşte ori argumentează, nici potrivirea n-o 
cere, nici autoritatea n-o poate impune. Atunci nu ne rămâne 

decât să aflăm că există un câmp şi spațiu infinit şi cuprinzător, 
care conține şi pătrunde totul: în el există infinite corpuri 
asemănătoare acestuia, dintre care nici unul nu se află mai mult 
decât oricare altul în centrul universului, deoarece universul este 
infinit şi deci fără centru şi fără margine. Despre centru şi 
margine putem vorbi însă cu privire la fiecare lume aflată în el, în 
felul în care am spus şi în alte dați şi îndeosebi când am 
demonstrat că există anumite determinate şi definite centre, care 
sunt sorii, focurile, în jurul cărora se învârt toate planetele, 
pământurile, apele, la fel cum vedem că se învârt în jurul soarelui 
apropiat de noi cele şapte rătăcitoare2%2; şi tot atunci am mai 
demonstrat că fiecare dintre aceşti aştri, sau aceste lumi, 
răsucindu-se în jurul propriului centru, creează aparenţa unei 
sfere continue şi solide care duce cu ea toate stelele vizibile şi 
posibile care s-ar roti în jurul lui că în jurul centrului 
universului?9%. Aşa încât nu există o singură lume, un singur 
Pământ, un singur soare: ci sunt atâtea lumi câte făclii luminoase 
vedem în jurul nostru, care nu se află într-un cer, într-un loc şi 
într-un conţinător altminteri decât ne aflăm noi în această lume 
care este şi ea într-un conţinător, într-un loc şi un cer; astfel 
încât cerul, văzduhul infinit şi necuprins, deşi este parte a 
universului infinit, nu este totuşi o lume nici o parte a lumilor: ci 
un pântec, un receptacul şi un câmp în care lumile există, se 
mişcă, trăiesc, se dezvoltă şi îşi împlinesc prefacerile, produc, se 
hrănesc şi la rândul lor hrănesc şi ţin în viață locuitorii şi 
animalele din ele; şi după anumite rânduieli şi rosturi, urmând 
natura superioară, schimbă în nenumărate alte existenţe chipul 
fiecărui lucru existent2%. Aşadar fiecare dintre aceste lumi este 
un centru spre care tinde fiecare dintre părțile ei şi unde îşi află 
tihna fiece lucru de aceeaşi natură, tot aşa cum toate părțile 
astrului nostru aflate la o anumită distanță, de orice parte şi din 
orice regiune înconjurătoare, tind spre conţinătorul lor. Astfel, 
neexistând parte a marelui corp care să se îndepărteze într-atât 
de el încât să nu revină înapoi la el, urmează că acea lume e 
veşnică, deşi aflată în continuă prefacere: iar dacă nu mă înşel, 
caracterul necesar al acestei existențe veşnice e dat nu de 
suficiența proprie şi intrinsecă a lumilor, ci de acel factor exterior 
care prevede şi asigură totul29%. 

BURCHIO: Aşadar, celelalte lumi sunt locuite ca şi aceasta? 

FRACASTORIO: Dacă nu la fel sau mai bine, cu siguranță nu 
mai puţin nici mai rău: pentru că e cu neputinţă ca o minte 
rațională şi îndestul de trează să-şi poată închipui că ar fi lipsite 
de locuitori ca noi sau chiar mai buni nenumăratele lumi care se 

arată ori la fel ori mai minunate ca aceasta a noastră; acestea fie 
sunt sori, fie primesc ca şi noi de la soare prinosul de raze cu 
adevărat divine şi mănoase care vădesc fericirea izvorului şi 
născătorului lor şi, în aceeaşi măsură, fericesc tot ceea ce, în jur, 
se împărtăşeşte din virtutea lor. Aşadar, mădularele cele de 
seamă ale universului sunt fără de număr şi infinite şi au acelaşi 
chip, aceeaşi față, aceleaşi împuterniciri, virtuți şi efecte. 

BURCHIO: Nu crezi că între unele şi altele pot fi oarecari 
deosebiri? 

FRACASTORIO: Ai auzit în mai multe rânduri că unele sunt 
prin ele însele luminoase şi calde, şi că în alcătuirea lor 
precumpăneşte focul; celelalte luminează însă prin mijlocirea 
primelor şi sunt, în ele însele, reci şi opace, iar în alcătuirea lor 
precumpăneşte apa. De această diferenţiere şi opoziție depinde 
ordinea, simetria, rânduiala, pacea, bună înţelegere, varietatea, 
viața?96. Deoarece lumile sunt compuse din contrarii, iar unele 
contrarii, precum pământurile şi apele, trăiesc şi propăşesc 
datorită celorlalte contrarii, precum sorii-focuri. Lucru pe care, 
cred, l-a înţeles învățatul acela care spunea că Dumnezeu face 
pace între contrariile sublime2”7, precum şi celălalt, care socotea 
că totul constă în lupta dintre cele asemenea şi în iubirea dintre 
contrarii?98. 

BURCHIO: Spunând asta pare-mi-se că vrei să întorci lumea 
cu dosul în sus. 

FRACASTORIO: Şi crezi că rău face cine vrea să întoarcă cu 
dosul în sus o lume care acum e pe dos? 

BURCHIO: Vrei să spui că socoteşti zadarnice toate caznele şi 
căutările, toată sudoarea lecţiilor despre fizică, despre ceruri şi 
hami2% pentru care şi-au stors creierii ditamai comentatorii, 
copiatorii, glosatorii, compilatorii, tratatiştii, adnotatorii, 
tălmăcitorii, tâlcuitorii, teoreticienii30%? Pe care şi-au întemeiat şi 
construit ştiinţa doctorii cei mai profunzi, mai subtili, mai 
celebrați, măreți, invincibili, nebiruiţi, cei mai angelici, serafici, 
heruvimici şi divini301? 

FRACASTORIO: Addei2 sfarmăpietre, strâmbălemne, 
rupecoarne, ardecopite3%. Adde adîncvăzători, paladieni, 
olimpieni, firmamentici, cereşti, empireici, tunători. 

BURCHIO: Şi, după părerea dumitale, ar trebui să-i aruncăm 
pe toţi la coş? Ce să-ți spun, bine-o va mai duce lumea dacă vor fi 
călcate în picioare şi batjocorite cugetările atâtor aleşi filozofi! 

FRACASTORIO: N-ar fi drept să-i lipsim pe măgari de 
nutrețul lor ori să ne-aşteptăm să le placă mâncarea noastră: căci 
mințile şi inteligenţele nu sunt mai puţin felurite decât firile şi 

burțile. 

BURCHIO: Pretinzi că Platon e un ageamiu, Aristotel e un 
măgar, iar cei care l-au urmat pe el, nişte tâmpiţi, apucați şi 
lipsiți de bun-simt? 

FRACASTORIO: Fiule, eu nu spun că unii sunt mânjii iar 
ceilalți măgarii, că unii sunt maimuţicile iar ceilalți ditai gorilele, 
cum dai tu de înţeles: ci cum am spus de la început, eu îi 
socotesc eroi pământeni; dar nu vreau să mă încred în ei fără 
temei, nici să le accept acele afirmații ale căror contrarii (cum vei 
fi înțeles deja, de nu eşti întru totul orb şi surd) sunt vădit 
adevărate. 

BURCHIO: Şi cine vă judeca asta? 

FRACASTORIO: Orice simțământ ținut în frâu şi orice 
judecată trează; orice ins în cunoştinţă de cauză, dispus să se 
dea bătut30+ când se recunoaşte convins şi neputincios în a mai 
lua apărarea argumentelor celorlalți şi în a se împotrivi 
argumentelor noastre. 

BURCHIO: Când eu nu voi şti să apăr acele argumente, de 
vină va fi nevolnicia mea şi nu ştiinţa lor; iar când dumneata, 
războindu-te cu ele, vei birui, meritul nu va fi al ştiinţei dumitale, 
ci al sofismelor viclene. 

FRACASTORIO: Eu, unul, dacă mi-aş da seama că nu cunosc 
cauzele, m-aş abţine să emit judecăți. Iar dacă aş fi atât de 
pătimaş ca dumneata, m-aş socoti învățat prin credință, nu prin 
ştiințăs05. 

BURCHIO: Ba dacă ai fi mai pătimaş, ai simți că eşti un 
măgar, un îngâmfat, un sofist, un stricător al bunei învățături, 
un călău al minţilor, un ahtiat după noutăţi, un duşman al 
adevărului şi un suspect de erezie.3% 

FILOTEO: Până acuma dumnealui ne-a arătat că stă prost cu 
învățătura, acum ţine să ne arate şi că e lipsit de duh şi necioplit. 
ELPINO: în schimb are ditai vocea şi se ceartă mai abitir 
decât un predicator30. Burchio, dragul meu, eu îţi laud pe deplin 
stăruința în convingeri: deoarece tu ne-ai spus de la bun început 
că şi dacă ce spunem noi se arată a fi adevărat, tu tot nu vei 

crede. 

BURCHIO: Chiar aşa, căci prefer să greşesc laolaltă cu 
oamenii de seamă şi învățați, decât să am dreptate laolaltă cu 
câţiva sofişti, aşa cum socotesc că sunt prietenii de față. 

FRACASTORIO: Dacă e să credem ce ne spui, greu vei face 
deosebirea între învățați şi sofişti. Nu sunt de seamă nici învățați 
cei ce greşesc; iar cei ce ştiu, nu sunt sofişti. 

BURCHIO: Sunt sigur că aţi înţeles ce vreau să spun. 

ELPINO: Bine ar fi de-am putea înțelege ceea ce spui, cât 
priveşte ce vrei să spui nici dumneata singur n-ai înțelege, oricât 
te-ai căzni. 

BURCHIO: Ia plecaţi de-aici, voi ăştia mai învățați decât 
Aristotel; ia luaţi-vă tălpăşița, ăştia mai grozavi decât Platon, mai 
profunzi ca Averroes, mai înţelepţi decât atâți filozofi şi teologi din 
toate timpurile şi toate țările care i-au comentat, admirat şi 
ridicat în slăvi. Afară cu voi, care nu ştiu cine sunteţi şi de unde 
ați apărut, şi care aveţi obrăznicia de-a vă opune noianului de 
mari înţelepţi. 

FRACASTORIO: Dacă ăsta ar putea trece drept argument, ar 
fi cel mai bun pe care l-ai adus până acum. 

BURCHIO: lar tu ai fi mai învățat decât Aristotel dacă n-ai fi 
un dobitoc, un nătărău, un coate-goale, un netrebnic, un 
mâncător de tărâțe, un maţe-fripte zămislit de-un croitor, lepădat 
de-o spălătoreasă, nepotul lui Cecco papugiul, fătul lui Momos, 
codoşul târfelor, fârtatele lui Lazăr ăl de potcoveşte măgarii. Şi 
duceți-vă dracului cu toţii, că nici voi nu sunteți mai buni ca el. 

ELPINO: Fie-ţi milă, ilustre domn, şi nu te mai deranja să ne 
cauţi! Aşteaptă mai bine să te găsim noi. 

FRACASTORIO: A te căzni să-i dovedeşti prin tot felul de 
argumente adevărul unui ins ca ăsta e tot una cu a spăla şi răs- 
spăla cu tot felul de săpunuri şi de leşii măgarul pe cap3%: pe 
care ori că-l speli o dată, ori că-l speli de o sută de ori, şi fie că-i 
speli într-o mie de feluri sau într-unui singur, tot atâta folos ai: 
adică tot una e că-i speli sau nu. 

FILOTEO: Ba mai rău, capul cu pricina o să pară mai jegos 
după spălare decât înainte şi la început: pentru că tot clătinau cu 
apă şi dându-i cu parfum, de-abia că se răscolesc fumurile care-i 
umblă prin ţeastă şi începe să răzbată duhoarea care altminteri 
nu se simţea; iar duhoarea asta va fi cu atât mai supărătoare cu 
cât va fi mai stârnită de esențe şi arome. Noi am spus multe 
astăzi şi mă bucur mult de capacitatea lui Fracastorio şi de 
judecata dumitale matură, Elpino. Or, după ce am discutat 
despre existența, numărul şi însuşirile infinitelor lumi, bine este 
să vedem mâine dacă nu există argumente contrare şi dacă da, 
care sunt ele. 

ELPINO: Aşa vom face. 

FRACASTORIO: Rămas-bun. 


Sfârşitul celui de-al treilea dialog 

DIALOGUL AL PATRULEA 


FILOTEO: Prin urmare, lumile nu sunt infinite în chipul în 
care unii îşi imaginează pământul nostru, înconjurat de mai 
multe sfere, dintre care unele conțin un singur astru, iar altele 
aştrii nenumărați: dat fiind că spațiul este de aşa natură încât 
prin el pot circula o mulțime de aştri; iar fiecare astru e în aşa fel 
încât, singur şi în virtutea unui principiu lăuntric, se poate 
mişca, îndreptându-se spre ceea ce i se potriveşte mai bine: şi 
fiecare dintre ei este îndeajuns de mare, de cuprinzător şi de 
demn pentru a putea fi socotit o lume; şi nu există vreunul care 
să n-aibă principiul eficient şi mijloacele de a continua şi hrăni 
perpetua zămislire şi viață a nenumăratelor existenţe individuale 
desăvârşite care îl populează. Când vom recunoaşte că aparența 
mişcării lumii noastre se datorează mişcării zilnice, adevărate, a 
pământului (mişcare comună şi altor aştrii asemănători 
pământului) va dispărea şi constrângerea de a socoti stelele 
echidistante față de pământ, pe care gloată şi le închipuie 
nemişcate şi țintuite într-o a opta sferă; şi nici o convingere nu ne 
va împiedica să recunoaştem că uriaşa distanță de la noi până la 
stelele nenumărate ne ascunde nenumăratele deosebiri dintre ele, 
în ceea ce priveşte lungimea şi raza30. Şi vom înțelege că în 
univers lumile nu stau asemeni unor sfere cuprinse una într-alta, 
cea mai mică într-alta mai mare şi tot aşa mai departe, precum 
foile de ceapă: ci că în eterul necuprins căldura şi răceala 
răspândite de corpurile în principal calde şi reci310, se 
compensează, în diferite măsuri, între ele în aşa fel încât fiecare 
devine principiu proxim al atâtor forme şi specii de ființe. 

EPLINO: Hai, treci odată, rogu-te, la respingerea 
argumentelor contrare, îndeosebi ale lui Aristotel, care sunt şi 
cele mai faimoase şi lăudate şi care în ochii mulțimii năroade trec 
drept demonstraţii desăvârşite: şi ca să nu pară că ne scapă ceva, 
eu voi înşira aici toate argumentele şi sentințele acestui sărman 
sofist, iar dumneata le vei analiza una câte una. 

FILOTEO: Aşa vom face. 

ELPINO: „Rămâne să vedem" spune el în cartea întâi din 
Despre cer şi lumi, „dacă în afara acestei lumi mai există o 
alta"311, 

FILOTEO: în privința acestei întrebări, ştii bine că el dă 
cuvântului „lume" un alt înțeles decât cel pe care i-l dăm noi: 
deoarece noi adăugăm lume după lume şi astru după astru în 

sânul necuprins al acestui eter, ceea ce se cuvine să spunem că 
au făcut toţi ceilalți înţelepţi care au considerat lumile 
nenumărate şi infinite; el, în schimb, dă numele de „lume' acelui 
conglomerat de elemente suprapuse şi de sfere imaginare până la 
convexitatea primului mobil care, conceput ca perfect sferic, 
învârtindu-se cu mare viteză în jurul centrului, unde ne aflăm 
noi, învârteşte cu sine totul. Drept care ar fi o joacă de copii fără 
de rost a ne apuca să analizăm, argument cu argument, o 
asemenea născocire; dar este bine să răspundem iute 
argumentelor sale în măsura în care ele contrazic concepția 
noastră, lăsând la o parte ceea ce nu ne contrazice. 

FRACASTORIO: Ce le vom răspunde atunci acelora care ne 
vor reproşa că ne contrazicem pe o confuzie de termeni? 

FILOTEO: Le vom răspunde două lucruri: că neajunsul 
acesta porneşte de la cel care a folosit cuvântul în mod 
impropriu, plăsmuind un univers material născocit; şi că 
răspunsurile noastre rămân la fel de valabile, fie că semnificația 
cuvântului e aceea închipuită de adversari, fie că este cea 
adevărată. Pentru că acolo unde se presupun a se afla punctele 
de pe circumferința ultimă a acestei lumi ce ar avea drept centru 
Pământul, se pot presupune şi punctele altor nenumărate 
pământuri, care se află dincolo de acea circumferință închipuită: 
atâta doar că acestea sunt acolo cu adevărat, deşi altfel decât în 
situația imaginată de ei; iar această situaţie, fie ea oricum veţi 
vrea, nu adaugă nici nu ştirbeşte cu ceva ceea ce spunem noi 
despre mărimea universului şi despre numărul lumilor. 

FRACASTORIO: Zici bine ce zici. Continuă, Elpino! 

ELPINO: El spune apoi că „orice corp ori se mişcă, ori stă: iar 
această stare ori mişcare este ori naturală, ori violentă. În afară 
de asta, orice corp care stă într-un loc, nu prin violenţă ci în chip 
natural, în acel loc nu se mişcă prin violenţă ci în chip natural; 
iar unde nu se mişcă prin violenţă, îşi are locul său natural şi 
stă: aşa încât tot ceea se mişcă de jos în sus prin violenţă, în 
natură se mişcă de sus în jos, şi invers. Şi din asta se deduce că 
nu există mai multe lumi, de vreme ce, dacă pământul aflat în 
afara acestei lumi se mişcă spre centrul acestei lumi prin 
violență, pământul care se află înăuntrul acestei lumi se va mişca 
spre mijlocul altei lumi în mod natural; iar dacă mişcarea sa 
dinspre centrul acestei lumi spre centrul aceleia este violentă, 
mişcarea sa dinspre centrul acelei lumi spre aceasta va fi 
naturală. lar cauza acestui lucru este că, dacă există mai multe 
pământuri, trebuie presupus că puterea unuia este egală cu a 
altuia: şi, la fel, puterea focului unuia va fi egală cu puterea 

celuilalt; altminteri părțile acelor lumi vor fi asemenea acestora 
doar cu numele şi nu şi în realitate; în consecinţă aceea nu va fi o 
altă lume, deşi se va chema ca şi aceasta, «lume». În afară de 
aceasta, toate corpurile care sunt de acelaşi soi şi au aceeaşi 
natură au o aceeaşi mişcare (deoarece orice corp în natură se 
mişcă într-un fel oarecare): prin urmare, dacă acolo se află 
pământuri ca acesta, care sunt de acelaşi soi cu acesta, vor avea, 
desigur, aceeaşi mişcare; şi invers, dacă mişcarea este asemenea, 
asemenea sunt şi elementele. Aşa stând lucrurile, pământul 
acelei lumi se va mişca cu necesitate spre pământul acesteia; iar 
focul aceleia spre focul acesteia: de unde decurge în continuare 
că pământul s-ar mişca la fel de natural în sus ca şi în jos, iar 
focul în jos ca şi în sus. Or asemenea lucruri fiind imposibile, se 
deduce că trebuie să existe un singur pământ, un centru, un 
mijloc, un orizont şi o lume.'312 

FILOTEO: împotriva acestui argument spunem că în acelaşi 
fel în care pământul nostru se învârteşte în jurul acestui ținut şi 
ocupă această parte din spațiul universal infinit, ceilalți aştri 
ocupă şi ei alte părți şi se învârt în jurul altor ţinuturi ale 
imensului necuprins. lar, aşa cum acest pământ e alcătuit din 
mădularele sale, aşa cum e supus descompunerii, cum are 
curgerile şi scurgerile sale (după cum vedem că se întâmpla cu 
animalele, ale căror organe şi umori sunt în continuă prefacere şi 
mişcare), la fel şi ceilalți aştri sunt alcătuiți din mădulare supuse 
de asemenea prefacerii. Şi la fel cum acest astru, care se mişcă 
natural conform întregului mecanism, nu cunoaşte altă mişcare 
decât cea circulară, prin care se roteşte în jurul propriului centru 
şi dă ocol soarelui: acelaşi lucru fac în mod necesar celelalte 
corpuri care au aceeaşi natură. Şi la fel părţile acelora, care 
printr-o întâmplare au fost desprinse de la locul lor şi răzleţite 
(care însă nu trebuie să fie socotite părți principale sau organe), 
se întorc în chip natural şi dintr-un imbold lăuntric înapoi: 
precum fărâmele de țărână şi de apă, care prin acţiunea soarelui 
şi a pământului se ridică, în formă de vapori şi de praf, spre 
membrele şi regiunile superioare ale acestui corp, şi care, după ce 
şi-au recăpătat propria formă, revin jos la locul lor. La fel şi acele 
părți ca şi acestea nu se îndepărtează peste o anumită limită de 
corpul care le conține: ceea ce se va observa clar când vom vedea 
că materia cometelor nu aparține globului nostru. Aceasta 
deoarece, la fel cum organele unui animal, deşi sunt de acelaşi 
soi cu organele altui animal, totuşi în virtutea faptului de a 
aparține unor indivizi diferiți, nu tind niciodată să ia unele locul 
celorlalte (mă refer la cele principale şi îndepărtate): la fel cum 

mâna mea nu s-ar potrivi niciodată în braţul tău, nici capul tău 
pe trunchiul meu. Pornind de la aceste fundamente, afirmăm că 
există cu adevărat o asemănare între toți aştrii, între toate lumile, 
şi că atât acest pământ cât şi celelalte au acelaşi temei de a 
exista. Dar de aici nu urmează că acolo unde se află această lume 
trebuie să se afle toate celelalte, că în locul în care e situată ea 
trebuie să se situeze şi celelalte: ci, dimpotrivă, se poate 
presupune că la fel cum acesta se află la locul său, toate celelalte 
se află şi ele la locul lor; şi la fel cum nu e bine că acesta să se 
deplaseze în locul altora, nici nu e bine ca celelalte să vină în 
locul acestuia; iar cum acesta este diferit de celelalte ca materie şi 
caracteristici individuale, şi acelea sunt diferite de acesta313. 
Astfel părțile focului de aici se îndreaptă spre focul de aici, 
precum părțile focului de acolo într-acolo; şi la fel cum părțile 
acestui pământ tind spre întreg acest pământ, părțile altuia tind 
spre întreg acela. Şi tot aşa cum părţile acelui pământ, cu apele 
sale, pe care îl numim Luna, numai contra naturii şi în chip 
violent s-ar putea îndrepta spre acesta al nostru, doar în acelaşi 
fel, violent, s-ar putea îndrepta spre alt pământ părțile 
acestuia31+. Acela se învârte natural în jurul locului său şi îşi are 
acolo propriul ţinut; acesta îşi are, tot în mod natural, propriul 
ținut aici: astfel părțile aceluia se raportează la acel pământ, iar 
părțile acestuia la acesta; şi la fel în ceea ce priveşte părțile acelor 
ape şi acelor focuri. Ceea ce aici înseamnă jos indică un loc jos de 
pe acest pământ şi nicidecum un punct din eter în afară şi în 
exteriorul pământului (cum se petrece cu fragmentele aruncate în 
afara sferei proprii, când aşa ceva se întâmpla), ci un loc înspre 
centrul masei, al globului ori al greutăţii lui; la fel, jos pentru acel 
pământ nu înseamnă un loc în afara aceluia: ci, dimpotrivă, unul 
spre mijlocul, spre propriul lui centru. Sus pe pământul nostru 
înseamnă tot ceea ce se află pe şi dincolo de circumferința lui; iar 
părțile unui alt pământ se smulg în afara circumferinței lui la fel 
de violent pe cât de natural tind să se adune spre centru, 
întocmai la fel cum şi părțile pământului nostru se desprind de el 
numai prin violenţă şi, dimpotrivă, în chip natural se întorc spre 
propriul mijloc. lată cum trebuie privită adevărata asemănare 
dintre acest pământ şi celelalte3!5. 

ELPINO: Ai dreptate când spui că este cu neputinţă şi 
nepotrivit ca una dintre aceste vietăți3!e să se mişte de la locul ei 
şi să se mute în locul alteia, şi să nu-şi aibă un loc propriu de 
subzistență cu caracteristici proprii; şi tot atât de nepotrivit este 
că părțile uneia să aibă o atracție şi o mişcare reală spre locul 
unde se află părțile alteia. 

FILOTEO: înţelegi de bună seamă că este vorba despre părțile 
care sunt cu adevărat părți: căci, în ceea ce priveşte corpurile 
prime şi indivizibile, din care se compune la origine totul, putem 
crede că ele se perindă în diverse feluri prin imensitatea spațiului, 
retrăgându-se din unele locuri şi năpădind în altele. Acestea, 
chiar şi atunci când providența divină nu vrea ca ele să făurească 
în fapt corpuri noi şi să le descompună pe cele vechi, poartă în ele 
această putinţă: căci, într-adevăr, corpurile materiale sunt 
destinate să se descompună; cu toate astea este posibil ca, printr- 
o virtute interioară ori exterioară, să rămână veşnic la fel, câştigul 
în atomi fiind, atât prin cantitate cât şi prin calitate, mereu egal 
cu pierderea, şi rămânând în felul acesta statornici ca număr: la 
fel ca şi noi, care ne înnoim zi de zi, ceas de ceas, clipă de clipă 
substanța corporală prin absorbţia şi consumarea pe care o 
înfăptuim necontenit prin toate părțile trupului nostru3!7. 

ELPINO: Despre asta mai vorbi-vom noi. Deocamdată însă 
sunt foarte satisfăcut de observaţia pe care ai făcut-o, anume că 
orice alt pământ, dacă ar fi atras spre locul pământului nostru, 
ar sui spre el, şi invers, dacă pământul nostru ar porni-o spre 
locul altuia, şi el ar sui spre acela, şi amândouă mişcările ar fi 
violente; căci la fel cum, pornind din orice loc al pământului 
nostru spre circumferința ori suprafața ultimă [a lumii noastre] şi 
spre orizontul emisferic al eterului, noi am merge în sus, la fel, 
adică tot în sus, s-ar merge plecând spre noi din orice loc al altor 
pământuri: de vreme ce lumea318 noastră se află la circumferința 
acelor lumi precum şi ele se află la circumferința lumii noastre. Şi 
sunt de acord că, deşi acele lumi au aceeaşi natură ca a noastră, 
asta nu înseamnă defel că au şi acelaşi centru: căci centrul altei 
lumi nu e şi centrul lumii noastre, iar circumferința ei nu e şi 
circumferința acesteia a noastre, la fel cum sufletul meu nu e şi 
sufletul dumitale, greutatea mea şi a mădularelor mele nu este şi 
greutatea dumitale şi a trupului dumitale, deşi toate trupurile, 
greutăţile şi sufletele luate separat se spune că sunt şi chiar sunt 
de acelaşi fel. 

FILOTEO: Aşa e; dar n-aş vrea totuşi să vă imaginaţi că dacă 
părțile unei alte lumi s-ar apropia de aceasta a noastră, n-ar fi cu 
putinţă ca ele să aibă imboldul de a merge spre acest 
conținător3!9, şi la fel părţile lumii noastre dacă s-ar apropia de 
aceea: deşi nu acelaşi lucru vedem că se întâmpla, de obicei, cu 
animalele şi cu feluriții indivizi ai speciilor acestor corpuri, decât 
doar că unul se hrăneşte şi sporeşte prin altul şi că unul se 
preschimbă într-altul320. 

ELPINO: Fie cum zici; dar ce spui dacă toată acea sferă s-ar 

apropia într-atâta de aceasta încât toate părțile ei, care au 
tendința de a reveni la propriul conţinător, s-ar îndepărta de ea? 

FILOTEO: Presupunând că părți însemnate ale pământului s- 
ar desprinde de circumferința acestuia mergând acolo unde se 
spune că ar fi aerul curat şi limpede, lesne pot admite că din acel 
aer acele părți ar reveni în chip firesc la locul lor: dar nu pot 
admite că o întreagă altă sferă, nici că părți ale aceleia ar cobori 
în mod natural spre pământ, ci mai degrabă că s-ar urca, cu o 
mişcare violentă*2!; la fel cum părțile lumii noastre n-ar cobori în 
mod natural spre cealaltă lume322, ci mai degrabă ar urca, şi tot 
printr-o mişcare violentă: căci pentru fiecare dintre lumi, 
circumferința ei ultimă este susul iar centrul dinăuntrul ei este 
josul; iar rațiunea mijlocului spre care tind, în chip natural, toate 
părțile ei alcătuitoare, nu se află în afara ci înăuntrul lor: iată ce 
n-au înțeles aceia care, născocind un hotar universului şi 
mărginindu-l fără rost, au socotit că mijlocul şi centrul 
pământului nostru ar fi şi acela al universului: adică exact pe dos 
decât au arătat, au convenit şi au proclamat matematicienii 
vremurilor noastre, care au descoperit că centrul Pământului nu 
este echidistant de aşa-zisa circumferință a lumii. Ca să nu mai 
spun că alţii, mai învățați, înțelegând mişcarea Pământului, au 
aflat, nu doar prin mijloacele proprii artei lor, ci şi prin anume 
mijloace naturale323, că este mai logic, mai lipsit de neajunsuri şi 
conform unei teorii mai potrivite, mai drepte şi mai firesc 
aplicabile mişcării aştrilor aşa-zişi rătăcitoris?+ în jurul centrului, 
să acceptăm că Pământul este tot atât de departe de centrul lumii 
şi al universului, atât cât îl putem îmbrățişa cu privirea, pe cât e 
de Soare. Iar astfel, prin propriile lor principii, aceştia pot 
dezvălui treptat cât de greşit e ceea ce se spune despre gravitatea 
acestui corp şi despre deosebirea dintre el şi celelalte, despre 
echidistanța lumilor fără de număr pe care, privind de pe 
pământ, le vedem dincolo de numitele planete, despre mişcarea 
foarte iute a tuturor acestora în jurul lumii noastre mai degrabă 
decât a noastră față de ele; şi vor putea deveni bănuitori, dacă nu 
mai mult, în privința altor gogomănii ale filozofiei obişnuiteS?5. 
Dar ca să revenim de unde am plecat, spun din nou că nici o 
lume, socotită în întregimea ei, nici vreo parte din ea n-ar fi în 
stare să se mişte spre centrul alteia, chiar dacă un alt astru s-ar 
afla atât de aproape încât spaţiul sau un punct de pe 
circumferința lui ar atinge spaţiul sau un punct de pe 
circumferința aceleia. 

ELPINO: Natura, prevăzătoare, s-a îngrijit să nu se întâmple 
aşa ceva, căci de s-ar întâmpla, lucrurile contrare s-ar anula unul 

pe celălalt: frigul şi umezeala s-ar anula cu uscăciunea şi 
căldura; pe când, fiind aşezate la o anume distanţă potrivită, 
unul trăieşte şi sporeşte prin celălalt. Iar, în afară de asta, un 
corp l-ar lipsi pe altul asemănător de comunicarea şi folosul pe 
care i-l dăruie un corp diferit şi pe care, la rândul său, îl dăruie 
aceluia: aşa cum ne-o arată uneori necazurile nu mici pricinuite 
ființei noastre plăpânde de interpunerea unui alt pământ, numit 
de noi Lună, între pământul nostru şi soare: or ce s-ar întâmpla 
dacă luna ar fi mai aproape de pământ şi ne-ar lipsi mai îndelung 
de căldura şi lumina aceea vitală? 

FILOTEO: Ai dreptate; continuă însă ideea lui Aristotel. 

ELPINO: El aduce apoi o falsă obiecţie, spunând că un corp 
nu se duce spre altul deoarece distanța care îl desparte de acesta 
este cu atât mai mare cu cât natura corpurilor este mai diferită: 
obiecție pe care o respinge spunând că distanța, fie ea mică sau 
mare, nu are puterea de a schimba natura corpurilor.326 

FILOTEO: înţeles cum trebuie, lucrul acesta e foarte 
adevărat: dar noi avem un alt fel de răspuns şi propunem o altă 
cauză pentru care un pământ nu se deplasează spre un altul, fie 
el apropiat sau depărtat. 

ELPINO: Am înţeles-o; şi totuşi mi se pare cât se poate de 
adevărat ceea ce vroiau să spună anticii, anume că un corp cu 
cât e mai îndepărtat cu atât are mai puţină capacitate (pe care ei 
o numeau îndeobşte proprietate şi natură) de a se îndepărta: 
pentru că părțile alcătuite mai ales din aer au prea puţină forță 
pentru a despica spaţiul şi a ajunge jos. 

FILOTEO: Lucrul acesta e sigur şi dovedit în privința 
părților327 pământului care, ajunse în ungherele cele mai 
îndepărtate, obişnuiesc totuşi să se întoarcă la locul lor firesc: şi 
cu cât se apropie mai tare, cu atât merg mai repede; dar noi 
vorbim acum despre părțile unui alt pământ. 

ELPINO: Dar dacă un pământ este asemenea cu altul, şi o 
parte cu alta, ce crezi că s-ar întâmpla dacă două pământuri ar fi 
aproape unul de altul? Părţile lor alcătuitoare n-ar avea puterea 
să meargă atât spre unul cât şi spre celălalt, şi prin urmare atât 
să suie cât şi să coboare? 

FILOTEO: Odată ivit un neajuns (dacă neajuns este), cum 
oare n-ar apărea altul, născut din primul? Dar, lăsând asta la o 
parte, eu spun că dacă părțile respective se află la egală distanță 
şi în acelaşi raport față de cele două pământuri, fie rămân pe loc, 
fie se hotărăsc s-o ia spre unul dintre cele două, spre care vom 
spune că ele coboară, în vreme ce față de celălalt vom spune că 
suie. 


92 


ELPINO: Totuşi cine ştie dacă părțile unui corp principal se 
pot mişca spre un alt corp principal, chiar asemănător? De vreme 
ce vedem bine că părțile şi mădularele unui om nu se potrivesc 
nici învoiesc cu ale altui om. 

FILOTEO: Acest lucru e adevărat în principiu şi în mare, dar 
accidental şi în mic se întâmpla pe dos: căci noi am văzut pe viu 
cum carnea unui ins s-a prins pe locul unde înainte era naşul 
altuia; şi avem toată încrederea că urechea unuia poate fi cu 
mare uşurinţă înlocuită cu urechea altuia.328 

ELPINO: Asemenea chirurgie nu cred să fie obişnuită. 

FILOTEO: N-o fi. 

ELPINO: Revin la ceea ce mă interesează: anume ce ar face o 
piatră, aflată în aer, la egală distanță între două pământuri? De 
ce am crede că ar rămâne nemişcată? Sau din ce pricină s-ar 
hotări s-o ia spre unul mai degrabă decât spre celălalt? 

FILOTEO: Eu spun că piatra, dacă prin alcătuirea ei n-ar fi 
mai apropiată de unul decât de celălalt, iar amândouă 
pământurile s-ar afla în aceeaşi relație cu piatra şi ar avea 
aceeaşi legătură cu ea, piatra cu pricina, din neputinţa de a 
hotări şi a alege între două cauze egale şi opuse, ar sta pe loc: 
neputându-se decide spre unul mai degrabă decât spre celălalt, 
dat fiind că unul o atrage tot atât cât şi celălalt, iar ea are tot atât 
imbold pentru unul cât şi pentru celălalt. Dar dacă unul dintre 
pământuri îi este mai asemănător ca natură şi alcătuire, dacă e 
mai înrudit cu ea ori mai potrivit s-o păstreze, ea va alege calea 
cea mai scurtă şi mai dreaptă spre acela: pentru că cel dintâi 
principiu motor al ei nu este apartenența la propria sferă ori la 
propriul conținător, ci dorința de conservare32: de aceea vedem 
cum o flacără şerpuieşte pe pământ, se apleacă şi se lasă în jos, 
numai pentru a ajunge mai repede în locul cel mai apropiat care 
o poate hrăni şi atâta, renunțând de-a se ridica spre soare, 
drumul spre acesta fiind prea lung şi riscând să o răcească. 

ELPINO: Dar ce spui despre ceea ce mai adaugă Aristotel, 
anume că părțile şi corpurile de acelaşi fel, oricât ar fi de 
depărtate, se mişcă totuşi spre întregul propriu şi asemenea lor? 

FILOTEO: Cine oare, ținând seama de cele arătate adineauri, 
nu şi-ar da seama că un asemenea lucru contrazice rațiunea şi 
simțurile? Căci este sigur că părțile aflate în afara propriului glob 
se vor îndrepta spre cel mai apropiat corp asemănător cu ele, 
chiar dacă acesta nu este primul şi principalul lor conţinător; iar 
alteori se vor îndrepta spre altul, chiar diferit ca natură, numai ca 
să se conserve şi alimenteze: deoarece principiul intrinsec ce le 
îmboldeşte nu vine din relaţia fiecăreia cu un anumit loc, cu un 

anume punct sau sferă proprie, ci din impulsul natural de a 
căuta unde mai repede şi mai bine se poate conserva şi menţine 
în starea în care se află în prezent330, oricât de bicisnică ar fi ea: 
asta doresc toate lucrurile în natură; la fel ca şi oamenii, care 
doresc mai presus de orice să trăiască şi se tem mai presus de 
orice de moarte, căci, nefiind luminaţi de adevărata filozofie, nu 
au ştiinţă de altă existență decât de cea prezentă, nici nu 
socotesc că li se poate întâmpla altceva decât cunosc ei. Iar asta 
deoarece n-au înțeles că principiul vital nu constă în compoziția 
accidentală a elementelor, ci într-o substanţă individuală şi 
indisolubilă, care, dacă nu e perturbată, nu cunoaşte nici dorința 
de conservare, nici teama de pieire; dar asta priveşte numai 
lucrurile compuse, întrucât sunt compuse, adică ţinând seama de 
simetria, de alcătuirea şi incidentalitatea întregului33!: deoarece 
nici substanța spirituală ca producătoare de unitate, nici 
substanța materială ca unitate produsă, nu sunt supuse nici 
schimbării, nici frământării; şi, prin urmare, nu caută să se 
conserve, şi, de aceea, atari substanţe nu au de ce să se mişte, în 
vreme ce corpurile compuse au. Această învățătură va fi înțeleasă 
atunci când oamenii vor pricepe că despre lumi sau despre părți 
ale lor nu se poate spune că sunt grele sau uşoare; pentru că 
aceste diferenţe nu sunt naturale, ci sunt relative şi stabilite de 
oameni. În afară de asta, din ceea ce am mai arătat alteori, 
anume că universul nu are hotar, nu are margini, ci este 
necuprins şi infinit, decurge că nici un corp mare nu poate merge 
în linie dreaptă nici către vreun centru, nici către vreo 
extremitate, pentru că ele se raportează, în toate părțile, la fel şi 
în mod egal față de tot ceea ce se află în afara circumferinței lor. 
De aceea ele nu cunosc altă mişcare rectilinie decât aceea a 
părţilor lor componente şi aceasta nu în raport cu un alt centru 
ori mijloc, ci doar cu centrul propriului lor corp, întreg, perfect şi 
conținător.332 Dar despre aceasta voi vorbi la locul şi timpul 
cuvenit. Revenind la subiect, eu spun că filozoful cu pricina, 
tocmai ca urmare a propriilor sale principii, nu va putea dovedi 
că un corp oricât de îndepărtat ar avea capacitatea de a reveni la 
propriul conţinător sau la ceea ce este asemenea lui: căci el 
însuşi consideră cometele alcătuite din materie terestră şi 
socoteşte că atare materie a suit, ca o exhalațţie, sorbită de stratul 
de foc al Pământului, şi că, aşa alcătuită, ea nu e în stare să 
coboare în straturile de mai jos, ci, antrenată de puterea primului 
mobil, se învârteşte în jurul Pământului, fără a fi totuşi făurită 
din cea de a cincea esenţă, ci din corpuri terestre grele, dense şi 
compacte333, lucru dovedit de reapariţia lor la intervale de timp 

îndelungate şi de rezistența durabilă pe care o opun puternicului 
şi mistuitorului incendiu: deoarece uneori continuă să ardă mai 
bine de o lună, aşa cum de curînd s-a văzut una care a ars 
patruzeci şi cinci de zile fără întrerupere33+. Or, dacă distanța nu 
anulează puterea greutăţii, de ce atunci un asemenea corp nici 
nu cade, nici nu stă pe loc, ba chiar se învârte în jurul 
Pământului”? lar dacă zice că nu se învârte singur ci e atras de 
mişcarea cerurilor, eu insist atunci spunând că în acelaşi fel sunt 
atrase cerurile şi aştrii lor (care, după el, nu ar fi nici grei, nici 
uşori, nici făcuți dintr-o materie ca oricare alta), nu mai spun că 
mişcarea acestor corpuri pare să le fie proprie lor, deoarece ea nu 
este la fel mei cu mişcarea diurnă355 nici cu cea a celorlalți aştri. 
Această teorie este numai bună pentru a-i convinge pe 
aristotelicieni pornind de la propriile lor principii. Noi însă vom 
vorbi despre adevărata natură a cometelor, făcând propriile 
noastre consideraţii, atunci când vom arăta că aprinderea aceea 
nu provine de la sferă de foc, pentru că atunci ele s-ar aprinde pe 
toate părțile — de vreme ce toată circumferința sau suprafața 
corpului lor se află în aerul aprins de căldură, prin frecare, aşa 
cum spun ei, sau în sfera focului: pe când noi vedem întotdeauna 
că aprinderea are loc numai într-o parte; şi vom încheia afirmând 
că numitele comete sunt tot un soi de aştri, cum bine spuneau şi 
înțelegeau anticii33, anume nişte aştrii care apropiindu-se şi 
depărtându-se, prin propria lor mişcare, de astrul nostru, tocmai 
din pricina apropierii iar apoi a îndepărtării, par mai întâi să 
crească, de parcă s-ar aprinde, iar apoi să scadă, ca şi cum s-ar 
stinge: şi care nu se învârt în jurul pământului; iar mişcarea lor 
proprie trece dincolo de mişcarea diurnă specifică pământului, 
care, întorcându-se cu spatele, face să pară că răsar sau apun 
toate acele corpuri luminoase aflate în afara circumferinței 
sale357. Şi nu e cu putinţă ca un corp terestru atât de mare?38 să 
fie târât şi ținut suspendat, contrar naturii sale, de către un corp 
atât de fluid şi de uşor precum aerul, care nu rezistă la nimic; iar 
mişcarea sa, de-ar fi adevărat ce spun aceia, ar trebui să se 
conformeze doar primului mobil, de care e atras, ci nu ar imita 
mişcarea planetelor — cum de fapt se întâmpla, de vreme ce e 
socotită ba asemeni celei a lui Mercur, ba a lunii, ba a lui Saturn, 
ba a altora35: dar şi despre aceasta vom vorbi cu alte prilejuri. 
Pentru moment e de ajuns că am adus suficiente argumente 
împotriva teoriei filozofului nostru, care respinge ideea că 
apropierea sau depărtarea determină creşterea sau descreşterea 
mişcării numite de el proprie şi naturală, împotrivindu-se astfel 
adevărului5+0: căci nu se poate numi proprie şi naturală acea 

mişcare ce nu-i poate conveni defel unui asemenea corp într-o 
asemenea situație; deoarece, dacă dincolo de o anumită 
distanță“! părțile nu se mai deplasează înspre propriul lor 
conținător, mişcarea lor nu se mai poate spune naturală. 

ELPINO: Nu greşeşte cine judecă principiile acestui filozof 
potrivnice adevăratelor principii ale naturii. El obiectează apoi, 
spunând că, dacă mişcarea corpurilor simple este naturală 
acestora, atunci corpurile simple de acelaşi fel, care s-ar afla în 
lumi diferite, ar trebui să se mişte toate fie spre acelaşi centru, fie 
spre aceeaşi extremitate3+2. 

FILOTEO: Nu va putea în veci dovedi aşa ceva, anume că ele 
trebuie să se mişte spre un loc, unul şi acelaşi, pentru toate: 
deoarece, corpurile fund de acelaşi fel, se poate, într-adevăr, 
deduce că ele au nevoie de un loc, de un centru propriu, de 
aceeaşi speță cu ele, dar nu se poate deduce că acel loc ar fi unul 
singur şi nu mai multe3%. 

ELPINO: Această obiecţie a prevăzut-o şi el, de aceea se 
căzneşte zadarnic s-o combată încercând să ne convingă că 
numărul corpurilor de aceeaşi speță n-ar determina diversitatea 
locurilor spre care ele se mişcă. 

FILOTEO: Deşi noi vedem îndeobşte contrariul; spune-mi 
totuşi cum argumentează el? 

ELPINO: El susține că dacă numărul corpurilor ar determina 
diversitatea locurilor, ar trebui ca toate părțile acestui pământ, 
diferite ca număr şi greutate, să aibă fiecare, într-una şi aceeaşi 
lume, propriul ei loc şi centru; ceea ce e imposibil şi nefiresc: căci 
atunci câte existenţe individuale s-ar afla pe pământ atâtea 
centre ale mişcării ar fi. 

FILOTEO: Fă socoteală cât de jalnic poate fi acest argument. 
Gândeşte-te singur dacă te-ai putea desprinde de părerea 
contrară sau, dimpotrivă, ai întări-o. Cine se mai îndoieşte că e 
greşit să afirmi că centrul întregii mărimi, al întregii ființe, al 
totului viețuitor, la care se raportează şi unde se adună, se unesc 
şi au fundament toate părțile, este unul singur? Cine se îndoieşte 
că pot exista cu adevărat nenumărate centre, întrucât noi, 
pornind de la mulțimea fără de număr a părților, putem căuta, 
afla sau presupune un centru pentru fiecare? La om, centrul e 
unul singur, care, zice-se, e inima; dar mai există multe alte 
centre, câte sunt şi părţile lui: drept care inima are centrul ei, 
plămânul îl are pe al lui, ficatul, la fel, capul, brațul, mina, 
piciorul, osul ăsta, vena ailaltă, cutare încheietură şi toate 
bucăţelele care alcătuiesc toate mădularele şi care au un loc 
precis şi bine stabilit, atât în privința dinţii, a insului în general şi 

a întregimii lui, cât şi în privința următoare, a amănuntului, 
adică a întregului fiecărui mădular în parte a acelui ins. 

ELPINO: la seama că poate el n-a vrut să spună că fiecare 
parte are pur şi simplu un centru al ei, ci că are un centru spre 
care tinde să se mişte. 

FILOTEO: La urma urmelor, e acelaşi lucru: pentru că la o 
vietate nu considerăm că toate părțile trebuie să pornească spre 
mijlocul şi centrul ei, lucru imposibil şi fără noimă: ci că trebuie 
să se raporteze la acel centru prin îmbinarea părților şi alcătuirea 
întregului; căci viața şi consistenţa lucrurilor divizibile nu se 
manifestă decât prin îmbinarea potrivită a părților, despre care cu 
toții ştim că au drept ţintă ceea ce poate fi socotit mijloc sau 
centru. Astfel, în ceea ce priveşte alcătuirea întregului, părțile se 
referă la un singur centru; în ceea ce priveşte alcătuirea fiecărui 
mădular, părticelele fiecăruia se raportează la centrul specific 
acestuia, aşa încât ficatul să rezulte alcătuit din părţile specifice 
lui, şi la fel plămânul, capul, urechea, ochiul şi celelalte. Iată, 
aşadar, că nu e doar nimerit, ci chiar foarte natural să existe 
multe centre în funcție de trebuințele numeroaselor părți şi 
părticele, dacă aşa li se potriveşte; căci oricare parte este 
alcătuită, menținută şi consfințită prin alcătuirea, menţinerea şi 
consfințirea celorlalte. Nu-i de mirare că mintea omenească se 
revoltă dinaintea bazaconiilor propuse de acest filozof. 

ELPINO: lată ce trebuie să îndurăm noi din cauza faimei pe 
care şi-a câştigat-o, şi nu de-altceva decât din faptul că nu poate 
fi înțeles. Dar priveşte o leacă, rogu-te, cât insistă omul nostru pe 
această explicaţie de doi bani şi cum, în semn de victorie, parcă, 
adaugă următoarele: „Aşadar dacă cel ce vrea să mă contrazică 
nu va putea contrazice această teorie şi aceste argumente, 
înseamnă că există cu necesitate un unic centru şi un unic 
orizont. "344 

FILOTEO: Că bine zice. Continuă! 

ELPINO: Apoi arată că mişcările simple sunt finite şi 
determinate, deoarece lucrul spus mai înainte, anume că lumea e 
una singură şi că mişcările simple îşi au propriul loc, se întemeia 
tocmai pe acest argument. Uite cum spune el: „Orice mobil se 
mişcă dintr-un anumit loc spre un alt loc: iar între locul de la 
care şi cel spre care se mişcă există întotdeauna o diferență 
specifică, orice trecere fiind finită; spre exemplu trecerea de la 
boală la sănătate, de la mic la mare, de aici dincolo; căci cel ce se 
însănătoşeşte nu tinde spre orice s-o nimeri, ci doar spre 
sănătate. Prin urmare, mişcările pământului şi ale focului nu 
sunt fără de sfârşit, ci duc spre anumite locuri, altele decât locul 

de la care pleacă; pentru că mişcarea în sus nu este mişcare în 
jos: iar aceste două locuri sunt orizonturile mişcărilor. Aşadar, 
mişcarea rectilinie e determinată. Dar nu mai puțin determinată 
este şi cea circulară: pentru că şi ea pleacă dintr-un loc şi ajunge 
în altul, trece de la un contrariu la altul, asta dacă ţinem seama 
de schimbarea poziției în raport cu diametrul cercului; căci 
mişcarea pe un cerc complet nu are contrariu (deoarece nu se 
termină într-un alt punct decât cel de la început), dar are în 
privința fragmentelor de circumferință a revoluției, când se 
măsoară de la un capăt la celălalt, opus, al unui diametru."3%5 

FILOTEO: Nimeni nu tăgăduieşte că, în aceste privințe, 
mişcarea este determinată şi finită: dar, aşa cum am mai arătat şi 
dovedit alteori, este fals că ea s-ar îndrepta numai în sus sau în 
jos, deoarece orice lucru se mişcă în orice direcţie şi de oriunde 
spre locul unde i se asigură conservarea. Şi mai spunem (plecând 
tot de la principiile lui Aristotel sau ale altora ca el) că, dacă sub 
Pământ s-ar afla un alt corp, părţile alcătuitoare ale Pământului 
nu s-ar deplasa spre acela decât silite, în vreme ce de urcat ar 
urca apoi natural; Aristotel n-ar nega că dacă părți ale focului ar 
ajunge deasupra sferei de foc (spre exemplu, acolo unde se 
consideră că ar fi cerul său sfera lui Mercur) ele totuşi ar cobori 
în mod natural înapoi. După ce vei înțelege că toate corpurile, 
oriunde s-ar afla şi ori încotro s-ar mişca, caută şi-şi menţin pe 
cât posibil locul unde îşi află conservarea, o să pricepi prea bine 
cam cât de naturale sunt atributele greu şi uşor, sus şi jos. 
Totuşi, deşi este adevărat că orice lucru se mişcă, prin mijloacele 
sale, de la şi spre anumite locuri precise, şi că orice mişcare, fie 
circulară, fie dreaptă, pleacă dintr-un loc şi ajunge într-altul, de 
aici nu decurge că universul ar fi finit ca mărime, nici că lumea 
ar fi una singură; nici nu se dezminte că mişcarea n-ar fi infinită 
într-o anume situație, dat fiind că acel spirit (sau cum vrem să-l 
numim) care făureşte şi menţine o anume alcătuire, unitate şi 
viețuire, se poate şi se va putea afla întotdeauna în toate infinitele 
situații. Aşadar se poate ca orice mişcare să fie finită (vorbim de 
mişcare la modul general şi nu la modul absolut, de o mişcare 
anume), lumile fiind totuşi infinite la număr: deoarece, aşa cum 
oricare dintre lumile infinite este finită şi ocupă un spațiu finit, la 
fel de firesc este că fiecare dintre acele lumi să aibă hotare proprii 
şi prescrise pentru propria-i mişcare şi pentru propriile-i părți 
componente.346 

ELPINO: Ai dreptate. După asta, el, fără însă nici un neajuns 
pentru noi şi fără vreun folos pentru ceea ce chiar el vrea să 
dovedească, mai adaugă precizarea că „mişcarea nu este infinită, 


98 


deoarece pământul şi focul, cu cât se apropie de sfera proprie 
fiecăruia, cu atât se mişcă mai repede; iar dacă mişcarea ar fi 
infinită, viteza, uşurinţa şi greutatea ar fi şi ele infinite'347. 

FILOTEO: Să-i fie de bine. 

FRACASTORIO: Da, dar asta aduce a scamatorie: deoarece, 
dacă atomii au o mişcare infinită din pricina deplasării lor 
necontenite de-a lungul timpului, ba părăsind un corp, ba 
pătrunzând în altul, ba intrând în alcătuirea unuia, ba a altuia, 
contribuind ba la o anume configurație din imensul spaţiu al 
universului, ba la o alta: rezultă că ei trebuie neapărat să aibă o 
mişcare locală infinită, să străbată spaţiul infinit şi să contribuie 
la infinite modificări; pe când nu rezultă că ei ar avea o greutate, 
o uşurinţă sau o viteză infinită. 

FILOTEO: Să lăsăm deoparte mişcarea părților şi elementelor 
prime, şi să ne ocupăm numai de părțile apropiate, aparținând 
unui acelaşi fel de existenţă, adică unei aceeaşi substanțe: cum 
ar fi particulele de pământ care sunt chiar pământ. Despre 
acestea se spune cu dreptate că, în lumile în care ele există, în 
ținuturile în care se deplasează şi în formele pe care le îmbracă, 
ele nu se mişcă decât dintr-un loc într-alt loc348. Dar de aici nu 
rezultă concluzia: „aşadar, universul e finit, iar lumea e una 
singură"; sau rezultă tot atât cât rezultă din următoarele două, a 
treia: „deoarece maimuţele se nasc fără coadă, deoarece bufnițele 
văd noaptea fără ochelari, rezultă că liliecii produc lina"349, În 
afară de asta, (vorbind despre aceleaşi părți) nu se va putea face 
niciodată următorul raționament: universul e infinit, pământurile 
sunt infinite, prin urmare, o parte a pământului va putea să se 
mişte la infinit şi va avea, faţă de un pământ infinit de îndepărtat, 
un imbold infinit şi o gravitate infinită. lar aceasta din două 
pricini: una este că nu poate parcurge o asemenea distanţă, 
deoarece universul constând din corpuri şi principii contrare, nici 
o parte nu va putea străbate prea mult din necuprinsul eter fără 
a fi învinsă de contrariul ei şi fără a ajunge să nu se mai mişte, 
pentru că între timp acea substanţă va fi încetat de a mai fi doar 
pământ: căci prin izbânda contrariului ei, ea îşi va fi schimbat 
alcătuirea şi înfățişarea350. Cealaltă pricină este, vedem adesea, 
că nici vorbă să existe, cum susțin ei, un avânt al greutății sau 
uşurinței care să se manifeste la distanţă infinită, ci numai în 
limitele propriului conținător; căci dacă părticelele ar trece 
dincolo de acele limite, nu s-ar mai mişca înspre el: asta, vedem 
bine, fac umorile lichide (care la viețuitoare se mişcă dinspre 
exterior spre interior şi de jos în sus, urmând toate schimbările 
organismului, când coborând, când suind, plimbându-se ba într- 

o parte, ba în alta), care, scoase în afara propriului conţinător, 
deşi încă foarte apropiate de el, îşi pierd forța şi impulsul 
naturalS5!. O asemenea relație se manifestă într-un spațiu 
determinat, anume pe distanța dintre centrul acelui conţinător 
anume, unde gravitatea este maximă, şi circumferința lui, unde 
gravitatea este minimă; iar între aceste puncte, proporțional cu 
apropierea sau depărtarea de unul sau de altul, gravitatea este 
mare sau mai mică: aşa cum se vede în tabelul următor, în care A 
este centrul conținătorului, unde, în termeni comuni, piatra nu 
este nici grea nici uşoară; iar B este circumferința, unde, de 
asemeni, nu va fi mei grea, nici uşoară. Şi, prin raționamentele 
lor urmare, va rămâne nemişcată (unde apare, iată, din nou 
coincidenţa contrariilor, a maximumului şi minimumului, aşa 
cum demonstram la sfârşitul cărții Despre principiu, cauză şi 
unu); iar 1, 2, 3,4, 5,6, 7,8, 9, sunt diferenţele măsurate în 
spaţiile intermediare: 

9 nici greu, nici uşor. 

8 foarte puţin greu, foarte uşor. 

T puţin greu, mai puţin uşor. 

6 mai greu, puţin uşor. 

5 greu, uşor. 

4 mai greu, mai puţin uşor. 

3 şi mai greu, puţin uşor. 

2 foarte greu, foarte puţin uşor. 

l nici greu, nici uşor. 

Acum poţi vedea, aşadar, câte îi trebuie unui pământ să se 
deplaseze spre altul: când, scoase în afara circumferinței 
respective, nici chiar părțile fiecăreia nu pot avea o asemenea 
vigoare. 

ELPINO: Consideri că această circumferință poate fi 
determinată? 

FILOTEO: Da, cât priveşte cea mai mare greutate care poate 
mişca cea mai mare parte, sau, dacă preferi (deoarece globul în 
întregimea lui nu e nici greu, nici uşor) tot pământul: în ceea ce 
priveşte însă diferenţele intermediare ale corpurilor grele şi 
uşoare, cred că trebuie socotite atâtea diferențe distincte câte 
sunt diferențele de greutate între treptele cuprinse între greutatea 
maximă şi cea minimă. 

ELPINO: Deci trebuie să înțelegem că scara aceasta e 
alcătuită din trepte distincte. 

FILOTEO: Orice om cu minte va putea-o înțelege singur. Cât 
priveşte argumentele lui Aristotel deja pomenite, am vorbit 
îndeajuns: să vedem acum dacă, mai departe, vine oare cu ceva 

nou. 
ELPINO: Fu bun şi îngăduie să vorbim despre astea mâine; 
căci mă aşteaptă Albertino, care ar vrea şi el să vină să te 
întâlnească aici: de la el cred că vei putea auzi cele mai zdravene 
argumente care pot susține părerea contrară, fiind el călit în 
filozofia curentăs5?. 
FILOTEO: Fie cum ţi-e voia. 


Sfârşitul celui de-al patrulea dialog 


DIALOGUL AL CINCILEA 


ALBERTINO (INTERLOCUTOR NOU)55: Aş vrea să aflu ce 
arătare, ce ființă nemaivăzută, ce minte nemaipomenită, ce om 
atotcunoscător e ăsta care zici! Ce noutăți nemaiauzite dăruie el 
lumii? Sau, poate, ce lucruri vechi şi prăfuite scoate la lumină, ce 
rădăcini retezate reîncep să încolțească, prin el, în vremea 
noastră? 

ELPINO: Sunt, într-adevăr, rădăcini care încolțesc, lucruri 
vechi ce renasc la viață, adevăruri ascunse date la iveală: este o 
nouă lumină care, după o lungă noapte, răsare la orizontul şi în 
emisfera cunoşterii noastre şi care, încetul cu încetul, se apropie 
de meridianul înțelegerii noastre. 

ALBERTINO: Dacă nu l-aş cunoaşte pe Elpino, ştiu eu ce-aş 
spune. 

ELPINO: Spune ce vrei; dar dacă tu ai tot atâta minte cât cred 
să am eu, te va convinge cum m-a convins şi pe mine; iar de ai 
mai multă, te va convinge mai repede şi mai bine: ceea ce cred că 
se va şi întâmpla. În schimb celor ce li se pare grea ştiinţa 
obişnuită şi filozofia comună şi sunt novici şi nepricepuţi în 
această din urmă (chiar dacă, aşa cum se întâmpla adesea, n-o 
recunosc), nu le va veni uşor să se convertească la părerea 
noastră: căci pentru ei contează mai mult convingerea generală, 
iar faima autorilor ce le-au fost puşi în mână este mereu 
triumfătoare, drept care admiră în plus şi reputația 
comentatorilor şi prezentatorilor lor. Dar ceilalți, cărora le e 
deschisă acea filozofie, şi care au ajuns la treaptă în care nu mai 
trebuie să-şi petreacă restul vieții căznindu-se să priceapă ce 
spun alţii, ci sunt călăuziți de propria lumină şi de ochii 
propriului intelect cu adevărat activ, aceştia pătrund orice 
ascunziş şi, asemeni lui Argus, pot, prin mii de porți, cu ochii 
feluritelor cunoaşteri, să o contemple goală: aceştia, venind mai 
aproape, vor putea distinge între ceea ce crede îndeobşte lumea, 
ceea ce, privit de la distanţă, trece, din puterea obşinuinței şi a 
consensului general, drept recunoscut şi adevărat, şi ceea ce 
chiar este adevărat şi trebuie socotit cert deoarece ţine de însuşi 
adevărul şi esenţa lucrurilor. Nu uşor, repet, vor putea accepta 
această filozofie cei săraci cu duhul său cei ce nu se pricep cât de 
cât mulțumitor la mai multe discipline şi care nu au puterea să 
discearnă, în actul reflexiunii, între ceea ce este întemeiat pe 
credință şi ceea ce, dimpotrivă, este stabilit prin evidența şi 
adevărul principiilor: pentru că în mod obişnuit trec drept 

principii lucruri care, cercetate mai bine, se dovedesc a fi nişte 
concluzii imposibile şi contra naturii. Las la o parte mințile 
îngălate şi mercenare, care n-au pic de râvna ori au prea puţină 
în aflarea adevărului şi care se mulțumesc să ştie ceea ce socoate 
lumea că e de ştiut; care nu îndrăgesc adevărata cunoaştere, dar 
se dau în vânt după faimă şi renumele ei: care sunt foarte 
preocupate de cum arată şi de loc interesate de cum sunt. Greu, 
spun, va putea să aleagă între mai multe păreri diferite şi, uneori, 
între afirmații contradictorii, cine nu poate avea asupra lor o 
judecată temeinică şi dreaptă. Anevoie va fi în stare să judece 
cine nu are puterea de a face comparație între unele şi altele, 
între un lucru şi opusul lui. Cu mare caznă va putea compara 
opinii diferite cel ce nu înţelege diferenţa dintre ele. Căci nu e 
defel uşor de priceput prin ce se deosebesc şi cum sunt unele față 
de altele sau de cestelalte, dacă rămâne ascunsă esența şi ființa 
fiecăreia. lar acestea nu vor putea deveni niciodată vădite, dacă 
nu se dezvăluie cauzele şi principiile pe care se întemeiază. 
Aşadar, după ce vei privi cu ochiul minții şi desluşi cu simțurile 
vegheate de intelect35+ temeiurile, principiile şi cauzele pe care se 
sprijină aceste două filozofii, diferite şi contrare, după ce vei 
vedea care este natura, esența şi proprietățile fiecăreia, după ce 
vei cîntări cu balanța minții şi vei constata care este deosebirea 
dintre unele şi altele, atunci, făcând comparaţia între acestea şi 
celelalte şi judecând drept, vei alege, fără urmă de şovăială, să 
recunoşti adevărul. 

ALBERTINO: A-ţi bate capul cu păreri greşite şi prosteşti este 
un lucru prostesc şi greşit, spune principele Aristotel. 

ELPINO: Bine zis. Numai că, dacă te gândeşti bine, asemenea 
sfat şi sentinţă se va aplica şi opiniilor lui, când se vor dovedi 
prosteşti şi greşite. Cine vrea să judece cu adevărat bine (aşa cum 
am mai spus), trebuie să ştie să se lepede de obişnuita de a crede; 
trebuie să plece de la ideea că ambele considerații contrarii sunt 
posibile, să se dezbare de convingerile de care e impregnat încă de 
la naştere: atât de aceea care reprezintă opinia generală, cât şi de 
cealaltă, prin care, datorită filozofiei, noi renaştem (murind în 
ochii gloatei) alături de învățații socotiți, în unele vremuri, de 
mulțimi, drept înțelepţi3s5. Vreau să spun că atunci când are loc o 
controversă între asemenea înţelepţi şi alţii, socotiți şi ei înţelepţi, 
dar de alte mulțimi şi în alte vremuri, dacă vrem să judecăm 
drept, trebuie să ne amintim ce spunea chiar Aristotel: că uneori, 
ținând seamă doar de puţine lucruri, ne grăbim să ne dăm cu 
părerea; şi că alteori, din pricina obişnuinței, o anumită opinie 
ajunge să ne stăpânească într-atâta încât un lucru imposibil 

nouă ne apare de-a dreptul necesar, iar un lucru adevărat şi 
necesar ni se arată şi ne convingem că este imposibil. lar dacă 
aşa ceva se întâmpla în privinţa lucrurilor evidente, închipuie-ți 
ce trebuie să se întâmple în privinţa celor interpretabile şi care 
depind de soliditatea principiilor şi temeinicia fundamentelor? 

APBERTINO: Părerea comentatorului Averroes şi a multor 
altora este că nu putem şti ceea ce n-a ştiut nici Aristotel.356 

ELPINO: Averroes, laolaltă cu alții nenumărați, se aflau cu 
judecată atât de jos şi într-o asemenea beznă încât cel mai 
luminos şi mai înalt pe care îl puteau vedea era Aristotel: dar 
dacă el şi ceilalți, când dau drumul la o asemenea apreciere, ar 
vrea să vorbească mai cu măsură, ar spune că Aristotel este un 
dumnezeu pentru ei; dar atunci nu l-ar preamări pe Aristotel cât 
şi-ar da pe față propria nerozie. Căci părerea lor nu se deosebeşte 
de cea a unei maimuțe după care cele mai frumoase creaturi de 
pe lume sunt copiii săi, iar masculul cel mai arătos de pe pământ 
nu e altul decât maimuţoiul ei. 

ALBERTINO: Parturient montes...:57 

ELPINO: Ai să vezi că nu nasc un şoarece. 

ALBERTINO: Mulţi au uneltit împotriva lui Aristotel şi mulți 1- 
au asediat, dar li s-au dărâmat turnurile358, li s-au frânt săgețile 
şi li s-au rupt arcurile. 

ELPINO: Când lupta se dă între o greşeală şi altele, la ce bun 
că una le învinge pe toate? Tot greşeală rămâne: iar până la urmă 
nu va fi, şi ea la rândul ei, dată în vileag şi învinsă de adevăr? 

ALBERTINO: Eu susțin că nimeni nu-l poate contrazice cu 
demonstraţia pe Aristotel. 

ELPINO: E o afirmaţie prea grăbită. 

ALBERTINO: Dar eu o fac doar după ce am văzut bine şi am 
judecat încă şi mai bine ce spune Aristotel: şi nu numai că n-am 
găsit în el nici urmă de greşeală, dar orice găsesc la el are iz 
dumnezeiesc; şi nici nu cred că altcineva ar putea observa lucruri 
pe care nu le-am observat eu. 

ELPINO: Prin urmare, dumneata masori stomacul şi creierul 
altuia după al dumitale, şi crezi că nu le e cu putinţă nici altora 
ceea ce îți este cu neputinţă dumitale. Sunt pe lume unii inşi atât 
de nenorocoşi şi de nefericiți încât, pe lângă faptul că nu au de 
nici unele, sunt însoțiți veşnic, din vrerea soartei, de o Erinie, de 
o furie infernală, care le acoperă, de bunăvoie, ochii cu vălul 
întunecat al unei pizme măcinătoare, pentru a nu vedea nu doar 
propria goliciune, sărăcie şi mizerie, dar nici podoabele, bogăţiile 
şi fericirea altora: ei preferă să bolească în calicia lor jegoasă şi 
trufaşă şi să zacă îngropaţi în bălegarul neştiinței încăpăţinate, 

decât să fie văzuți convertindu-se la o nouă învățătură, parându- 
le că în acest fel ar recunoaşte că până atunci au fost ageamii şi 
că au avut drept călăuză tot un ageamiu. 

ALBERTINO: Vrei aşadar, verbi gratia!M, să devin discipolul 
omului tău, eu care sunt un mare învățat360, recunoscut de mii 
de universități şi care mi-am exercitat public profesia de filozof la 
cele mai renumite academii din lume: eu, să ajung să-l reneg pe 
Aristotel şi să mă apuc să învăţ filozofie de la unul ca ăsta? 

ELPINO: Eu unul, nu ca învăţat ci ca neînvățat, vreau să fiu 
instruit; nu ca cel care ar trebui să fiu, ci ca acela ce nu sunt, aş 
vrea eu să învăţ: şi l-aş accepta drept dascăl nu numai pe acesta, 
ci pe oricare altul hărăzit mie de zei, dacă pe el zeii îl fac să 
priceapă ceea ce nu pricep eu. 

ALBERTINO: Vrei aşadar să mă întorci la copilărie. 

ELPINO: Ba dimpotrivă, vreau să te descopilăresc36l. 

ALBERTINO: Mii de mulțumiri pentru amabilitatea de a mă 
asigura că voi înainta în cunoaştere şi voi ajunge strălucit dacă 
voi deveni învățăcelul zbuciumatului ăstuia, despre care toată 
lumea ştie cât este de urât în universităţi şi cât e de învrăjbit pe 
filozofia obişnuită, şi mai ştie că puţini îl laudă, nimeni nu-l 
aprobă şi toți îl prigonesc362. 

ELPINO: Da, de toţi, dar cum sunt aceşti toți? Da, de puţini, 
dar foarte buni şi eroi. Da, e duşmanul filozofiei obişnuite, dar nu 
pentru că ar duşmăni filozofia ori obiceiurile, ci pentru că sunt 
false. Este urât în universităţi, da, pentru că acolo unde nu e 
potrivire nu e nici iubire. Este zbuciumat, pentru că mulțimea e 
potrivnică oricui iese din rând; iar cine ajunge sus, devine ţinta 
multora. Şi, ca să-ți descriu starea lui de spirit cu privire la 
speculaţiile teoretice, te asigur că nu e doritor de a-i învăța pe 
alții cât de a înţelege el, şi că mai tare îi va plăcea şi se va bucura 
când va auzi că dumneata vrei să-l înveţi pe el (cu condiţia să 
spere şi într-un oarece efect), decât dacă i-ai spune că vrei să te 
înveţe el pe dumneata; deoarece dorința mai mare e de a învăţa el 
însuşi şi nu a-i învăța pe alții, şi se consideră mai îndreptăţit 
pentru prima decât pentru cea de a doua. Dar iată-l că vine, 
însoțit de Fracastorio. 

ALBERTINO: Bine ai venit, Filoteo. 

FILOTEO: Bine te-am găsit. 

ALBERTINO: 

De fin sau paie rumeg în pădure 

La fel ca boul, oaia, ţapul ori măgarul, 

Aicea vin să-nvăț abecedarul 

Să-mi fie viața mai uşoara363 

FRACASTORIO: Bine ai venit. 

ALBERTINO: Atât am prețuit până acum teoriile dumitale 
încât le-am socotit nevrednice nu doar de răspuns, dar nici măcar 
de ascultare. 

FILOTEO: La fel judecam şi eu, până într-o vreme, în primii 
ani, atunci când mă ocupam de Aristotel: acum, după ce am aflat 
şi am cugetat mai mult, şi când pot să judec şi să înfățişez 
lucrurile mai 

Chibzuit, poate că mi-am pierdut învățătura şi minţile. Dar 
cum aceasta e o boală de care bolnavul însuşi îşi dă cel mai puţin 
seama, eu, mânat de bănuiala că aş fi trecut de la învăţătură la 
neştiință, sunt foarte bucuros că am dat peste un asemenea 
medic, pe care toată lumea îl socoteşte în stare să mă vindece de 
această țicneală a mea. 

ALBERTINO: 

Nu drege nici natura, nici eu nu-s de folos, când boala cu 
pricina ajuns-a pân' la os.364 

FRACASTORIO: Rogu-te, stimabile, ia-i mai întâi pulsul şi 
cercetează-i urina; căci, pe urmă, dacă nu-i putem aplica 
tratamentul, rămânem la judecata lui. 

ALBERTINO: lată cum îi iau eu pulsul: vreau să văd cum te 
descurci şi cum răspunzi la câteva argumente365, pe care ţi le voi 
spune îndată, care duc cu necesitate la concluzia că este 
imposibil să existe două lumi: şi cu atât mai puțin să existe 
infinite. 

FILOTEO: îţi voi fi nu puţin recunoscător dacă mă vei învăța 
asta; iar dacă totuşi nu vei reuşi în intenția dumitale, tot îţi voi 
rămâne îndatorat pentru că mi-ai confirmat părerea: deoarece te 
consider, cu stimă, în stare să mă convingi cu toată puterea de 
contrariul; şi fiind dumneata un mare cunoscător al ştiinţei 
obişnuite366, lesne vei recunoaşte soliditatea temeliei şi 
construcției aceleia, spre deosebire de-a noastră. Acum, ca să nu 
avem întreruperi în cugetare şi pentru ca fiecare dintre noi să-şi 
poată explica totul pe îndelete, rogu-te să ne înfățişezi în 
întregime argumentele pe care le socoteşti cele mai temeinice şi 
mai însemnate şi care îți par să conducă demonstraţia la o 
concluzie. 

ALBERTINO: Aşa voi face. Deci, mai întâi, din aceea că în 
afara lumii acesteia nu se concepe nici loc, nici timp, pentru că 
există un prim cer şi un prim corp care, aflat la foarte mare 
distanță de noi, este primul mobil, noi numim din obişnuinţă cer 
ceea ce e în fapt cel mai înalt orizont al lumii, unde totul stă 
nemişcat, fix şi în repaos, şi unde se află inteligențele motoare şi 

toate lumile367, în plus, împărțind lumea în corp ceresc şi corp 
elementar368, se socoteşte că acesta din urmă este mărginit şi 
conținut, în vreme ce celălalt este conținător şi mărgineşte: iar în 
univers domneşte o asemenea rânduiala încât suind dinspre 
corpul cel mai dens spre cel mai subtil, cel care se află deasupra 
convexităţii celui de foc, în care sunt ţintuite luna, soarele şi 
celelalte stele, găsim o a cincea esență; iar aceasta nu poate 
merge la infinit, deoarece i-ar fi imposibil să ajungă la primul 
mobil; şi să nu mi se spună că ar putea apărea alte elemente, 
căci atunci ele ar trebui să fie circumferenţiale3*, iar corpul 
incoruptibil şi divin ar fi conținut şi cuprins de altele coruptibile: 
ceea ce n-are noimă; căci ceea ce e divin este potrivit prin natură 
cu formă şi actul şi, în consecinţă, este cuprinzător, mărgineşte şi 
plăsmuieşte, şi nu e ca materia, terminată, cuprinsă şi plăsmuită. 
Apoi, continui să argumentez cu Aristotel370: dacă în afara acestui 
cer s-ar afla un corp, el ar fi ori simplu, ori compus; dar oricum ai 
zice că este, eu vin şi te întreb dacă el se află în locul potrivit 
naturii lui, sau a ajuns acolo accidental şi în chip violent. Dar noi 
arătăm că acolo nu poate fi un corp simplu: pentru că nu este 
posibil ca un corp sferic să-şi schimbe locul; deoarece, aşa cum 
nu-şi poate deplasa centrul, nu poate nici să-şi schimbe locul: 
căci el nu poate sta în afara locului propriu decât în chip violent; 
dar la el nu poate fi violență, nici activă, nici pasivă3'!. Tot aşa, 
nu este cu putință ca în afara cerului să existe corp simplu care 
se mişcă în linie dreaptă: fie el greu sau uşor, el nu se va putea 
afla acolo în chip natural, deoarece locurile acestor corpuri simple 
sunt altele decât cele presupuse a fi în afara lumii; şi nu vei putea 
zice nici că s-ar afla acolo accidental: pentru că atunci în acel loc 
ar sta prin natură alte corpuri3”?. Or, fiind dovedit că nu există 
alte corpuri simple decât cele care alcătuiesc lumea aceasta, şi 
care se mişcă după trei feluri de mişcări locale, deducem că în 
afara lumii nu poate exista un alt corp simplu: iar dacă este aşa, 
atunci este imposibil să existe şi orice corp compus: deoarece 
acesta se compune din celelalte şi se rezumă la ele. Astfel este 
evident că nu există mai multe lumi, deoarece cerul este unic, 
perfect şi împlinit373, neexistând şi neputând exista unul la fel. 
Iar de aici se deduce că în afara acestui corp nu poate exista un 
loc, nici plin, nici gol, şi nici timp37+. Nu există loc pentru că, dacă 
acesta ar fi plin, ar trebui să conţină ori un un corp simplu, ori 
un corp compus: iar noi tocmai am spus că în afara cerului nu 
există nici corp simplu, nici compus; dacă ar fi gol însă, ţinând 
seama de natura vidului (care se defineşte ca un spaţiu în care 
poate exista corp), ar putea conţine corpuri: dar noi am arătat că 

în afara cerului nu poate exista corp. Şi nu ar exista nici timp, 
deoarece timpul este o măsură a mişcării, mişcarea e doar a 
corpului, unde nu e scop, nu e mişcare şi nici măsură a mişcării, 
iar unde nu sunt acestea, nu e nici timp. Apoi am dovedit că în 
afara lumii nu există corp: prin urmare, noi am demonstrat că nu 
există nici mişcare, nici timp: iar dacă este aşa, nu poate exista 
nici ceva mişcător ori temporar, aşadar universul e unul. 

În al doilea rând375, unicitatea lumii decurge în principal din 
unicitatea motorului. Este lucru general acceptat că mişcarea 
circulară este cu adevărat una singură, uniformă, fără început 
nici sfârşit: iar dacă este una, unic este şi efectul ei, care nu 
poate decurge decât dintr-o cauză unică; aşadar, dacă primul cer 
este unul, iar sub el stau toate celelalte, care conlucrează toate la 
o unică ordine, trebuie că motorul şi conducătorul să fie unul. Iar 
acesta fiind imaterial, nu se poate multiplica în număr precum 
materia: dacă motorul este unul, iar dacă de la un motor nu 
porneşte decât o singură mişcare, iar mişcarea (fie ea complexă 
sau nu) nu poate fi decât a unui corp care se mişcă, fie el simplu 
său complex, rezultă că universul mobil este unul; prin urmare, 
nu sunt mai multe lumi. 

În al treilea rând376, se ajunge la concluzia că lumea este una 
singură, pornind, în principal, de la locurile corpurilor mobile. 
Corpurile mobile sunt de trei feluri: grele în general, uşoare în 
general şi neutre; adică pământ şi apă, aer şi foc, şi cer. Astfel şi 
locurile corpurilor mobile sunt trei: cel mai de jos şi în centru, 
unde se duce corpul cel mai greu; cel mai de sus care e cel mai 
depărtat de centru; şi cel mijlociu, între cel de jos şi cel de sus. 
Primul este greu, cel de-al doilea nu este nici greu nici uşor, iar al 
treilea e uşor; primul îi aparține centrului, cel de-al doilea 
circumferinței, iar al treilea, spaţiului aflat între ele două. Există, 
prin urmare, un loc jos spre care se mişcă toate corpurile grele, 
ori în ce lume s-ar afla ele; şi există unul sus, spre care se mişcă 
toate cele uşoare, din orice lume; prin urmare, există un singur 
loc unde se învârteşte cerul, indiferent cărei lumi îi aparţine. Or, 
dacă locul este unul singur, şi lumea trebuie să fie una singură şi 
să nu mai existe alte lumi. 

În al patrulea rând377, eu spun că dacă ar fi mai multe centre 
spre care s-ar deplasa corpurile grele ale diverselor lumi, tot aşa 
ar trebui să existe mai multe orizonturi spre care să se mişte cele 
uşoare; iar aceste locuri ale diverselor lumi n-ar fi diferite ca 
speţă, ci numai ca număr. Atunci s-ar întâmpla că mijlocul ar fi 
mai departe de mijloc decât de propriul orizont: dar mijlocul unei 
lumi e aceeaşi speță cu mijlocul alteia, în vreme ce orizontul e de 

speţă contrarie. Aşadar am avea o mai mare distanţă între 
corpuri de acelaşi fel decât între corpuri contrare. Iar acest fapt 
este contrar naturii corpurilor opuse: căci atunci când se spune 
că elementele primare contrarii sunt depărtate la maximum unul 
de celălalt, acest maximum este înțeles ca distanţă locală, ca 
distanță între două lucruri contrare sensibile378. Vezi aşadar cam 
ce decurge, dacă presupunem că ar exista mai multe lumi. De 
aceea această ipoteză nu e numai falsă, ci şi imposibilă. 

În al cincilea rând379, dacă există mai multe lumi 
asemănătoare ca speţă, ele vor trebui să fie ori egale, ori 
cantitativ proporționale (ceea ce, în cazul de față, e tot una); iar 
de ar fi aşa, n-ar putea să existe decât şase lumi alăturate 
acesteia: pentru că, în cazul în care corpurile nu se penetrează 
unul pe altul, numai şase sfere pot să fie tangente uneia singure, 
căci numai şase cercuri egale pot să-l atingă pe al şaptelea, fără a 
se intersecta. Aşa stând lucrurile, înseamnă că în multe puncte 
(în care cele şase lumi exterioare ar atinge lumea noastră sau s-ar 
atinge între ele) orizonturile unor lumi diferite s-ar afla la egală 
distanță de un acelaşi centru. Dar cum puterea elementelor 
prime contrare trebuie să fie egală, iar punând problema astfel, ar 
rezulta o inegalitate, am vedea că elementele superioare ar fi mai 
puternice decât cele inferioare, şi, în acest fel, le-am face să 
triumfe asupra acestora şi am ajunge să desființăm întreaga 
alcătuire3s0. 

În al şaselea rând, dat fiind că cercurile lumilor nu se ating 
decât într-un punct, trebuie cu necesitate ca între convexitatea 
cercului unei sfere şi celelalte să rămână un spaţiu, unde ori se 
află ceva ce îl umple ori nu se află nimic: dacă este ceva, sigur nu 
poate fi de natura unui element depărtat de convexitatea 
circumferinţeis8!, deoarece (cum bine se vede) spaţiul în discuție 
este triunghiular, limitat de trei linii curbe, care sunt, fiecare, o 
parte din circumferința a trei lumi: iar atunci centruls2 ajunge să 
fie mai îndepărtat de părțile mai apropiate de colțuri şi foarte 
depărtat de colțuri, cum bine se vede. Prin urmare, pentru a 
umple acest spaţiu, ar trebui să născocim noi elemente şi o nouă 
lume, diferite de natura elementelor şi a lumii noastre. Sau, dacă 
nu, ar trebui să-l închipuim vid, or vidul e presupus imposibil. 

În al şaptelea rând385, dacă există mai multe lumi, ele sunt 
ori finite ori infinite; dacă sunt infinite, atunci există infinit în act: 
ceea ce, din multe rațiuni, e considerat imposibil; dacă sunt 
finite, atunci trebuie să aibă un anumit număr, iar asupra 
acestuia ne vom opri să-l cercetăm: de ce sunt atâtea şi nu sunt 
mai multe ori mai puține? De ce să nu mai fie una? Ce strică 

dacă mai e una sau mai sunt două în plus? Dacă numărul e păr 
sau impar, de ce e aşa şi nu altminteri? Sau, dacă toată materia e 
răspândită în mai multe lumi, de ce, dacă lucrurile alcătuitoare 
sunt la fel, nu s-a adunat laolaltă într-o singură lume, fiind ştiut 
că unitatea este superioară mulțimii? De ce materia care e 
împărțită în patru, şase ori zece pământuri, nu ar fi mai degrabă 
un singur glob mare, perfect şi unic? Cum, aşadar, ținând seama 
de ce pare posibil şi imposibil şi arătând că numărul finit este 
mai posibil decât cel infinit, la fel socotind ce este mai potrivit şi 
mai puţin potrivit, spun că este mai potrivit şi mai conform 
naturii unitatea decât mulțimea sau pluralitatea. 

În al optulea rând38, în toate lucrurile vedem că natura alege 
varianta mai economică: deoarece vedem că aşa cum nu duce 
lipsă de ceea ce e necesar, nu are mult din ceea ce e de prisos: şi 
putând ea făuri efectiv totul prin lucrările acestei lumi, nu există 
nici un motiv, altfel decât născocit, pentru care să existe alte 
lumi. 

În al nouălea rând, dacă lumile ar fi infinite sau de-ar fi mai 
mult de una, ar fi în principal pentru că aşa poate voi Dumnezeu, 
sau pentru că ele depind de Dumnezeu; dar deşi lucrul acesta 
este cât se poate de adevărat, nu înseamnă totuşi că el se şi 
întâmpla385: deoarece, în afara potentei active a lui Dumnezeu, 
este nevoie şi de potenţța pasivă a lucrurilor; căci din potența 
divină absolută nu decurge tot ceea ce poate fi făcut în natură: 
deoarece nu orice potentă activă se converteşte în potentă pasivă, 
ci numai aceea care are la dispoziție un lucru în măsură să o 
primească, adică un subiect care să poată primi întreg actul 
eficientului; dar nici un lucru cauzat nu se află într-un asemenea 
raport cu cauza primă. Aşadar, în ceea ce ţine de natura lumii, 
nu pot exista mai multe lumi ci doar una, deşi Dumnezeu poate 
făuri mai multe. 

În al zecelea rând35, pluralitatea lumilor este un lucru fără 
noimă deoarece în acele lumi n-ar exista bunătate împărtăşită, 
care constă în dialog şi civilitate; iar zeii creatori ai feluritelor 
lumi ar fi greşit nefăcându-i pe cetățenii acelor lumi în stare să 
aibă schimburi reciproce. 

În al unsprezecelea387, pluralitatea lumilor ar împiedica 
lucrarea fiecărui motor sau zeu; pentru că fiind necesar ca sferele 
să se atingă într-un punct, urmează că una nu se va putea mişca 
din cauza celeilalte, şi va fi greu ca zeii să poată guverna lumea 
prin mişcare. 

În al doisprezecelea rând, dintr-unul singur nu poate decurge 
o pluralitate, decât prin acelaşi act prin care, datorită diviziunii 

materiei, se multiplică natura; iar acesta nu este altceva decât 
actul generării. Asta spune Aristotel, asta spun toți 
Peripateticienii388. Nu se obține o multitudine de indivizi într-o 
specie decât prin actul generării. Dar cei care zic că ar exista mai 
multe lumi la fel ca materie, formă şi specii, nu spun că una s-ar 
transforma în alta, nici că s-ar naşte din alta389. 

În al treisprezecelea, ceea ce e desăvârşit nu admite 
adăugire3%: dacă această lume este perfectă, nu are sigur nevoie 
să i se adauge ceva. lar lumea este perfectă: mai întâi ca fel de 
continuitate care nu are drept hotar un alt fel de continuitate; 
deoarece punctul indivizibil matematic se mişcă sub forma unei 
linii, ceea ce e un prim fel de continuitate; linia se mişcă în forma 
unei suprafeţe, care e al doilea fel de continuitate; suprafața, în 
forma unui corp, care este al treilea fel de continuitate. Corpul nu 
se mişcă, nu migrează într-o altfel de continuitate; ci, dacă e 
parte a universului, se termină într-un alt corp; dacă este 
universul însuşi, atunci este perfect şi nu se termină decât prin el 
însuşi. Deci lumea, dacă este perfectă, este una şi totuna cu 
universul. lată care sunt cele treisprezece motive pe care vreau să 
le invoc deocamdată: dacă mă vei convinge în toate treisprezece, 
mă voi socoti convins în toate celelalte. 

FILOTEO: Cineva care îşi propune să apere o concluzie, 
trebuie (dacă nu e de tot nebun), dragă Albertino, să cerceteze 
mai întâi argumentele contrarii: la fel, un soldat care şi-ar lua 
sarcina de a apăra o fortăreață ar fi un prost dacă nu ar cerceta 
felurile şi locurile în care ar putea fi luată cu asalt. Argumentele 
pe care le invoci tu (dacă sunt argumente) sunt foarte obişnuite şi 
adesea repetate de mulți. Pentru a răspunde la toate în chip 
convingător trebuie mai înainte să cercetăm, pe de o parte, de la 
ce temelie pleacă, pe de alta, felul în care voi formula eu 
răspunsurile. Amândouă ţi se vor limpezi prin ordinea pe care o 
voi urma în expunere: care va consta în puţine cuvinte; pentru că 
dacă va fi nevoie de mai multe explicaţii, te dau în grija lui 
Elpino, care îți va repeta ceea ce a auzit deja de la mine. 

ALBERTINO: Mai întâi convinge-mă că treaba asta poate avea 
oareşce roade şi că-l mulţumeşte cât de cât pe cel doritor de a şti: 
şi că nu-mi va părea rău să te ascult mai întâi pe dumneata, iar 
apoi pe el. 

FILOTEO: Celor înţelepţi şi cu judecată, printre care te 
socotesc şi pe dumneata, e destul să le arăţi locul unde trebuie să 
ajungă; pentru că, apoi, ei caută şi află singuri mijloacele prin 
care se ajunge la una sau la cealaltă dintre două poziţii contrare 
sau contradictorii. În ceea ce priveşte prima îndoială, noi spunem 

că toată maşinăria aceea pică, dacă pornim de la ideea că acea 
împărțire în lumi şi ceruri nu există şi că în acest spațiu eteric 
imens aştrii se mişcă în virtutea unui principiu lăuntric atât în 
jurul propriului centru cât şi în jurul unui alt centru. Că nu 
există niciun prim mobil care să antreneze atâtea corpuri în jurul 
centrului acesta al nostru; ci, mai degrabă, globul nostru produce 
aparența acestei antrenări: iar argumentele ţi le va înfățişa 
Elpino. 

ALBERTINO: Le voi asculta cu plăcere. 

FILOTEO: Când vei auzi şi te vei convinge că spusele 
dumitale sunt contra firii, iar ale noastre sunt conforme rațiunii, 
simțurilor şi verificărilor din natură, nu vei mai susține că 
universul ar avea o margine, că ar exista un hotar al corpului şi 
mişcării universului, ci vei recunoaşte mai degrabă că existența 
unui prim mobil, a unui cer superior şi atotcuprinzător este o 
născocire fără rost, şi că mai firesc este să existe un singur 
necuprins, în care celelalte lumi nu ar sta altfel decât stă globul 
terestru în acest spaţiu, înconjurat de aer, fără a fi țintuit şi fixat 
în vreun alt corp şi fără a avea altă temelie decât propriul centru. 
Iar dacă vom vedea că nu se poate dovedi că globul nostru ar 
avea o altă natură şi o altă condiţie, ne vădind el alte accidente 
decât vădesc aştrii din jurul lui, nu avem de ce să socotim că în 
centrul universului ar sta mai degrabă el decât oricare altul, că ar 
sta nemişcat mai degrabă el decât ceilalţi, că în jurul lui par să se 
învârtească ceilalți, mai degrabă decât el în jurul lor: de aici, din 
concluzia referitoare la uniformitatea naturii, derivă cealaltă, 
despre falsitatea existenţei diferitelor ceruri şi despre adevărul 
virtuții sufletului motor şi al naturii lăuntrice care pune în 
mişcare aceste globuri, uniformitatea întinsului spațiu al 
universului, şi iraționalitatea unei margini şi unei figuri ultime a 
lui. 

ALBERTINO: Lucrurile acestea, într-adevăr, nu contrazic 
natura ci pot fi chiar mai potrivite cu ea; dar sunt foarte greu de 
dovedit şi e nevoie de o minte foarte ascuţită pentru a descâlci 
urzeala rațiunilor şi sensurilor contrare. 

FILOTEO: E destul să dăm de un capăt, căci apoi lesne se 
descurcă toată încâlceală3!; deoarece toată dificultatea derivă 
dintr-un anume fel de a vedea lucrurile şi dintr-o presupoziţie 
nepotrivită: anume greutatea şi nemişcarea pământului, 
presupunerea primului mobil şi a celorlalte şapte, opt, nouă sau 
mai multe sfere, în care ar sta înfipți, încrustați, împlântați, 
țintuiți, înnodați, lipiți, sculptați sau pictaţi aştrii; şi care n-ar 
locui în acelaşi spaţiu cu astrul nostru, pe care noi îl numim 

Pământ; şi că acesta nu este, ca loc, alcătuire şi natură, făcut din 
elemente, nici mai mult, nici mai puţin decât toate celelalte, şi că 
e mişcat de propriul principiu lăuntric întocmai ca toate celelalte 
făpturi divine însuflețite. 

ALBERTINO: Când îmi va fi intrat în cap această idee, desigur 
că uşor îmi vor intra toate celelalte pe care mi le propui: căci vei fi 
smuls rădăcinile unei filozofii şi le vei fi sădit totodată pe ale 
alteia3%2. 

FILOTEO: Atunci pe bună dreptate îţi va fi silă să mai urmezi 
părerea gloatei, care zice că ar exista un orizont suprem, foarte 
înalt şi foarte nobil, hotar al substanţelor divine şi nemişcate care 
ar mişca sferele finite ale cerurilor; şi vei recunoaşte că este cel 
puţin la fel de credibil că aşa cum este acest pământ, anume o 
vietate care se mişcă şi se roteşte în temeiul unui principiu 
lăuntric, la fel şi întocmai pot fi toate celelalte: care nu se mişcă 
pentru că ar urma şi ar fi antrenate de un corp care nu are nici o 
consistenţă ori rezistență, un corp mai rarefiat şi mai uşor chiar 
decât aerul acesta în care respirăm noi. Atunci vei socoti 
asemenea spuse simple născociri care nu pot fi demonstrate, în 
vreme ce spusa noastră va fi dovedită de simțurile bine înfrânate 
şi de rațiunea bine întemeiată. Vei susține că e neverosimil ca 
sferele, imaginate ca având o suprafață convexă şi alta concavă, 
să fie mişcate şi să târască stelele după ele, şi că, dimpotrivă, este 
adevărat, conform minţii noastre şi potrivit naturii, că — fără 
teamă de a cădea la infinit în jos sau de a urca la infinit în sus 
(de vreme ce în spaţiul necuprins nu există deosebire între sus, 
jos, dreapta ori stânga, înainte sau înapoi) — aştrii îşi trasează 
cercurile în jurul altora şi înspre alţii, în virtutea vieții şi 
consistenței lor, aşa cum vei auzi la momentul potrivit. Vei vedea 
că în afara acestei circumferinţe închipuite a cerului, pot exista 
corpuri simple sau compuse şi care se mişcă în linie dreaptă; căci 
aşa cum se mişcă în linie dreaptă părțile globului nostru, la fel 
întru totul pot să se mişte şi părţile celorlalte: căci acesta nu e 
făcut ori alcătuit din altceva decât celelalte globuri din jurul lui şi 
din jurul altora, nici nu pare a se roti în jurul altora altfel decât 
altele în jurul lui. 

ALBERTINO: Acum îmi dau seama mai bine ca oricând că o 
foarte mică greşeală de început conduce către o enormă abatere 
şi greşeală la sfârşit; o singură şi simplă nepotrivire sporeşte pas 
cu pas, ramificându-se în altele infinite, la fel cum o mică 
rădăcină zămisleşte alcătuiri uriaşe şi ramuri nenumărate. Pe 
legea mea, Filoteo, sunt cât se poate de dornic să-mi dovedeşti tot 
ceea ce-mi spui aici şi, socotind eu totul vrednic de atenţie şi 

verosimil, să mi se aştearnă dinainte ca un adevăr. 

FILOTEO: Voi face tot ceea ce-mi va îngădui timpul, lăsând în 
seama judecății tale multe altele care până acum ti-au rămas 
ascunse, nu din neputinţă ci dm nebăgare de seamă. 

ALBERTINO: Atunci spune-mi totul în formă de idei 
principale şi concluzie, deoarece eu ştiu că înainte de a ajunge la 
această părere, ai avut răgazul de a-ți măsura puterile cu cea 
contrară, şi pentru că sunt sigur că şi dumitale, ca şi mie, îți sunt 
deschise toate tainele filozofiei obişnuite. Continuă, deci. 

FILOTEO: Prin urmare, nu trebuie să căutăm dacă dincolo de 
cer se află sau nu un loc, un gol sau un timp; deoarece unul este 
locul general, unul este spațiul imens pe care n-avem decât să-l 
numim vid: iar acolo se află nenumărate şi infinite globuri ca 
acesta pe care trăim şi propăşim noi. Spaţiul acela, spunem noi, e 
infinit, pentru că nu există rațiune, rost, posibilitate, sens sau 
natură să fie, cu necesitate, finit: în el se află infinite lumi 
asemenea acesteia a noastre, ne diferite ca speță de ea; pentru că 
nu există nici motiv, nici lipsă de capacitate naturală, şi mă refer 
atât la potența pasivă cât şi la cea activă, ca alte lumi, la fel cum 
sunt în acest spaţiu din jurul nostru, să nu fie şi în restul 
spaţiului care nu este nici diferit ca natură, nici distinct de 
acesta. 

ALBERTINO: Dacă ceea ce ai spus la început e adevărat (iar 
deocamdată nu pare mai puțin verosimil decât contrariul), 
concluzia este neapărat această. 

FILOTEO: Prin urmare, în afara închipuitei circumferințe şi 
convexități a lumii, există timp: pentru că există măsură şi 
rațiune a mişcării şi există corpuri mobile asemănătoare. Acesta 
ar fi deci răspunsul în parte presupus, în parte propus pentru 
primul argument adus de dumneata în sprijinul unicităţii lumii. 

În privinţa celui de-al doilea, eu îţi spun că există într-adevăr 
un prim şi principal motor; dar nu prim şi principal în sensul că 
de la el se poate cobori, ca pe o scară, la un al doilea, al treilea şi 
tot aşa, din treaptă în treaptă, până la ultimul care e şi central: 
dat fiind că asemenea motoare nu există nici nu pot exista; căci 
acolo unde există număr infinit, nu există treaptă nici ordine 
numărabilă, deşi există şi trepte şi ordini în raport cu rațiunea şi 
demnitatea diverselor specii şi genuri, şi există trepte diferite 
înăuntrul unui acelaşi gen sau aceleiaşi specii. Astfel, există 
infinite motoare, precum infinite sunt şi sufletele infinitelor sfere: 
care, pentru că sunt forme şi acte intrinseci, se raportează toate 
la un unic principiu de care depind, principiul prim care dăruie 
virtutea de a se mişca spiritelor, sufletelor, zeilor, divinităţilor, 

motoarelor; dăruie capacitate de mişcare materiei, corpului, 
vietăților, naturii inferioare, tuturor lucrurilor care se mişcă. Prin 
urmare, există infinite lucruri mişcătoare şi infinite motoare, care 
se reduc toate la un principiu pasiv şi un principiu activ, la fel 
cum orice număr se reduce la unitate; aşadar numărul infinit 
coincide cu unitatea; iar suprema putinţă de a face a supremului 
agent coincide şi e una cu putinţa de a fi făcut: aşa cum se arată 
la sfârşitul cărţii Despre cauză, principiu şi unu. Aşadar, ca număr 
şi mulțime, există infinitatea mişcată şi infinitatea mişcătoare; 
dar ca unitate şi unicitate, există infinitul imobil motor şi infinitul 
imobil univers: iar numărul şi mulțimea infinite coincid cu 
această unitate şi simplitate infinită, într-un singur principiu, o 
singură ființă şi un singur adevăr, simplu şi indivizibil. Astfel, nu 
există un prim mobil, căruia să-i urmeze în ordine un al doilea, şi 
aşa mai departe până la ultimul sau la infinit; ci tot ce se mişcă 
se află egal de aproape sau de departe de primul motor, originar 
şi universal: la fel cum (logic vorbind) toate speciile sunt egale 
dinaintea aceluiaşi gen, toți indivizii dinaintea aceleiaşi specii. 
Aşadar, de la un motor universal infinit, într-un spaţiu infinit, 
decurge o mişcare universală infinită de care depind infinite 
corpuri mişcătoare şi infinite motoare, fiecare fiind finit ca 
mărime şi ca putere. 

În ceea ce priveşte al treilea argument, eu spun că în întinsul 
eteric nu există un anume punct spre care să se mişte, ca spre 
un centru, toate lucrurile grele şi de care să se îndepărteze, ca 
spre o circumferință, toate lucrurile uşoare; deoarece universul 
nu are nici mijloc nici circumferință: ci (dacă-ți place) orice loc 
poate fi luat drept centru, oriunde se poate socoti că e o parte 
dintr-o circumferință în raport cu un alt mijloc sau centru5%. Or, 
în ceea ce priveşte lumea noastră, noi numim greu ceea ce se 
mişcă dinspre circumferința acestui glob spre centru, şi uşor, 
ceea ce se mişcă invers şi spre partea opusă: dar noi vom vedea 
că nimic nu este greu fără a fi totodată şi uşor: pentru că toate 
părțile pământului îşi schimbă pe rând poziţia, locul şi firea; căci, 
de-a lungul multor secole, nu există parte centrală să nu devină 
circumferențială, nici una circumferențială care să nu se îndrepte 
spre sau să ajungă în centru. Vom vedea că greutatea şi uşurinţa 
nu sunt altceva decât impulsul părților spre corpul conţinător, 
care le garantează conservarea, oriunde s-ar afla el; prin urmare, 
nu există diferență de loc, din pricina căreia un loc anume să 
atragă spre sine sau să respingă aceste părți: ci dorinţa de 
conservare este cea care îndeamnă fiecare corp, ca propriu 
principiu lăuntric, şi care (dacă nu întâlneşte o piedică) îl 

conduce cât mai departe de contrariul său şi cât mai aproape de 
ceea ce îi seamănă. În acelaşi fel, aşadar, cum părţile 
circumferinței lunii şi ale altor lumi, asemănătoare ca specie sau 
gen, merg, spre a se uni, către centrul globului respectiv, în 
virtutea greutăţii lor, cele rarefiate merg spre circumferință, în 
virtutea uşurinţei lor. Şi aceasta nu pentru că unele ar fugi de 
circumferință iar celelalte s-ar agăța de ea, căci, de ar fi aşa, cu 
cât s-ar apropia de ţintă, cu atât ar alerga mai repede şi, la fel, cu 
cât s-ar îndepărta, cu atât s-ar avânta mai tare înspre locul opus: 
or noi vedem tocmai contrariul, de vreme ce, dacă trec de tărâmul 
pământului3%, ele rămân plutind în aer şi nici nu urcă în înalt 
nici nu coboară pe pământ până nu capătă, fie prin adăugarea 
altor părți, fie prin creşterea densităţii din cauza frigului, o 
greutate mai mare, datorită căreia, despicând aerul de sub ele, 
revin la propriul conţinător, sau dimpotrivă, topite de căldură şi 
rarefiate, se împrăştie în formă de atomi. 

ALBERTINO: Ah cât voi fi de bucuros când îmi vei desluşi pe 
îndelete că aştrii nu sunt diferiți de globul nostru terestru! 

FILOTEO: La asta cu uşurinţă îți poate răspunde Elpino, în 
felul în care a auzit-o de la mine. El îţi va lămuri mai în amănunt 
cum că nici un corp nu este greu sau uşor în raport cu o regiune 
a universului, ci grele sau uşoare sunt numai părțile în raport cu 
propriul întreg, cu propriul conţinător sau loc de conservare395, 
Deoarece părțile, din dorința de a-şi conserva ființa prezentă, se 
mişcă de la orice distanţă şi se adună la un loc, aşa cum fac 
picăturile cu marea, şi se dezagregă cum fac toate lichidele 
dinaintea soarelui sau a altor focuri. Pentru că orice mişcare 
naturală care porneşte de la un principiu lăuntric nu se 
înfăptuieşte decât pentru a fugi de ceea ce îi e nepotrivit şi 
contrar, şi pentru a se apropia de ceea ce e asemănător şi prieten. 
Deoarece nimic nu se mişcă de la locul său altfel decât gonit de 
contrariul său; dar tot ceea ce se află la locul său nu este nici 
greu, nici uşor; pământul spulberat şi ridicat în aer, în timpul în 
care se căzneşte să se întoarcă la locul său, este greu şi se simte 
greu: la fel şi apa, ajunsă în aer se simte grea, dar nu e grea în 
locul propriu ei. De aceea pentru ceva ce e scufundat în apă, apa, 
nici chiar toată, nu e grea, în vreme ce un mic vas cu apă ridicat 
în aer sau deasupra uscatului, atârna greu. Capul nu e greu 
pentru propriul bust, dar dacă i-am pune deasupra capul 
altcuiva, acesta ar fi greu: iar cauza este faptul că el nu se află în 
locul său natural. Prin urmare, dacă greutatea sau uşurinţa 
înseamnă de fapt imboldul spre locul propriei conservări şi fuga 
de contrariu, nici un lucru în alcătuirea sa naturală nu este greu 

sau uşor: nimic nu e greu sau uşor dacă este foarte departe de 
propriul loc de conservare şi departe şi de contrariul său, până 
nu simte folosul primului şi sila pentru celălalt; dar dacă simte 
silă pentru unul, însă n-are speranţă să ajungă la celălalt, ci stă 
năuc şi nehotărât dinaintea lui, atunci acesta îl va învinge. 

ALBERTINO: Promiţi lucruri mari şi în mare măsură chiar le 
înfățişezi. 

FILOTEO: Ca să nu spun acelaşi lucru de două ori, îl las pe 
Elpino să-ți înfățişeze restul. 

ALBERTINO: îmi pare că înţeleg deja totul, deoarece o 
îndoială atrage după sine alta, un adevăr dezvăluie altul: iar eu 
încep să pricep mai mult decât pot explica; şi multe lucruri pe 
care până acum le socoteam sigure, încep acum să mi se pară 
îndoielnice. Drept care simt că încetul cu încetul înclin să-ți dau 
dreptate. 

FILOTEO: Când mă vei înțelege pe deplin, îmi vei da dreptate 
pe de-a-ntregul. Dar deocamdată ţine minte asta; sau cel puţin 
nu mai fi aşa de convins de părerea contrarie cum te arătai 
înainte de-a începe noi discuţia: căci pas cu pas, pe măsură ce ni 
se va oferi prilejul, vom izbuti să explicăm deplin tot ceea ce ţine 
de subiectul nostru — subiect care depinde de mai multe 
principii şi cauze: căci aşa cum o greşeală sporeşte altă greşeală, 
tot aşa un adevăr descoperit îl sporeşte pe altul. 

În ceea ce priveşte al patrulea argument3%, spunem că, deşi 
există atâtea centre câte sunt globurile, sferele, lumile, existențele 
individuale, de aici nu decurge că părțile fiecăruia dintre ele s-ar 
raporta la alt centru decât la cel propriu, nici că s-ar îndepărta 
spre o altă circumferință decât cea a propriului tărâm: astfel 
părțile acestui pământ nu ţintesc spre un alt centru şi nici nu 
tind să se îmbine cu un alt glob decât acesta; la fel cum lichidele 
şi părțile animalelor merg în afară sau înăuntrul propriului trup, 
şi nu spre altul, diferit şi distinct. În ceea ce priveşte obiecţia 
dumitale — anume că un centru de aceeaşi speţă cu altul se 
poate afla mai departe de acesta decât centrul şi circumferința 
care îi sunt prin natură contrarii şi care, prin ipoteză, ar trebui să 
se afle cât mai departe de el — îţi răspund astfel: mai întâi, nu-i 
adevărat că lucrurile contram trebuie să stea cât mai departe 
posibil, ci doar atât încât unul să poată acţiona asupra celuilalt şi 
să sufere, la rândul său, acțiunea acestuia; aşa vedem că se 
întâmpla cu soarele, mai apropiat de noi decât de celelalte 
pământuri care există în jurul său: deoarece rânduiala naturii 
este ca orice lucru să supraviețuiască, să existe şi să se 
hrănească pe seama contrariului său pe măsură ce acesta este 

vătămat, stricat, învins şi se preschimbă în celălalt. Şi mai 
discutăm adineauri cu Elpino de aşezarea celor patru elemente, 
care intră toate în alcătuirea fiecărui glob, ca părți ale lui, şi 
fiecare se întrepătrunde cu altul, fiecare e amestecat cu altul, aşa 
încât ele nu sunt distincte, nici nu pot fi deosebite aşa cum ar fi 
conținutul de conținător: pentru că oriunde se află pământ uscat 
se află de asemeni apă, aer şi foc, fie în mod vădit, fie latent; iar 
deosebirea pe care o facem noi între diferitele globuri, spunând că 
unele sunt de foc precum soarele, altele din apă, precum luna şi 
pământul, nu înseamnă că ar fi făcute dintr-un singur element 
simplu, ci că unul dintre elemente precumpăneşte în alcătuirea 
întregului. În afară de aceasta, este cât se poate de fals că 
elementele contrare ar sta cât mai departe unul de altul; deoarece 
în orişice lucru ele sunt în chip natural îmbinate şi unite; iar 
universul, atât în ceea ce priveşte părțile lui principale3”, cât şi în 
celelalte, nu există decât prin această îmbinare şi unire: pentru 
că nu există fărâma de pământ să nu aibă contopită în ea şi apa, 
fără de care n-ar putea avea densitate, unitate a atomilor şi 
soliditate. În plus, ce corp pământesc este atât de dens încât să 
nu aibă pori nevăzuți? Care, dacă n-ar exista, acele corpuri n-ar fi 
divizibile nici n-ar putea fi pătrunse de foc sau de căldură, care 
este şi ea tot un lucru sensibil care porneşte de la acest element. 
Unde, spune-mi, e acea parte a trupului tău rece şi uscat care să 
nu se întrepătrundă cu alta, umedă şi caldă? Aşadar, acea 
distincție între elemente nu este naturală ci e o idee omenească; 
dacă soarele este atât de îndepărtat de pământ ca loc, asta nu 
înseamnă că aerul, apă ori uscatul sunt mai departe de el decât 
sunt de globul nostru: căci şi soarele e un corp compus ca şi 
acesta, deşi dintre cele patru elemente, în el precumpăneşte unul, 
iar în acesta altul. Adaugă la asta că, dacă socotim că natura ar 
urma această logică, după care contrariile s-ar afla la cea mai 
mare distanță unele de altele, ar urma ca între foc, care este uşor, 
şi pământ, care e greu, să se afle cerul acela al tău, care nu e nici 
greu, nici uşor. lar dacă vrei să te limitezi la afirmația că această 
ordine s-ar referi numai la numitele elemente, chiar şi atunci vei 
fi nevoit să le rostuieşti într-alt fel. Vreau să spun că dacă focul 
ocupă circumferința şi locul elementului cel mai uşor în tărâmul 
elementelor, atunci centrul şi locul elementului cel mai greu îl va 
ocupa apă: deoarece apa, care este rece şi umedă, este contrară 
focului prin amândouă aceste însuşiri şi atunci trebuie să se afle 
la cea mai mare depărtare de elementul cald şi uscat; iar aerul, 
care, spui, este cald şi umed, ar trebui să stea hăt departe de 
pământul rece şi uscat. Vezi deci cât e de nestatornică această 

teorie peripatetică, fie că o măsori după adevărul naturii, fie că o 
măsori după propriile sale principii şi temeiuri. 

ALBERTINO: Văd, şi chiar foarte limpede. 

FILOTEO: Şi mai vezi că filozofia noastră nu se opune 
rațiunii; ea reduce contrariile la un principiu unic, le călăuzeşte 
spre un unic ţel şi le contopeşte, cuprinzându-le pe amândouă 
deopotrivă; coincidența lor ne îndeamnă să socotim 
dumnezeiască spusa după care contrariile se află în contrarii, iar 
de aici nu-i greu să ajungem să cunoaştem că totul se află în 
toate — ceea ce nici Aristotel, nici ceilalți sofişti n-au fost în stare 
să priceapă. 

ALBERTINO: Te ascult cu plăcere: dar ştiu că atâtea lucruri 
şi atâtea concluzii diferite nu se pot demonstra toate odată şi într- 
o singură întâlnire; deoarece însă mi-ai dezvăluit că lucruri pe 
care le credeam drepte sunt strâmbe, acum încep să mă îndoiesc 
de toate celelalte pe care, din aceeaşi pricină sau dintr-una 
asemănătoare, le socotesc sigure. Mă pregătesc, de aceea, să 
ascult în tăcere şi cu atenţie temeiurile, principiile şi 
considerațiile dumitale. 

ELPINO: Te vei lămuri că Aristotel n-a marcat epoca de aur a 
filozofiei. Dar deocamdată hai să-ți risipim îndoielile pe care ni le- 
ai înfățişat. 

ALBERTINO: Nu sunt prea curios în privința lor: pentru că 
ard de nerăbdare să înțeleg temeiurile prime, pornind de la care 
se risipesc apoi şi celelalte îndoieli cu privire la filozofia voastră. 

FILOTEO: Despre ele vom vorbi mai încolo. În ceea ce priveşte 
cel de-al cincilea argument, îți dai seama că dacă noi imaginăm 
multele şi infinitele lumi cu acel fel de alcătuire pe care ţi-o 
închipui dumneata — anume că dincolo de acel întreg făcut din 
patru elemente3%, rânduite cum se crede îndeobşte, se află opt, 
nouă sau zece3% alte ceruri făcute din altă materie şi de o natură 
diferită, care îl învelesc şi cu o iute mişcare circulară se învârt în 
jurul lui — iar dincolo de această lume, astfel rostuită şi sferică, 
socotim că se află alte şi alte lumi, tot sferice şi rotitoare, atunci 
ar trebui să explicăm şi să ne închipuim în ce fel stau una lângă 
alta sau cum una o continuă pe alta. Atunci am lua-o razna 
socotind în câte puncte circumferința uneia o atinge pe a 
celorlalte din jur; atunci ai vedea că, oricâte orizonturi s-ar afla în 
jurul unei lumi, ele n-ar aparține numai acelei lumi, ci relația pe 
care ar avea-o cu acea lume şi cu centrul ei, ar avea-o cu toate 
celelalte şi cu centrele lor, pentru că fiecare îşi exercită influența 
oriunde ajunge cu rotirea: e la fel cum am spune că, dacă am 
aduna laolaltă mai multe animale care ar sta înghesuite unele 

într-altele, mădularele unuia ar trebui să devină şi ale altuia, în 
aşa fel încât unuia sau fiecăruia să-i revină mai multe capete sau 
mai multe trunchiuri+%. Dar noi, slavă zeilor, nu ne aflăm într-un 
asemenea impas încât să cerşim o astfel de scuză: pentru că, în 
loc de atâtea ceruri şi atâtea sfere rotitoare, care mai iuți, care 
mai încete, care mai drepte, care mai oblice, care la vest şi care la 
est, care pe axa lumii şi care pe a zodiacului, care cu nu ştiu ce 
declinațţie, care cu alta, mare sau mică, noi avem un singur cer, 
un singur spaţiu, în care se rotesc şi îşi urmează drumul atât 
astrul nostru cât şi toți ceilalți: aşa sunt lumile infinite, adică 
aştrii fără de număr; aşa e spațiul infinit, adică cerul care îi 
cuprinde şi care e cutreierat de ei. Născocirea rotirii tuturor 
aştrilor în jurul acestuia al nostru a fost alungată de evidența 
mişcării acestuia care, rotindu-se în jurul propriului centru, se 
deschide, în douăzeci şi patru de ore, priveliştii luminilor 
înconjurătoare. Drept care a fost alungat şi acel înveliş din jurul 
nostru, de ceruri ce-şi poartă fiecare astrul țintuit în el, şi rămâne 
doar acea mişcare proprie fiecăruia şi diferită de a celorlalți aştri 
mişcători, numită „epiciclică"; şi la fel cum se mişcă astrul acesta 
în jurul propriului centru şi în jurul corpului de foc, se mişcă şi 
ceilalți aştri, veacuri după veacuri (dacă nu chiar veşnic), 
îmboldiți doar de un singur motor, care este propriul suflet. lată, 
aşadar, cum sunt lumile şi cum este cerul. Cerul e aşa cum îl 
vedem în jurul acestui glob, care este, nu mai puţin decât 
celelalte, un astru luminos şi minunat. Lumile sunt cele care, în 
chip de lumină şi strălucire, ni se arată distincte, la anumite 
distanțe unele față de altele; şi niciunde distanța nu este mai 
mică decât cea dintre lună şi pământul nostru şi dintre acest 
pământ şi acest soare: în aşa fel încât un contrariu să nu-l 
nimicească, ci să-l hrănească pe celălalt, iar un seamăn să nu-l 
încurce pe altul ci să-i facă loc. Astfel, treptat, cu măsură şi din 
timp în timp, acest glob foarte rece se încălzeşte la soare, când 
dintr-o parte, când dintr-altă, ba cu o față, ba cu alta; şi cu o 
rânduială anume, ba depăşeşte, ba se lasă depăşit de pământul 
cel mai apropiat, pe care-l numim lună, trecând când unul când 
celălalt mai aproape sau mai departe“! de soare: motiv pentru 
care luna este numită, de Timaios şi de alți pitagoricieni, „anti- 
pămiînt'+02. Acestea sunt lumile, locuite şi cultivate de propriile 
ființe, ele însele fund cele mai însemnate şi divine vietăți din 
univers; şi fiecare dintre ele este compusă nu din altceva decât tot 
din cele patru elemente pe care le întâlnim în lumea noastră, deşi 
în unele predomină o anume calitate activă, iar în altele alta, 
drept care unele sunt percepute ca apă iar altele că foc. Iar 

dincolo de cele patru elemente care intră în compoziţia fiecăreia, 
există, cum am mai spus, un întins eteric de necuprins, în care 
se mişcă, trăieşte şi propăşeşte totul: acesta este eterul care 
conține şi pătrunde orice lucru; iar, în măsura în care se află 
înăuntrul unei alcătuiri (adică este parte a unui compus), e numit 
îndeobşte „aer": aşa cum e aburul din jurul apelor şi dinăuntrul 
continentului terestru, închis între munții cei mai înalți, purtând 
în el nori deşi şi vânturi furtunoase dinspre miazăzi sau 
miazănoapte; în măsura în care este însă pur, şi nu face parte 
dintr-un compus, ci este locul şi cuprinsul în care acela se mişcă 
şi cutreieră, se numeşte „eter", luându-şi numele chiar de la 
această mişcare+93. Acesta, deşi ca substanţă este tot una cu cel 
frământat în viscerele pământului, poartă totuşi un alt nume; la 
fel cum poartă numele de „aer" elementul care ne înconjoară, dar 
când, într-un chip sau altul, face parte din noi său intră în 
alcătuirea noastră şi—l găsim în plămâni, în artere, în diferite 
cavități şi în pori, îl numim „spirit': şi tot el e cel care, în contact 
cu un corp rece, capătă consistență de vapori, iar în contact cu 
astrul fierbinte devine uşor şi se preface în flacără, care nu e 
vizibilă decât lângă un corp dens, aprins de încălzirea intensă a 
aerului. De fapt eterul, în sine şi prin natura sa proprie, nu are 
nici o însuşire anume, dar le primeşte pe toate pe care i le dăruie 
corpurile învecinate, iar el, prin mişcarea sa, le transportă până 
la limita orizontului unde atari principii active sunt încă 
manifeste. lată că ţi-am arătat cum sunt lumile şi cum este cerul; 
asta îți va risipi nu doar îndoiala de acum, ci şi nenumărate 
altele; şi-ţi va deschide calea spre multe concluzii fizice+04 
adevărate. lar dacă unele afirmaţii de până acum îţi vor fi părut 
doar presupuse şi nu dovedite, le las în seama judecății dumitale 
— care, dacă e netulburată, va constata, chiar înainte ca ele să se 
dovedească adevărate, că sunt mult mai probabile decât cele 
contrarii. 

ALBERTINO: Continuă, Filoteo! Te ascult. 

FILOTEO: Astfel am desluşit şi al şaselea argument: care, în 
privința atingerii lumilor într-un punct, întreba ce anume s-o fi 
aflând în acele spații triunghiulare, care să nu fie nici de natura 
cerului, nici de cea a elementelor. Asta pentru că noi avem un 
cer, în care lumile au spații, ţinuturi, distanţe potrivite fiecăreia; 
un cer răspândit pretutindeni, care pătrunde peste tot şi 
cuprinde totul, şi care nu lasă nici un gol: doar dacă nu vrei să-l 
numeşti gol sau vid chiar pe acesta, aşa cum au făcut-o mulţi, 
fiind el locul şi meleagul în care se mişcă toate, spaţiul în care 
toate se strămută; sau dacă nu vrei să-l consideri prim subiect, 

singurul care poate fi conceput în acest vid, căruia nu i se poate 
atribui nici un loc anume, dacă, luând-o pe cale logică şi prin 
excludere, l-ai vedea ca ceva distinct, din punct de vedere 
rațional, dar nu şi natural şi concret, ca materie şi existenţă. 
Deoarece nimic din ce există nu poate fi conceput, nici ca întreg, 
nici ca părți, ca neexistând — material sau imaterial — într-un 
loc anume, finit sau infinit: loc care nu este altceva decât spațiu, 
spaţiu care nu este altceva decât vid, care, privit sub aspectul 
duratei, spunem că este câmpul eteric care conţine în sine lumile; 
privit însă sub aspectul consistenţei, spunem că este spaţiul în 
care se află câmpul eteric şi lumile, care nu pot fi concepute 
altundeva. lată de ce nu avem nevoie să născocim noi elemente şi 
lumi, spre deosebire de alţii care, fără un motiv bine întemeiat, s- 
au apucat să vorbească de sfere purtătoare, de materii divine, de 
părți mai dense sau mai rare de natură cerească, despre a cincea 
esenţă şi alte năzdrăvănii şi denumiri lipsite de obiect şi de 
adevăr. 

La cel de-al şaptelea argument răspundem că unul este 
universul infinit, ca un tot continuu şi compus din regiuni eterice 
şi din lumi; şi că infinite trebuie să presupunem că sunt şi chiar 
sunt lumile care populează feluritele regiuni ale acelui tot, din 
aceeaşi rațiune pentru care considerăm că lumea noastră 
populează acest spațiu şi această regiune: aşa cum am dezbătut, 
zilele trecute, cu Elpino, încuviințând şi confirmând ceea ce 
spuneau Democrit, Epicur şi mulți alții, care au observat natură 
cu ochii larg deschişi şi nu s-au arătat surzi la chemările ei 
imperioase: 

Desine quapropter, novitate exterritus ipsa, expuere ex animo 
rationem: şed magis acri iudicio perpende, et şi tibi vera videtur, 
dede manus: aut şi falsa est, accingere contra. Quaerit enim 
rationem animus, cum summa lod sit infinita foris haec extra 
maenia mundi; quid sit ibiporro, quo prospicere usque velit mens, 
atque animi tradus liber quo pervolet ipse. Principio nobis în 
cunctas undique partes, et latere ex utroque, infra supraque per 
omne, nulla est finiş, uti docui, res ipsaque per se vociferatur, et 
elucet natura profundi.405 

El strigă şi împotriva celui de-al optulea argument după care 
natura ar trebui să se limiteze la un rezumat: ceea ce, dacă e un 
adevăr, cum ne arată experiența că este, pentru fiecare dintre 
lumile mari sau mici în parte, nu mai este adevărat pentru toate 
la un loc; pentru că simțul ochiului nostru, nevăzând un sfârşit, e 
învins de spaţiul necuprins care îi stă dinainte, şi este buimăcit şi 
copleşit de numărul stelelor ce creşte la nesfârşit: aşa încât 

simțirea rămâne nedesluşită iar rațiunea e silită să închipuie 
spațiu după spaţiu, regiune după regiune, lume după lume: 

Nullo iam pacto verisimile esse putandum est, 

Undique cum vorsum spacium vacet infinitum, 

Seminaque innumero numero, summaque profundă 

Multimodis volitent aeterno percita motu, 

Hune unum terrarum orbem, caelumque creatum. 

Quaere etiam atque etiam tales fateare necesse est 

Esse alios alibi congressus materiei: 

Qualis hâc est avido complexu quem tenet aetber.406 
Murmură şi împotriva celui de-al nouălea argument, care 
presupune, fără a putea dovedi, că potentei active infinite nu i-ar 

corespunde o infinită potentă pasivă, că subiectul acesteia n-ar 
putea fi materia infinită, care n-ar putea deveni câmp şi spațiu 
infinit: şi, prin urmare, că actul şi acțiunea n-ar fi pe măsura 
agentului; şi că agentul ar putea comunica întreg actul, dar actul 
n-ar putea fi comunicat în întregime (dacă se poate închipui o 
contradicție mai vădită ca aceasta!). De aceea bine zice că: 

Praeterea cum materies est multă parata, cum locus est presto, 
vec res nec causa moratur ulla, geri debent nimirum et confieri res. 
Nune ex seminibus şi tanta est copia, quantam enumerare aetas 
animantum non queat omnis: visque eadem et natura manet, quae 
semina rerum coniicere în loca quaeque queat, simili ratione atque 
hue sunt coniecta: necesse'st confiteare esse alios aliis terrarum în 
partibus orbes, et variaş bominum genteis, et seda ferarum. 407 

La următorul argument răspundem că nu e mai multă nevoie 
de o comunicare bună şi civilizată între lumi decât e nevoie ca toți 
oamenii să fie un singur om, şi toate animalele un singur animal. 
Las la o parte că noi vedem că, spre binele vieţuitoarelor din 
această lume, natura a diferențiat specule care trăiesc pe munte 
de cele din mare; iar când, prin lucrătura omului, s-a întâmplat 
ca ele să comunice între ele, mai degrabă li s-a luat decât li s-a 
făcut un bine: ştiind că prin comunicare mai degrabă se dublează 
viciile decât sporesc virtuțile. Aşa că are dreptate Poetul tragic 
când se vaită: 

Bene disseptifaedera mundi traxit în unum Thessala pinus, 
iussitque pati verbera pontum, partemque metus fieri noştri mare 
sepositum.408 

La al unsprezecelea argument răspundem că şi la al cincilea: 
deoarece fiecare dintre lumi ocupă un spațiu anume în câmpul 
eteric, una n-o atinge nici n-o izbeşte pe cealaltă; ci toate se 
deplasează şi sunt aşezate la o asemenea distanță încât 
contrariile să nu se distrugă ci să se hrănească reciproc. 

La al doisprezecelea. - Care pretinde că natura se înmulțeşte 
prin diviziunea şi separarea materiei şi că n-ar putea să 
înfăptuiască un asemenea act decât pe calea generării, ca atunci 
când un individ zămisleşte un altul, precum părintele un copil; 
noi răspundem că lucrul ăsta nu este universal adevărat: pentru 
că dintr-o unică plămadă de lut, prin acţiunea unui singur 
eficient, se făuresc multe şi felurite vase de cele mai diferite forme 
şi cu nenumărate înfățişări. Las la o parte că, în cazul pieirii sau 
renaşterii unei lumi, producerea de animale, fie desăvârşite, fie 
nedesăvârşite, este îndeplinită prin forța şi virtutea naturii, şi nu 
prin generare. 

La al treisprezecelea şi ultimul, care deduce din faptul că 
lumea aceasta sau o alta ar fi perfectă, ideea că nu mai e nevoie 
de alte lumi, răspund că într-adevăr nu mai e nevoie, însă doar 
pentru supraviețuirea şi perfecțiunea acesteia: dar pentru 
supraviețuirea şi perfecțiunea universului e necesar să fie 
infinite. Din perfecțiunea numai a universului său numai a lumii 
acesteia nu rezultă că celălalt sau celelalte ar fi mai puțin 
perfecte: pentru că atât universul cât şi lumile, sau atât lumile 
cât şi universul constau în părțile lor alcătuitoare şi sunt, în 
raport cu acestea, întreguri. 

ALBERTINO: Oh, Filoteo, de-acum nu mai există larmă a 
gloatei, indignare a vulgului, cârcoteala a proştilor, dispreț al 
cutărui sau cutărui satrap, prostie a celor săraci cu duhul, 
nerozie a belferilor, afirmație a mincinoşilor, beşteleală a răilor şi 
ocară a pizmaşilor+0, care să mă lipsească de vederea nobilului 
tău chip şi să mă întârzie de la divina conversație cu tine. 
Stăruie, dragă Filoteo, stăruie! Nu te lăsa şi nu da înapoi dacă, 
prin tot soiul de tertipuri şi de maşinațţii, marele şi solemnul 
senat al ignoranței neghioabe ameninţă şi încearcă să-ți 
nimicească dumnezeiasca înfăptuire şi nobila-ţi lucrare. Şi fii 
sigur că până la urmă toţi vor vedea ceea ce văd eu acum; şi vor 
afla că lesne te poate lăuda oricine, greu se poate găsi cineva care 
să te înveţe pe tine. Toţi, cu deplină sinceritate, vor spune (dacă 
nu sunt stricați de tot) lucruri frumoase despre tine, căci până la 
sfârşit fiecare îşi ia învățătura de la propriul cuget: deoarece 
bunurile minţii nu le căpătăm de altundeva decât de la propria 
noastră minte. Şi pentru că în sufletul oricui se află o anume 
sfințenie naturală care, înscăunată în înaltul tribunal al 
intelectului, judecă binele şi răul, lumina şi tenebrele, vei vedea 
că din cugetarea lăuntrică a fiecăruia se vor ridica la procesul 
tău, martori şi apărători întru tot credincioşi şi integri. lar dacă 
nu-ți vor deveni prieteni, ci, din îngălare, se vor încăpăţina să-ţi 

rămână duşmani, apărând ignoranța neguroasă şi aprobându-i 
pe sofişti, ei îşi vor afla chiar în sinea lor călăul şi schingiuitorul 
care te va răzbuna: căci cu cât vor încerca să-l ascundă în 
adâncul minții lor, cu atât îi va chinui mai tare*!0. Astfel viermele 
infernal, smuls din aprigele plete ale Eumenidelor?!!, văzându-şi 
nimicite planurile mârşave împotriva ta, furios se va întoarce spre 
mâna sau pieptul nelegiuitului său stăpân, iar când dinţii ascuțiți 
ai unui asemenea şarpe vor muşca, îi vor aduce moartea care i se 
cuvine cui împrăştie veninul Styxului+!2. Tu continuă să ne înveți 
ce este cu adevărat cerul, ce sunt cu adevărat planetele şi toți 
aştrii; cum sunt distincte unele de altele infinitele lumi; cum nu 
este imposibil, ci e necesar un spațiu infinit; cum asemenea efect 
infinit este pe potriva cauzei infinite; care este adevărata 
substanță, materia, actul şi eficientul întregului; cum orice lucru 
material şi compus este alcătuit din aceleaşi elemente şi în 
temeiul aceloraşi principii. Convinge-ne şi fă-ne să recunoaştem 
infinitatea universului. Sfâşie pojghițele concave şi convexe care 
hotărnicesc înăuntru şi în afară atâtea elemente şi ceruri. Aruncă 
batjocura asupra sferelor purtătoare a stelelor fixe. Sfarmă şi 
doboară la pământ, cu bubuitul şi vârtejul raţionamentelor tale 
vânjoase, acele ziduri diamantine crezute de gloată oarbă hotare 
ale primului mobil şi ale ultimei convexități. Spulberă unicitatea 
şi centralitatea acestui pământ. Alungă nedemna credinţă în aşa- 
zisa a cincea esență. Dăruie-ne cunoaşterea faptului că toți aştrii 
şi toate lumile pe care le putem vedea+!13 au aceeaşi alcătuire ca 
acest astru şi această lume a noastră; că fiecare dintre 
nenumăratele lumi mari şi încăpătoare hrănesc iar şi iar, cu 
rânduielile şi perindările fiecăreia, infinite lumi mai mici. Distruge 
motoarele din afara lumilor, laolaltă cu marginile cerurilor 
noastre. Deschide-ne poarta prin care putem vedea că astrul 
nostru este la fel cu toți ceilalți. Arată-ne că, în eter, celelalte lumi 
au aceeaşi consistenţă ca şi a noastră. Lămureşte-ne că mişcarea 
tuturor provine de la sufletul lăuntric: pentru ca astfel, călăuziți 
de lumina acestei contemplații, să înaintăm cu paşi mai siguri în 
cunoaşterea naturii.414 

FILOTEO: Ce să însemne, Elpino, că stimabilul Burchio nu s- 
a lăsat convins nici repede, nici deloc? 

ELPINO: Numai un cuget treaz, văzând şi auzind doar puţin, 
poate cerceta şi înțelege mult. 

ALBERTINO: Deşi nu mi-a fost dat până acum să văd întregul 
corp al planetei luminoase, pot totuşi să-mi dau seama, socotind 
după razele pe care le trimite prin firavele deschizături din 
obloanele închise ale intelectului meu, că aceasta nu e strălucirea 

unui opaiț calp şi sofist, nu este lumina lunii sau a vreunei stele 
mai mici. Drept care mă pregătesc să învăţ şi mai multe în 
viitor.+15 
FILOTEO: Prezenţa dumitale ne va fi mereu plăcută. 
ELPINO: Acuma haideţi să cinăm. 


Sfârşitul celor cinci dialoguri din Despre infinit, Univers şi 
lumi 


NOTE 


1. Ca în majoritatea scrierilor sale Bruno se prezintă cu acest 
eponim, oraşul său natal fiind Nola, în apropiere de Napoli. 

2. Ca şi celelalte dialoguri filozofice compuse de Bruno în 
perioada 1583-1585, şi acesta apare de fapt la Londra, la 
tipografia lui John Charlewood. Falsificarea locului este datorată 
tipografului însuşi, care spera în acest fel să-şi vândă mai bine 
cărțile, ştiindu-se că tipografiile venețiene şi cele pariziene se 
bucurau de un mai mare prestigiu pe piața cărții. 

3. Dialogul de față (ca şi cele două precedente, anume Cina 
din Miercurea cenușii şi Despre cauză, principiu şi unu, precum şi 
primul său tratat de mnemonică publicat în Anglia, Triginta şi- 
gillorum explicatio) este dedicat aceluiaşi senior. Născut la Mau- 
vissiere în jurul anului 1520 şi mort la Joinville în 1592, Michel 
de Castelnau, baron de Joinville, conte de Beaumont-le-Roger, 
Cavaler al Ordinului Regelui Franței, Guvernator al oraşului şi 
castelului Saint Dizier, căpitan peste cincizeci de ostaşi şi om de o 
aleasă cultură, a avut însemnate misiuni diplomatice în 
Germania, Savoia şi Statul Papal. În 1574, a fost numit, din 
ordinul regelui Henric al III-lea, ambasador al Franţei la curtea 
reginei Ehsabeta a Angliei. La recomandarea expresă a regelui 
său, Castelnau îl găzduieşte şi îl protejează pe Giordano Bruno în 
perioada şederii sale în Anglia, între 1583-1585, iar când va 
părăsi Londra pentru a se întoarce în țară, Bruno îl va însoți la 
Paris. 

4. În italiană cuvântul provine de la verbul „delineare”, care 
înseamnă atât a trasa cât şi a delimita şi a defini. Mai tare decât 
verbul, ni s-a părut totuşi metafora agricolă, ce trebuia 
menținută. Bruno îşi atribuie, chiar de la aceste prime rânduri, 
un rol excepţional care îl plasează mai presus de activitățile 
cotidiene ale oamenilor. Misiunea filozofului fiind, după el, aceea 
de a atinge adevărul şi de a remodela conştiinţa şi 
comportamentul oamenilor, este de aceea ostracizată şi blamată 
de toţi cei care preferă să stăruie în greşeală şi în bezna 
necunoaşterii. Imaginea filozofului care „ară" câmpul cunoaşterii 
apăruse, cu un an înainte, şi în titlul tratatului său de 
mnemotehnică Ars reminiscendi et în phantastico campo exarandi 
(Arta de a rememora şi a ara câmpul fanteziei). Trecerea, în 
dialogurile londoneze, de la „câmpul fanteziei" la „câmpul naturii" 
indică părăsirea domeniului gnoseologiei în favoarea temelor 
cosmologice şi ontologice. Într-adevăr, dialogul de față este cel de 
al treilea din ciclul aşa-numitelor „dialoguri cosmologice”. 

5. Bruno are o îndreptățită obsesie a izolării şi neacceptării 
lui în mediile intelectuale londoneze după ruperea relaţiilor cu 
profesorii de la Oxford (v. dialogurile precedente). 

6. Aşa cum se va exprima mai târziu şi în Oratio valedictoria, 
acest lucru este „singur adevărul". De remarcat conştiinţa 
contopirii autobiografiei cu propria filozofie. 

7. Soarta „adevăratului filozof" este eşecul social, dar 
satisfacția găsirii adevărului compensează şi întrece acest eşec. 

8. Imagini recurente în filozofia neoplatonică pentru a sugera 
mizeria spiritului care rămâne orb la strălucirea adevărului şi, 
adormit în materialitatea trupului, uită de propria demnitate şi 
valoare. 

9. Bruno îmbină, programatic, motivul neoplatonic al 
cunoaşterii cu o temă etică: mărinimia şi îngăduința sunt virtuți 
civice. Filozofia şi cunoaşterea în general au valoare şi întrucât 
modelează comportamentul uman — temă, de altminteri, a 
dialogului următor, Alungarea bestiei triumfătoare. 

10. Bruno foloseşte adesea acest cuvânt cu sensul de „fals 
filozof', dar termenul era des folosit şi în epocă, cu acelaşi sens, 
în aprigile dispute între protestanți şi catolici. 

11. Bruno se referă punctual la criticile care îi fuseseră aduse 
de oponenții săi de la Oxford (F.A.Y.), critici care mai degrabă 
decât să atace cu argumente convingerile lui Bruno, îl atacau pe 
omul Bruno, taxându-l de îngâmfat şi doritor de nou cu orice 
chip. Prin noua „sectă" se înțelege nouă orientare pe care Bruno o 
dădea filozofiei, pretinzându-i să opereze schimbări în corpul 
societăţii şi în comportarea oamenilor. E interesant că aceeaşi 
acuză, de a fi dorit să întemeieze o „nouă sectă", apare şi în 
denunțul lui Gio-vanni Mocenigo către Inchiziția din Veneţia. 
(L.F.) 

12. Bruno face aluzie la filozofia aristotelică. 

13. Expresia reproduce întocmai termenii folosiți în 
comentariile acide din acei ani din Anglia la prelegerile ținute de 
Bruno la Oxford. (F.A.Y.) Bruno înţelege perfect diferența 
profundă dintre gândirea sa şi concepțiile filozofice şi teologice ale 
Oxfordului. 

14. În italiană termenul e „machina" (sic), ceea ce poate 
însemna „maşinărie /unealtă", dar în epoca lui Bruno însemna şi 
decor de teatru. De altminteri Bruno precedă şi prin metaforele 
sale teatrale inventarul retoric baroc. 

15. Este vorba despre inteligențele superioare, intermediare 
între puterea divină şi lumea materială şi prin virtutea cărora 
astrele pot influența existenţele terestre. Dar merită să mai 

subliniem încă o dată că Bruno invocă ajutorul ceresc pentru că 
filozofia lui să aducă „roade' lumii, adică să fie utilă, să aibă un 
efect etic şi practic. 

16. Simţurile ținute în frâu de intelect, aşa cum autorul se 
exprima şi în Cină din Miercurea cenuşii. 

17. Ideea controlului rațional al simțurilor se leagă de 
convingerea autorului, în acest moment al parcursului său 
filozofic, că simțurile pot transmite imagini deformate (dacă, spre 
exemplu, subiectul este bolnav, nebun sau stăpânit de emoţii ori 
aflat sub influența unor tehnici speciale de sugestie). În lucrări 
mai târzii (Theses de magia) Bruno îşi va modifica opinia, 
considerând că imaginea oferită de percepţie este în sine neutră şi 
că numai facultățile cognitive superioare sunt cele care, 
prelucrând imaginea, îi pot conferi sau nu caracterul de adevăr. 

18. Ideea că simţurile ar fi doar nişte intermediari („soli") spre 
facultățile cognitive superioare e de sorginte platonică şi 
plotiniană, iar Ficino o reluase în felul următor: simțurile 
receptează imaginile care „anunţă" realitatea exterioară şi 
„trezesc" (ca printr-un fenomen de rezonanţă) noțiunea perfectă 
aflată deja în intelect. Ca urmare, într-o asemenea concepție, 
adevărul e structural străin de planul experienţei. În această 
privință în dialogul de față Bruno va opera o schimbare majoră: 
experiența oferită de simțuri nu e inferioară întrucât e străină 
planului adevărului, ci întrucât ea devine relevantă numai în 
măsura în care şi dacă este elaborată de intelect, dacă este, 
adică, mereu integrată într-un sistem teoretic de ordin general. 
Datul empiric are nu doar relevanţă, ci chiar şi capacitate de 
informare numai dacă e inserat într-un cadru teoretic organic. O 
asemenea schimbare este importantă deoarece ea se leagă de o 
temă centrală a acestui dialog, şi anume „metoda ştiinţifică” 
preconizată de Bruno. 

19. Succesiunea, corespunzând unui grad tot mai crescut de 
cunoaştere sigură, exprimă chiar „metoda ştiinţifică" folosită de 
Bruno: ea nu este nici un dat divin imprimat de la început în 
intelect, nici unul senzorial; ci e un proces voluntar, complex şi 
ascendent, care conduce la organizarea de către intelect a datelor 
furnizate de simțuri. 

20. Insistenţa asupra limitei percepţiei sensibile este o 
premisă importantă, care îi va permite lui Bruno să lanseze teoria 
infinității lumii. 

21. Cum se va vedea la începutul celui de al doilea dialog din 
acest opus, Bruno face o distincţie clară între univers şi lume, 
deşi în frazele imediat următoare cele două noțiuni se amestecă. 

22. În original se foloseşte cuvântul „corporal", adică existând 
în calitate de corp. 

23. Bruno se foloseşte de obiecțiile ridicate de sceptici la 
teoria lui Aristotel referitoare la loc (în Fizică, IV, 5). (N.T.) 

24. Cf. Lucrețiu, De rerum natura, I, 968-973 şi 977-979: „lar 
dacă vrem să presupunem că tot spaţiul este finit, dacă cineva s- 
ar duce la ultimele lui hotare şi ar lansa de acolo o săgeată în 
zbor, socoteşti că, de-ar fi lansată cu destulă forță, aceasta şi-ar 
urma ţinta şi ar zbura mai departe, sau că ceva i s-ar opune şi ar 
împiedica-o să înainteze? [...] într-adevăr, fie că ceva i s-ar opune 
şi ar împiedica săgeata să ajungă într-acolo unde a fost ţintită şi 
să atingă ţinta şi să se înfigă în ea, fie că ar zbura mai departe, 
punctul acela n-ar fi limita universului." Pentru toate citatele din 
Lucrețiu, Bruno foloseşte ediția Van Giffen (Anvers, Plantin, 
1566), uşor diferită de cele acreditate în momentul de față, 
ulterioare secolului al XIX-lea (J.S.). 

25. Este vorba de definiția pe care Aristotel o dă în Fizică, IV, 
212 a, după care locul este „limita corpului care conține" (N.I.B., 
p. 90). 

26. Adică totalitatea universului. 

27. E vorba tot de definiția aristotelică a locului, ca 
„suprafața cea mai apropiată" care delimitează corpul conținut. 

28. Diferenţa între abstracțiunea matematicii şi 
materialitatea lumii fizice apărea şi în Cină din Miercurea cenuşii. 
Bruno arătase şi acolo că filozofia lui se confruntă cu 
deplinătatea concretă a naturii şi că fuge de structurile rigide şi 
abstracte ale discursului matematic. 

29. Bruno îi reproşează lui Aristotel că a extins şi aplicat 
nejustificat conceptele matematice la lumea fizică, dând noţiunii 
de loc o definiție abstractă care nu corespunde lumii naturale 
concrete. Deplasările şi mişcările continue ale corpurilor ar 
dovedi, după Bruno, că dimensiunile corpurilor nu pot să 
coincidă perfect cu dimensiunile locului care le conţine: pentru ca 
mişcarea să fie posibilă, crede Bruno, este nevoie de un spaţiu gol 
între locul conținător şi obiectul conținut. 

30. Bruno îl acuză pe Aristotel de inconsecvenţă logică: de 
vreme ce a definit vidul ca „locul în care nu se află nimic" iar 
lumea ca „totalitatea perfectă şi completă a tot ceea ce există" 
atunci celebra teză (Fizică, III, 6, 206 b 10-4) după care „întregul 
este acel ceva în afara căruia nu există nimic" ar însemna, după 
Bruno, tocmai că în afara lumii există vidul. 

31. După ce a atacat demersul metodologic al lui Aristotel, 
Bruno atacă acum frontal teoria ontologică a lumii finite, 

respingând existența unei diferențe ontologice între „plin" şi 

„gol /vid". Diferenţa între plin şi vid ar fi, după Bruno, asemenea 
diferenţei între „potentă" şi „act": vid este acel spaţiu care nu a 
primit încă ceva înăuntrul lui sau care a încetat să aibă în el 
ceva. 

32. Plinul nu e ontologic diferit de gol şi, prin urmare, nu se 
poate exclude că golul din afara lumii noastre ar fi plin de aştri şi 
planete. De altminteri, una dintre ideile fundamentale şi 
revoluționare pe care se bazează filozofia Noianului, atât ontologia 
cât şi etică, este omogenitatea naturii. 

33. Acest argument al lui Bruno fusese luat în discuţie şi de 
Aristotel /Fizică, III, 1, 201 a-b) şi fusese respins în baza diferenţei 
care există, pentru Stagirit, între procesele naturii şi procesele 
minții omeneşti. După Aristotel, în natură nu poate exista un 
spațiu nelimitat mereu în act şi un corp infinit de întins care să-l 
ocupe. Ideea unei întinderi infinite dincolo de lume aparține, 
după Aristotel, capacității imaginative a minții omeneşti care 
poate multiplica la infinit mărimile finite. Între potenta naturii şi 
potența minţii omeneşti la Aristotel există o fractură ireparabilă. 
Bruno înlătură însă argumentele aristotelice, afirmând că, în 
vreme ce diferenţa dintre potentă şi act e constitutivă şi esenţială 
pentru corpurile finite ce alcătuiesc universul, la nivelul 
universului însuşi, ca tot infinit în timp şi spaţiu, ea nu mai are 
consistență, actul coincizând cu potenţa. În această perspectivă 
ontologică, înfăţişată deja în Despre cauza, principiu şi unu, cade 
şi diferența dintre potenţa naturii şi potenţa imaginaţiei. Forța 
minții omeneşti de a imagina spații şi lumi infinite nu greşeşte, ci 
„imită", „emulează" potenţa infinită a naturii, este „umbra'" 
dinamismului naturii înlăuntrul omului. (N.T.) 

34. Coincidenţa, la nivelul eternității, dintre potentă şi act era 
la Aristotel de natură metafizică, ea exprimă natura perfectă şi 
divină a spaţiului; la Bruno ea este de natură fizică, cosmologică, 
deoarece diferența dintre potentă şi act, ca şi orice ierarhie 
tradițională, este ştearsă prin infinită producere de materie-viaţă 
— lucru deja afirmat în Despre cauză. 

35. Deşi demonstrarea existenţei infinitului sau a finitudinii 
universului nu se poate face, după Bruno, pe cale strict empirică, 
omul are întotdeauna acces la adevăr. 

36. Simţurile ne aduc mărturie despre faptul că orice corp 
este conţinut în altul, neexistând niciodată şi pentru nici unul o 
limită exterioară şi de netrecut. 

37. Lucrețiu, De rerum natura, I, 998-1001; 1006-7: „Este 
vădit pentru ochii noştri că un lucru delimitează un altul; aerul 

este limita dealurilor, munții delimitează aerul, pământul 
delimitează marea şi invers, marea delimitează toate pământurile; 
dar cu adevărat nu există nimic care să delimiteze universul. [...] 
astfel, neexistând limite de jur-îimprejur şi în orice direcție, 
pretutindeni se deschide un spaţiu imens tuturor lucrurilor." 

38. Respingerea ideii de inifinitate a lumii îi caracterizează 
numai pe falşii filozofi, care nu sesizează contradicția implicită în 
conceptul aristotelic de „vid" şi de „nimic'. 

39. După Bruno, existenţa unui univers infinit nu implică 
imperfecțiunea fiecăreia dintre lumile aflate în el; dimpotrivă, 
tocmai dimensiunea infinității pune cu adevărat în valoare şi 
exaltă perfecțiunea şi demnitatea fiecărei existenţe individuale. 
Ontologia bruniană atrage după sine, aşadar, o nouă idee de 
perfecțiune, strâns legată de procesul infinit de producere a vieții. 

40. Orice lume şi orice formă de existenţă este perfectă în 
sine şi această perfecțiune nu poate fi nici ştirbită, nici sporită de 
existența altor lumi sau altor ființe. 

41. În Despre cauză Bruno insista asupra diferenţei existente 
între Dumnezeu-cauză şi lumea desfăşurată-efect. Exemplul cel 
mai sugestiv era acolo cel referitor la raportul dintre pictorul 
Apelles şi portretul Elenei, pictat de el: pictura nu dezvăluia nimic 
din trăsăturile pictorului care o realizase. În acest dialog, 
dimpotrivă, Bruno merge mai departe, susținând că Dumnezeu şi 
universul se reflectă unul în celălalt: infinitatea cauzei se reflectă 
în infinitatea efectului. 

42. Combătându-l pe Aristotel, Bruno consideră că un spațiu 
finit nu poate fi supus acțiunii infinite a lui Dumnezeu şi că este 
absurd a presupune că infinita putere a divinității s-ar desfăşura 
într-un corp finit. 

43. Existenţa infinitului nu celebrează excelența spațiului ci 
excelența infinitelor existenţe care îl populează. După Bruno, e 
nevoie de o infinitate de existenţe individuale pentru a traduce în 
act perfecțiunea naturii. 

44. Elpino şi Fracastorio sunt doi dintre interlocutorii 
dialogului, pe care îi vom cunoaşte îndată. 

45. În cele două dialoguri precedente, Cina din Miercurea 
cenuşii şi Despre cauză, principiu şi unu, diferenţa dintre cauza 
primă şi efectele sale materiale justifica independenţa cercetării 
filozofice şi a celei ştiinţifice în raport cu teologia. Aici, dimpotrivă, 
Bruno face apel la un argument teologic (infinitatea potentei 
divine) pentru a susține infinitatea universului material. El 
afirmă, pe această cale, că teza referitoare la caracterul finit al 
lumii neagă nu doar infinitatea lumii materiale, ci şi infinitatea şi 

demnitatea lui Dumnezeu. 

46. Cauza eficientă infinită, adică Dumnezeu. 

47. Un principiu infinit ar fi neîmplinit şi limitat („deficient") 
dacă nu s-ar traduce într-un act la rândul său infinit (Dumnezeu 
infinit n-ar mai fi infinit dacă universul, creația sa, nu ar fi şi ea 
infinită). 

48. Bruno face apel (tulburând terminologia şi propria sa 
teorie imanentistă — cf. J.S.) la expresiile folosite de 
aristotelicieni şi, prin ele, chiar la doctrina creaționistă şi la 
transcendenţă: este vorba de distincția dintre acțiunea imanentă 
infinită a divinității (prin care trinitatea divină rămâne unită în ea 
însăşi) şi acțiunea tranzitivă, finită şi exterioară (prin care 
divinitatea creează universul). Bruno vrea să spună că cele două 
feluri de acțiuni, derivând dintr-un acelaşi principiu, trebuie să 
fie la fel, adică infinite. Căci acțiunea tranzitivă şi efectul ei, 
universul, pot aşadar fi infinite fără a ştirbi cu nimic acțiunea 
imanentă şi efectul acesteia. Dar pasajul rămâne greu şi nu 
tocmai convingător. 

49. Aici şi puţin mai jos, Bruno foloseşte termenul „lume" 
(mondo) şi nu „univers". Am preferat însă o traducere a sensului 
şi nu a cuvântului, ştiind că, în general, universul înseamnă 
pentru Bruno totalitatea în timp ce lumea este doar o parte, în 
genere sistemul cosmic în care se află pământul sau chiar pur şi 
simplu pământul. 

50. Pragmatismul acestui argument poate părea hazliu, dar 
în vremea respectivă, de redesenare a cosmografiei, modelul 
copernican (lucru declarat de Bruno în Cină din Miercurea 
cenuşii) era cu adevărat mai simplu decât ajunsese, prin 
nenumăratele-i complicări, cel ptolemaic. Bruno extinde ideea 
simplităţii şi la propria-i doctrină referitoare la infinit. 

51. Bruno respinge distincția scolastică între potențai 
absoluta şi potențial ordinată ale lui Dumnezeu. 

Preocupat acum de natura divinității, Bruno consideră că 
infinitatea creației este gajul perfecțiunii divine. 

52. Cuvântul nu e folosit întâmplător: ştirbirea 
atotputerniciei lui Dumnezeu distruge principiul pe care se 
întemeiază legea şi prin urmare ordinea socială. Dialogurile 
precedente afirmaseră legătura indisolubilă între „bună filozofie" 
şi „bună lege". 

53. Subiectul frazei continuă să fie „atotputernicia divină". 

54. După Bruno, pentru Aristotel mişcarea ar fi efectul unui 
agent extern, în vreme ce pentru el însuşi este efectul vieţii care 
pulsează în orice formă a materiei. În realitate, teoria Stagiritului 

e mai complexă: pe de o parte el afirmă că aştrii nu se mişcă cu 
de la sine putere, ci sunt mişcați de ceruri (Despre cer, II, 9), pe 
de alta, spune că aştrii nu trebuie considerați corpuri moarte ci 
vii, iar activitatea lor este asemenea cu cea a animalelor şi 
plantelor (Despre cer, II, 12). Bruno trece sub tăcere această 
asemănare esenţială între cosmologia sa şi cea aristotelică. Dar 
nu trebuie uitat că ediţiile pe care lucra Bruno nu coincid cu cele 
pe care se lucrează astăzi. 

55. Unitatea divinității face ca toate atributele ei să coincidă. 
Voința, putinţa şi acțiunea se identifică şi nu se poate concepe că 
două ar fi infinite, iar una finită. 

56. Bruno consideră că observaţiile noastre ne arată că 
materia, în orice formă a sa, e hărăzită unei infinite metamorfoze, 
iar de aici deduce că universul în totalitatea lui trebuie să fie 
susceptibil de o infinită acţiune şi primenire. 

57. În spaţiul structural uniform, potenţa pasivă a vidului din 
afara lumii trebuie şi ea, ca şi spațiul cunoscut nouă, să se 
traducă în act, adică să primească înăuntrul său alte lumi şi alte 
pământuri. 

58. Observaţia empirică a imposibilității coexistenţei 
simultane a două corpuri în acelaşi spaţiu îl condusese pe 
Stagirit la ideea că un corp în mişcare provoacă dilatarea sau 
restrângerea spațiului (vidului) pe care îl traversează. Pentru 
Bruno spaţiul este, ca la Platon, întindere, iar mişcarea în spaţiu 
presupune o trecere continuă de la potenţa vidului la actul 
plinului, aşa încât dimensiunile plinului şi golului coexistă şi 
coincid. 

59. În primul rând el însuşi. 

60. V. nota 49. 

61. Cauzele de care depinde diferența dintre mişcările 
corpurilor naturale. Este un punct important al gândirii lui 
Bruno, care ia în discuție un principiu de bază al fizicii 
aristotelice, anume că în lumea sublunară mişcările corpurilor 
din natură ar depinde de proporția elementelor primare (foc, aer, 
care sunt uşoare şi tind să se ridice, şi pământ şi apă, care sunt 
grele şi tind să coboare) specifică fiecăruia. Bruno susține însă că 
greutatea sau uşurinţa unui corp nu sunt absolute, ci rezultă 
numai prin comparaţie, şi că sunt însuşiri ale părților şi nu ale 
întregului. 

62. Este vorba de Despre cer, |. 

63. Este vorba de Fizică, III. 

64. Reamintim pentru orice eventualitate cititorului că pentru 
cosmologia tradițională (o simplificare a modelului ptolemaic cu 

unele îmbogăţiri arabe; dar sferele se regăsesc şi în recentul 
model copernician) din vremea lui Bruno universul era constituit 
din sfere concentrice progresive ca mărime (ceruri) în care ar fi 
stat înfipte planetele (cele cinci cunoscute pe atunci, la care se 
adăugau Luna şi Soarele) şi care s-ar fi rotit toate, progresiv mai 
repede (a se imagina o roată de bicicletă), în jurul Pământului. 
Aceste sfere concentrice erau cuprinse într-o sferă şi mai mare, 
cea de a opta, care ar fi fost „firmamentul" sau cerul stelelor fixe. 
La aceste sfere concentrice, astronomia arabă mai adăugase una 
şi mai mare, „primul mobil", care avea rolul de a imprima 
mişcarea sferelor din interiorul său. Critica adusă de Bruno 
acestui sistem este de natură epistemologică: după Bruno este 
absurd să stabilim limitele universului pornind de la limitele 
percepției umane. 

65. Cea a „primului (cer) mobil". 

66. Este vorba despre constatarea străveche a astronomilor 
că Venus şi Mercur se apropie şi alternativ se depărtează de 
Pământ (fiind numite pentru aceasta excentrice), nerespectând 
aşadar în mişcarea lor modelul estetic arhetipal al cercului 
perfect, model care a presat timp de milenii asupra astronomiei. 
Constatarea acestei anomalii dusese încă din Antichitate la 
complicarea modelului ptolemaic. 

67. S-ar înțelege de aici că, după Bruno, orbita aştrilor 
(numiţi aici „stele") n-ar fi dictată de o precisă geometrie a 
universului, ci ar fi un circuit pe care fiecare corp ceresc, 
însuflețit de propria-i viață, îl urmează spontan în căutare tocmai 
de resurse de viață. (N.T.) 

68. Într-adevăr, modificarea cosmografiei exact în acea 
perioadă avea unul dintre temeiuri în deplasarea punctului reper 
de la care pornea modelul matematic, de pe Pământ (postulat 
înainte ca fiind nemişcat) pe Soare (de unde decurgea imediat că 
Pământul trebuie să se afle în mişcare). Nerecunoscând mişcarea 
Pământului, filozofii fuseseră constrânşi să elaboreze argumente 
nefondate care să explice totuşi mişcarea aştrilor, unul dintre 
acestea fiind inventarea „primului (cer) mobil". 

69. În cazul de față e vorba de planete. 

70. Pluralul acesta deschide deja modelul copernican spre o 
perspectivă infinitistă. 

71. Aici, corpuri cereşti. 

72. Diferenţa între sori şi planete e fundamentală pentru 
cosmologia modernă care se năştea tocmai în acea perioadă. La 
Bruno însă, accentul cade pe înlocuirea imaginii unui cosmos 
finit, unde sursa luminii era exclusiv Soarele (imagine ce 

caracterizează atât modelul ptolemaic cât şi pe cel copernican), cu 
cea a universului infinit, unde fiecare stea poate fi un soare 
dătător de lumină şi de viață pentru sistemul propriu. 

73. Este vorba despre Epistola către Pythocles, dar, cum am 
mai arătat, e probabil că Bruno citează indirect, folosind ca 
mediere De rerum natura. 

74. Cum s-a văzut şi în dialogurile precedente, Bruno are o 
mare stimă pentru Cusanus, considerându-l un precursor al lui 
Copermc şi al său. ÎI va cita textual în problemele semnalate aici. 

75. Simţurile omeneşti nu disting lumina proprie stelelor de 
cea reflectată de planete. Revine ideea că adevărata cunoaştere 
nu se poate baza numai pe observaţia empirică: aici, de pildă, 
corpurile foarte îndepărtate pot apărea la fel de luminoase 
ochiului omenesc; la fel şi suprafața mării poate părea luminoasă 
deşi în sine ea nu e un corp luminos. 

76. După Aristotel, în afara celor patru elemente simple care 
alcătuiesc lumea sublunară (pământ, apă, foc şi aer) ar exista un 
al cincilea, o substanţă incoruptibilă, veşnică şi perfectă, care 
este a cincea esență {quinta essentia), eterul, din care sunt 
alcătuite cerurile. Bruno, presupunând universul infinit, atacă 
această temă esenţială a fizicii lui Aristotel şi neagă diferențierea 
propusă de Stagirit, afirmând uniformitatea substanţei şi a 
„principiilor” care alcătuiesc întreaga materie a universului. Pe 
această cale însă, el schițează şi unul dintre postulatele 
ontologice ale ştiinţei moderne (valabil cel puţin de la Newton 
până la mijlocul secolului XX), anume cel al uniformităţii naturii. 

77. Unul dintre interlocutorii dialogului. 

78. Sensul cuvântului este acela de formă de existență 
individuală şi supusă schimbării. 

79. Este vorba de ordinea strict ierarhică a existenţelor 
naturale teoretizată de Aristotel şi preluată şi întărită de 
scolastică. 

80. În universul lui Bruno toate elementele naturii sunt la fel 
de importante şi de nobile, el respingând ierarhia (scara) pe care 
Aristotel o stabilea în natură. 

81. Compuse din felurite elemente. Bruno se referă aici la 
planete, respingând teoria aristotelică a omogenității şi 
incoruptibilității corpurilor cereşti. 

82. Deşi în această frază pare să sugereze oarecum legea 
gravitaţiei, Bruno este fundamental străin de conceptul modern 
de lege a naturii. Într-adevăr, imaginea lumilor infinite este 
centrată la Bruno pe principiul vital intrinsec fiecărui element 
material. Greutatea, tipul de mişcare sau alte caracteristici 

concrete ale fiecăruia nu sunt însuşiri absolute şi eterne, ci se 
determină de fiecare dată în conformitate cu ciclul vital al 
respectivului element. 

83. Imaginea acestui tip de interlocutor apăruse explicit în 
Cină din Miercurea cenușii şi, la vremea scrierii dialogurilor 
italiene, ea îi reprezenta pe filozofii de la Oxford. 

84. Teoria lui Aristotel, contrazicând afirmaţiile lui Democrit 
şi Leucip, afirma existenţa unei singure lumi şi în baza 
convingerii că în natură orice element se mişcă spre cel de acelaşi 
fel, deci că elementele alcătuitoare ale unor ipotetice lumi 
compuse, ca şi a noastră, din elemente diferite, ar tinde să se 
desprindă din compoziţia inițială şi să se adune laolaltă, fie în sus 
fie în jos. Bruno socoteşte că infinitatea lumilor implică o 
infinitate de centre de atracție, fiecare lume avându-l pe al său, 
iar noțiunile de „sus' şi „jos" îşi pierd caracterul absolut variind 
în funcție de reperul ales. 

85. Este vorba de cerul stelelor fixe care ar fi delimitat 
universul. 

86. Aristotel considera că toate corpurile uşoare tind să se 
înalțe, iar cele grele să coboare spre centrul lumii, adică spre 
centrul Pământului, numai că, în universul finit imaginat de 
filozoful grec, noţiunile de sus şi jos erau absolute. 

87. Aristotel arătase că, în ipoteza existenței mai multor lumi, 
nu s-ar putea explica de ce o piatră aflată la egală distanţă de 
două lumi, în loc să stea nemişcată, ar cădea totuşi pe unul 
dintre pământuri. Pentru Aristotel însă, piatră este un corp inert, 
mişcat mecanic de forțe exterioare. Pentru Bruno, piatra, ca orice 
altă formă de existenţă, este vie şi, prin urmare, e capabilă de 
alegere. Mişcarea corpurilor în natură exprimă, după Bruno, 
voința de viață şi de autoconservare. 

88. Mişcarea corpurilor mici (părţilor) spre centrul propriului 
pământ (corpurile principale) este o tendinţă vitală şi intrinsecă 
vieţii, prin care părțile încearcă să rămână unite în întregul 
(sistemul) căruia îi aparțin. 

89. Fenomenul cometelor era spinos şi nelămurit încă din 
Antichitate, iar în vremea lui Bruno şi Galilei disputa se 
reaprinsese cu îndârjire. La vremea în care scria acest dialog, 
Bruno respingea teoria aristotelică după care cometele nu ar fi 
corpuri cereşti ci fenomene meteorologice (vapori pământeni pe 
care căldura soarelui îi incendiază) care se petrec în atmosfera 
sublunară. Bruno, dimpotrivă, afirmând infinitatea lumilor şi 
ideea unui univers policentric, refuzând aşadar distincţia între 
lumea sublunară şi cea supralunară, consideră cometele corpuri 

cereşti, un fel de planete cu mişcare proprie, deci un argument în 
plus împotriva universului finit aristotelician. Este însă de 
remarcat că atât Aristotel cât şi Bruno (în pofida propriilor 
declarații) explică un fenomen al naturii pornind de la un model 
cosmografie global dat. De-abia cu Galilei (care însă tocmai în 
privința cometelor a greşit) acest demers va fi inversat. 

90. Poziția unui corp din natură are ca reper locul în care 
corpul respectiv (sau o parte a lui) poate să se conserve în mod 
optim. 

91. Pare să fie o aluzie la frecare. 

92. Tema, tratată şi în Despre cauză, este aceea a disparității 
dintre infinitatea universului şi caracterul finit al părților /lumilor 
care populează universul. Aceeaşi disparitate se regăseşte şi la 
nivelul mişcării: mişcarea este infinită doar la nivelul universului 
infinit, la nivelul părţilor alcătuitoare ea este finită. În felul acesta 
cade şi argumentul aristotelic conform căruia un corp infinit ar 
trebui să le imprime părților sale alcătuitoare o mişcare de 
asemeni infinită. 

93. Bruno îl avertizează pe cititor că intră în scenă un 
personaj menit să întruchipeze publicul ideal al noii filozofii, atât 
sub aspect intelectual cât şi moral: pierzând speranţa unei 
înțelegeri din partea profesorilor de la Oxford (subînţeleşi în acest 
fragment), Bruno îşi caută interlocutorii printre intelectualii 
cultivați, legați de matematică şi ştiinţa tradiționale, dar deschişi 
unei confruntări reale de opina şi dispuşi să accepte tezele 
adversarului dacă sunt mai bine fundamentate şi mai coerente. 
Este personajul Albertino care, în lunga dezbatere cu Filoteo, va 
permite confruntarea finală între filozofia aristotelică şi cea 
nolană. 

94. Bruno scrie în manuscris doisprezece (G.A.), dar cel de al 
şaptelea reuneşte în realitate două argumente distincte. 
Traducerea respectă ediția G.A. 

95. E vorba, în termeni aristotelici, de „mişcătorul nemişcat" 
— Divinitatea. 

96. Din existenţa locurilor naturale spre care se îndreaptă, în 
mişcarea lor, elementele. 

97. Lipseşte cel de al optulea argument. 

98. Albertino, recunoaşte singur, cu onestitatea intelectuală 
care îl caracterizează, aporiile acestei argumentații, glumind pe 
tema, foarte serioasă, a raportului dintre „a fi" şi „a putea fi". 
Afirmarea limitării materiei care n-ar fi în stare să ţină pasul cu 
puterea divină pune, consideră Bruno, o limită actului creației şi, 
prin urmare, contrazice însuşi principiul atotputerniciei divine. 

99. Perfecţiunea vieţii sociale constă în dialogul şi 
confruntarea cinstită între oameni diferiți: pornind de la acelaşi 
principiu, perfecțiunea lumii create ar fi ştirbită dacă Dumnezeu 
ar fi creat o singură lume sau lumi atât de depărtate încât să nu 
poată comunica în nici un fel între ele. Această înălțătoare lozincă 
de conviețuire cosmică este însă, cum se va vedea, contrazisă în 
dialogul al cincilea al acestui opus. 

100. Lipseşte cel de al doisprezecelea argument. 

101. Este un argument tomist, ceea ce confirmă formația 
filozofică medievală a lui Albertino. 

102. Aşa cum se va vedea şi din dialogurile succesive, 
cunoscute sub numele de morale, Bruno repropune în alți 
termeni decât cei ai umanismului Renaşterii, tema „demnității 
omului". Deşi, în perspectiva universului infinit, omul nu mai 
este o creatură privilegiată, ci una dintre nenumăratele specii 
generate de natură, imperfecțiunea omului devine o mare forță, 
pentru că ea fundamentează adevărata libertate şi adevărata 
moralitate, care nu e posibilă decât atunci când „a fi" nu mai 
coincide cu „a putea fi". În acest fel omul poate fi mai presus de 
divinitățile adorate de plebe, dependente de locul atribuit lor în 
lumea unică şi eternă a cosmografiei tradiționale. Merită 
observată schimbarea de ton şi patosul de care se aprinde 
exprimarea bruniană de îndată ce priveşte spre utopia unei 
palingeneze morale a umanității. 

103. Tulburătoare această formulare, care anunţă, cu două 
secole mai devreme, ipoteza Kant-Laplace. 

104. Cu convingerea infinității prefacerii universale, Bruno 
priveşte dintr-o nouă perspectivă atât viața cât şi moartea. 
Continuând temele tratate în Despre cauză, în acest dialog 
Noianul aduce în prim-plan legătura organică dintre cunoaştere 
şi etică, pregătind astfel dialogurile succesive. De altminteri, 
printre dovezile că dialogurile italiene nu se alcătuiesc treptat în 
mintea autorului, ci că de la bun început ele formează un proiect 
unitar şi bine definit se poate număra şi aceea că mai multe teme 
majore (printre care şi cea comentată aici) apar în comedia 
Lumânărarul (Candelaio) scrisă puţin înainte de începerea marelui 
ciclu al dialogurilor. (N.O., La soglia dell'ombra) 

105. Bruno face probabil aluzie la tema stoică a distrugerii 
finale a cosmosului prin foc. 

106. Doctrinele filozofice antice deveniseră mai accesibile în 
urma publicării la Basel, în 1533, a operei lui Diogenes Laertios, 
Despre viețile şi doctrinele filozofilor. (J.S.) 

107. Pentru Bruno schimbarea din natură nu înseamnă o 

139 


repetiție identică; dimpotrivă: este o necontenită producere de 
nou, ceea ce întemeiază demnitatea şi valoarea unică pe care o 
are fiecare existență individuală, oricât de efemeră sau măruntă. 
Referirea la Democrit şi Epicur sugerează tocmai legătura cu 
teoria atomistă, unde combinaţiile atomilor erau infinite şi infinit 
altele. 

108. E vorba de astronomi. 

109. Referirile ironice ale lui Bruno ţintesc atât spre textul 
biblic al Facerii cât şi spre teoriile epicureice după care sfârşitul 
lumii se va datora atracției de către vidul din jur, care va 
dezintegra corpurile. 

110. Cum s-a mai văzut, puterea minţii omeneşti de a 
concepe infinitul corespunde, pentru Bruno, însăşi infinităţii 
lumii, este o reflectare a ei. 

111. Lumi locuite. 

112. Linia orizontului i-a făcut pe oameni să creadă că 
spaţiul ar fi finit. Încrezându-se în acest dat empiric, astronomii 
au presupus la rândul lor tot universul limitat de o suprafață 
sferică. Această eroare gnoseologică produce însă efecte 
dăunătoare asupra vieţii civile şi etice, deoarece limitei imaginare 
a universului îi corespunde o limită a vieții omeneşti, viață care s- 
ar termina prin moarte (Pluton) şi ar depinde de capriciile unui 
zeu. Astfel infinitatea lumilor şi a vieţii în univers îl conduce pe 
Bruno la o respingere a escatologiei creştine. 

113. „Rămas-bun” (lat.). 

114. Bruno preia motivul păsării singuratice din Psalmul 
102, 7: „nu mai pot dormi, şi sunt/ca pasărea singuratică pe un 
acoperiş". 

.115. Sonetul va fi reluat parţial şi în Despre eroicele avânturi. 
Pasărea poate să-l reprezinte, ca acolo, pe Acteon, adică pe Bruno 
însuşi (M.A.G.) dar, în lumina aceluiaşi dialog, ultimul din ciclul 
dialogurilor italiene, poate însemna şi inspirația poetică sau 
poezia ca atare. 

116. Este vorba despre filozofia neadevărată, de care acum, 
iată, se eliberează. 

117. Trad. CD. Zeletin, în Sonetul italian în Evul Mediu şi 
Renaştere, Minerva — BPT, Bucureşti, 1970, voi. II, p. 133. 
Ultimul vers în originalul italian înseamnă exact: mi-ai 
însănătoşit inima chinuită. 

118. Trad. CD. Zeletin, op. Cât., p. 134. 

119. Aşa cum explicitează în De immenso et innumerabilibus, 
scris la Frankfurt, în 1591, forța care face toată isprava din 
acesta poezie este Mintea. 

120. Ne-am permis corectarea traducerii lui Zeletin, unde 
acestei strofe i se inversează sensul. La Zeletin strofa sună astfel: 
„=. Ani, luni şi zile, ora jucăuşă/ (copiii vremii), curtea 
temerară/în care-oţel, comori nu m-apărară / şi nici vrăjmaşa n-o 
făcu mieluşă..." 

121. Aşa cum s-a văzut din epistola introductivă, acestor 
interlocutori li se va adăuga, în dialogul al cincilea, Albertino. Cei 
patru pomeniţi aici au diferite roluri: Filoteo (aşa cum s-a văzut şi 
în dialogurile precedente) îl reprezintă pe Bruno însuşi, care în 
majoritatea scrierilor lui se numeşte fie Filoteo fie Teofilo, 
iubitorul de Dumnezeu. Gerolamo Fracastorio (sau Fracastoro) 
fusese un personaj celebru în Renaşterea italiană (1478-1553), 
scriitor, medic şi om de ştiinţă, interesat de numeroase domenii 
ale cunoaşterii şi autor de poeme şi de tratate ştiinţifice. Este 
considerat fondatorul patologiei moderne. Bruno îl alege probabil 
mai ales pentru contactele sale cu Copernic şi pentru că scrisese 
tratatul Homocentrica sive de stellis, publicat în 1538, unde relua 
teoriile astronomice ale lui Eudoxiu. Elpino şi Burchio, inspirați 
poate de personaje reale, rămân totuşi invenţia autorului: Elpino, 
convins la început de teoriile aristotelice, îşi va schimba opinia, 
luminat de explicaţiile lui Filoteo. Burchio, dimpotrivă, este un 
obtuz incurabil şi va stărui până la urmă în neînțelegerea 
argumentațţiei bruniene. 

122. Acest început nu urmăreşte numai efectul literar, de 
vioiciune a dialogului şi de plonjare directă în subiect, ci este şi 
un anunţ metodologic şi teoretic: metodologic, pentru că ne 
avertizează că argumentațţia se va baza mult pe demonstrarea 
absurdității opiniei contrare; teoretic, pentru că ne sugerează de 
la început că discuţia nu se poate baza pe datele oferite de 
cunoaşterea directă, prin simţuri, a realității. 

123. „La obiect, la obiect, dacă nu vă e cu supărare" (lat.). 
Rolul lui Fracastorio este printre altele şi acela de a aduce cât mai 
mult discuția pe tărâmul faptelor, împiedicând-o să alunece în 
vane speculaţii teoretice sau de limbaj. 

124. „Mai domol" (lat.). 

125. Este de remarcat că dezbaterea începe cu afirmarea unei 
anume gnoseologii. Primul argument gnoseologic al lui Bruno 
este că informaţia oferită numai de simţuri este înşelătoare, ceea 
ce pregăteşte mutarea discuţiei din plan empiric în plan 
conceptual. 

126. Purtătoare de stele. 

127. Bruno face o succintă expunere a treptelor cunoaşterii, 
într-o viziune mai degrabă tradiționalista, bazată cu precădere pe 

Aristotel. Aceste trepte sunt: simțurile, rațiunea (discursivă, la 
Aristotel gândirea dianoetică), intelectul (la Aristotel gândirea 
noetică) şi gândirea (care se gândeşte pe sine, în vital. Mente 
[divină], la Aristotel nous-ul divin). lerarhia lor şi respectiva 
depreciere a cunoaşterii prin simțuri e speculată de Bruno pentru 
a justifica apoi argumentațţia strict apriorică a infinității 
universului. 

128. Întrebările lui Filoteo se referă la afirmaţii făcute de 
Aristotel în Fizică, IV, 3, 4 şi 5. 

129. „Lumea nu ar fi deci nicăieri. Totul ar fi în neant" (lat.). 

130. Cel mai îndepărtat de Pământ. 

131. Excepţia pe care o constituia „primul mobil" la definiția 
aristotelică a locului a creat destule probleme comentatorilor 
Stagiritului, atât în Antichitate cât şi în Evul Mediu. Răspunsul 
lui Elpino dovedeşte însă bună lui pregătire filozofică (ştiind că 
argumentul nu-i aparținea lui Aristotel însuşi ci comentatorilor 
lui de mai târziu), ceea ce va face ca el să rămână până la sfârşit 
un adversar interesant pentru Filoteo. 

132. Adică (lat.). 

133. Bruno se referă la Aristotel, Fizica, IV, 5,212 a şi b. 
Aceste afirmaţii ale lui Aristotel fuseseră luate în discuţie şi în 
tratatul De umbriş idearum, scris la Paris, înainte de sejurul 
londonez. Acolo însă ele erau demontate din punctul de vedere al 
structurii definiției, Bruno distingând între definițiile date de 
„logicales", adică de filozofii teoreticieni, şi cele date de „magis 
pbysici!. Ca şi în Cină din Miercurea cenușii, Bruno e atent la 
distincția dintre matematică şi fizică, una operând cu concepte şi 
forme abstracte, cealaltă cu realități concrete şi vii. 

134. Bruno e atent la neconcordanța dintre definiția 
matematică a locului şi definiţia fizică a lucrurilor conținute în el. 
Este emoționant efortul lui Bruno de a nu se depărta de realitatea 
concretă a fenomenelor pe care le ia în discuţie, dar emoţionantă 
e şi distanța care îl separă de gândirea ştiinţifică, la vremea aceea 
în curs de definire prin contribuţiile lui Galilei. 

135. Cuvântul italienesc este „mane' care aici are o conotație 
strict fizică, mai precis se referă la un spațiu, nu neapărat vid, 
care nu opune rezistenţă la mişcarea corpurilor. 

136. Într-adevăr, teoria lui Aristotel presupune un vid infinit 
la exterior, care ar înconjura (în text: hotarul de dincoace) un 
univers finit, delimitat de „coaja" primului mobil. 

137. Într-adevăr, după Aristotel, potenţa de a conţine a 
spațiului ar trece în act numai în porțiunea ocupată de universul 
finit. Aşa cum am văzut deja în epistola introductivă, Bruno 

începe demonstraţia celor două ipoteze care se susțin reciproc: 
omogenitatea spațiului infinit şi infinitatea spațiului omogen. 
Bruno combină, cu sincretismul care îl caracterizează, teza stoică 
a spațiului vid infinit care conține lumea finită, cu teza 
materialiştilor antici privitoare la pluralitatea lumilor, şi cu 
cosmografia coperniciană, lumile infinite ale lui Bruno fiind o 
multiplicare fără sfârşit a modelului heliocentric propus de 
polonez. 

138. După peripateticieni, vidul e totuna cu nimicul, cu 
neantul, şi prin urmare nu are nici potentă. 

139. Platon, Timaios, 52, b-d, şi Aristotel despre Platon, în 
Fizică, IV, 2. 

140. Deşi puţin mai înainte Bruno pedalase pe neajunsul 
simțurilor pentru a cunoaşte adevărul, el nu se desolidarizează 
niciodată de această treaptă de cunoaştere, ea rămânând 
întotdeauna, cum spunea, un prim pas spre un adevăr parțial. 
lată că aici Fracastorio insistă pe ordinea treptelor cunoaşterii, în 
care simțurile precedă rațiunea şi intelectul, şi de aceea, conchide 
el, concluziile raționale care contrazic datele oferite de simțuri nu 
pot fi socotite valabile. Din nou Bruno dă târcoale gândirii 
ştiinţifice. 

141. Oricât de nefiresc poate părea astăzi, recursul la 
judecata de valoare este un argument forte pentru cosmologie 
atât în Antichitatea greacă cât şi în doctrina creştină; şi rămâne 
la fel şi pentru Bruno, când o simte de folos. 

142. Bruno, răsturnând raționamentul lui Aristotel, socoteşte 
că omogenitatea vidului, a neantului, nu este o limită ci, 
dimpotrivă, ea dovedeşte că potenţa de a primi corpuri este 
„răspândită" la fel pretutindeni. Această teorie a spațiului va fi 
dezvoltată şi precizată de Bruno în De immenso et 
innumerabihbus. 

143. Elpinio, sprijinindu-se pe Aristotel, postula o diferență 
ontologică între univers şi vidul care îl înconjoară. Recunoaşterea 
uniformității spaţiului, spre care îl împinge Filoteo, îl va mina 
fatalmente spre concluziile adversarului. 

144. Credem, împreună cu M.A.G. şi cu J.S. că replica 
aceasta este, în fapt, rostită de Filoteo. Nu este singura neglijență 
de care dă dovadă Bruno şi credem că nu trebuie căutate alte 
explicaţii sofisticate acestei permutări de roluri. 

145. E important de remarcat felul în care Bruno, consecvent 
cu gnoseologia lămurită anterior, mută demonstraţia din planul 
experienţei în cel al intelectului, demonstrarea infinității lumii 
devenind o chestiune de logică. 

146. Bruno se foloseşte — dar în sens contrar — de demersul 
Sfântului Toma d'Aquino, care făcea din bunătatea acţiunii divine 
premisa teoretică a existenței unei singure lumi. Bruno trece din 
planul ontologic în cel axiologic tocmai pentru a demonstra 
infinitatea lumilor. 

147. Termenul italienesc este „simulacro", încetățenit în 
limbajul platonicienilor şi neoplatonicienilor, şi desemnează 
universul material. 

148. Termenul italian este „presenza". Bruno reia aici, pentru 
a o nega, teoria (neoplatonică antică dar preluată şi în Evul 
Mediu, anume a universului ca „emanaţie") disimetriei între 
divinitate şi univers, acesta din urmă fiind o imagine, o copie 
degradată a chipului divin. Sfântul Augustin, iar mai târziu mai 
mulți teologi de inspiraţie franciscană resping această disimetrie 
şi afirmă că, dimpotrivă, lumea creată este forma privilegiată de 
exprimare a divinității, în ea străluceşte chipul lui Dumnezeu. 
Această perspectivă creaționistă, deşi la origine se îndepărta de 
platonism, va contribui alături de acesta la cultul făptuirii 
artistice specific Renaşterii, în pofida neînchipuitei lui îndrăzneli 
în gândire, Bruno rămâne un om al Renaşterii. 

149. În replică sa, Elpino ridicase obiecţia Sfântului Toma la 
teoria infinităţii lumii, anume că ea leagă perfecțiunea lumii 
create de mărimea ei (fizică). Teofilo evită însă greşeala: 
perfecțiunea creaturii divine nu constă în cantitate ori 
dimensiune, ci în varietatea infinită germinată la infinit din 
unitatea originară. Este esenţială această deplasare a lui Bruno 
dinspre dimensiune spre mişcare şi vitalitate, adică dinspre o 
viziune statică spre una dinamică ce înglobează în sine şi 
coordonată temporală. 

150. Este tot o afirmaţie a Sf. Toma d'Aquino după care 
universul finit cuprinde totalitatea materiei. 

151. Termenul este folosit în epocă nu numai de Bruno 
pentru învățații (numiţi alteori şi pedanţi) care iubesc speculația 
în sine, virtuozitatea intelectuală, şi nu urmăresc aflarea 
adevărului. 

152. Ca în Despre cauză, principiu şi unu, Bruno susţine 
deplina suprapunere a infinitei potente (capacități) şi a infinitului 
act de a exista. 

153. „Niciunde, nici într-un loc" (lat.). 

154. Cum pentru aristotelicieni pe de o parte „loc" şi „corp" 
coincid, iar, pe de altă parte, se neagă atât existenţa vidului cât şi 
posibilitatea unei cantități infinite de materie, urmează că trebuie 
să existe un corp ultim, care este locul tuturor lucrurilor, dar 

care el însuşi nu este în nici un loc. 

155. „Undeva' (lat.). 

156. Un argument al Sfântului Toma împotriva multitudinii 
lumilor era acela că nici o lume, din cele presupuse nenumărate, 
neputând cuprinde toată materia, n-ar fi perfectă. Bruno 
consideră că, dimpotrivă, fiecare existenţă individuală este în sine 
perfectă, iar perfecțiunea ei nu ştirbeşte cu nimic perfecțiunea 
celorlalte. 

157. În Despre cauză, principiu şi unu accentul demonstraţiei 
cădea mai puţin pe cauza primă, Dumnezeu, şi mai mult pe 
universul desfăşurat, efect al acesteia; aici, pentru explicarea 
efectului, Bruno e obligat să se întoarcă cu insistenţă la problema 
crucială a substanței divine, argumentaţia sa deplasându-se 
acum dinspre filozofia naturii spre teologie. Într-adevăr, aici 
începe a doua parte a dialogului întâi, unde se ia în discuţie 
puterea activă a cauzei eficiente. 

158. Punctul de pornire a demonstraţiei lui Bruno este 
perfectă simetrie între infinitatea potentei şi infinitatea actului. În 
opozițiile pe care le cuprinde această serie de întrebări Bruno se 
adapă la surse filozofice diferite: imaginea de origine hermetică a 
lui Dumnezeu că „sferă infinită", axioma aristotelică a 
disproporției dintre divinitatea infinită şi universul finit, şi tema 
plotiniană a universului ca imagine a tatălui (părintelui). 

159. O filozofie este bună, pentru Bruno, nu doar dacă arată 
adevărul, ci şi dacă serveşte armoniei sociale, dacă are, adică, un 
efect practic pozitiv asupra vieţii asociate. Bruno pare să sugereze 
aici că o filozofie greşită ar fi, între anumite limite, tolerabilă dacă 
ar avea aceste efecte pozitive. Dacă e şi greşită şi nici nu ajută la 
armonia socială este însă intolerabilă. 

160. Ca şi în Despre cauză, Bruno preia din Cusanus 
binomul complicația — explicatio, primul termen însemnând că 
totul este în Dumnezeu unul, cel de al doilea, că Dumnezeu este 
în toate. Pentru Bruno explicatio este însă procesul infinit de 
producere a existențelor individuale finite. 

161. Pasajul este fără îndoială greu. Credem că Bruno face 
aici distincție între infinitatea divinității şi infinitatea cosmosului, 
acesta din urmă fund într-un continuu proces de generare şi 
primenire de existente finite; infinitatea este a procesului şi a 
spaţiului care îl găzduieşte şi nu a existenţelor ca atare care, ca 
orice lucru material, sunt finite şi au dimensiuni. 

162. Universul infinit nu este pentru Bruno alcătuit din părți, 
el este o infinitate dimensională. Lumile de care vorbeşte Noianul 
nu sunt părțile acestui infinit, ci sunt existenţe finite care se află 

într-un număr infinit înăuntrul lui. Spre deosebire de universul 
infinit care găzduieşte o infinitate de lumi finite, Dumnezeu este 
ca şi în textele patristice, oricând, oriunde şi în întregime infinit. 

163. Tema coincidenţei între vrerea şi puterea divină, 
preluată de Bruno de la Cusanus, este folosită pentru a şterge 
disimetria dintre Creator şi creaţie. 

164. În infinitatea divină, spre deosebire de cea cosmică, nu 
există diferenţă între a vrea, a putea şi a face sau, mai exact, 
acestea trei alcătuiesc un tot unic. La fel, libertatea şi necesitatea 
sunt, în cazul divinității, unul şi acelaşi lucru. (M.A.G.) 

165. Această formulă condensează perfect argumentațţia lui 
Bruno şi ea revine nu numai în operele latine de mai târziu dar şi 
în declarațiile făcute de el dinaintea tribunalului Inchiziției atât la 
Veneţia cât şi la Roma. (L.F.) Ecouri ale acestei idei se regăsesc în 
piesa Antoniu şi Cleopatra scrisă de Shakespeare la opt ani după 
moartea Noianului. (J.S.) 

166. Înțelegerea deplinei coincidenţe dintre putinţa, voinţa şi 
fapta divină permite, după Bruno, o mai profundă cunoaştere a 
lumii şi divinității din partea filozofilor, căci ei caută adevărul. 
Teologii, însă, care trebuie să se preocupe în primul rând de viața 
cetăţii, deşi au înțeles acest adevăr, fac bine dacă nu îl acceptă 
nici nu-l recunosc public, pentru că ei se tem — pe bună dreptate 
— de periculoasele sale efecte sociale: identitatea atributelor 
divine ar putea fi tradusă fără discernământ de către oamenii 
simpli în neîncrederea în liberul arbitru, în încrederea într-un 
destin prescris şi, de aici, în deresponsabilizarea față de propriile 
fapte. Revine aici, aşadar, la un nivel mai adânc, tema diferenţei 
dintre „limbajul" filozofilor şi cel al teologilor, expusă în Cină din 
Miercurea cenuşii, şi se anunţă polemica antiprotestantă din 
Alungarea bestiei triumfătoare. 

167. Reapare grija care îl frământa necontenit pe Bruno, 
anume efectul moral şi social pe care îl poate avea filozofia. Aici 
însă el părăseşte tonul polemic şi referirile autobiografice din 
dialogurile precedente şi, împletind meditaţia cosmologică cu cea 
ontologică, indică drept cauză a decăderii societății din vremea lui 
(temă care va reveni în forță în dialogurile următoare), aroganța 
teologilor „răi'. Aceştia se fac vinovaţi de a fi amestecat limbajul 
moralei cu cel al adevărului, fără a-l servi totuşi pe acesta din 
urmă. Dimpotrivă, nerăstălmăcit, adevărul teoriei proprii, 
consideră Noianul, serveşte binele cetății: deoarece el respinge 
atât imaginea unui Creator trândav cât şi pe cea a trândavei 
credințe reformate, care neagă valoarea faptelor bune. 

168. Sunt posibile laolaltă, pot conviețui. Am păstrat 

cuvântul italian (compossibile) deoarece, după Bruno, el va deveni 
un termen filozofic recunoscut, folosit şi de Leibniz. (J.S.) 

169. Cum am mai văzut, coincidența dintre atributele divine 
este, pentru Bruno, premisa infinității lumii. 

170. Comentatorii lui Bruno cred că Noianul face aluzie la 
afirmaţiile lui Aristotel în Fizică, VIII, 6 şi XII, 7. Dar tot ei atrag 
atenția asupra textelor aristotelice care circulau în vremea lui 
Bruno, contaminate de comentariile lui Averroes şi sensibil 
diferite de textele pe care le are la dispoziţie cititorul de azi. Aici 
Bruno vorbeşte despre potenţa divină infinită, în vreme ce pentru 
Aristotel primul mobil exclude orice potentă, principiul divin fiind 
nemijlocit act. (M.A.G. şi J.S.) Revenind însă la Aristotelul lui 
Bruno, Stagiritul afirma că divinitatea ar putea mişca orice corp 
instantaneu (astăzi, grație filmelor SF, am putea spune că le-ar 
teleporta); dar experienţa arată că toate corpurile (aştri, 
viețuitoare, orice) se mişcă într-un timp mai mult sau mai puţin 
lung, asta însemnând că principiul motor e extensiv, pentru că 
perpetuează veşnic mişcarea sferelor, dar nu intensiv, deoarece 
nu imprimă niciodată o mişcare infinit de puternică. 

171. Dacă voința divină poate restrânge actul în raport cu 
potența, de pildă poate limita mişcarea potenţial infinit de rapidă, 
poate, de asemeni limita — socoteşte Elpino — şi potența de 
creație infinită la creația unei singure lumi. 

172. Ideea voinţei divine egale cu potenţa divină îi este 
atribuită lui Bruno şi de acuzatorul său venețian, Giovanni 
Mocenigo. (L.F.) 

173. Observaţia lui Elpino e corectă: nu poți să afirmi 
coincidența dintre potenţa şi actul divin şi în acelaşi timp să 
accepți mişcarea limitată şi măsurabilă a corpurilor cereşti. 

174. În Cină din Miercurea cenuşii, unde Bruno vorbeşte de 
un suflet imanent fiecărui corp şi care este principiul mişcării 
acelui corp. În felul acesta problemă primului motor este 
eliminată, iar odată cu ea este eliminată şi ierarhia cauzelor 
eficiente şi a efectelor acestora. Pulverizării totale a unității 
universului prin abolirea relațiilor de cauzalitate, Bruno îi opune 
existența unui principiu psihic unic, sufletul lumii, din care se 
împărtăşesc toate sufletele individuale. Ideea (de altminteri 
platonică) va apărea şi la Campanella. 

175. În viziunea tradiţională (precopernicană) aştrii sunt 
corpuri inerte care se mişcă deoarece sunt antrenate de sferele 
care le conţin şi care îşi derivă mişcarea (gradat) de la primul 
mobil. Nouă viziune cosmică a lui Bruno, sprijinindu-se în parte 
pe recentul model copernican, apare deja explicitată în Cină din 

Miercurea cenugşii. 

176. Bruno reia ideea că potența imaginaţiei nu poate fi 
superioară potentei naturale. Capacitatea omului de a-şi închipui 
spații şi cantități infinite nu este decât reflexul sau „umbra" care 
reproduce înlăuntrul omului potența infinită care se desfăşoară 
în infinita existență materială a universului. 

177. În Despre cauză, principiu şi unu, dialogul al treilea. 

178. La nivelul divinității, a concepe se identifică cu a crea. 
Oricărei idei divine („speţe inteligibile") îi corespunde o existență 
reală, ceea ce înseamnă că dacă Dumnezeu poate concepe 
infinitul, acesta există cu necesitate şi e real, nu doar imaginar. 

179. În denunţul său, Giovanni Mocenigo pomeneşte şi de 
faptul că Bruno ar fi afirmat în fața lui că Dumnezeu are tot atâta 
nevoie de univers pe cât are universul de Dumnezeu şi că 
Dumnezeu n-ar fi nimic fără univers. (L.F.) 

180. Exemplul este luat din Aristotel, Despre suflet, II, 4,416 
a. 

181. Bruno vrea să spună că dacă ar fi finită, lumea nu ar 
putea fi veşnică: afirmaţie care rezistă numai în cazul admiterii 
uniformității ontologice a lumii (adică nu şi în viziunea faliilor 
ontologice aristotelice). 

182. Bruno se foloseşte constant de argumente aristotelice pe 
care le întoarce împotriva Stagiritului: conform fizicii aristotelice, 
vidul ar provoca dezintegrarea imediată a corpurilor. 

183. Timaios, 52 a-b. 

184. Orice lucru finit este finit în raport cu o realitate 
exterioară care îl limitează şi de aceea, consideră Bruno, însăşi 
existența unei frontiere a universului implică existenţa altei 
realități care îl delimitează. 

185. Fizică, IV, 5, 212 b; IV, 8, 214 b. 

186. Fizică, IV, 6, 213a-213b. 

187. Distingând între lume şi univers, Bruno se îndepărtează, 
într-adevăr, de aristotelicieni, şi se inspiră din stoici şi epicurei. 

188. Sursa principală a lui Bruno în privinţa filozofiei stoice 
şi a celei epicuriene pare să fie Diogenes Laertios. 

189. Bruno vrea să spună: universul. 

190. Pentru Bruno, aşa cum se va exprima explicit în Acro- 
tismus camoeracensis, vidul nu este neant, ci este spațiul în care 
sălăşluiesc corpurile, este un receptacul. În privinţa identificării 
aerului cu eterul, are, în decursul timpului, nu puține ezitări, 
uneori diferențiindu-le, alteori identificându-le. 

191. Termenul, cum am mai văzut, are la Bruno un sens 
depreciativ şi nu este legat de doctrina sofiştilor. 

192. Aristotel, Fizica, IV. 

193. Bruno reia aici un procedeu tipic scolasticii, acela de a 
începe cu expunerea tezei proprii (Dialogul întâi) pentru a 
continua apoi (Dialogul al doilea, de față) cu respingerea tuturor 
argumentelor contrarii: într-adevăr, Elpino înfăţişează rând pe 
rând argumentele împotriva infinității universului expuse de 
Aristotel în Despre cer (L 3-7) care sunt unul câte unul respinse 
de Filoteo. 

194. Elpino nu citează întocmai textul lui Aristotel. 
Traducerea noastră urmează textul brunian. 

195. Aristotel pornea de la observaţia directă a mişcării 
circulare a aştrilor în jurul pământului. Bruno, care — aşa cum 
s-a văzut din Cina din Miercurea cenuşii — este un susținător al 
teoriei co-pernicane şi porneşte de la premisa aparențţei 
înşelătoare a mişcării aştrilor în jurul Pământului, presupune că 
şi sfera stelelor fixe este tot o aparenţă şi că în realitate aştrii se 
mişcă liber într-un spațiu infinit. Socotind că însuşi Copernic 
reafirmase imobilitatea sferei stelelor fixe, îndrăzneala imaginației 
lui Bruno este demnă de toată admiraţia. 

196. Aristotel, Fizica, VIII, 3, 254 a. 

197. Aristotel, Despre cer, I, 6,273 a — 274 a. Repetăm: 
Bruno nu citează exact şi complet din Aristotel. 

198. Idem. 

199. Bruno repetă aici criticile cosmologiei finitiste şi 
argumentele în favoarea celei infinitiste aduse de Cusanus în De 
docta ignorantia, II, 11-12. Aceeaşi argumentare va reveni în De 
immenso II, 3. (J.S.) 

200. Aristotel, Despre cer, I, 7, 274 a — 274 b. Un corp infinit 
nu poate fi compus din părți neomogene deoarece fiecare dintre 
cele cinci elemente de bază este dotat de la natură cu un alt tip 
de mişcare. 

201. Şi ipoteza unui corp infinit compus din părți omogene e 
socotită greşită deoarece, în acest caz, acest corp ar avea o unică 
mişcare infinită. 

202. Aristotel, Despre cer, |, 7, 274 b. 

203. Aristotel, Fizica, IV, 6, 213 a - 213 b. Aici Aristotel, 
alături de Democrit, îl pomeneşte pe Leucip, nu pe Epicur. 

204. Deşi tema este evident cea a gravitaţiei, cauzalitatea 
mişcării este evident inversată: nu corpul mare „îl atrage" pe cel 
mic, ci corpul mic are prin natura lui tendinţa de „a merge" spre 
cel mare de acelaşi fel cu el. 

205. După Bruno, ca orice alt corp natural, Pământul este şi 
el însuflețit. Ideea apărea, de altfel, şi în dialogurile italiene 

precedente. 

206. Materia, substanţa. 

207. Al lui Aristotel. 

208. Cele două adjective trebuie înțelese aici în sensul lor 
matematic. 

209. Aristotel, Despre cer, I, 7,274 b. Argumentul lui Aristotel 
este valabil şi astăzi (după părerea lui Stephen Hawking în Scurtă 
istorie a timpului: de la Big Bang la găurile negre). 

210. V. nota 208. 

211. Argumentele lui Aristotel presupun un infinit structu- 
ralmente omogen. Bruno, aşa cum s-a văzut şi în dialogurile 
precedente (şi cum va afirma şi în dialogurile succesive, 
cunoscute sub numele de morale), pune la temelia întregii sale 
teorii demnitatea fiecărei existențe individuale în parte. Aşadar 
discontinuitatea infinitului la Bruno nu trebuie crezută o 
găselniță care eludează un argument aristotelic tare, ci ţine de 
însăşi esența ontologiei Noianului, anume de universul conceput 
ca o totalitate vie compusă din „organe' distincte, infinite la 
număr şi infinit de variate, care se creează şi se distrug continuu. 
Între tot şi părți, la Bruno, există o fundamentală disimetrie. 

212. Tot al lui Aristotel. 

213. Aristotel, Despre cer, |, 7, 274 b. 

214. Idem. 

215. Idem. 

216. Op. Cât., I, 7, 275a. 

217. Este vorba de distincţia între mişcarea rectilinie şi cea 
circulară, prima fiind, şi după Aristotel, finită, iar cealaltă 
infinită. 

218. Aristotel, Despre cer, |, 7, 274 b. 

219. Op. Cât., I, 7, 275a. 

220. Aristotel, op. Cât., I, 6, 274 a (dar şi Fizica, VIII, 1, 252 a: 
„Dar infinitul n-are nici o proporţie cu finitul'”). Afirmația 
aristotelică a imposibilității de a stabili un raport între infinit şi 
finit, preluată în Evul Mediu şi reântărită de scolastică, este unul 
dintre pilonii ontologiei creştine medievale. 

221. Aristotel, Despre cer, |, 7, 275 a. 

222. Aristotel, Fizica, III, 3, 202 b. 

223. Termenul folosit atât în tălmăcirea română cât şi în cea 
franceză a textului aristotelic este, la fel cu cel folosit de Bruno şi 
de traducătorul său francez, cel de „pasiune'. 

224. Aristotel, Despre cer, |, 7, 275 a. 

225. Parasanga era o măsură de lungime la vechii perşi, de 
aproximativ şase kilometri. 

226. În acest pasaj, Bruno îşi ia câteva precautii 
terminologice pentru a evita aporiile infinitului. După Noian, 
acestea apar ori de câte ori se aplică concepţiile finitiste la infinit. 
Tradițional, numărul era conceput ca o multiplicitate de unități 
şi, din această pricină, era cu necesitate finit (ca totalitate 
desăvârşită), iar numărul infinit apărea ca o contradicţie în 
termeni (v. şi Aristotel, Fizica, III, 5, 204 b). Una dintre axiomele 
lui Euclide stipulând că întregul este mai mare decât partea, orice 
tentativă de a concepe un număr infinit sau, precum sfântul 
Augustin, o infinitate de numere finite, încalcă această axiomă. 
Pentru a ieşi din acest impas Bruno face distincţia între părțile 
din infinit şi părțile infinitului. În secolul al XIX-lea de abia, 
matematicieni precum Bolzano, Dedekind, Frege şi Cantor au 
propus o redefinire a conceptului de număr, punând accentul nu 
pe însumarea unităţilor ci pe structura totalităţii (teoria 
mulțimilor), conferind realitate infinitului matematic. 
Recunoscând, ca şi Bruno, dificultățile numeroase care se nasc 
din aplicarea conceptelor finitiste infinitului, ei au înlocuit, în 
cazul infinitului, noțiunea de egalitate (valabilă numai pentru 
lucrurile finite) cu cea de echivalență. Această distincție permite 
să înțelegem că, deşi în ceea ce priveşte finitul, întregul nu poate 
fi niciodată egal cu o parte a sa, în ceea ce priveşte infinitul, 
întregul poate fi echivalent cu una dintre părțile sale. (J.S.) 

227. Părţile finite sunt comensurabile unele cu altele, nu cu 
infinitul. Obiecţiile lui Aristotel după care infinitul nu este 
comensurabil cu finitul nu au relevanţă, după Bruno, deoarece 
Noianul nu vorbeşte de părți finite ale infinitului, ci de părți finite 
aflate în interiorul unei totalități infinite. 

228. Infinitului conceput pe cale logică de Aristotel şi văzut 
că o totalitate uniformă unde totul se identifică, Bruno îi opune 
infinitul natural, fizic, rezultat al continuei germinări şi 
desfăşurări a materiei în totalitate vie. 

229. În viziunea lui Bruno, infinitatea, ca realitate fizică, 
poate fi concepută numai extensiv, în desfăşurare, deoarece, cum 
s-a mai văzut, există o disimetrie de nemântuit între Dumnezeu şi 
univers: divinitatea implică infinitatea extensivă şi intensivă, în 
vreme ce universul o implică numai pe cea extensivă şi de aceea 
lupta infinită între contrarii infinite se materializează în continuă 
dezagregare şi agregare a părților, a atomilor. 

230. Deplasând discuţia de la nivelul părților la cel al 
întregului, Bruno arată că infinitatea intensivă a două elemente 
contrarii aflate în luptă se traduce într-o perfectă nemişcare. 

231. Elpino face aluzie la Aristotel, Fizica, III, 5, 204 b, dar 

citează aproximativ, în textul Stagiritului — cel puţin cum este 
cunoscut astăzi — exemplul se referă la foc şi la aer. 

232. Perspectiva lui Bruno este de tip, am spune, biologic: în 
interiorul infinitului, infinita luptă a contrariilor generează în 
continuu existente finite. 

233. Aristotel, Despre cer, I, 7,275 b. Prin sensibil se înțelege 
care poate fi cunoscut cu ajutorul simţurilor. 

234. Idem. 

235. Bruno reia aici o temă importantă, tratată şi în Cină din 
Miercurea cenugşii, care luminează istorismul Renaşterii şi anunţă 
totodată apropierea modernităţii: după Bruno limitele cosmologiei 
aristotelice se datorează limitelor cercetării ştiinţifice din 
Antichitate; fixând limita universului la sferă stelelor fixe, 
Aristotel nu făcea, după Bruno, decât să traducă în plan metafizic 
rezultatele la care ajunseseră astronomii vremii lui. 

236. Părerea lui Bruno, de altminteri corectă, este că filozofii 
de după Aristotel, prizonieri ai modelului propus de Stagirit în 
Despre cer, pentru a explica observaţiile directe, tot mai complexe, 
ale astronomilor, s-au văzut siliți să complice tot mai mult acest 
model. 

237. Bruno se referă aici, credem, la efectul de perspectivă — 
atât de obsesiv în Renaştere. 

238. Bruno (în măsura în care putem socoti că Elpino 
reprezintă în acest moment vocea autorului) foloseşte cu o anume 
uşurinţă termenii de „aer" şi „eter'. Sensul rămâne totuşi clar şi 
clară rămâne şi respingerea ideii aristotelice de „vid" ca „nimic". 

239. Elpino subliniază aici legătura strânsă care există între 
infinitatea universului şi numărul infinit de lumi care se află în 
univers. 

240. Într-o ordine specifică discursului scolastic, Bruno, 
după ce a înlăturat una câte una obiecțiile lui Aristotel, reia 
prezentarea propriei cosmologii. 

241. Bruno depăşeşte în această viziune nu doar cosmologia 
aristotelică şi ptolemaică, ci chiar şi pe cea copernicană (lucru de 
altminteri exprimat limpede încă de la primul dialog italian, Cina 
din Miercurea cenușii). Şi cu toate că el rămâne dincoace de 
granița ştiinţei moderne, zborul gândirii lui este admirabil! 

242. Aluzie la inteligenţele angelice care, în cosmologia 
medievală, mişcau sferele cereşti. 

243. Cum s-a văzut şi din Epistola introductivă, Bruno se 
referă îndeosebi la linia filozofică Democrit-Epicur-Lucreţiu. 

244. Aşa cum se va vedea şi mai bine din dialogurile morale, 
la Bruno cosmologia şi etica sunt strâns unite, principiul care 

guvernează continua perindare a materiei-viaţă guvernând şi 
viața oamenilor; iar în fața acestui proces perpetuu toate 
existențele individuale, şi deci toate ființele omeneşti, sunt perfect 
egale. 

245. Teoria epiciclurilor salva circularitatea mişcării aştrilor. 

246. Cosmologia infinitistă a lui Bruno tinde să relativizeze 
toate observaţiile astronomice directe. (J.S.) 

247. Aşa cum se vede şi în Cină din Miercurea cenuşii, Bruno 
interpretează textul lui Copernic într-o manieră foarte personală: 
el plasează Pământul şi luna împreună pe un acelaşi epiciclu, iar 
Venus şi Mercur, de asemeni împreună, pe un alt epiciclu, 
ambele epicicluri descriind un acelaşi cerc (deferent) în jurul 
Soarelui, dar situându-se în poziții diametral opuse față de acest 
astru. (J.S.) 

248. Bruno, cum s-a mai văzut, se opune cosmologiei 
aristotelice caracterizate de omogenitate a cerului, propunând în 
locul acesteia infinita varietate care caracterizează infinitele lumi 
şi infinitele existente individuale. 

249. Modelul cosmologic al lui Bruno presupune, cum am 
mai văzut, o infinitate de sisteme solare asemănătoare celui 
configurat de Copernic, după ce a şters cu totul din acesta cerul 
stelelor fixe. 

250. Exemplul corăbiei era amplu prezentat şi ilustrat în 
Cină din Miercurea cenușii. 

251. Bruno pare să se refere la Lucrețiu, De rerum natura, 
592-609. 

252. Explicaţia lui Bruno se bazează pe observaţiile făcute cu 
ochiul liber până în acea vreme şi pornesc de la părerea comun 
împărtăşită în vremea sa că stelele sunt corpuri de foc, în vreme 
ce planetele (pământurile, cum le numeşte el) sunt corpuri opace 
care însă reflectă lumina soarelui care stă în centrul fiecărui 
sistem. 

253. Bruno reproduce, din nou incorect, textul lui Cusanus 
(De docta ignorantia, II, 12). 

254. Cusanus, ibidem. 

255. Admirația lui Bruno pentru Cusanus apare în repetate 
rânduri şi în dialogurile precedente. 

256. Bruno insistă din nou pe diferența dintre ştiinţele 
naturii şi abstracțiunile matematice. Referirea la căldură şi frig 
readuce în discuţie o temă fundamentală a lui Bernardino 
Telesio, din De rerum natura juxta propria principia, lucrare pe 
care Bruno o cunoştea bine. 

257. Bruno reia aici o teorie optică deja prezentată în Cină 

din Miercurea cenușii. În temeiul ei deduce că n-ar exista o 
diferență fundamentală între stele şi „pământuri' (diferenţa ar fi 
doar aceea că stelele sunt surse directe de lumină, iar 
„pământurile" sunt surse indirecte), corpurile luminoase fiind cu 
toatele lumi vii şi locuite. 

258. Atribuind strălucirea stelelor unei substanţe diferite de 
cele pământeşti, cosmologia peripateticiană introduce un concept 
străin de planul empiric. 

259. Este limpede că Bruno vrea să sublinieze că între 
fenomenele de pe pământ şi cele din cer nu există diferenţă, în 
ambele locuri strălucirea depinzând de aceiaşi factori şi având 
aceleaşi aparente. 

260. Revine triada gnoseologică, aceea care la Bruno conduce 
la cunoaşterea adevărului. 

261. Fracastorio reproduce aproape literal un pasaj din 
introducerea lui Averroes la Fizica lui Aristotel. (N.T.) 

262. În Despre cauza Bruno a dezvoltat deja teoria lui 
privitoare la natură divină a materiei-viață din care se generează 
la infinit lumi şi existenţe individuale. 

263. Burchio rezumă aici cosmologia aristotelică. 

264. Relativitatea optică a mişcării era o temă importantă 
abordată de Copernic şi expusă de Bruno şi în Cina din Miercurea 
cenușii. 

265. Relativizând percepția mişcării, Bruno anulează ideea de 
centru, care ar fi doar o iluzie a simțurilor şi tinde să relativizeze 
chiar şi mişcarea circulară a aştrilor, depărtându-se astfel nu 
doar de teoria aristotelică dar şi de cea coperniciană. 

266. Comentatorii lui Bruno (M.A.G.) tind să creadă că în 
acest pasaj Bruno îl confundă pe filozoful cirenaic Hegesias, 
discipolul lui Aristip, cu filozoful pitagorician Hicetas care afirma 
că Pământul s-ar roti în jurul propriei axe. (J.S.) 

267. Afirmația se bazează pe interpretarea dată de Aristotel 
(Despre cer, Il, 13, 293 b) unei afirmaţii ambigue făcute de Platon 
în Timaios (40 b-c), interpretare reluată ulterior şi de alți 
comentatori. Bruno va reluă cu convingere această atribuire şi în 
De immenso III, 9. 

268. Inalterabilitatea cerurilor este aşadar, după Bruno, o 
iluzie a simțurilor noastre care, la distanţe prea mari, nu pot 
percepe decât strălucirea luminii şi nu şi continua frământare şi 
preschimbare a fiecărui astru. 

269. Bruno trasează cu energie atât limitele gnoseologice cât 
şi ontologice ale experienţei umane: varietatea infinită a 
aspectelor şi mişcărilor aştrilor, ascunse de lumina emisă de 

aceştia, este destinată să rămână imperfect cunoscută atât din 
cauza slăbiciunii simțurilor noastre, cât şi din cauza disproporției 
între viața omului şi viața marilor corpuri cereşti. 

270. Diferenţa dintre percepţia unui corp opac şi a unuia 
luminos, teoretizată şi în Cină din Miercurea cenuşii, este folosită 
aici pentru a sublinia relativitatea totală a informaţiilor oferite de 
simțuri. 

271. Nici rațiunea nici simțurile, susține Bruno, nu pun în 
discuţie uniformitatea naturii, continuitatea dintre lumea terestră 
şi cea cerească. 

272. Burchio se referă la ierarhia rigidă promovată de 
doctrina creştină şi intrată în conştiinţa comună, după care ar 
exista o ordine precisă şi ascendentă, în trepte de o mereu mai 
mare perfecțiune, care urcă de la lumea sublunară alterabilă şi 
coruptibilă, la cea supralunară, eternă şi incoruptibilă. Această 
scară ierarhică priveşte atât ontologia (elementele şi mişcările 
corpurilor) cât şi axiologia (domeniile binelui şi frumosului). Este 
de remarcat că relativismul lui Bruno le zdruncină pe ambele: 
zdruncină, înainte de Kepler şi de Galilei, tradiționala 
componentă estetică a cosmologiei, şi neagă ordinea morală a 
lumii aşa cum este, pentru a propune, în perspectiva lumii aşa 
cum poate fi făcută de om, şi o radicală reformă morală (în 
următoarele dialoguri italiene, cunoscute sub denumirea de 
„morale"). 

273. Se simte pas cu pas cazna lui Bruno de a formula 
anumite idei în lipsa unei terminologii ştiinţifice. Aici dă târcoale, 
şi nu pentru prima dată, noţiunii de lege a naturii, pe atunci încă 
nedefinită neechivoc. Legea naturii la care se referă Bruno aici, 
sugerată şi în dialogurile precedente, derivă din concepția sa 
vitalistă: ea se opune schemei geometrice fixe şi eterne în care a 
zidit Aristotel mişcările aştrilor şi ar fi, după el, aceea că, orice 
corp fiind viu, centrul în jurul căruia se roteşte nu este neapărat 
acelaşi şi în acelaşi loc, ci este locul identificat în orice moment 
de acel corp ca sursă a vieții sale. 

274. Citeşte: ce natură o face, ce ştiinţă o verifică, ce simț o 
dovedeşte. 

275. Întrebarea lui Burchio e plină de miez: ea se referă la 
cele patru elemente primordiale şi la caracteristicile fiecăruia. 
Răspunsul lui Fracastorio pare în primul moment uluitor (în 
termeni moderni este ca şi cum ar spune „pe mine nu mă 
interesează chimia, eu discut numai din punct de vedere fizic”), 
mai ales pentru un gânditor că Bruno care aspiră la totalitate. În 
realitate însă, ceea ce sugerează Fracastorio este că greşeala nu 

stă în identificarea unor elemente primordiale — identificare care 
poate avea cel puţin o valoare taxonomică; greşeala stă în 
aşezarea fixă a acestor patru elemente, adică în conceperea 
universului într-un echilibru perfect, nemișcat, rigid şi etern, în 
timp ce după Noian universul este dinamic, viu şi în continuă 
prefacere a părților sale alcătuitoare. 

276. Ideea că apa ar fi agentul care conferă coeziune 
corpurilor compuse fusese expusă de Aristotel în Meteorologicele, 
IV, 6, 382 b — 385 b. Dar şi Fracastorio, persoană reală, tratase 
acest subiect — pe care Bruno îl reia şi în De immenso, V, 11 — 
în De sympathia et antipatia rerum, X. (J.$.) 

277. Aristotel, Meteorologicele, I, 3, 339 b. 

278. Bruno foloseşte ironic, cu referire la Aristotel, fraza lui 
Horaţiu „uneori mai moțăie şi bunul Homer" (Arta poetică, 359), 
răsturnându-i sensul: Aristotel doar dacă doarme nu poate greşi. 

279. Greutatea sau uşurinţa nu sunt, după Bruno, inerente 
fiecărui element ca atare, ci ele apar numai ca urmare a unirii şi 
combinării elementelor între ele. 

280. Platon face, într-adevăr, această referire în Phaidros 
(109 b-e), preluată poate din neopitagoricianul Timaios, legată de 
o tematică de ascendență pitagoriciană. 

281. Bruno face aluzie aici la o temă importantă a cugetării 
sale, disproporţia între adevăr şi vorbe: lumea se află, după 
Bruno, într-o gravă criză a cunoaşterii, unde adevărul chiar rostit 
nu mai este recunoscut sau crezut sau, în cel mai bun caz, este 
interpretat în mod metaforic. Nu întâmplător dialogul următor, 
Alungarea bestiei triumfătoare, primul dintre dialogurile morale, 
începe cu declaraţia că el va spune tuturor lucrurilor pe numele 
lor adevărat. 

282. Mitul platonic din Phaidros era adus în discuţie şi în 
Cină din Miercurea cenuşii, cu scopul de a ataca distincţia 
aristotelică dintre substanţa cerurilor şi substanţa lumii 
sublunare. Aici acelaşi mit vine să confirme doctrina vitalistă 
după care în universul viu sunt conținute infinite sisteme 
înăuntrul cărora trăiesc, după cicluri analoge, infinite existențe 
individuale. 

283. Este vorba de straturile inferioare ale atmosferei, în care 
se petrec fenomenele meteorologice. Bruno sugerează că 
porțiunea din planeta noastră locuită de oameni („regiunea 
mijlocie") este numai o parte, „un mădular' al marelui ei corp viu. 
Există însă multe alte feluri de a o defini şi privi, în funcție de 
felul în care este privită viața universului: regiunea care, din 
perspectiva omului, este interpretată ca suprafaţă a pământului, 

poate fi socotită, dintr-o altă perspectivă (de exemplu cea a 
planetei înseşi, pentru care suprafața înseamnă straturile cele 
mai de sus ale atmosferei), ca un adânc. Noţiunea aristotelică de 
„regiune mijlocie" trebuie luată deci în sens relativ. 

284. În acest moment viziunea organicistă şi relativistă a lui 
Bruno a spulberat fără drept de apel ordinea ierarhică şi stabilă a 
cosmosului Aristotelic. 

285. În fizica aristotelică, fiecare element are o greutate 
anume, ierarhia acestor greutăți fiind dictată de aparența 
experienţei directe. Conform acesteia, pământul şi apă sunt grele 
şi cad, aerul şi focul sunt uşoare şi se ridică. 

286. Fracastorio îşi urmează strategia de dinainte, începând 
cu definirea (şi relativizarea) noţiunilor de greutate şi uşurinţă. 
Definiţia lui, diferită de cea aristotelică, nu este însă mai puţin 
empirică: la Stagirit ea depindea de mişcarea de coborâre sau 
urcare a elementului în cauză, la Bruno depinde de capacitatea 
aceluiaşi element de a pătrunde în interiorul unui corp compus şi 
de a se opune vidului. 

287. În vreme ce aerul e capabil să pătrundă şi în spaţiile 
goale aflate mai jos (infirmând teoria lui Aristotel), pământul nu 
va umple spații aflate mai sus, ridicându-se de la sine. 

288. Fracastorio atrage atenţia că teoriile (aristotelice) 
apărate de Burchio confundă planul simţurilor cu cel al rațiunii 
în ceea ce în altă parte numeşte „oarba vedere" a lui Aristotel. 

289. Burchio părăseşte perspectiva empirică de până acum şi 
face apel la principiul de autoritate. 

290. Intervenţia lui Filoteo e semnificativă: la fel ca în Cină 
din Miercurea cenușii, în cearta cu profesorii de la Oxford, Bruno 
accentuează faptul că polemica trebuie să se rezume la 
confruntarea concepțiilor despre lume şi nu să alunece în 
invective la adresa persoanelor sau în vane dispute lexicale. 

291. Bruno va relua tema raporturilor dintre apă şi pământ 
în scrierile ulterioare latine (îndeosebi în De triplici minimo et 
mensura, 1591), acolo unde va dezvolta mai coerent şi teoria 
atomistă. (J.S.) 

292. Cele şapte „planete'" (Bruno se foloseşte aici de 
etimologia cuvântului) tradiționale ale sistemului ptolemaic, doar 
că în locul Soarelui la el se află Pământul. 

293. Este vorba de sferă a opta, a stelelor fixe, care nu ar fi 
decât o iluzie datorată mişcării de rotație a Pământului (sau a 
oricărui alt astru). 

294. În dialogul precedent, Despre cauză, principiu şi unu, 
aceeaşi idee accentua unitatea originară a materiei-viaţă, 

substanţă eternă şi neschimbată; în acest dialog, dimpotrivă, 
accentul cade pe infinita diversitate şi infinită preschimbare a 
existențelor individuale în care se află desfăşurată materia 
primordială şi divină. 

295. Din acest pasaj reiese că, după Bruno, condiţia aştrilor 
ar fi diferită de cea a corpurilor obişnuite: în vreme ce acestea 
sunt toate supuse unei continue dezagregări prin care fiecare 
încetează la un moment dat să fie ceea ce este pentru a se 
transforma în altceva, pentru aştri, fie ei stele sau planete, 
preschimbarea ar avea loc doar în părțile lor alcătuitoare, 
totalitatea rămânând însă neatinsă şi mereu în echilibru. În 
lucrările de mai târziu (de ex. De immenso) Bruno va corecta 
această inegalitate de statut între corpurile din natură care 
contrazicea destul de vizibil egalitatea existenţelor materiale pe 
care el deja o afirmase. 

296. Legătura dintre ordine, varietate şi viață este definitorie 
nu numai pentru ontologia Noianului ci şi pentru etică să. 

297. Pare să fie o aluzie la Cusanus, la divinitate văzută 
precum coincidentia oppositorum. 

298. Referire probabilă la teoriile lui Heraclit, cunoscute lui 
Bruno, cum am mai arătat, din Diogenes Laertios. 

299. Expresiile folosite de Burchio aici citează aproape 
întocmai titlurile tratatelor aristotelice Fizica (Lecţii de fizică) şi 
Despre cer. 

300. Înşiruirea lui Burchio este o trecere în revistă a 
destinului teoriilor aristotelice în cultura occidentală: într-adevăr 
în decursul secolelor traducătorii şi interpreţii lui Aristotel au dat 
comentarii, exegeze, interpretări, summae, compendii, parafraze, 
glose etc. Fie pentru a face mai accesibilă gândirea Stagiritului, 
fie pentru a o pune în concordanţă cu propriile orientări. 

301. Aici avem din nou o listă aproape exactă a marilor 
comentatori ai lui Aristotel: Egidius Coloniensis („doctor 
fundatissimus"), Duns Scott („doctor subtilis"), Albertus Magnus 
(„doctor magnus"), Alexandros din Hales („doctor irrefragabilis"), 
Sf. Toma de Aquino („doctor angelicus"), Sf. Bonaventura („doctor 
seraphicus"). În pofida sarcasmului sugerat de lungimea listelor 
şi de plusarea prin câteva epitete, Bruno afirmă aici şi o amară 
realitate: singularitatea şi singurătatea „filozofiei noiane" în fața 
unei mulțimi seculare de opozanți. Încă din primul dialog italian, 
Bruno se arătase însă perfect conştient nu doar de originalitatea 
gândirii sale, dar şi de ostilitatea cu care urma să fie întimpinata. 

302. Adaugă (lat.). 

303. Se anunţă metafora măgarului din replica următoare, 

metaforă care va căpăta o amplă dezvoltare şi o semnificație 
ambivalenţă în scrierile ulterioare (v. N.O., La cabala dell'asino). 
Aici măgarul anunţă următoarele replici ale lui Fracastorio 
referitoare la pedanțţii cu „vederi profunde", înţelepţi precum 
Pallas Atena şi demni de a sta alături de Zeus tunătorul. Trebuie 
observat însă că ironia lui Bruno nu se îndreaptă împotriva lui 
Aristotel însuşi, ci împotriva comentatorilor, compilatorilor etc. 
(îndeosebi a pedanților de la Oxford), adică a acelor urmaşi care, 
după el, au radicalizat, deformat şi dogmatizat teoriile 
Stagiritului. 

304. Fracastorio, spre deosebire de Burchio, face apel la 
puterea de judecată a fiecărui ins în parte, şi nu la criteriul 
autorității. 

305. În Cină din Miercurea cenuşii Bruno ridiculiza şi mai 
fățiş pe cei ce-l apără cu fanatism pe Aristotel fără a-i fi citit 
operele. 

306. Cu mult înainte de acuzațiile similare aduse de Giovanni 
Mocenigo când 1-a predat pe Bruno inchiziției venețiene, Bruno 
dovedeşte că este conştient de felul în care va fi judecată „filozofia 
nolană". Totuşi atragem atenţia că aici disputa nu priveşte religia 
ci cosmologia şi ştiinţele naturii, or acuzaţia de erezie nu face 
decât să dovedească cât de unite erau acestea înainte de naşterea 
ştiinţei moderne. 

307. Este vorba probabil de călugării predicatori, în speță 
dominicanii. 

308. Expresia, sugerând o acţiune fără rost şi sortită 
eşecului, apăruse şi în Adagiile (2339) lui Erasmus şi în primul 
dialog italian al lui Bruno, Cina din Miercurea cenușii. 

309. Cum am mai arătat, Bruno nu se încrede în informația 
venită numai pe calea simțurilor. Cum arătase şi în dialogurile 
precedente, ochiul omenesc poate fi înşelat, în ceea ce priveşte 
mărimea sau distanța, de către intensitatea luminoasă. De aceea 
situarea stelelor „fixe" la egală distanță de Pământ devine foarte 
probabil iluzorie. 

310. Este vorba de planete şi de stele care pot, fiecare, deveni 
purtătoare de ființe individuale. 

311. Bruno face referire la tratatul apocrif, atribuit lui 
Aristotel din Antichitate şi până târziu, în Evul Mediu, şi 
cunoscut sub titlul de Despre cer şi lumi sau Despre lume care 
reluă teoriile expuse de Stagirit în Despre cer şi în Meteorologice. 
Teza pe care o analizează Bruno aici apare şi în Despre cer, I, 8, 
276 a. 

312. Elpino citează din Aristotel, ibidem. 

313. Filoteo insistă din nou asupra varietății ce 
caracterizează materia-viaţă. Deşi formate dintr-o substanță 
identică, nenumăratele pământuri diferă între ele prin constituție 
şi „caracteristici individuale". Dar coeziunea părților unui întreg 
nu este garantată de o forță mecanică ce atrage elementele spre 
centru, ci de un instinct vital prin care fiecare componentă, chiar 
minimă, se recunoaşte parte a întregului şi tinde spre el. Aristotel 
negase pluralitatea lumilor şi în baza teoriei după care părțile 
asemănătoare (cele patru elemente) din compoziția unor sisteme, 
tind să se desprindă din sistem şi să se unească toate între ele. 

314. Apele lunare şi cele terestre nu tind să se unească între 
ele deoarece ele sunt supuse forței de coeziune a sistemului 
(planetei) căruia îi aparţin. Pe de altă parte Bruno neagă constant 
identitatea acelor sisteme care sunt indivizii: deşi formați din 
aceleaşi elemente de bază, rezultatul în fiecare caz este în mod 
marcat individual aşa încât şi locul potrivit unui sistem nu poate 
fi potrivit altuia. Această varietate este, la Bruno, chezăşia 
pluralității lumilor. 

315. Bruno reinterpretează noțiunile aristotelice de mişcare 
naturală şi mişcare violentă. La Bruno violentă este acea mişcare 
care lucrează împotriva coeziunii individului, şi, invers, naturală 

este mişcarea care asigură unitatea „biologică" a sistemului. 


316. Aici este vorba despre corpurile cereşti şi elementele lor 
alcătuitoare. 


317. Teoria primenirii atomilor şi a posibilului echilibru între 
pierdere şi câştig a fost discutată în mod diferit de diferițiiexegeți 
ai lui Bruno pentru că, într-adevăr, ridică unele probleme. În 
acest pasaj nu încape îndoială că Noianul face iar o diferenţiere 
între corpurile mici, supuse transformării, şi corpurile mari 
(aştrii) care ar fi mereu la fel (nedegradabili în timp) tocmai din 
cauza echilibrului amintit, echilibru care s-ar înscrie într-un 
anume proiect divin (Bruno face referire la Providenţă) (v. şi nota 
295). 

318. În textul italian, ca şi în traducerea franceză, cuvântul 
folosit este „pământ'/ „pământuri" şi nu lume/lumi. Sensul însă 
este, credem, cel de lumi, adică, în accepţia cosmografiei 
bruniene, de sisteme solare care populează universul infinit. 

319. Am fi tentaţi să traducem prin „a fi atrase", numai că în 
concepţia lui Bruno mişcarea cosmică nu este de natura atracției 
universale newtoniene, ci ține de natura însuflețită a oricărui 
obiect material şi, prin urmare, vine din interiorul acelui corp 
anume şi nu din pricina unei forțe exterioare lui. Universul lui 
Bruno este compus din corpuri vii în vreme ce acela al fizicii 

moderne este compus din corpuri moarte. 

320. Există, aşadar, o disimetrie între lumi (vietățile mari) şi 
părțile lor alcătuitoare (vietățile mici): lumile sunt veşnice tocmai 
prin continua primenire, consumare şi transformare a părților lor 
alcătuitoare. Ontologia dinamică a lui Bruno premerge aici, s-ar 
spune, ideea existenței unei „istorii naturale”. 

321. Bruno foloseşte, cum se vede, şi el terminologia fizicii 
din vremea sa, anume cea aristotelică, care distinge între 
mişcarea circulară uniformă, eternă şi naturală, de cea în linie 
dreaptă, care se petrece prin constrângere, violent, din pricina 
unui impuls exterior obiectului, în direcția contrară locului său 
firesc. 

322. Aşa cum socotea Aristotel. În cosmografia aristotelico- 
ptolemaică există un jos şi un sus absolute. În universul infinit şi 
policentric al lui Bruno, noţiunile de sus şi jos sunt relative la 
sistemul de referință adoptat. Pe de altă parte, fiecare dintre 
infinitele lumi ale lui Bruno tinde să-şi păstreze coerenţa, deci 
părțile alcătuitoare tind spre centrul acelei lumi anume: aici, 
poate, se manifestă o oarecare intuiție a gravitației. 

323. Adică nu doar prin demonstrații matematice abstracte, 
ci şi prin unele observații fizice. 

324. Este vorba despre planete. Copernic dedusese, printre 
altele, că de vreme ce, în raport cu Pământul, planetele se văd 
când mai departe când mai aproape, Pământul nu se poate afla în 
centrul orbitei lor. Pe această observație se bazează aici Bruno şi 
nu pe demonstraţia, mai târzie, a lui Kepler cu privire la orbitele 
eliptice ale planetelor. Tot acest pasaj se bazează pe teoria 
copernicană, pe care Bruno o susținuse încă din Cina din 

Miercurea cenușii. 

325. A cosmografiei anstotelico-ptolemaice. 

326. Aristotel, Despre cer, |, 8, 276 b. Aristotel nu vorbeşte 
aici despre corpuri în general, ci doar despre cele simple, şi 
precizează că distanța are influenţă asupra vitezei de mişcare a 
corpurilor dar nu asupra naturii lor. Fracastorio formulează deci 
oarecum distorsionat obiecţia aristotelică. 

327. În tot acest pasaj, ambii interlocutori înţeleg prin „părți" 
ale întregului etc. Cele patru elemente alcătuitoare ale lumii 
sublunare, pământul, apa, aerul şi focul. 

328. Chirurgii italieni încercaseră deja în secolul al XVI-lea 
unele grefe de organe între indivizi diferiți, dar nu există mărturii 
certe în legătură cu succesul acestor încercări. Credem însă că 
prin acest exemplu Bruno vrea mai degrabă să întărească ideea 
similitudinii şi posibilității de comunicare între lumile diferite 

care populează universul infinit. 

329. În teorie, pare să spună Bruno, Aristotel are dreptate. În 
practică şi în viață însă, toate corpurile încearcă să 
supraviețuiască şi de aceea se îndreaptă spre locul care li se 
potriveşte mai bine. 

330. În universul însufleţit al lui Bruno, principiul mişcării 
este un impuls vital interior tuturor lucrurilor existente, care are 
drept scop autoconservarea. Evident, această viziune este radical 
diferită de cea a fizicii aristotelice, bazată pe o ordine cosmică 
veşnică în care fiecare element constitutiv tinde să ocupe locul 
său propriu şi precis din ierarhia universală. 

331. Bruno atacă ideea conform căreia viața ar fi rezultatul 
unei anumite şi accidentale compoziţii a elementelor primare în 
unele corpuri; pentru el, dimpotrivă, viața este un dat intrinsec 
materiei, în orice formă s-ar afla ea: numai că substanța care este 
una, unică şi elementară, comună tuturor corpurilor existente, 
nu este mânată de un instinct de conservare pentru că este 
veşnică, în vreme ce toate corpurile, fiind existenţe supuse 
schimbării şi vremelnice, sunt mânate de instinctul vital de 
conservare a formei prezente. În Despre cauză, principiu şi unu 
Bruno punea accentul pe unitatea materiei, aici el insistă, cum se 
vede, pe diversitatea şi individualitatea vitală a fiecărui lucru 
existent în parte. 

332. La fel cum sunt relative noţiunile de „sus' şi „jos”, la fel 
şi mişcările circulare şi rectilinii sunt relative la sistemul de 
referință, la lumea (una dintre multele) despre care vorbim. 

333. Bruno se serveşte aici, într-adevăr, de teoria lui Aristotel 
referitoare la comete, expusă în Meteorologicele, I, 340 b, ce 
respingea teoriile pitagoreice şi platonice, după care cometele 
erau socotite aştri, şi impunea pentru multe secole noua sa 
interpretare, de tip meteorologic. Conform Stagiritului, cometele 
ar fi rezultatul unor exhalații pământeşti care s-ar ridica 
deasupra sferei aerului, pătrunzând în sfera focului; aici ele s-ar 
aprinde şi, pe măsură ce s-ar învârti în jurul Pământului, 
antrenate de sferele cereşti, dar totuşi în zona sublunară (deci nu 
în zona celei de a cincea esențe, incoruptibile, eterul), ar arde atât 
timp cât ar avea în ele materie combustibilă. Interesul lui Bruno 
este însă acela de a dovedi, prin această teorie a lui Aristotel, că 
cerul nu este prin natura sa nici el străin de ciclul de naştere şi 
moarte caracteristic vieții universale. 

334. Bruno se referă cel mai probabil la marea cometă vizibilă 
pe cerul Europei din noiembrie 1577 până în ianuarie 1578 şi 
observată de toți astronomii vremii. Se pare că, în legătură cu 


162 


această apariție, Bruno ar fi publicat la Veneţia în 1578 un 
opuscul intitulat De'segni de' tempi (Despre semnele vremilor), 
ulterior pierdut, cuprinzând importante speculații astrologice. 
(J.S.) Tema cometelor a fost oricum, din Antichitate şi până în 
secolul al XVII-lea una dintre cele mai spinoase şi dezbătute ale 
astronomiei. Bruno însuşi va relua — aşa cum anunţă imediat — 
această temă, într-o tratare coerentă, în De immenso, în 1591. 

335. Este vorba de mişcarea în jurul propriului ax, care în 
cazul Pământului durează o zi. 

3360. V. nota 329. 

337. În vremea lui Bruno, marele astronom Tycho Brahe (pe 
care Bruno îl va elogia explicit peste câțiva ani) făcuse măsurători 
concludente, dovedind că orbitele cometelor treceau dincolo de 
sfera lunii, ceea ce ar fi însemnat că străpungeau sferele 
cristaline (incoruptibile şi deci de nestrăpuns) ale cerurilor 
aristotelico-ptolemaice. Demonstrația era prețioasă pentru Bruno 
care află în ea o dovadă a faptului că cerurile şi aştrii nu sunt 
alcătuiți dintr-o materie diferită de cea a pământului (cometele 
fiind aştri şi fund compuse din elementele pământeşti), că sunt şi 
ei supuşi veşnicei primeniri a materiei în mişcare. 

338. Este vorba tot despre comete. 

339. Observațiile astronomice mai recente arătaseră, de 
asemeni, că orbitele cometelor erau tare felurite şi, de aceea, se 
presupusese că ele ar urma rotațţiile diverselor planete — fapt 
care infirmă, şi el, cosmografia aristotelică. 

340. Concluziile lui Aristotel, în această lumină, devin 
contradictorii: dacă toate corpurile naturale — indiferent de 
distanța ce le separă — tind să revină şi să stea la locul lor firesc, 
cum se explică atunci că aerul cald, din care ar fi alcătuite 
cometele, nu se linişteşte şi nu rămâne nemişcat de îndată ce 
suie în sfera aerului, ci trece dincolo de ea? 

341. Bruno arată că, mergând tot pe firul logic al lui Aristotel, 
mişcarea cometelor înspre pământ nu ar fi justificată, deoarece 
tot Stagiritul afirmase că, de la o anumită distanţă, globul 
pământesc încetează de a mai atrage spre sine părțile sale 
proprii. 

342. Aristotel, Despre cer, I, 8, 276 b. 

343. Principalul reproş adus de Bruno teoriei expuse de 
Aristotel în Despre cer porneşte de la divergenţța principală dintre 
cosmograf iile celor doi: faptul că Aristotel postulează un unic 
centru al tuturor mişcărilor din univers. 

344. Aristotel, Despre cer, |, 8, 277 a. 

345. Ibid. 

346. Universul lui Bruno are o unitate organică absolută dar 
nenumărate centre relative, în fiecare existență individuală 
coexistând două principii de mişcare: unul, absolut, emană din 
interiorul existenţelor şi e intim legat de spiritul de care e pătruns 
universul şi care se desfăşoară încontinuu, producând infinite 
existenţe în act; celălalt, relativ, se referă la actele limitate în timp 
şi spaţiu prin care toate existențele tind să-şi conserve ființa 
prezentă. În această viziune, finitul este tot timpul absorbit în 
unitatea infinitului, de aici decurgând cu necesitate consecința că 
în interiorul unui unic organism infinit coexistă nenumărate lumi 
şi mişcări finite. 

347. Aristotel, Despre cer, |, 8, 277 a. 

348. Există mai multe perspective din care poate fi privită 
viața universală: din punctul de vedere al particulelor şi 
elementelor primare, mişcarea poate fi indeterminată; din cel al 
corpurilor compuse (din precedentele) mişcările sunt limitate 
precis, în funcție de constituția şi tendința de conservare a 
fiecăruia. 

349. Prin acest exemplu hazliu, Bruno vrea să spună că din 
două premise adevărate Aristotel deduce o concluzie falsă. 

350. Şi aici respingerea infinității mişcării se sprijină pe un 
principiu biologic: al continuului proces metabolic al vieții 
universale. 

351. Mişcarea părților din care sunt alcătuite corpurile nu se 
petrece într-un spațiu abstract, ci numai în interiorul totalității 
vii căreia îi aparțin. Este interesantă tensiunea în care îşi ţine 
Bruno raționamentele: pe de o parte tinzând spre explicaţii fizice 
sau chiar biologice, pe de alta spre abstracţiuni matematice, mai 
exact, geometrice. 

352. Cea a peripateticienilor. 

353. Aşa cum se anunţă în epistola introductivă, personajul 
Albertino, fiind un foarte bun cunoscător al filozofiei Stagiritului, 
îi va da prilej lui Filoteo (Bruno) să combată, una după alta, toate 
tezele aristotelice care neagă pluralitatea lumilor. 

354. Dialogul întâi precizează raportul existent, după Bruno, 
între simțuri şi intelect în procesul cunoaşterii. 

355. Cu o exprimare cam complicată, Bruno spune că pentru 
a înțelege nouă filozofie nolană este necesar să ne dezbărăm atât 
de gândirea curentă cât şi de sistemele filozofice care i-au făcut 
celebri pe antici, nu ignorându-le ci păstrându-ne capacitatea de 
a discerne şi a ne distanța. 

356. Referirea la Averroes ţine şi de faptul că Bruno folosea 
ediția latină a operelor lui Aristotel care cuprindea şi lungi şi 


164 


pătrunzătoare comentarii ale acestuia: probabil ediția publicată la 
Veneţia în 1552 (7 volume în 11 tomuri) sau cea publicată tot la 
Veneţia în 1560, în 11 volume; aceste două ediţii purtau titlul: 
Aristotelis Omnia quae extant opera. (J.S.) E important de 
subliniat însă că, în mod mai moderat şi distant, Bruno 
recunoaşte întâietatea lui Aristotel pentru filozofia cu care se 
războieşte el. 

357. Munţi nasc... (un şoarece) (lat. orig.), citat din Horaţiu, 
Arta poetică, 139. 

358. Este vorba, credem, de turnurile mobile, folosite în 
asedii, în Evul Mediu. 

359. De pildă (lat.). 

360. În original este „doctor”, adică persoană care are o 
diplomă universitară. 

361. Este o invenţie lexicală a lui Bruno şi un joc de cuvinte. 
Copilăria îi apare lui Bruno, şi în alte mărturii scrise, drept vârsta 
cunoaşterii doar prin simțuri, aşadar a unei cunoaşteri preideo- 
logice, vârstă care este şi la Aristotel aceea a naivităţii. „Desco- 
pilărirea" (şi nu „încopilărirea", cum am crede) a lui Albertino 
înseamnă, de fapt, eliberarea lui de ideologia aristotelică — un 
mod de a spune că ideologia lui Aristotel nu e o ideologie, ci o 
gândire copilărească. 

362. Această imagine a propriului statut, de duşman al 
universitarilor (se certase cu profesorii de la Geneva, dar mai ales 
cu cei de la Oxford) şi de prigonit, era prezentă şi în precedentele 
dialoguri cosmologice, Cina din Miercurea cenuşii şi Despre cauză, 
principiu şi unu. 

363. Este un catren neidentificat de comentatori. 

364. L. Ariosto, Orlando furioso, XXIV, 3, 7-8. 

365. Albertino se pregăteşte, aşa cum vom arăta, să-i ofere 
lui Filoteo argumentele lui Aristotel, începând cu De coelo, I, 
9,277 b. 

3606. Adică a filozofiei curente, cea aristotelică. 

367. În interiorul ultimei (de fapt primei) sfere fiind cuprinse 
toate lumile, precum şi Pământul. 

368. Compus din cele patru elemente simple (pământ, apă, 
aer, foc), este vorba deci de Pământ. 

369. Ar trebui să se afle în exteriorul primului mobil. 

370. Bruno face aici referință la Aristotel, Despre cer, |, 9, 
278-279. 

371. După Aristotel, un corp sferic, precum Pământul, aflat 
în perfect echilibru în jurul propriului centru, nu are nevoie să-şi 
schimbe locul pentru a-şi afla stabilitatea şi consistenţa; iar 

pentru că are în sine toată substanța corporală, nu poate suferi 
nici o acțiune din afară. 

372. Corpurile perfecte se mişcă, după Aristotel, infinit, pe 
traiectorii circulare; corpurile imperfecte, însă, se mişcă în linie 
dreaptă, deplasându-se în interiorul lumii, spre locul care le e 
propriu în natură. Ar fi deci absurd să se închipuie un asemenea 
corp şi o asemenea mişcare în afara lumii. 

373. Există un raport organic între perfecțiunea şi unicitatea 
lumii. 

374. Aristotel, Fizica, IV, 1, 209 a. 

375. Următorul argument în Aristotel, Despre cer, III, 2, 300 
b —301 a. 

376. Aristotel, Despre cer, I, 3, 269 b — 270 a. 

377. Idem, |, 8, 276a - bÐ. 

378. Ca distanță fizică. 

379. Al cincilea argument nu se regăseşte ca atare în 
Aristotel. Bruno pune în gura lui Albertino şi obiecții pe care le 
meditase singur (şi care apar şi în alte lucrări, în De triplici 
minimo şi în De immenso), şi care fac apel la raționamentul 
matematic. 

380. În perspectiva lui Albertino, sistemul aflat în centrul 
figurii desenate de Bruno ar trebui să se împrăştie din cauza 
atracției exercitate asupra elementelor proprii de către sistemele 
înconjurătoare. 

381. Al şaselea argument decurge firesc din precedentul şi se 
referă la spațiul gol dintre sferele tangente. După Albertino este 
absurd ca acest spațiu să poată fi umplut cu un element exterior 
sferelor în discutie. 

382. Existența unei lumi de formă triunghiulară este, nu 
doar pentru Aristotel ci pentru toată gândirea greacă antică şi cea 
medievală, din ea derivată, o absurditate, modelul geometric al 
oricărei lumi fiind cel sferic. 

383. Argumentul al şaptelea nu figurează explicit în Aristotel, 
dar este o consecință a teoriilor aristotelice pe care Bruno o ia de 
mai multe ori în discuție. Este interesant că Albertino pune în 
discuție de fapt părerile exprimate de Bruno însuşi în dialogurile 
cosmologice precedente. 

384. Argumentarea lui Albertino este aprofundată în De 
immenso, VII. 

385. Acest argument nu vine de la Aristotel ci din gândirea 
creştină. În această din urmă, şi nu la Aristotel, lumea are un 
început, scris în cartea Facerii, şi prin urmare există o disimetrie 
fundamentală între capacitatea creatoare infinită a lui 

Dumnezeu, şi lumea creată care este finită (sf. Toma d'Aquino, 
Summa Theologica, I). De fapt, în general, Bruno nu se războieşte 
atât cu Aristotel cât cu aristotelismul scolastic activ până la el. 

386. Poate fi vorba de Aristotel, Metafizică, A, 10,1075 a, dar 
argumentarea lui Aristotel are acolo un alt obiect. În schimb 
ideea se întâlneşte la Platon, în Timaios, şi e la fel de tulburătoare 
pentru noi, cei de azi, pentru că introduce un iz de umanitate 
într-o considerație strict cosmologică. Argumentul fusese preluat 
de Bruno şi în Cină din Miercurea cenuşii şi este lucru firesc: 
deoarece Bruno propune, pornind de la o nouă cosmologie, o 
reformă globală care include societatea şi omul ca individ. 
Această reformă face obiectul următoarelor trei dialoguri italiene, 
numite şi dialoguri morale. 

387. Acest argument este dedus din Aristotel, Fizica, VIII, 10, 
267 a. 

388. Argumentul porneşte de la Aristotel, Despre cer, I, 8, 276 
a —278 b, şi Metafizica A, 10,1074 a -b, dar peripateticienii, cum 
bine observă Bruno, l-au dat o turnură creştină. (J.S.) 

389. Existenţa unei multitudini de lumi ar depinde de un 
proces de generare, ca la ființele vii. 

390. Este definiția pe care o dă Aristotel perfecțiunii în 
Metafizică, I, 4, 1055 a („perfect este [lucrul] acela în afara căruia 
nu se poate concepe nimic"). Dar, cum am mai arătat, aplicarea 
unei judecăți de valoare cosmografiei se întâlneşte în toată 
gândirea premodernă (pregalileiană), chiar şi la Bruno însuşi. 

391. Într-adevăr, schimbând premisa unicităţii lumii cu cea a 
unui univers infinit, e uşor să fie eliminate apoi incongruentele 
relevate de argumentele lui Albertino. 

392. Albertino anunţă într-adevăr demersul lui Bruno, care 
înainte de a respinge argumentele aristotelice sădeşte mai întâi o 
nouă cosmologie, care apoi va da adevărata semnificaţie şi 
valoare răspunsurilor sale. 

393. Absurditatea ideii de centru sau circumferință într-un 
univers infinit, care a apărut şi în operele italiene şi latine 
precedente ale lui Bruno, provine de la Cusanus pe care Bruno îl 
recunoştea, de altfel, drept un înainte-mergător. Într-un univers 
infinit toate punctele din spaţiu sunt echivalente şi orice poziție e 
relativă. Ceea ce la aristotelicieni era global, total, absolut şi unic, 
devine la Bruno local, parţial, relativ şi multiplu. (J.S.) 

394. De cele patru sfere concentrice ale celor patru elemente 
simple, care configurează Pământul — în viziunea anstotelico- 
ptolemaică. 

395. La Bruno locul nu este indiferent în raport cu corpurile 

pe care le primeşte în sine, ci dimpotrivă este sursa lor de 
subzistentă şi conservare. La fel, mişcarea este şi ea intim legată 
de impulsul spre supraviețuire. Cosmologia bruniană nu doar 
este vie, ci şi tinde continuu spre viaţă. 

396. Răspunsul la acest argument rezumă discuţia din 
dialogul al treilea, unde Bruno respinge teza artistotelică 
privitoare la tendinţa contrariilor de a se plasa cât mai departe 
unul de celălalt, afirmând că elementele simple ce alcătuiesc 
lumea noastră (pământ, apă, aer, foc) se află pretutindeni 
amestecate şi nu în stare pură. 

397. Aştrii. 

398. Pământul. 

399. Bruno nu greşeşte: cosmografia creştină, care preluase 
modelul ptolemaic-aristotelic, îi adăugase acestuia, în unele 
variante, un cer, în altele, două, aşadar modelul precopernician 

Nu era unic. 

400. Comparaţia e esenţială pentru a înțelege viziunea 
biologică pe care o are Bruno despre cosmos: centrul fiecărei lumi 
se afla într-o conexiune intimă cu propriile părți şi nu exercită o 
atracție asupra părților altor sisteme. 

401. Bruno face o comparaţie între distanța pământului şi 
cea a lunii față de soare. Formularea nu trebuie înțeleasă în 
sensul că fiecare dintre aceste corpuri reci s-ar afla ba mai 
aproape ba mai departe de soare: descoperirea orbitelor eliptice 
ale planetelor va fi făcută mai târziu, de Kepler. 

402. Referirea de față este o forțare a unui fragment al lui 
Aristotel, Despre cer, II, 13, 293 a. 

403. Bruno face aluzie la etimologia cuvântului „eter" 
propusă de Platon, Cratylos, 410 b, care fi însemnat la origine 
„care aleargă/care se mişcă". 

404. Adjectivul, ca şi substantivul respectiv, este folosit de 
Bruno, ca în toată gândirea pregalileiană, mai degrabă cu sensul 
de ştiinţe ale naturii. 

405. Lucrețiu, De rerum natura, Il, 1040-1051: „încetează ca, 
speriat de noutate în sine, să mai respingi adevărul cu sufletul, ci 
cumpăneşte cu o judecată mai ascuţită, iar de-ți apare cert, dă-te 
bătut, de-ţi apare fals, apucă arma şi luptă-te. Sufletul cere într- 
adevăr să cunoască deplin, spaţiul de dincolo de zidurile lumii 
fiind infinit, ce anume se află acolo sus, încotro se aținteşte 
mintea, unde zboară liber imboldul inimii. În primul rând pentru 
noi, aşa cum am zis, întregul nu are limită, în orice direcţie şi 
pretutindeni, nici într-o parte nici în alta, nici sus nici jos: lucrul 
însuşi o strigă, iar însăşi esența vidului devine evidentă." în 

perspectiva epicureilor, pluralitatea lumii se întemeiază pe 
infinitatea spaţiului şi a numărului nelimitat de atomi care 
alcătuiesc nu numai o infinitate de specii, dar şi o infinitate de 
indivizi identici într-o aceeaşi specie. Astfel, Epicur se reîntoarce 
la filozofia mecanicistă presocratică (Anaximandru, Arhelaos, 
Leucip, Democrit) pe care o opune filonului finalist şi 
antropocentric (Parmenide, Empedocle, Platon, Aristotel şi stoicii). 
Bruno se distanțează constant de gnoseologia senzualistă a lui 
Epicur şi se apropie declarat de Lucrețiu pentru că, bazându-şi 
gnoseologia pe intelect şi nu pe simţuri, el poate depăşi limitele 
epicureilor şi fonda ontologic universul infinit. Pe de altă parte, 
referirile punctuale la Lucrețiu accentuează continua desfăşurare 
a materiei şi vieţii în univers, ceea ce dărâma presupusul 
antropocentrism. 

406. Lucrețiu, op. Cât., II, 1052-1056: „Nu poate apărea 
nicicum verosimil, în vreme ce spațiul se deschide pretutindeni 
infinit, iar seminţele în număr nemişcat şi abisal de mare zboară 
în mu de chipuri, împinse de o mişcare perpetuă, ca numai acest 
pământ şi acest cer să fi fost create"; 1064-1066: „De aceea e tot 
mai necesar ca tu să recunoşti că există altundeva în univers alte 
uniuni de corpuri materiale cum e aceasta pe care eterul o 
cuprinde într-o avidă îmbrățişare." 

407. Lucrețiu, op. Cât., II, 1057-1076: „Când, apoi, există 
multă materie gata pregătită, când se oferă un spaţiu şi nu se 
opune nici o cauză, este evident că şi corpurile îşi încep şi 
împlinesc dezvoltarea. lar dacă numărul atomilor este atât de 
nesfârşit încât o întreagă vârsta omenească n-ar fi de ajuns 
pentru a-i număra, şi dacă rămâne neschimbat aceeaşi forța şi 
natura care pot să unească atomii în acelaşi chip în care l-au unit 
aici, este necesar ca tu să recunoşti că există într-alt loc, în vid, 
alte globuri cereşti şi felurite rase de oameni şi specii de fiare." 

408. Seneca, Medea, v. 335-339: „Dar locurile pe care legile 
lumii au vrut pe bună dreptate să le ţină despărțite, au fost unite 
de corabia din pin de Tesalia; ea a silit valurile să îndure loviturile 
lopeţilor şi a făcut marea să devină una din spaimele noastre din 
cauza naturii sale misterioase." Răspunsul lui Bruno, cel puţin 
reacționar, trebuie totuşi pus în balanţă cu remarcile tăioase la 
adresa colonialismului recent şi a masacrelor făcute de europeni 
din lumea nouă, din Cina din Miercurea cenușii. 

409. Reapare aici bine-cunoscuta aluzie la ostilitatea cu care 
au fost primite nu doar teoriile, ci chiar şi persoana lui Bruno în 
Anglia. 

410. Tulburătoare premoniţie a procesului viitor al autorului! 

169 


Trebuie remarcat că încrederea lui Bruno în propriile teorii era 
atât de neclintită încât el era convins, aşa cum reiese şi din 
aceste cuvinte ale lui Albertino, că cei care le resping nu pot să 
nu aibă grave mustrări de conştiinţă. Această convingere nu l-a 
părăsit nici la proces, în momentul pronunțării cumplitei 
sentinţe, când a rostit celebrul: „Vă e mai teamă vouă, care 
pronunțați această sentință, decât mie, care o ascult." (L.F.) 

411. Eumemdele sau Eriniile sunt înfăţişate în mitologie ca 
femei cu părul alcătuit din şerpi, care întruchipează mustrările de 
conştiinţă. 

412. Este vorba de Styx, în mitologie, unul dintre râurile 
infernului — aici sugerând moartea. 

413. Afirmația este făcută înainte de inventarea telescopului. 
414. Este prețioasă legătura şi interacțiunea reciprocă pe 
care le preconizează Bruno între filozofie şi ceea ce noi astăzi am 

numi 

Ştiinţă. 

415. Bruno încheie dialogul cu imaginea explicită a „noului 
soare" al „filozofiei noiane" şi cu anunţul unei urmări: într-adevăr 
cu acesta, care încheie ciclul dialogurilor cosmologice, se 
deschide perspectiva următoarelor trei dialoguri, morale. 


Odată cu arderea pe rug, în anul 1600, a lui Giordano Bruno, 
în istorie se stinge acea epocă a gândirii în care cunoaşterea era 
inseparabilă de eros şi magie, în locul ei instaurându-se epoca 
ştiinţelor exacte şi a tehnologiei moderne. Forța şi originalitatea 
ultimului mare filozof al Renaşterii italiene se regăsesc din plin în 
stilul operei sale italiene, şi în special în mustoasele şi 
provocatoarele sale dialoguri filozofice, considerate o culme a 
ingeniozității verbale şi o piatră de încercare pentru traducători. 
Ediţia de față oferă pentru prima dată cititorului român seria 
completă a operei italiene a lui Bruno, alcătuită din şase 
dialoguri, împărțite de tradiția exegetică în dialoguri cosmologice: 
Cina din Miercurea cenușii, Despre cauză, principiu şi unu, Despre 
infinit, univers şi lumi, şi dialoguri morale: Alungarea bestiei 
triumfătoare, Cabala calului pegasian, Despre eroicele avânturi, 
cărora li se adaugă piesa de teatru Lumânărarul. 

